
এই প্রবন্ধগুলি গত লীত বংসরে নিভিন্ন পত্রিকায় ছাপা হয়েছিল। গল্প নয়, 'রমা রচনা ও 
নয়, সাধারণের ভাল লাগবে কিনা জানি না। কিন্তু বাঙালী পাঠকের রুচি আজকাল 
প্রদারিত হয়েছে, অন্তত জনকয়েকের চিন্তার খোরাক যোগাবে এই আশায় প্রবন্ধগুলি 
পুস্তকাকারে প্রকাশিত হল। 

ফাল্গুন, ১৩৬২ _রাজশেখর বস্থ 

ইহকাল পরকাভ 

ইংরেজীতে প্রবাদ আছে_ অন্ধকার ঘরে একজন অন্ধ একটি কালে৷ 
বেরালকে ধরবার চেষ্টা করছে, কিন্তু বেরাল সে ঘরেই নেই ; একেই 
বলে দার্শনিক গবেষণা । 

দার্শনিক সিদ্ধান্ত বাঁধাধর1 নয়, তাই এই উপহাস। বৈজ্ঞানিক 
মত প্রায় সর্বসম্মত। কোনও এক মতে যদি মোটামুটি কাজ চলে 
তবে সকল বিজ্ঞানীই তা মেনে নেন, এবং পরে যদি আরও ব্যাপক ও 
যুক্তিসম্মত নূতন মত আবিষ্কৃত হয় তবে বিনা দ্বিধায় পূর্বের ধারণ! 
ছেড়ে দিয়ে নৃতন মতের অন্ুবর্তী হন। পূর্বে লোকে মনে করত যে 
পৃথিবী স্থির হয়ে আছে, সূর্য চন্দ্র গ্রহ নক্ষত্রই ঘুরে বেড়াচ্ছে । এই 
ধারণ অনুসারেও গ্রহণ প্রভৃতি অনেক জ্যোতিষিক ব্যাপারের গণন। 
করা যেত সেজন্য সেকালের বিজ্ঞানীরা তা মেনে নিয়েছিলেন । কিন্তু 
কয়েকজন বুঝেছিলেন যে এই সিদ্ধান্তে অনেক বিষয়ের ব্যাখ্যা পাওয়া 
যায় না। অবশেষে দেখা গেল যে ন্ূর্য স্থির এবং পৃথিবী প্রভৃতি গ্রহই 
তাকে ঝেষ্টন করে ঘোরে-__এই সিদ্ধান্ত গ্রহণ করলে জ্যোতিষগণন।! 
সরল হয় এবং সমস্ত অসংগতির অবসান হয়। তখন সকল বিজ্ঞানীই 
নৃতন মত মেনে নিলেন। নিউটনের মহাকর্ষবাদ এতদিন সুপ্রতিষ্ঠিত 
ছিল, কিন্তু আইনস্টাইনের মতানুযায়ী সিদ্ধান্ত অধিকতর যুক্তিসম্মত 
মনে হওয়ায় সকল বিজ্ঞানীই এখন তা৷ মেনে নিয়েছেন, যদিও সব 
রকম স্থল গণনায় নিউটনের সূত্রেই কাজ চলে। 

দার্শনিক তত্বে এ রকম সরবসম্মতি দেখা যায় না। বিজ্ঞান- 
শিক্ষার্থী তার পাঠ্যপুস্তকে যেসব তথ্যের বর্ণন। পান তা স্ুপ্রতিষ্ঠিত। 
তথ্যের ধারা আবিষ্বপ্তা বা মতের ধার! প্রবর্তক তাদের নাম পুস্তকে 

থাঁকে বটে, কিন্তু তা নিতান্ত গৌণ। পক্ষান্তরে দার্শনিক পাঠ্যপুস্তকে 
কোনও সবসম্মত সিদ্ধান্ত পাওয়া যায় না; শংকর বা রামানুজ 
বা! বৌদ্ধাচার্গণ কি বলেছেন, ম্পিনোজা হিউম বার্কলি হেগেল 
প্রভৃতির মত কি-_-এই সব আলোচনাই থাকে, সত্যজিজ্ঞাস্্ পাঠককে 
দিশাহারা হতে হয়। আমাদের টোলের বা কলেজের ছাত্ররা যা 
পড়েন তা দার্শনিক তথ্য নয়, দার্শনিক চিন্তার ইতিহাস । বিজ্ঞান আর 
দর্শনের এই প্রভেদের কারণ- বিজ্ঞান প্রধানত ইন্দ্রিয়গ্রান্য বিষয় 
নিয়ে কারবার করে, তার সহায় প্রত্যক্ষ প্রমাণ এবং তদাশ্রিত 
অনুমান ; কোনও সিদ্ধান্ত গ্রহণযোগ্য কিন। তা বার বার পরীক্ষা ব। 
নিরীক্ষার পর স্থির করা হয়। জ.ল বললেন, এতটা শক্তি রূপান্তরিত 
হয়ে এতটা তাপ উৎপন্ন করে ; তিনি পরীক্ষা করে তা দেখিয়ে দিলেন । 
তার পর বনু বিজ্ঞানী অনুরূপ পরীক্ষা করে নিশ্চিত হলেন যে জুলের 
সিদ্ধান্ত ঠিক। গীতায় আছে, মানুষ যেমন জীর্ণ বস্ত্র ত্যাগ করে নব 
বস্ত্র পরে, মেইরূপ জীর্ণ দেহ ত্যাগ করে নব শরীর গ্রহণ করে ; কিন্তু 
গীতাকার প্রমাণ দিলেন না । বার্কলি বললেন, ঈশ্বরের চেতন্যই সকল 
পদার্থের আধার, কিন্তু কোন্‌ উপায়ে এশ্বরিক চৈতন্য উপলব্ধি কর! 
যায় তা বললেন না। দার্শনিক মতের প্রমাণ নেই-__অন্তত আদালতে 
গ্রান্থ হতে পারে এমন প্রমাণ নেই, তাই পরম্পরবিরুদ্ধ নানা মতের 
উৎপত্তি হয়েছে এবং লোকে রুচি অনুসারে পুনর্জন্ম ব্বর্গনরক নিবাঁণ 
দ্বৈতবাদ মারাবাদ দেহায্মবাদ প্রভৃতি যা খুশী মেনে নেয়। 

বিজ্ঞান আর দর্শনের মাঝে একটি প্রান্তভূমি আছে, পপ্তিতরা বন্ু 
দিন থেকে সেখানে প্রবেশের চেষ্টা করছেন। এই গহন প্রদেশে 
এখনও ইচ্ছামত পরীক্ষা বা নিরীক্ষা চলে না তাই তত্বান্বেষীকে 
প্রধানত অনুমান আর কল্পনার আশ্রয় নিতে হয়। ধারা কঠোর 
যুক্তিবাদী তারা অতি সতর্ক হয়ে যথাসাধ্য অপক্ষপাতে রহস্য ভেদের 

চেষ্টা করছেন। বলা বাহুল্য, এই অনুসন্ধানে এখনও বেশী মতৈক্যের 
আশ নেই এবং কল্পনার বিলাস অবাধে চলছে । তারই নমুনাস্বরূপ 
কিঞ্চিৎ আলোচন। করছি । 


বিদ্ভাসাগর বোধোদয়ে লিখেছেন (ভাবষাটি ঠিক মনে নেই )-- 
আমরা ইতস্তত যে সমুদায় বস্তু দেখিতে পাই তাহাদিগকে পদার্থ 
কহে। আর একট বিশদ করে বল! যেতে পারে- আমরা যেসব 
ইন্জ্িয়গ্রাহা পৃথক পৃথক বিষয়ের সংশ্রবে আসি তাদের নাম পদার্থ। 
মানুষ জন্ত গাছ নক্ষত্র পাহাড় নদী বাড়ি ইট শস্তকণ জীবাণু সবই 
পদার্থ । পদার্থের উৎপত্তি স্থিতি ও বিনাশ হতে পারে, কিন্তু অনেক 
পদার্থের উৎপত্তি-বিনাশ দেখবার স্থযোগ আমাদের নেই, যেমন নক্ষত্র, 
হিমালয় পর্বত । পদার্থ মাত্রই নিরন্তর বদলাচ্ছে, আজ যেমন আছে 
কাল তেমন থাকবে ন।, কিন্তু অনেক ক্ষেত্রে এই পরিবর্তন অত্যন্ত 
মন্থর, সেজন্য আমাদের অগোচর। 

একটি দার্শনিক সংজ্ঞা আছে-_একদেশসন্বন্ধ। আমি যখন 
কোনও গাড়িতে চড়ি ব৷ বিছানায় শুই তখন আমার সর্ব দেহ দিয়ে 
গাড়ি বা বিছানার সমস্তটা ব্যাপ্ত করে থাকি না, এক অংশেই থাকি, 
তাই তার সঙ্গে আমার একদেশসম্বন্ধ হয়। মায়ের সঙ্গে কোলের 
ছেলের, আমার সঙ্গে আমার হাতে ধরা কলমের এই সম্বন্ধ । এই 
সম্বন্ধ অন্পকীলস্থায়ী বা দীর্ঘস্থায়ী হতে পাবে, একবার ঘুচে গিয়ে 
আবার স্থাপিত হতে পারে, চিরকালের জন্য লুপ্তও হতে পারে। 
একদেশসম্বন্ধের হ্যায় এককালসম্বন্ধও আমরা কল্পনা! করতে পারি। 
আমার পিতা এখন মৃত। তিনি আর আমি কয়েক বৎসর একই 
কালে বিদ্যমান ছিলাম, তখন তার সঙ্গে আমার এককালসন্বন্ধ ছিল। 
ছুজন লোক যদি একই মুহুর্তে জন্মায় এবং এক সঙ্গেই মরে তবে বলা 

যেতে পারে ষে তাদের সমকালসন্বন্ধ আছে, কিন্তু এমন সম্বন্ধ দুর্ঘট। 
কোনও সময়ে জগতে যত লোক জীবিত থাকে তাদের মধ্যে আলাপ- 
পরিচয় বা সাক্ষাৎকার না হলেও এককালসম্বন্ধ হয়। - এই সম্বন্ধ 
মৃত্যুতে ছিন্ন হয়, একদেশসম্বন্ধের ম্যায় পুনবার স্থাপিত হতে পারে 
না। জীবন-মৃত্যু মিলন-বিরহ আমাদের পক্ষে চিন্তবিক্ষোভকর গুরুতর 
ব্যাপার, কিন্তু উদাসীন তত্বদর্শী বলেন-_ 
যথা কাণ্ঠঞ্চ কাণ্ঠঞ্চ সমেয়ীতাং মহোদধো । 
সমেত্য চ ব্যপেয়ীতাং তদ্বদ্ভূতসমীগমঃ ॥ 
( মহাভারত, শান্তিপৰ ) 

_মহাসমুদ্রে ভাসতে ভাসতে এক খণ্ড কাষ্ঠ অপর এক কা্টের সঙ্গে 
মিলিত হয়, আবার দূরে চলে যায়; প্রাণিগণের মিলনবিরহও 
সেইরূপ । 

আমরা কি শুধুই “কাষ্ঠং কাষ্ঠং? মৃত্যুর পরে কি পুনর্বার 
মিলনের জন্তাবনা নেই? হিন্দু শ্রীষ্টান মুসলমান এক বাঁক্যে বলেন, 
অবশ্যই আছে, আত্মা মরে না, পরজন্মে অথবা স্বর্গে বা নরকে আবার 
মিলন হতে পারবে । এই ধারণায় মন তৃপ্ত হতে পারে, কিন্ত 
যুক্তিবাদী তত্বান্বেধী এমন শুন্যগর্ড আশ্বাসে ভোলেন না। তিনি 
বলেন, ইহকালে আমাদের অস্তিত্ব কি রকম তাই আগে জানা 
দরকাঁর, পরকালের কথা পরে ভাবব। শাস্ত্রে আছে--আত্মানং বিদ্ধ? 
আত্মাকে জান। আত্মা বললে ঠিক কি বোঝায় তা জানি না; তার 
বদলে আমার প্রত্যক্ষ স্থল সত্তাকে বোঝবার চেষ্টা করব। 


বোধোদয়ের মতে আমি একটি চেতন পদার্থ, ধরাধামে আমার 
অস্তিত্ব জন্ম থেকে মৃত্যু পর্যন্ত। বাল্যকালে আমি যেরকম ছিলাম 
এখন সেরকম নেই, শরীর আর মতিগতি অনেক বদলেছে । এই 

পরিবর্তমান আমি কি একই পদার্থ? বনু লোকে বলেন, দেহের আর 
মনের যতই অদ্লবদল হ'ক তোমার আত্মা বরাবর একই আছে, 
পরলোকেও থাকবে । ধাঁরা বলেন তারা কেউ পরলোক-ফেরত নন, 
সুতরাং তাদের কথার মূল্য নেই। গীতায় আছে, জীব আদিতে ও 
মরণান্তে অব্যক্ত, মধ্যে ব্যক্ত ; অর্থাৎ জন্মের আগে এবং মৃত্যুর পরে 
জীবের অবস্থা অজ্ঞাত, কেবল জীবিতাবস্থাই জ্ঞাত। অতএব এই 
প্রত্যক্ষ জীবিতাবস্থারই বিচার করে দেখা যাক আমার সত্তা কিরকম | 
আমার ছেলেবেলার ছবির সঙ্গে বুড়ো বয়সের ছবির অল্প মিল থাকতে 
পারে, কিন্তু ছুটি বিভিন্ন ক্ষণিক বিষয়ের প্রতিবৰপ। আমার স্বভাব 
শক্তি রুচি বিদ্যাবুদ্ধিরও এইরকম পরিবর্তন হয়েছে । বস্তত আমি 
একটি পদার্থ নই, অসংখ্য পদার্থের পরম্পরা, যেমন সিনেমার ছবি। 
মনে করুন হীরাবাই-নাটকের সিনেমা-ফিল্া দশ হাঁজাঁর ফুট লম্বা । তার 
সমস্ত রীলকে বলা যেতে পারে হীরাবাই-ফিল্ম, কিন্তু এক টুকরোকে 
এ নাম দেওয়া যায় না। ফিলোর রীল যখন কোটায় থাকে তখন 
খানিকট। জায়গ। জুড়ে থাকে, অর্থাৎ তার ছু-চার ঘন-ফুট দেশব্যাপ্তি 
আছে। কিন্ত তার ছবি যখন পর্দায় দেখানে। হয় তখন তার প্রায় 
২০০ বর্গ-ফুট দেশব্যাপ্তি হয় এবং সেই সঙ্গে প্রায় দু ঘণ্টা কালব্যাপ্তি 
হয়। দেশে কালে ব্যাপ্ত এই চিত্র পরম্পরাই হীরাবাই-নাটকের 
যথার্থ প্রতিবপ ; ফিলোর রীল সেই প্রতিরূপের উৎপাদক মাত্র । 
অতএব আমার যথার্থ সত্তা আমার সমগ্র জীবন। শুধু দেশে 
কালে ব্যাপ্ত আমার শরীর নয়, আমার চিত্ত ও কর্ণও এই সত্তার 
অঙ্গীভূত। যদি সত্তর বংসর বাঁচি তবে এই সময়ের মধ্যে আমার 
শারীরিক মানসিক যত পরিবর্তন হয়েছে, আমি সুখ ছঃখ অনুরাগ 
বিরাগ যা ভোগ করেছি, স্বুকর্ম ছুক্ষর্ম যা করেছি, সব স্ুুদ্ধ নিয়ে আমার 
সত্তা। আমাকে পদার্থ বললে ছোট করা হবে, আমি সত্তর বংসর 

ব্যাগী একটি ঘটনাপ্রবাহ । এ ভিন্ন যদি আমার অন্যবিধ সত্ত। মানা 
হয় তবে তা ক্ষণিক, অসম্পূর্ণ, অথবা অপ্রমাণিত ! 

আপাত দৃষ্টিতে হিমালয় যতই অটল অচল মনে হ'ক, তারও 
পরিবর্তন ঘটছে, অতএব হিমালয় একটি ঘটনাপ্রবাহ । বিশ্বত্রক্মাণ্ডও 
এইরকম, তাই 'জগণ্, আর “সংসার” নাম। গঙ্গার যে জলরাশি এই 
মুহ্র্তে দেখছি পর মূহুর্তে তা চলে গেছে, তার স্থানে অন্ত জলরাশি 
এসেছে, তটরেখাও ক্রমশ বদলাচ্ছে, গঙ্গার কোনও অংশই স্থায়ী নয়। 
এই কারণেই গ্রীক পণ্তিত হেরাক্লাইটস বলেছিলেন, একই নদী দুবার 
পার হওয়া যায় না। নির্বাত স্থানে প্রদীপের শিখা একটি স্থির 
পদার্থ বলে মনে হয়। তেলের বাম্প আর বাতাসের অক্সিজেন 
একসঙ্গে মিশে জ্বলছে এবং এই ছুই উপাদান নিরন্তর বদলাচ্ছে; 
এই ঘটনাপ্রবাহকেই আমরা দীপশিখা রূপে দেখি । 

প্রদীপ নিবে গেলে তার শিখা কোথায় যায়? মৃত্যুর পরেও কি 
আত্মার অস্তিত্ব থাকে? আমরা কিছুই জানি না। নদী আর প্রদীপ 
অচেতন তাই তাদের আত্মার কথা আমাদের মনে আসে না। 
মানুষের জন্ম থেকে মৃত্যু পর্যন্ত চেতন অবস্থায় ষে অহংঙ্ঞান থাকে, 
আমি পুর্বে এই করেছিলাম, এখন এই করছি, এই ছিলাম, এখন এই 
হয়েছি_-এই ধারাবাহিক জ্ঞান বা স্মৃতিই আমার ব্যক্তিত্ব, তাঁকেই 
আত্মা মনে করতে পারি। মহাভারতের উপমা অনুসারে বলা যেতে 
পারে__মহাকালসমুদ্রে ঘটনাপ্রবাহরূপ অসংখ্য কাষ্ঠ বিক্ষিপ্ত হয়ে 
আছে, আমি তাদেরই একটি । অন্যান্য যে সকল সচেতন কাষ্ট 
আমার সংসর্গে আসে অর্থাৎ তাদের সঙ্গে যখন আমার এককাল- 
সম্বন্ধ হয় তখন তাঁদের আমি জীবিত মনে করি। যে কাষ্ঠ সরে যায় 
তাঁকে মৃত মনে করি। আমি ম্বয়ং যখন আমার সঙ্গীদের কাছ থেকে 
দুরে চলে যাই তখন তারা আমাকে মৃত মনে করে। তার পরেও 

আমার চেতনা বা ব্যক্তিত্বোধ থাকে কিনা তা বলা আমার 
সাধ্য নয়। 


এই পর্যন্ত মেনে নিতে বিশেষ বাঁধা হয় নাঁ, কিন্তু পরে যা! বলছি 
তা বিভিন্ন পণ্ডিতের অনুমান বা কল্পন! মাত্র। সিনেমার ছবি একবার 
দেখানো হলেই তাঁর বিনাশ হয় না; চিত্রপ্রবাহরূপ যে ঘটনার 
একবার অবসান হয়েছে আবার তা দেখানে! যেতে পারে, কারণ, তার 
মূলীভূত ফিল্মের তো বিনাশ হয় নি। আমাদের জীবনরূপ চলচ্চিত্রের 
মূলম্বরূপ কি কিছু নেই? বিজ্ঞানী বলেন, আমরা যে লাল নীল 
প্রভৃতি রং দেখি তা দর্শনেক্দ্রিয়ের বিভ্রম মাত্র, আলোকতরঙ্গের 
দৈথ্যের ভেদই আমাদের দৃষ্টিতে বিভিন্ন রং বলে মনে হয়। সেই 
রকম বলা যেতে পারে যে মহাকাল একটি অবিচ্ছিন্ন প্রবাহ, আমাদের 
মনের গুণে (বা দোষে )ই ভূত-ভবিষ্যৎং-বর্তমানের ভেদজ্ঞান হয়। 
যা বর্তমান তারই অস্তিত্ব আছে, যা অতীত আর ভবিষ্যৎ তার অস্তিত্ব 
এখন নেই-_-এমন মনে করব কেন? সমস্তই সিনেমা-ফিলের রীলের 
ম্যায় যুগপৎ বিদ্ধমান, সমস্তই নিত্য ; আমার মনের শক্তি সীমাবদ্ধ 
তাই কালকে খণ্ড খণ্ড করে উপলব্ধি করি। বহু পণ্ডিতের মতে দেশ 
ও কাল 1110ন10]0 বা অধ্যাস বা মায় মাত্র । 

একদেশসন্বন্ধ ছিন্ন হলে আবার ত৷ স্থাপিত হতে পারে, সেইরকম 
এককালসম্বন্ধ কি পুনস্থাপিত হতে পারে না? কালসমুদ্রে বিয়োজিত 
ছুই কাষ্ঠের পুনমিলন কি অসম্ভব ? যদি অতীত বর্তমান আর ভবিষ্যৎ 
সমস্তই একসঙ্গে বিদ্যমান থাকে তবে আপাতদৃষ্টিতে কালব্যবধান যতই 
থাকুক, এক ঘটনাপ্রবাহের সঙ্গে আর এক ঘটনাপ্রবাহের পুনর্বার 
সংযোগ অসাধ্য নাও হতে পারে। 

পনর-বিশ বৎসর পূর্বে . ভব. [01079 কয়েকটি গ্রন্থ লেখেন-__ 

ঠা) 10য0)921170100 0] 11106) 119 ০9 11101001601165) 
[19 99110] 70010159759, ইত্যাদি। এইসকল গ্রন্থে তিনি কাল 
এবং সংবিৎ (01790109097655) সম্বন্ধে এক নূতন মত প্রচার করেছেন 
এবং বলেছেন যে চেষ্টা করলে স্বপ্নযোগে ভূত ভবিষ্যৎ বর্তমান বিষয় 
কিছু কিছু জান! যায়, অর্থাৎ অতীত বা দবিষ্যৎ ঘটনা প্রবাহের সঙ্গে 
বর্তমান ব্যক্তিগত ঘটনাপ্রবাহের সংযোগ করা যাঁয়। তিনি অনেক 
যুক্তি দিয়ে এবং অগ্ক কষে প্রমাণের চেষ্টা করেছেন যে আমাদের 
সংবিৎ বা চেতন। চিরস্থায়ী, অর্থাৎ আমরা সকলেই অমর । উক্ত 
পুস্তকগুলি প্রকাশিত হলে বিলাতের সুধীসমাজে একটি প্রবল সাড়া 
পড়েছিল, খ্যাতনামা বহু সাহিত্যিক উদ্ত্বসিত প্রশংসা করেছিলেন, 
এবং অনেক বিজ্ঞানীও বলেছিলেন যে এই মত উপেক্ষার যোগ্য নয়। 
কিন্ত সাধারণের আগ্রহ বেশী দিন রইল না, এখন আর ])7)0-এর 
নাম বড় একটা শোনা যায় না। সম্ভবত তার নির্দেশিত উপায়ে ধারা 
পরীক্ষা! করেছিলেন তারা সন্তোষজনক ফল পান নি। 

দিব্যদৃষ্টি আর ত্রিলোক-ত্রিকাল-দিতাঁর কথা পুরাণে আছে। 
০1217৮08706, 60191)9,0185) 1))901011-এর মধ্যতায় মৃতজনের 
সঙ্গে আলাপ, ইত্যাদিতে আস্থাবান লোকেরও অভাব নেই। কিন্তু 
যুক্তিবাদী তত্বান্বেষী মুখের কথায় বিশ্বাস করেন না, অতিন্দাধু লোকের 
সাক্ষ্যও অভ্রান্ত মনে করেন না। বাজিকর আর ভণ্ড লোকে অনেক 
অলৌকিক খেল! দেখাতে পারে, তীক্ষবুদ্ধি বিজ্ঞানী উকিল জজ বা! 
পুলিসের পক্ষেও তার রহস্তভেদ সুসাধ্য নয়। সম্প্রতি আমেরিকায় 
[00109 এবং ইংলাণ্ডে 9০৪৮1 প্রমুখ কয়েকজন বিজ্ঞানী অতীন্দরিয় 
অনুভূতি সম্বন্ধে অভিনব উপায়ে পরীক্ষা করেছেন যাতে প্রতারণ। 
অসন্ভব। এঁদের গবেষণার উপকরণ-_-কতকগুলি কা যাতে নান। 
রকমের চিহ্ন আকা আছে। এই কার্ডগুলি যন্ত্রের সাহায্যে একে 


৯ ইহকাল পরকাল 


একে একজন লোককে দেখাঁনে। হয় এবং দূরবর্তী অন্য ঘরে আর 
একজন লোক আন্দাজে সেই অদেখ। কার্ডের বর্ণনা দেয়। অধিকাংশ 
স্থলে অন্ুমানে ভুল হয়, কিন্তু বহুবার বছু লোককে পরীক্ষা করে দেখা! 
গেছে যে কিছু কিছু মিলে যায়। সব মিলই আকম্মিক এমন বল! 
যায় না, কারণঃ 1):০092৮911165 বা সন্তাবনা-গণিত অন্ুসারে আকম্মিক 
মিল যত হতে পারে তার চেয়ে বেশী মিল দেখ! গেছে । এই পরীক্ষা 
থেকে সিদ্ধান্ত করা হয়েছে যে জনকতক লোকের অল্নাধিক মাত্রায় 
69191)%611 বা দৃরবেদনের ক্ষমতা আছে এবং সম্ভবত সকল 
লোকেরই ঈষৎ মাত্রায় আছে । মাঝে মাঝে এমনও দেখা গেছে যে 
দ্বিতীয় লোকটি অন্য ঘরে প্রদশিত কার্ডের পূর্ববর্তী ব! পরবর্তী কার্ড 
অনুমান করেছে, অর্থাৎ সে অতীত বা ভবিষ্যৎ দর্শন করেছে । 

এইপ্রকার পরীক্ষায় যে ফল পাওয়া গেছে তা বৃহৎ নয়, কিন্তু 
নিরপেক্ষ পণ্ডিতদের মতে তাঁর গুরুত্ব আছে। পরীক্ষার ফলাফলের 
সঙ্গে ইহকাল-পরকালের স্পষ্ট সম্বন্ধ কিছু দেখা যাঁয় না, কিন্ত কয়েক- 
জন দার্শনিক আর বিজ্ঞানী এই সামান্য প্রমাণ অবলম্বন করে দেশ- 
কাল-আত্ম সম্বন্ধে নানারকম সিদ্ধান্ত করেছেন, আবার অন্তে তাদের 
ভূলও দেখিয়েছেন। মানুষ বহুকাল থেকে আকাশে ডানা মেলে ওড়বার 
স্বপ্ন দেখেছে; চেষ্টা করতে গিয়ে বার বার বিফল হয়েছে । বিশ্ববিখ্যাত 
বিজ্ঞানী লর্ড কেলভিন অঙ্ক কষে প্রমাণ করেছিলেন যে বাতাসের চেয়ে 
ভারী যন্ত্রে (অর্থাৎ এয়ারোপ্রেনে ) মানুষ কখনও উড়তে পারবে না, 
কিন্তু তার ভবিষ্যদ্বাণী মিথ্যা হয়েছে । অতীব্দ্রিয় ব্যাপার নিয়ে সতর্ক 
গবেষণা সবে আরন্ত হয়েছে, তা সফল হবে কি বিফল হবে এখনই 
বল। অসম্ভব । ভবিষ্যতে হয়তে। অনেক আশ্চর্য বিষয় আবিষ্কৃত হবে, 
অন্ধকার ঘরে কালে বেরাল ধরা না পড়লেও অন্তত তার কিঞ্চিং 
লোম হস্তগত হবে ; কিন্তু এখনই উৎফুল্ল হবার কারণ নেই। 

১৩৫৫ 


কাবির জলার্দিনে 

আজ যাঁকে জন্মদিন উপলক্ষ্যে স্মরণ করছি তাঁকে আমরা কবিবর 
বলি না, মহাকবিও বলি না, শুধুই কবি বলি; কারণ, যা যত বড় 
তার নাম ততই ছোট, যেমন দেশ কাল মন প্রাণ বিদ্যা বুদ্ধি। 
কবি শবের একটি প্রাচীন অর্থ ক্রান্তদর্শী, অর্থাৎ ধার কাছে 
ভূত ভবিষ্যৎ বর্তমান সমস্তই প্রকাশ প্রায়। এই অর্থ মনে রাখলে 
আর কোনও বিশেষণ যৌগ করার দরকার হয় ন।। 

রবীন্দ্রনাথ নানাভাবে নিজেকে এতই অবিস্মরণীয় করে রেখে 
গেছেন যে তার সম্বন্ধে আলোচনার কখনও অন্ত হবে না। লোকে 
তাঁর কৃতির যে অংশ নিয়ে সাধারণত চর্চ। করে ত৷ তার সৃষ্ট সাহিত্য | 
বাংলা পদ্চ আর গগ্য রীতির যে পরিবর্তন মধুস্দন আর বঙ্ষিমচন্দ্ 
আরম্ত করেছিলেন রবীন্দ্রনাথের হাতে তার পূর্ণ পরিণতি হয়েছে; 
তার জন্যই আমাদের মাতৃভাষ! জগতের অন্যতম শ্রেষ্ঠভাষার আসন 
পেয়েছে; তিনি জগতের বিদ্বংসমাজে ভাঁরতবাঁসীর মুখ উজ্জ্বল 
করেছেন__এই সব কথাই বার বার আমাদের মনে উদয় হয়। 
সাহিত্য বললে আমরা যা বুঝি তা অত্যন্ত ব্যাপক এবং তাঁর উপাদান 
অসংখ্য। রবীন্দ্রসাহিত্যের অসখ্য উপাদানের মধ্যে একটির সম্বন্ধে 
কিঞ্চিৎ বলছি । 

যে দেশে যে ধর্ম প্রচলিত তার প্রভাব সে দেশের সাহিত্যের উপর 
অবশ্যই পড়ে । বাংল! সাহিত্যের বদনাম শোনা যাঁয় যে এ কেবল 
হিন্ুরই সাহিত্য, সুতরাং অহিন্দু বাঙালীর অন্ুপযুক্ত। ইংরেজী 
সাহিত্যের উপর গ্রীষ্টধর্ম ও বাইবেলের প্রভাব প্রচুর, তবুও তা সকল 
ধর্মাবলম্বী শিক্ষিত জনের প্রিয় হল কেন? এর কারণ, ইওরোগীয় 


১১ কবির জন্মদিনে 


মধ্যযুগের অস্তে রেনেনাসের সময় পণ্ডিতগণ গ্রীস ও রোমের প্রাচীন 
স্কৃতি আত্মসাৎ করেছিলেন, সমগ্র ইওরোপের এঁতিহাকেই তারা 
নিজের বলে গণ্য করেছিলেন। গোঁড়া খ্রীষ্টান হয়েও তার! অবাধে 
পেগান দেবদেবীর পুরাণকথাকে সাহিত্যে স্থান দিয়েছিলেন, তাতে 
তাদের ধর্মহানি হয় নি। পিউরিটান হয়েও মিলটন গ্রীক বাগ দেবীর 
বন্দনা করেছেন । কেবল ধর্মবিশ্বাস দ্বার! সাহিত্য শাসিত হয় না__ 
এই ধারণ। হয়তো খুব স্পষ্ট ছিল না, কিন্তু ইওরোপের গুণী সমাজ 
বুঝেছিলেন যে জাতীয় সংস্কৃতির তথা সাহিত্যের একটি অপরিহার্য অঙ্গ 
প্রাচীন এঁতিহ্া এবং সাহিত্যে তার উল্লেখ থাকলেই ধর্মবিশ্বাসের 
হানি হয় না। হয়তো অনেকে মনে করতেন যে পেগান এঁতিহ্োর 
সঙ্গে সঙ্গে তো' শ্রীস্তীয় গ্রতিহাও আছে, তাতেই প্রথমটির দোষ 
খণ্ডন হয়েছে । আজকাল পাশ্চাত্য দেশে ধর্মের গৌঁড়ামি অনেকটা 
কমে গেছে, তার ফলে শিক্ষিত সমাজ পেগান ও শ্রীষ্ীয় এঁতিহা 
সমদৃষ্টিতে দেখতে অভ্যস্ত হয়েছে । 
আমাদের দেশে মধুস্দন খ্রীষ্টান হয়েও নির্ভয়ে পৌরাণিক বৃত্তান্ত 
অবলম্বন করে কাব্য লিখেছিলেন । তিনি এই কাজ বিনা বাধায় 
করতে পেরেছিলেন, কারণ ধর্মীস্তরিত হলেও তিনি পূধধর্মের প্রতি 
বিদ্বেষগ্রস্ত হন নি, তার অন্তরঙ্গ বন্ধুরা সকলেই হিন্দু ছিলেন এবং 
ভার স্বধমীর! তার রচনার কোনও খবরই রাখতেন না। তাঁর পর 
রবীন্দ্রনাথ এসে আমাদের চোখে আঙ্ল দিয়ে দেখিয়ে দিলেন যে 
ভাল হ'ক বা মন্দ হ'ক দেশের প্রাচীন এঁতিহ্া ফেলবার নয়, জাতীয় 
সভ্যতার ধারা বজায় রাখবার জন্য সাহিত্যে তাকে যথোচিত স্থান 
দিতে হবে, এবং স্থান দিলেই তার ফলে অন্ধ ধর্মবিশ্বাস প্রশ্রয় পাবে 
এমন নয়। “গোরা” গল্পের নায়কের মতে সমস্ত প্রাচীন সংস্কারই 
আকড়ে ধরে থাকতে হবে এবং পান্ুবাবুর মতে সে সমস্তই বিষতুল্য 


বিচিন্ত। ১২ 


বর্জনীয় । এই ছু রকম গৌড়ামির উতর উঠে উদার দৃষ্টিতে কি করে 
সাহিত্য রচনা করা যায় তা রবীন্দ্রনাথ দেখিয়েছেন । তাকে বা! দিক 
আর ভান দিক থেকে বিরুদ্ধ সমাঁলোচন। শুনতে হয়েছে, কারণ সকল 
পাঠকের সাহিত্যিক উদার দৃষ্টি নেই। 

ইওরোপীয় রাজনীতিকদের মুখে এখনও মামরা শুনতে পাই যে 
00771561871 1992] বা খ্রীষ্তীয় আদর্শ না মানলে কোনও রাষ্ট্রের 
নিস্তার নেই। শ্বীষ্টধর্ম ছাড়াও যে মহৎ আদর্শ থাকতে পারে তা তার! 
জানেন না, জানবার চেষ্টাও করেন না । সেই রকম এদেশের অনেকে 
মনে করেন যে সনাতনী বা ইসলামী আদর্শ নিয়েই সাহিত্য রচন! 
করতে হবে । 


রবীন্দ্রনাথ পুরাণাদি প্রাচীন এঁতিহাকে উপযুক্ত স্থান দিয়েও 
সাহিত্যকে সাম্প্রদায়িক ধর্মের উপর টেনে এনেছেন এবং দেখিয়েছেন 
যে উৎকৃষ্ট ইওরোগীয় সাহিত্যের ন্যায় বাংলা সাহিত্যকেও সর্বজনীন ও 
অসাম্প্রদায়িক করা যায়। এই লক্ষণের ফলেই রবীন্দ্রসাহিত্য অনেক 
অহিন্দু পাঠককে তৃপ্তি দিয়েছে । আশা করা যায়, এই পথে অগ্রসর 
হয়েই ভবিষ্যৎ বাংলা সাহিত্য সর্ব সম্প্রদায়ের গ্রহণীয় হতে পারবে । 

রবীন্দ্রনাথ মনে প্রাণে আধুনিক ও যুক্তিবাদী, তথাপি তার কাব্য 
নাটক আর গল্পে এদেশের প্রাচীন চিন্তাধারার সঙ্গে যোগসূত্র 
পূরমাত্রায় বজায় রেখেছেন। তিনি লোকব্যবহারেও যে অন্থুরূপ 
যোগন্ত্র রেখেছিলেন তার উল্লেখ করে আমার বক্তব্য শেষ করব। 
রবীন্দ্রনাথ কীতি আর আভিজাত্যের গণ্ডি দিয়ে নিজেকে ঘিরে রাখেন 
নি, কোনও আলাপপ্রার্থীকে প্রত্যাখ্যান করেন নি। তার সাহিত্যের 
ধারা চঢ1 করেন, দেশের জনসমষ্টির তুলনায় তাদের সংখ্যা খুব কম; 
তথাপি শিক্ষিত অশিক্ষিত নিবিশেষে অগণিত লোক তার সঙ্গে 


১৩ কবির জন্মদিনে 


দেখ! করে নিজেকে ধন্য মনে করেছে। আগন্তকের সমস্ত সংকোচ 
একমুহূর্তে দূর করবার আশ্চর্য ক্ষমতা! তার ছিল। কার কোন্‌ বিষয়ে 
কতটুকু দৌড় ত| বুঝে নিয়ে তিনি আলাপ করতে পারতেন। শিক্ষিত 
অশিক্ষিত ছেলে বুড়ো সকলেই তীর সঙ্গে অবাধে মিশেছে, অনেক 
সময় উপদ্রবও করেছে। তার কাছে ঘোমটাবতী পল্লীবধূরও জড়তা 
দূর হয়েছে, যেমন তীর্ঘস্থানে হয়। স্থান কাল পাত্র অনুসারে নিজেকে 
আব্্যকমত প্রসারিত বা সংকুচিত করবার এই শক্তি তার লোক- 
প্রিয়তার একটি কারণ। হায় গগন নহিলে তোমারে ধরিবে কেবা' 
_-এই কবিতায় তিনি অজ্ঞাতসারে নিজ স্বভাবের এক দিকের পরিচয় 
দিয়েছেন। 

১৩৫৫ 


বিলাতী ব্রীষ্টান ও ভারতীয় হিন্দ 


ষাট সত্তর বংসর পূর্বে শিক্ষিত বাঙালী হিন্দুর বিতর্কের প্রধান বিষয় 
ছিল ধর্মমত। রামমোহন বঙ্কিমচন্দ্র থেকে আরম্ভ করে সতীশচন্দ্ 
মুখোপাধ্যায় পর্যন্ত অনেক মনীষী পাদরীদের সঙ্গে তর্কযুদ্ধ 
করেছিলেন। তার পর রাজনীতির চাপে ধর্মের সমালোচনা ক্রমশ 
লুপ্ত হয়ে গেল। কিন্তু ফ্যাশন ও রুচি নিরন্তর বদলায়, কালক্রমে 
পুরনো বিষয়ও রুচিকর বা! কৌতুহলজনক হতে পারে। এই বিশ্বাসে 
আধুনিক বিলাতী খ্রীগ্তীয় সমাজের সঙ্গে আধুনিক শিক্ষিত হিন্দু- 
সমাজের কিঞ্চিৎ তুলনা করছি। হিন্দুর সম্বন্ধে যা লিখছি তা 
প্রধানত বাঙালীর উদ্দেশ্টে হলেও বহু অবাঙালী সম্বন্ধেও খাটে। 
সম্প্রতি “হিন্দু শব্দের অর্থ প্রসারিত হয়েছে-_ভারত-জাত-ধর্মীবলম্বী 
সকলেই হিন্দু। এই প্রবন্ধে কেবল সনাতিনপন্থী হিন্দু অর্থে 
“হিন্দু” শব্দ প্রয়োগ করছি । 

রিলিজন শব্দের বাংলা প্রতিশব্দ নেই। হিন্দুধর্ম বললে য৷ 
বোঝায় তা ঠিক রিলিজন নয়, কিন্তু বৈষ্ণব বা! ব্রাহ্ম ধর্মকে রিলিজন 
বল চলে। ক্রীড অর্থাৎ নির্দিষ্ট বিশ্বাস বা মূলমন্ত্র না থাকলে 
রিলিজন হয় না। খ্বীষ্ধর্মের ক্রীড আছে, যথা-টি,নিটি বা ঈশ্বরের 
ত্রিব, ঘিশুর অলৌকিক জন্ম, মানুষের পাপের প্রায়শ্চিত্তের জন্য তার 
ক্রুসারোহণ, মৃত্যুর পর তৃতীয় দিনে পুনরুথান ও স্বর্গারোহণ, মানুষের 
পরিত্রাণের নিমিত্ব যিশুশরণের আবশ্যকতা, ইত্যাদিতে বিশ্বাস। 
ব্রাহ্মধর্মেরও ক্রীড আছে । অনেকে মনে করেন হিন্দুরও আছে, 
যথা__বেদ, জাতিভেদ, পুনর্জন্ম ও মৃতিপৃজায় আস্থা, খাগ্াখা্ঘ-বিচার, 
ইত্যাদি। কিন্ত এর একটিও হিন্দুত্বের সুনির্দিষ্ট বা অপরিহার্য লক্ষণ 


১৫ বিলাতী খ্রীষ্টান ও ভারতীয় হিন্দু 


নয়। আমর! “বেদবাক্য” বলি, কিন্তু তা কেবল কথার কথ! । 
সাধারণ হিন্কু বেদের কোনও খবরই রাখে না, সুতরাং বিশ্বাস- 
অবিশ্বাসের প্রশ্ন ওঠে না । আজকাল জাতিভেদ পুনর্জন্ম প্রভৃতি ন! 
মানলেও হিন্দুত্বের হানি হয় না। যে নিজেকে হিন্দু বলে, ছু-একটি 
নৈমিত্তিক কর্ম (যেমন শ্রাদ্ধ) সনাতন পদ্ধতিতে সম্পন্ন করে, এবং 
যাঁর সঙ্গে হিন্দু নামে খ্যাত অন্যান্ত লোকের অল্লাধিক সামাজিক 
সম্বন্ধ থাকে সেই হিন্দু । আচারব্যবহার হিন্দুর লক্ষণ নয়। নিত্য 
নিষিদ্ধ খাদ্য খেলে, বিজাতীয় পোশাক পরলে, সিভিল বিবাহ বা মেম 
বিবাহ করলে, এবং অম্পূর্ণ নাস্তিক হলেও হিন্দুত্ব বজায় থাকে। 

বিলাতের (ব্রিটেনের ) অধিকাংশ লোক ্রীষ্টধর্মের ছুই শাখার 
অন্তর্ভুক্ত-_প্রোটেস্টান্ট ও রোমান ক্যাথলিক । প্রথম শাখার লৌকই 
বেশী, কিন্তু তাঁদের মধ্যেও নানা সম্প্রদায় আছে এবং প্রত্যেক 
সম্প্রদায়ের স্বতন্ত্র চার্চ বা ধর্মসংঘ আছে। সবাপেক্ষা প্রতিপত্তিশালী 
সংঘ চার্চ অভ ইংলাগড। বিভিন্ন প্রোটেস্টান্ট সম্প্রদায়ের ক্রীডের 
প্রধান অংশ এক হলেও খুঁটিনাটি নিয়ে বিবাদ আছে, সেজন্য প্রত্যেক 
সম্প্রদায়ের গির্জা আলাদা, পাদরী-নিয়োগের পদ্ধতিও আলাদা । 
কিন্তু ক্যাথলিকদের দলাদলি নেই, বিলাতের তথা সকল দেশের 
ক্যাথলিক একই ধর্মসংঘের অন্তর্গত এবং ধর্মকর্মে পোপের শাসনই 
চূড়ান্ত বলে মানে । 

ব্রিটিশ রাজ্যে সকল ধর্মাবলম্বী নান! বিষয়ে সমান অধিকার ভোগ 
করলেও চার্চ অভ ইংলাণ্ডের প্রতি কিছু পক্ষপাঁত করা হয়। পূর্বে 
এই সংঘ যে সরকারী অর্থসাহায্য পেত তা এখন বন্ধ হয়েছে, কিন্তু 
সংঘের সম্পত্তি নানাপ্রকার কর থেকে মুক্ত। চার্চ অভ ইংলাগ্ডের 
অনেক বিশপ হাউস অভ লর্ডস-এ সদস্তরূপে আসন পান। 
ব্রিটেনকে লোকায়ত রাষ্ট্র বা 89০0] 50866 বলা চলে না, অস্তত 


বিচিন্তা ১৬ 


ভারতের সংবিধানে যে ধর্মনিরপেক্ষ রাষ্ট্র স্বীকৃত হয়েছে বিলাত তেমন 
নয়। বিলাতের রাজাই চার্চ অভ ইংলাণ্ডের প্রধান, তার অন্যতম 
উপাধি 70117701০01 60০ 7916] ৷ পাকিস্তানী নেতারা যেমন 
রাষ্ীয় ব্যাপারে ইসলামী নীতির প্রতিষ্ঠা গান, ব্রিটিশ নেতারাও তেমনি 
বলে থাকেন যে 00711561%0 1০8] না মানলে রাষ্ট্রের মঙ্গল নেই। 
বিলাতী রেডিওতে প্রত্যহ যে ধর্মকথ। প্রচারিত হয় তা প্রধানত 
প্রোটেস্টান্ট খ্রীষ্টধর্ম, ক্যাথলিক প্রভৃতি সম্প্রদায় বিশেষ প্রশ্রয় পান 
না। কয়েক বসর থেকে নাস্তিক, অজ্ঞাঁবাদী (8%৪)95010 ) ও 
যুক্তিবাদী (72610202356) সম্প্রদায় তর্ক করছেন যে ব্রিটিশ প্রজা 
কেবল প্রোটেস্টান্ট নয়, কেবল খ্রীষ্টানও নয়। বিশ্বাসী অবিশ্বাসী 
নানা সম্প্রদায় বিলাতে বাস করে, তারা নিজ নিজ মত প্রচারের 
অধিকার পাবে না কেন? প্রবল আন্দোলনের ফলে কতারা 
নিতান্ত অনিচ্ছায় অখীষ্টান যুক্তিবাদী জম্প্রদায়কেও কিছু কিছু 
প্রচারের অধিকার সম্প্রতি দিয়েছেন। পাদরীরা তাতে মোটেই খুনী 
হন নি। 

কয়েক বৎসর পূর্বেও বিলাতে রবিবারে থিয়েটার সিনেমা বল-নাচ 
ফুটবল-ম্যাঁচ প্রভৃতি নিষিদ্ধ ছিল, পাছে ওই দিনের পবিত্রতা নষ্ট হয়। 
গত যুদ্ধের সময় সৈন্যদের আবদারের ফলে এই নিয়মের কড়াকড়ি 
এখন অনেকটা কমেছে । ব্রিটিশ সৈন্যবাহিনীতে বিভিন্ন সম্প্রদায়ের 
পাদরী বাহাল থাকেন, সপ্তাহে একদিন উপাসনায় যোগ দেওয়া ও 
ধর্মকথা শোনা সৈন্যদের অবশ্যকর্তব্য । অবিশ্বাসী সৈন্যরা নিষ্কৃতি 
পেতে পারে, কিন্তু তাতে অনেক বাধা। সম্প্রতি বিলাতের সমস্ত 
বিষ্ভালয়ে নিয়মিত ধর্মশিক্ষার ব্যবস্থা হয়েছে । যে শিক্ষক শ্রীষ্টধর্মে 
নিষ্ঠাহীন অথব! যিনি নিষ্ঠার ভান করতে পারেন না তার চাকরির 
আশা অল্প । 


১৭ বিলাতী খ্রীষ্টান ও ভারতীয় হিন্দু 


বিলাতে শ্রীষ্টধর্ম রক্ষার জন্য যে স্ত্বনিয়ন্ত্রিত প্রবল চেষ্টা এবং 
নিষ্ঠাবান জনসাধারণের উৎসাহ দেখ! যায়, ভারতের হিন্দুধর্মের জন্য 
সেরকম কিছু নেই। এদেশের গুরু ও পুরোহিতের সঙ্গে কতকটা 
মিল থাকলেও বিলাতী পাঁদরীদের প্রভাব আরও বেশী ও ব্যাপক 
চার্চ অভ ইংলাও, স্কটিশ চাঁচ এবং রোমান ক্যাথলিক চার্চ প্রচুর 
সম্পস্তির অধিকারী । এইসকল ধর্মসংঘের কতৃত্বেই পাদরীদ্রে শিক্ষা, 
নিয়োগ, বদলি, শাসন, পদোন্নতি এবং বেতনের ব্যবস্থা হয়। 


এদেশে ব্রাহ্দদের একাধিক সমাজ আছে, প্রত্যেক ব্রা্ম বলতে 
পারেন যে তিনি অমুক সমাজের । এই বিষয়ে ব্রাহ্ম ও খ্রীষ্টানের 
সাদৃশ্য আছে, কিন্তু সনাতনপন্থী হিন্দুর পুথক পৃথক সমাজ ব' ধর্মসংঘ 
নেই । মঠ অনেক আছে, মঠের সম্পত্তি এবং উপাসকেরও অভাব 
নেই, কিন্তু মঠের নাম অনুসারে গৃহস্থ হিন্দুর সাম্প্রদায়িক পরিচয় 
দেবার রীতি নেই । মঠ ও চার্চ একজাতীয় সংঘ নয়। এদেশের গুরু 
ও পুরোহিতদের আথিক অবস্থা যেমনই হ'ক, তারা স্বাধীন, কোনও 
সংঘের শাসন তাদের মানতে হয় না। 

ষাট-সত্তর বৎসর পূর্বে বাঙালী হিন্দুর পক্ষে আনুষ্ঠানিক ব্যাপারে 
উদ্দাসীন হওয়া সহজ ছিল না। পইতা৷ না থাকা এবং সন্ধ্যাবন্দনা 
ন। করা৷ ব্রাহ্মণের পক্ষে অত্যন্ত গহিত গণ্য হত। অত্রাক্ষণকেও নানা 
রকমে অনুষ্ঠান পালন করতে হত। প্রকাশ্যে মুরগি খাওয়া চলত না, 
কিন্ত মদ খাওয়া মার্জনীয় ছিল। কুলগুরু এবং পুরোহিতদের 
প্রতিপত্তি এখনকার চেয়ে বেশী ছিল, কিন্তু মঠধারী বা সন্গ্যাসী গুরুর 
বাহুল্য ছিল না। কালক্রমে হিন্দুর ধর্মানুষ্ঠানে অনেক পরিবর্তন 
হয়েছে, কিন্ত ক্রিয়াকর্ম ছাড়! হিন্দুকে কোনও কালেই কোনও রকম 
ক্রীভ মানতে হয় নি এবং আজকাল অনেক অনুষ্ঠানও বর্জন করা 

খ 


বিচিন্তা ১৮ 


চলে। যিশু্রীষ্ট ঈশ্বরের একজাত পুত্র__এ কথা! আধুনিক খ্রীষ্টানকেও 
মানতে হয়। কিন্তু শ্রীকৃষ্ণ পূর্ণব্রহ্ম বা বিষ্ণুর অংশ, কিংবা শুধুই 
মানুষ বা কাল্পনিক পুরুষ আধুনিক হিন্দু যেমন ইচ্ছা বিশ্বাস করতে 
পারে। 

সেকালের তুলনায় একালের হিন্দুর অনেক অন্ধ সংস্কার দূর 
হয়েছে, কিন্তু এখনও যা আছে তা পর্বতপ্রমাণ। অনেক সুশিক্ষিত 
হিন্দু ফলিত জ্যোতিষ ও মাছুলি-কবচে বিশ্বাস করে, তার প্রমাণ নিত্য 
নূতন নৃতন রাজজ্যোতিষীর অভ্যুর্থান এবং খবরের কাগজে তাদের 
বড় বড় বিজ্ঞাপন । স্বামী, বাবা, ঠাকুর ইত্যাদি উপাধিধারী অনেক 
মন্ত্রদাত। গুরুর উদ্ভব হয়েছে, এদের শিষ্তও অসংখ্য। এই শিশুর! 
কেবল ধর্মকামনায় বা পারমাধিক জ্বানলাভের জন্য অথব। শোকছুঃখে 
সাস্তবনার জন্য গুরুবরণ করেন না ; অনেকে বিশ্বাস করেন যে তাদের 
চাকরির উন্নতি, ভাল জায়গায় বদলি এবং রোগের নিবৃত্তিও গুরুর 
অলৌকিক শক্তিবলে সাধিত হবে। সব রকম সাংসারিক সংকটে 
তার! গুরুর উপর নির্ভর করে থাকেন । 

পাশ্চাত্তয দেশেও, বিশেষত মাকিন যুক্তরাষ্ট্রে, কিছু কিছু গুরুর 
প্রভাব আছে, কিন্তু এখানকার মত ব্যাপক নয়। ব্রিটেন ও অন্যান্য 
কয়েকটি দেশে ভাগ্যগণনা ও মাছুলি-কবচের ব্যবসায় প্রতারণারূপে 
গণ্য এবং আইন অনুসারে দণ্তনীয়। কিন্তু আস্থাবান লোক সেখানেও 
কিছু আছে, তাদের জন্য গোপনে এই সকল ব্যবসায় চলে । মোটের 
উপর বল! যেতে পারে যে এদেশের শিক্ষিত সমাজের অন্ধ বিশ্বাস 
বিলাতী শিক্ষিত সমাজের তুলনায় অনেক বেশী। কিন্তু হিন্দুর 
সৌভাগ্য এই যে, ক্রীডের বন্ধন থেকে সে চিরকাল যুক্ত । 


অষ্টাদশ শতাব্দের শেষ ভাগে এডোআর্ড গিবন তার বিখ্যাত 

রোমান সাম্রাজ্যের পতনের ইতিহাস রচন। করেন। এই গ্রন্থে এক 
স্থানে তিনি লিখেছেন-_ 

প্রাচীন রোমান ফিলসফারদের ধর্মমত সম্বন্ধে গিবন যা লিখেছেন 
তা অসংখ্য আধুনিক শিক্ষিত হিন্দুর সম্বন্ধেও খাটে । এই মিলের 
কারণ_ রোমান ও হিন্দু নাগরিক ছুইই পেগান ও ক্রীডশুন্য। 
সাধারণত দেখ! যায়, পৌরুষেয় অর্থাৎ ব্যক্তিবিশেষের প্রবতিত ধর্মই 
ক্রীডের উপর প্রতিচিত। বৌদ্ধ জৈন খ্রীষ্টান মুসলমান ও শিখ ধর্মে 
ক্রাড আছে। কিন্তু অপৌরুষেয় ধর্ম, যেমন গশ্ীক ও রোমানদের 
পেগান ধর্ম এবং সনাতন হিন্দুধর্ম ক্রীভবজিত। যারা তেত্রিশ ব! 

তেত্রিশ কোটি দেবতার পুজা করে এবং সেই সঙ্গে এক পরমাত্মাকে 
মানতেও যাদের বাধে না, তারা সহজেই মাঝে মাঝে পুরাতন দেবতা 
বর্জন এবং নৃতন দেবতা! গ্রহণ করতে পারে । অন্য ধর্মের প্রতি.তাদের 
আক্রোশও থাকে না । ইন্দ্র চন্দ্র বায়ু বরুৎ প্রভৃতি এখন আর পুজা 
পান না, কিন্ত শ্রীচৈতন্ ও শ্রীরামকৃষ্ণ দেবতার আসন পেয়েছেন, 
ভারতমাতা ও বঙ্গমাতাও দেবতারপে গণ্য হয়েছেন। রূপকের 
আশ্রয়ে জন্মভূমিকে ছূর্গা কমলা ও বাণীর সঙ্গে একীভূত কল্পনা কর! 
হিন্দুর পক্ষে সহজ, কিন্তু একেশ্বরপুজকের তা ক্রীডবিরুদ্ধ। এই 
কারণেই “বন্দেমাতরম্” অন্তর জাতীয় সংগীতরূপে গণ্য হয় নি, লোক 
ভোলাবার জন্য তাকে শুধু “সমান মধাদা” দেওয়া হয়েছে । বহু 
আধুনিক শিক্ষিত হিন্দু বকরিদের খাসির মাংস অথবা খ্রীষ্টান ইউ- 
কারিস্ট সংস্কারে নিবেদিত রুটির টুকরো! পেলে বিনা দ্বিধায় খেতে 
পারেন, কারণ তাদের দৃষ্টিতে এসকল বস্ত খাছ্য মাত্র । কিন্তু খ্রীষ্টান 
মুসলমান এবং গোঁড়া ব্রাহ্মর পক্ষে হিন্দু দেবতার 'প্রসাদ খাওয়া সহজ 
নয়, তারা মনে করেন এপ্রকার খাছ্যে পৌত্তলিক বিষ আছে, খেলে 
আত্মা ব্যাধিগ্রস্ত হবে। 


মধ্যযুগে ইওরোপে দার্শনিক ও প্রাকৃতিক বিষয় সম্বন্ধে যে সকল 
মত প্রচলিত ছিল তাঁর ভিত্তি বাইবেল এবং আরিস্টটল প্রভৃতি গ্রীক 
পণ্ডিতদের সিদ্ধান্ত । এই অদ্ভুত সমন্বয়ের বিরুদ্ধে কোনও খ্রীষ্টান 
কিছু বললে তার প্রাণসংশয় হত। ষোড়শ শতাব্দে ভিয়েন৷ নগরে 
সেব্ডেটস নামে এক শারীরবিজ্ঞানী ছিলেন । হৃৎপিণ্ডে রক্তের গতি 
সম্বন্ধে তিনি প্রচলিত মতের বিরুদ্ধে লেখেন। তার আরও গুরুতর 

এ প্রকার শান্ত্রবিরুদ্ধ উক্তির জন্য তাকে পুড়িয়ে মারা হয়। স্য 
ঘোরে না, পৃথিবীই ঘোরে-_এই মত প্রকাশের জন্য গাঁলিলিওকে 
কারাগারে যেতে হয়েছিল, অবশেষে তিনি তার গ্রন্থের ভূমিকায় 
অন্যরকম লিখে অতি কষ্টে মুক্তি পেয়েছিলেন । 

আমাদের পুরাণাদি শাস্ত্রে পৃথিবী সম্বন্ধে অনেক কথা আছে, 
যেমন- সূর্য পৃথিবীর চারিদিকে ভ্রমণ করে, বাস্থুকি বা দিগগজগণের 
মস্তকের উপর পৃথিবী আছে, ইত্যাদি । ষষ্ঠ শতাব্দে আর্ধভট বলেছেন, 
পুৃথিবীই আবর্তন করে। দ্বাদশ শতাব্দে ভাস্করাঁচার্য বলেছেন, 
পৃথিবীর যদি কোনও মৃতিবিশিষ্ট আধার থাকত তবে সেই আঁধারের 
জন্য অন্য আধার এবং পর পর অসংখ্য আধার আবশ্যক হত ; পৃথিবী 
নিজের শক্তিতেই আকাঁশে আছে । আর্যভট ও ভাস্করাচার্ষ ক্রীডহীন 
হিন্দুসমাজে জন্মেছিলেন তাই শীস্্রবিরুদ্ধ উক্তির জন্য তাদের পুড়ে 
মরতে হয় নি। 

বাইবেলের মতে শ্রীষ্টজন্মের প্রায় চার হাজার বৎসর পূর্বে জগতের 
সৃষ্টি হয়েছিল এবং ঈশ্বর ছ দিনের মধ্যে আকাশ ভূমি পর্বত এবং 
সর্বপ্রকার উদ্ভিদ ও প্রাণী স্থষ্টি করে সপ্তম দিনে বিশ্রীম করেছিলেন । 
উনবিংশ শতাব্দের মধ্যভাগে ভূবিজ্ঞানী লায়েল তার গ্রন্থে লিখলেন 
যে পৃথিবীর বয়স বহু কোটি বংসর। কিছুকাল পরে ডারউইন প্রচার 
করলেন যে বহুকালব্যাপী ক্রমিক পরিবর্তনের ফলে পুর্বতন জীব থেকে 
নব নব জীবের উৎপত্তি হয়েছে। লায়েল ও ডারউইনের উক্তিতে 
সব শ্রেণীর খ্রীষ্টান (মায় বিলাতের প্রধান মন্ত্রী গ্র্যাডস্টোন ) খেপে 
উঠলেন। তখন পাষগুদের পোড়াবার রীতি উঠে গিয়েছিল তাই 
লায়েল ডারউইন ও তাদের শিশ্তর! বেঁচে গেলেন। তার পর বন্থ 
বিজ্ঞানীর চেষ্টার ফলে নৃতন মত সুপ্রতিষ্ঠিত হল। কিন্তু এখনও 
পাশ্চাত্ত্য দেশে মান্যগণ্য বাইবেল-বিশ্বাসী অনেক আছেন ধার! 


বিচিন্তা ২২ 


আধুনিক ভূবিষ্া ও অভিব্যক্তিবাদ মানেন না। মাকিন যুক্তরাষ্ট্র এবং 
নিউজিল্যাণ্ডের কয়েকটি স্থানে বিদ্যালয়ে বাইবেল-বিরুদ্ধ বৈজ্ঞানিক 
তত্বের শিক্ষা দেওয়। নিষিদ্ধ। 

আমাদের শাস্ত্রে জগৎ ও জীবের উৎপত্তি বিষয়ক অনেক কথা 
আছে। এদেশের কোনও গৌঁড়। হিন্দু আবদার করেন নি যে স্কুল- 
কলেজে শাস্ত্রবিরুদ্ধ বিজ্ঞান শেখানো বন্ধ করতে হবে। সমাজের 
বিভিন্ন শ্রেণীর সঙ্গে ব্যবহারে হিন্দু উদারতা দেখায় নি, তার ফলে 
তাকে অনেক দুর্গতি ভোগ করতে হয়েছে । কিন্তু ধর্মের মার্গবিচারে 
বা পারমাথিক বিষয়ে তার বুদ্ধি সংকীর্ণ নয়, যত মত তত পথ-_এই 
সত্য তার জানা আছে, সেজন্য বিজ্ঞানের সঙ্গে ধর্মমতের বিরোধ 
অসম্ভব । 

নিষ্ঠাবান খ্রীষ্টানের সংখ্যা বিলাতে ক্রমশ কমছে। পাদরীরা খেদ 
করছেন যে গির্জায় পূর্বের মত লোকসমাগম হয় না, প্রতি বসরেই 
উপাসকের সংখ্য। হাস পাচ্ছে। বহু শিক্ষিত লোক এখন কেবল 
নামেই খ্রীষ্টান, তারা খ্রীষ্ঠীয় ক্রাড এবং বাইবেল-বণিত অলৌকিক 
ঘটনাবলীর উপর আস্থা হারিয়েছেন। অনেকে বুঝেছেন যে খ্রীষ্টের 
উপদেশে এমন কিছু নেই যা! তার পূর্বে আর কেউ বলেন নি, এবং যে 
সদ্‌্গুণাবলীকে শ্রীষ্তীয় আদর্শ বল! হয় তা' খ্ীষ্টধর্মের একচেটে নয়। 
অনেক খ্যাতনাম! বিজ্ভানী দার্শনিক ও সাহিত্যিক স্পষ্টভাবে খ্রীষ্টধর্ম 
ত্যাগ করেছেন। বাইবেল-ব্যাখ্যায় অনেক পাদরী এখন রূপকের 
আশ্রয় নিয়েছেন। কেউ কেউ সাহস করে বলছেন যে ক্রীডে অলৌকিক 
ও যুক্তিবিরুদ্ধ যা আছে তা বর্জন না করলে শ্রীষ্টধর্ম রক্ষা পাবে না। 
কিন্তু সনাতনপত্থী খ্রীষ্টানদের প্রতিপত্তি ক্রমশ কমে এলেও এখনও খুব 
আছে। সেন্ট পল ক্যাথিড্ালের ভীন ইংগের উদ্বার মতের জন্য 
তার অনেক ভক্ত হয়েছে, কিন্তু গোড়ার দল তার উপর খুশী নয়। 


২৩ বিলাতী খ্রীষ্টান ও ভারতীয় হিন্দু 


বামিংহামের বিশপ বানিজ তার গ্রন্থে ক্রীড সম্বন্ধে অনেক তীক্ষ ও 
অপ্রিয় কথা৷ লিখেছেন। এর! প্রতিষ্ঠাশালী লোক, নয়তো চার্চ অভ 
ইংলাণ্ডের কর্তার! এদের পদচ্যুত করতেন । খ্বীষ্টধর্মের প্রতি সাধারণের 
আস্থা! ফিরিয়ে আনবার জন্য আজকাল বিলাতে প্রবল চেষ্টা 
হচ্ছে এবং অর্থব্যয়ও প্রচুর হচ্ছে। কিন্তু ফল বিশেষ কিছু দেখা 
যাচ্ছে না। 

গত ত্রিশ-পঁয়ত্রিশ বৎসরের মধ্যে অন্যান্য ধর্মের প্রতিদ্বন্দ্বী স্বরূপ 
ছুটি রাজনীতিক ধর্মের উদ্ভব হয়েছে-_-কমিউনিজম ও নাৎসিবাদ । 
এই ছুই ধর্মে দেবতার প্রয়োজন নেই, ক্রীডই সর্বস্ব । মধ্যযুগের 
ধর্মান্ধ খ্রীষ্টান ও মুসলমানের সঙ্গে অনেক কমিউনিস্ট ও নাৎসির 
সাদৃশ্য দেখা যায়। নাৎসিবাদ এখন মৃতপ্রায়, কিন্ত কমিউনিজম অন্য 
সকল ধর্মকে কালক্রমে গ্রাস করবে এমন সম্ভাবনা আছে। এর 
প্রতিকারের জন্য নিষ্ঠাবান ক্যাথলিক ও প্রোটেস্টান্ট সম্প্রদায় উঠে 
পড়ে লেগেছেন। ্‌ 

পাশ্চাত্য দেশ বৈজ্ঞানিক ও যান্ত্রিক সভ্যতার শীর্ষে অবস্থিত । 
আমাদের তুলনায় ব্রিটিশ প্রভৃতি উন্নত জাতির অন্ধ সংস্কার অত্যন্ত 
অল্প। তথাপি ধর্মের মার্গবিচারে পাশ্চাত্য বুদ্ধি এখনও বাধামুক্ত 
হয় নি। বিজ্ঞানের সঙ্গে সাধারণ ভারতবাসীর পরিচয় নগণ্য, 
আমাদের যান্ত্রিক এশ্বর্ষ অতি অল্প, অন্ধ সংস্কীরেরও অন্ত নেই। কিন্তু 
ভারতের ধর্মবুদ্ধি নিগড়বদ্ধ নয়। এদেশের শী্ত্রগ্রন্থসমূহে যে নৈতিক 
দার্শনিক ও পারমাথিক তত্ব আছে তাঁতে বৈচিত্র্যের অভাব নেই, 
প্রত্যেক হিন্দু নিজের রুচি অনুসারে ধর্মমত গঠন করতে পারে. 
কোনও চার্চ বা সংঘ তার উপর চাপ দিয়ে বলে না_দশ অবতার 
তোমাকে মানতেই হবে, গায়ত্রী জপতেই হবে, শিবরাত্রিতে উপবাস 
করতেই হবে, নতুবা! তোমার হিন্দৃত্ব বজায় থাকবে না। 


বিচিন্তা ২৪ 


ধ্মবুদ্ধির এই স্বাধীনতা-_যা৷ ক্রীডধারী খ্রীষ্টান প্রভৃতির নেই, এতে 
হিন্দুর কোন্‌ উপকার হয়েছে? বিশেষ কিছুই হয় নি। কালিদাস 
বলেছেন, গুণসন্নিপাতে একটিমাত্র দোষ ঢেকে যায়। এর বিপরীতও 
সত্য- রাশি রাশি ত্রুটি থাকলে একটি মহতগুণ নিক্ষল হয়ে যায়! 
হিন্দু যদি তার ত্রুটির বোঝা! কমাতে পানে তবে তার স্বাধীন উদার 
ধর্সবুদ্ধি স্কুৃতিলাভ করবে, তার ফলে একদিন হয়তো সে দন্হীন মানব 
সমাজ প্রতিষ্ঠার উপায় খুঁজে পাবে, অনুদার ক্রীডাশ্রয়ী ধর্ম ব! 
ক্রীডসর্বন্ব রাজনীতিক ধর্মের পক্ষে যা! অসন্তব। 

১৩৫৭ 


ভেজাত ৪ ণকলত 

নন্দ গোয়াল! দুধে খুব জল দিচ্ছে। আপত্তি জানালে আকাশ থেকে 
পড়ে উত্তর দিলে, বলেন কি বাবু, আপনি পুরনো! খদ্দের, আপনাকে 
কি ঠকাতে পারি? পাপ হবে যে। | 

বললাম, দেখ নন্দ দুধে অন্ন স্বল্প জল থাকলে আমি কিছুই বলি 
না, কিন্তু এখন বাড়াবাড়ি হচ্ছে । তোমার সঙ্গে আমার বহু কালের 
সম্পর্ক। সত্যি কথা বলে ফেল। 

নন্দ লোকটি সঙ্জন। মাথা চুলকে বললে, আজে, সের পিছু 
মোটে আধ পো! জল দিই, পরিষ্কার কলের জল। আমার কাছে 
তঞ্চকতা পাবেন না। 

__নন্দ, আর একটু সত্যি করে বল। 

_ আঁজ্রে, এক পোর বেণী জল কোন দিন দিই না, আমার এই 
গলার ক্টির দিব্যি । 

এবারে বোধ হল নন্দ সত্য কথা বলেছে । জিজ্ঞাসা করলাম, 
আচ্ছা, একবারে খাঁটী ছুধ কি দরে দিতে পার? 

_-আজ্ছে, টাকায় তিন পে। দিতে পারি। 

_ বরাবর খাঁটী দেবে তো? হাত সুড়স্থড় করবে না? 

_ তা কি বল! যায় হুজুর? মাঝে মাঝে একটু জল না দিলে 
চলবে কেন, গরিব লোক । 

_ আচ্ছা, যদি সরকার আইন করে দেয় যে ছধের দাম যত খুশী 
বাড়াতে পার কিন্তু জল একদম দিতে পাবে না, দিলে মোটা জরিমানা! 
ব। জেল হবে, তা হলে কি করবে ? 


বিচিস্তা ২৬ 


_-তা হলে তো ভালই হবে বাবু। টাকায় আধ সের বেচব, 
আমাদের লাভ বাড়বে । 

_ কিন্তু নামজাদ! ডেরারির খাঁটী দুধ তো টাকায় এক সের 
পাওয়া যায়। 

অবজ্ঞার হাসি হেসে নন্দ বললে, খাঁটী কোথায়, মোষের ছুধে জল 
মিশিয়ে দেয়। 

- আচ্ছা, টাকায় আধ সের হলে তুমি আর জল মেশাবে না 
তো? 

নন্দ ঘাড় নীচু করে হাসতে লাগল। 

__মনের কথা বলে ফেল নন্দ। 

_-তবে বলি শুনুন বাবু। সুবিধে মতন জল দিতেই হবে, এ হল 
ব্যবসার দস্তর। আবার ইনস্পেক্টারকে খাওয়াতে হবে, মাঝে মাঝে 
জরিমানাও দিতে হবে । ছ1-পোষা গরিব মানুষ, এ সব খরচ যোগাতে 
হবে তো ! 

এইবারে ব্যাপারটি বোধগম্য হল। ব্যবসার দস্তর অনুসারে 
গোয়াল! সনাতন প্রথায় যথাসম্ভব জল দেবেই। যতই ইনস্পেক্টাীর 
থাকুক, শহরের সমস্ত ছুধ পরীক্ষা করা অসাধ্য । অবশ্য মাঝে মাঝে 
ভেজাল ধর! পড়বে, তখন ইনস্পেক্টীরকে খুশী করতে হবে, সে বিমুখ 
হলে জরিমানাও দিতে হবে। অতএব এইসব সম্ভাব্য ক্ষতিপূরণের 
জন্যে আরও জল দিতে হবে। দাম বাড়ালে বা আইন করলে বা 
অনেক ইনস্পেক্টার রাখলেও সর্বদা নির্জল ছুধ মিলবে না । কয়েকজন 
ভাগ্যবান ধারা নিজের চোখের সামনে ছুইয়ে নিতে পারেন তাদের 
কথা আলাদা । 


শিউরাম পাঁড়ে এক কালে আমার বাড়িতে রাঁধত, এখন স্বাধীন 


রং ভেজাল ও নকল 


ব্যবসা করে। একদিন একটা টিন এনে বললে, বাবু, বটিয়া উইসা 
ঘিউ আনিয়েসি, সস্তা আছে, ছে টাক সের, লিয়ে লিন। 

ঘি খুব সাদা, শক্ত, একটু গন্ধও আছে। জিজ্ঞাসা করলাম, 
ভেজাল কতটা দিয়েছ ? 

_-বনস্পতি ? আরে রাম রাম। 

_ দেখ পাঁড়ে, তোমার টিকি আছে, জনেউ আছে, গলায় 
রুদ্রাক্ষের মালা আর কপালে তিলকও আছে। মিথ্যা বলে! ন। 
পাপ হবে। 

শিউরাম সহান্তে বললে, গাঁওসে আনিয়েসি, গোয়ালা কি 
করিয়েসে সে তো মালুম নহি। বাকী সে ভাল! আদমী, সেরে 
আধ পৌয়ার বেশী মিশাবে না । 

__তার পর তুমি কত মিশিয়েছ ? 

_-সচ বাত বলছি বাবু হামি সেরে এক পৌয়া মিশিয়েছি। 

_ চেহারা আর গন্ধ দেখে মনে হচ্ছে সেরে সাড়ে তিন পোয়ার 
বেশী ভেজাল আছে । এ রকম ঘি আমি নিজেই বানিয়ে নিতে পারি, 
তাতে সওয়। তিন টাকায় এক সের হবে। 

- এ ছিয়। ছিয়া! আপনে ভেজাল ঘিউ বানাবেন ? 

_ দোষ কি, বেচব না তো । সঙ্ঞানে নিজেরাই খাব। 


দুধ-ঘিএর কালবাজার নেই, ভেজাল দিয়েই লাভ করতে হয়। 
নকল ছুধ এখনও আবিষ্কৃত হয় নি তাই যথাসম্ভব জল মেশানো হয়। 
ঘিএর নকল আছে, কিন্তু শিউরাম পাড়ের বিদ্যা কম, তার ভেজাল 
সহজেই বোঝা যায়, স্বাভাবিক ঘিএর মতন রং নয়, বেশী জমাট, 
গন্ধ অতি কম। সেকালে যখন চবির ভেজাল চলত তখন চেহার৷ 
আর গন্ধ খাঁটী ভয়সা ঘিএর সঙ্গে অনেকটা মিলত । আজকাল ওস্তাদ 

ঘি-ব্যবসায়ীরা একটু নরম ঘনতেল (17909789011 ) কিনে 
তাতে ঈষৎ হলদে রং এবং রাসায়নিক গন্ধ মিশিয়ে বেচে । ঘিএর 
এসেন্স বাজারে খোঁজ করলেই পাওয়। যায়। তাঁর গন্ধ অতি তীব্র, 
একটু পচা ঘিএর মতন, এক সেরে কয়েক ফোটা দিলেই সাধারণ 
ক্রেতাকে ঠকানো যায় । সরষের তেলের এসেন্স আরও ভাল, রাই 
সরষের মতন প্রচণ্ড ঝাঁজ। চীনাবাদাম তিল তিসি-__যে তেল যখন 
সস্তা, তাতে অতি অল্প এসেন্স দিলেই কাজ চলে। যাদের সাহস 
বেশী তারা আরও সস্তায় সারে, অপাচ্য প্যারাফিন বা মিনারল 
অয়েলে অল্প গন্ধ দিয়ে বেচে। সরষের সঙ্গে শেয়ালকীটা বীজের 
মিশ্রণ সম্ভবত ইচ্ছাকৃত নয় । 

মাঝে মাঝে খবরের কাগজে দেখা যায় ভেজাল ঘি তেল বেচার 
জন্য আদালতে অমুক অমুক লোকের জরিমানা হয়েছে । যাদের নাম 
ছাপ হয় তারা প্রায় অখ্যাত দোকানদার। যারা বড় কারবারী তাঁর! 
কদাচিৎ দণ্ড পেলেও তাদের নাম প্রকাশিত হয় না, রিপোর্টারদের 
ঠাণ্ডা করতে তারা জানে । যদি সমস্ত দণ্ডিত লোকের নাম সরকারী 
বিজ্ঞাপনে নিয়মিত ভাবে প্রকাশ কর! হয়, তবে বদনাম আর খরিদ্দার 
হারাবার ভয়ে ভেজাল-কারবারীরা কতকটা শাসিত হতে পারে। 
সরকারী কর্তারা যদি এইটুকু ব্যবস্থাও না করতে পারেন তবে লোঁকে 
তাদেরও সন্দেহ করবে | 

রেশনে * যে বিদেশী ময়দা পাঁওয়। যাঁয় তা আমাদের চিরপরিচিত 
ময়দার সঙ্গে মেলে না, লুচি বেলবার সময় রবারের মতন টান হয়। 
এই স্থিতিস্থাপকতা। কি কানাডা-অস্টেলিয়ার ময়দার স্বাভাবিক ধর্ম, ন! 
কিছু মেশানোর জন্য ? সাধারণের সন্দেহ ভর্জন কর! কর্তাদের উচিত। 
আটা! কি শুধু গম-যবের মিশ্র থেকে তৈরি হয়, না অন্য শস্যও তাতে 

* রেশন ব্যবস্থ! গ্রচলিত থাকার সময় লিখিত । 0. 

থাকে? রেশনের আটায় ভুসির পরিমাণ অত্যধিক। কোথা থেকে 
তা আসে? চালের সঙ্গে অনেক সময় এত পাথর কুচি আর তৃসি 
পাওয়া যায় যে তাঁকে স্বাভাবিক বল! চলে না। এই ভেজাল কোথায় 
দেওয়া হয় তার খবর সরকারী কর্তার! নিশ্চয় রাখেন। তারা কি 
প্রতিকারে অসমর্থ, না ওজন বাঁড়াবার জন্যই ভেজালে আপত্তি করেন 
না? অনেক রেশনের দোকানে ভাল চালের বস্তা আড়ালে থাকে, 
বাছ। বাছ। খর্দেরকে দেওয়। হয়। 

কয়েক বৎসর পূর্বে কোনও আটার কলে বিস্তর সোপ-স্টোন 
পাওয়! গিয়েছিল, কয়েক গাড়ি তেতুল-বিচিও একবার আটক করা 
হয়েছিল। এই সব খবর সাড়ম্বরে খবরের কাগজে প্রকাশ করা হয়। 
কিন্ত তাঁর পরেই চুপ। অনুসন্ধানের ফল প্রকাশ করলে কি ক্ষতি 
হত? গুজবের উপর জনসাধারণের অগাঁধ বিশ্বাস। ছেলেধরা, 
শিল-নোড়ার বসন্ত রোগ, কেরোসিন তেলে জল, কলের জলে সাপ, 
প্রভৃতি নানারকম গুজবে লোকে খেপে ওঠে। খাদ্য সম্বন্ধে 
সাধারণকে নিশ্চিন্ত করা সরকারের অবশ্য কর্তব্য । 


নিত্য ব্যবহার্ধ বহু জিনিসের ভেজাল বা নকল দেখা যায়। 
অসময়ে বাজারে ভৃপাকার সবুজ মটরের দান! বিক্রি হয়। শুখনো 
মটর সবুজ রঙে ছুবিয়ে বস্তাবন্দী করা হয়। পাইকাররা সেই রঙিন 
মটর আড়ত থেকে কেনে এবং দরকার মতন জলে ভিজিয়ে ফুলিয়ে 
বিক্রি করে। অজ্ঞ লোকে তা৷ কীচা মটরশু'টির দানা মনে করে 
কেনে । যে রং দেওয়া হয় তা বিষ কি অবিষ কেউ ভাবে না। 
মিউনিসিপালিটি উদাসীন, মার্কেটে অধ্যক্ষদের সামনেই এই অপবস্ত 
বিক্রি হয়। মিষ্টানেও নানারকম রং থাকে, তা নির্দোষ কিন দেখা 
হয় না। ময়রাকে যদি বল। হয়-_রং দাও কেন? সে উত্তর দেয়__ 

খদ্ের যে রং না থাকলে কেনে না। কথাটা সত্য নয়। রঙের 
প্রচলন ময়রার বুদ্ধিতেই হয়েছে । নির্বোধ খদ্দের মনে করে রং 
থাকাটাই দস্তর বা ফ্যাশন-সংগত। পাশ্চাত্য দেশে খানের জন্য 
বিশেষ বিশেষ নির্দোষ রঙের বিধান আছে, অন্য রং দিলে দণ্ড হয়। 
এদেশে যত দিন তেমন ব্যবস্থা ন। হয় তত দিন খাবারে রং দেওয়া 
একেবারে বন্ধ করা কর্তব্য। সরকারী আর মিউনিসিপাল কর্তাদের 
উচিত বার বার বিজ্ঞাপন প্রকাশ করে সাধারণকে সতর্ক করা । 

চায়ের দোকানে এবং হোটেলে যে চায়ের ছিবড়ে জম! হয় তা 
শুখিয়ে অন্য চায়ের সঙ্গে ভেজাল দেওয়া হয় । এলাচ লবঙ্গ দারচিনি 
থেকে অন্নাধিকি আরক (99870018] ০1] ) বার করে নেবার পর 
বাজারে ছাড়। হয়। সব চেয়ে বেশী ভেজাল আর নকল চলছে 
ওষধে। কুইনীন এমেটিন আড্রেনালিন প্রভৃতির লেবেল দেওয়া! জাল 
ওষধে বাজার ছেয়ে গেছে । শিশি-বোতল-ওয়ালার! বিখ্যাত দেশী ও 
বিলাতী ওঁষধ এবং প্রসাধন দ্রব্যের খালি শিশি ও টিন বেশী দাম দিয়ে 
গৃহস্থের বাঁড়ি থেকে কেনে, জালকারী তাতেই ছাইভম্ম পুরে বিক্রি 
করে। অনেক ভদ্র গৃহস্থ জেনে শুনে এই পাপ ব্যবসায়ে সাহায্য 
করে। পাকিস্তীনেও এই কারবার অবাধে চলছে । 


ভেজাল ও নকল এ দেশে নৃতন নয়। দেশী বিক্রেতার সাধুতায় 
আমাদের এতই অনাস্থা যে অনেক ক্ষেত্রে খাঁটা জিনিসের জন্য 
“সাহেব-বাঁড়ি'র দারস্থ হতে হয়। এই জাতিগত নীচতায় আমরা গ্লানি 
বোধ করি ন1। যুদ্ধের পর এবং স্বাধীন্তালাভের সঙ্গে সঙ্গে দেশে যে 
মহাকলিষুগের আরম্ভ হয়েছে তাতে সর্বপ্রকার ভুক্ক্িয়া বেড়ে গেছে। 
সম্পূর্ণ প্রতিকার সরকারের সাধ্য নয়। জনসাধারণের অধিকাংশেরই 
সামাজিক কর্তব্যবোধ কম, একজোট হয়ে অন্যায়ের বিরুদ্ধে দাড়াবার 

উৎসাহ নেই। জম্প্রতি আমাদের দেশে অনেক বীর পুরুষের উদ্ভব 
হয়েছে। এর! ট্রাম বাস পোড়ায়, বোমা ফেলে, পুলিসকে মারে, 
মান্তগণ্য লোককে আক্রমণ করে, শ্রমিক ও স্কুল-কলেজের ছেলে 
মেয়েদের খেপায়, কিন্তু ভেজাল নকল কালো-বাজার প্রভৃতি ছুক্ষর্ 
সম্বন্ধে পরম নিবিকার। শুধু অশান্তির প্রসারই এদের কাম্য । 

কোনও অনাচার যখন দেশব্যাপী হয় এবং সাধারণে নিবিবাঁদে তা 
মেনে নেয় তখন অল্প কয়েকজন সমাজহিতৈষীর উদ্ূযোগেই তার 
প্রতিকার আরন্ত হতে পারে। সতীদাহ-নিবারণ, স্ত্রীশিক্ষা-প্রবর্তন, 
পরাধীনতার বিলোপ প্রভৃতি এইপ্রকারে হয়েছে। ভেজাল ও নকল 
নিবারণের জন্য কয়েকজন নিঃস্বার্থ উৎসাহী লোকের প্রয়োজন । 
তার যদি প্রচার দ্বার সাধারণকে উদ্‌বোধিত করেন এবং বিশুদ্ধ 
জিনিস বেচবার জন্য সমবায়-ভাগ্বীর খোলেন তবে দাম বেশী নিলেও 
ক্রমশ সাধারণের আন্মকুল্য পাঁবেন। তাদের প্রভাবে অন্যান্য 
ব্যবসায়ীরাও তাদের দস্তর বদলাতে বাধ্য হবে। 


দুভিক্ষের সময় বিশ্বামিত্র প্রাণরক্ষার জন্য কুকুরের মাংস খেতে 
গিয়েছিলেন । আমাদের অভ্যস্ত অন্নের অভাব হলে অন্ুকল্প খুঁজতেই 
হবে, নিকৃষ্ট খাছ্যে তুষ্ট হতে হবে । জনসাধারণ অবুঝ, অনভ্যস্ত খাছ 
সহজে তাদের প্রবৃত্তি হবে না। ধারা ধনী ও জ্ঞানী তাদের কর্তব্য 
নৃতন বা নিকৃষ্ট খাগ্য নিজে খেয়ে সাঁধারণকে উৎসাহ দেওয়া । সরকার 
এইরূপ খাগ্ের উপযোগিতা প্রচার করবেন, কিন্তু অতুযুক্তি আর মিথ্য। 
উক্তি করবেন না, তাতে বিপরীত ফল হবে। মিথ্য। প্রিয় বাক্যের 
চাইতে অপ্রিয় সত্য ভাল। কয়েক বৎসর পূর্বে কোনও খাগ্যবিশারদ 
আশ্বাস দিয়েছিলেন যে শীঘ্রই ঘাস থেকে সস্তায় পুষ্টিকর খাস্চ প্রস্তুত 
হবে। সরকার যদি এ রকম কাণগুজ্ঞানহীন প্রচারের প্রশ্রয় দেন তবে 

সাধারণের শ্রদ্ধা হারাবেন। চাল আটা দুর্লভ হলে লাল-আলু 
টাপিওক। প্রভৃতির উপযোগিতা! প্রচার করতে হবে; সঙ্গে সঙ্গে 
বলতে হবে যে চাল-আটার সমান পুষ্টিকর না হলেও এইসব খাচ্ছে 
জীবনরক্ষা হয়, স্বাস্থ্যহানির আশঙ্কাও বিশেষ কিছু নেই ; খরচ বেশী 
পড়তে পারে, কিন্তু এই ছুঃসময়ে গত্যন্তর নেই। 

সম্প্রতি সরকারী খবর প্রকাশিত হয়েছে যে কোন এক 
ল্যাবরেটরিতে ভুট্রা টাপিওকা ইত্যাদি থেকে সিনথেটিক চাল তৈরির 
চেষ্টা সফল হয়েছে। আজকাল অনেক রাসায়নিক দ্রব্য কৃত্রিম 
উপায়ে প্রস্তুত হচ্ছে, যেমন নীল ( ই্ডিগো ), কপ্পূর, মেস্থল। কিন্তু 
রাসায়নিক বা! অন্যবিধ কৃত্রিম প্রক্রিয়ায় কোনও শস্ত ফল বা! প্রাণী 
প্রস্তুত করা এখনও বিজ্ঞানের অসাধ্য । আমড়া থেকে আম, অথবা 
ব্যাং থেকে 'মাছ তৈরি যেমন অসম্ভব, ভুট্রা-টাপিওক। থেকে চাল 
তৈরি সেইরকম । সরকার যে বস্তুর কথা বলেছেন তাকে সিন্থেটিক 
রাইস বললে সত্যের অপলাপ হয়, তা ইমিটেশন রাইস বা নকল চাল, 
যেমন সোনার নকল কেমিক্যাল মোন।। টাপিওক থেকে যেমন 
নকল সাগুদানা তৈরি হয়, সম্ভবত সেইরকম পদ্ধতিতে চালের মতন 
দানা তৈরি হচ্ছে, হয়তো প্রোটিনের মাত্রা সমান করবার জন্য কিছু 
চীনাবাদামের গু ড়োও মেশানো হয়েছে । দেখতে চালের মতন হলে 
হয়তো দরিদ্র লোককে ভোলানে। যেতে পারবে, খেলে পেটও ভরবে, 
কিন্তু এই জিনিসের গুণ চালের সমান হবে না। সরকারী প্রচারে 
অসতর্ক উক্তি একবারে বর্জন করতে হবে। সত্যমেব জয়তে-_এই 
রাষ্ীয় মন্ত্রের মর্যাদাহানি যেন কদাঁপি না হয়। 

সকল লোকেরই কথায় ও আচরণে নানাপ্রকার ভঙ্গী থাকে ৷ এই ভঙ্গী 
যদি ব্যক্তিগত লক্ষণ হয় এবং অনর্থক বার বার দেখা যায় তবে তাকে 
মুদ্রাদোষ বলা হয়। যেমন লোকবিশেষের তেমনই জাতি বা শ্রেণী 
বিশেষেরও মুদ্রাদোষ আছে। দক্ষিণ ভারতের পুরুষ লজ্জা জানাবার 
জন্য হাত দিয়ে মুখ ঢাকে। কৌতুক বিশ্ময় প্রকাশের জন্য ইংরেজ 
শিস দেয়। অনেক বাঙালী নবযুবক পথ দিয়ে চলবার সময় কেবলই 
মাথায় হাত বুলোয়__চুল ঠিক রাখবার জন্য । অনেক বাঙালী মেয়ে 
নিম্নমুখী হয়ে এবং ঘাড় ফিরিয়ে নিজের দেহ নিরীক্ষণ করতে করতে 
চলে__সাজ ঠিক আছে কিনা দেখবার জন্য । বাঁডালী বৃদ্ধদেরও 
সাধারণ মুদ্রাদোষ আছে, অবৃদ্ধরা তা বলতে পারবেন । 

জাতি বা শ্রেণী বিশেষের অঙ্গভঙ্গী বা বাক্যভঙ্গী এই প্রবন্ধের 
বিষয় নয়। আমাদের ভাষায় সম্প্রতি যেসকল মুদ্রাদোষ ও বিকার 
বিস্তারিত হচ্ছে তার সম্বন্ধেই কিছু আলোচনা করছি। 


বাংল। ভাষার একটি প্রধান লক্ষণ জোড়। শব্দ, রবীন্দ্রনাথ যার 
নাম দিয়েছেন শব্দদ্বৈত। “বাংলা শব্দতত্ব গ্রন্থে তিনি লিখেছেন, 
যতদূর দেখিয়াছি তাহাতে বাংলায় শব্দদ্বৈতের প্রাছূর্ভাৰ যত বেশী, 
অন্য আর্ধ ভাষায় তত নহে। তিনি সংস্কত থেকেও উদাহরণ 
দিয়েছেন-_গদ্গদ, বর্বর, জন্মজন্মনি, উত্তরোত্তর, পুনঃপুনঃ ইত্যাদি। 

রবীন্দ্রনাথ বাংল! শব্দদৈত কয়েকটি শ্রেণীতে ভাগ করেছেন । 
যথা-মধ্যে মধ্যে, বারে বারে, হাড়ে হাড়ে এগুলি পুনরাবৃত্তি 
বাচক। বুকে বুকে, কাঠে কাঠে_ পরস্পর সংযোগ বাচক। সঙ্গে 

সঙ্গে পাশে পাশে নিয়তবতিতা বাঁচক। চলিতে চলিতে, হাসিয়! 
হাসিয়া দীর্ঘকালীনতা বাচক। অন্য অন্য, লাল লাল, যারা যার॥ 
ঝুড়ি ঝুড়ি-_বিভক্ত বহুলতা৷ বাঁচক। টাটকা টাটকা, গরম গরম, 
নিজে নিজে--প্রকর্ষ বাচক। যাব যা শীত শীত, মানে মানে-_- 
ঈষদূনতা মৃছূতা বা৷ অসম্পূর্ণতা বাচক। পয়না টয়সা, বৌচিকা বুঁচকি, 
গোলা গুলি, কাপড়-চোপড়-_অনিরিষ্ট প্রভৃতি বাচক। 

হিন্দী এবং অন্যান্য ভারতীয় ভাষাতেও অল্পাধিক শবাদৈত আছে। 
বিদেশীর দৃষ্টিতে এই রীতি ভারতবাসীর মুদ্রাদোষ । শুনেছি, সেকালে 
চীনাবাজারের দোকানদার সাহেব ক্রেতাকে বলত, টেক টেক নে টেক 
নো৷ টেক, একবার তো সী। একজন ইংরেজ পর্যটক লিখছেন, মাদ্রাজ 
প্রদেশে কোনও এক হোটেলে হুইক্ষির দাম জিজ্ঞাসা করায় তিনি 
উত্তর পেয়েছিলেন-_ টেন টেন আন! ওআন ওআন পেগ । বিদেশীর 
কাছে যতই অদ্ভুত মনে হ'ক, শব্দদ্বৈত আমাদের ভাষার প্রকৃতিগত 
এবং অর্থপ্রকাশের সহায়ক, অতএব তাকে মুদ্রাদোষ বল যায় না। 
কিন্তু যদি অনাবশ্যক স্থলে ছুই শব্দ জুড়ে দিয়ে বার বার প্রয়োগ করা 
হয় তবে তা মুদ্রাদোষ । রবীন্দ্রনাথ যাকে “অনির্দিষ্ট প্রভৃতি বাচক' 
বলেছেন দেই শ্রেণীর অনেক জোড়া শব্দ সম্প্রতি অকারণে বাংল 
ভাষায় প্রবেশ করেছে । এগুলির বিশেষ লক্ষণ__জোড়ার শব্দছুটি 
অসমান কিন্ত প্রায় অন্ুপ্রাসযুক্ত এবং প্রত্যেকটিরই অর্থ হয়। এই 
প্রকার বহুপ্রচলিত এবং নির্দোষ জোড়! শব্দও অনেক আছে, যেমন-__ 
মণি-মুক্তা, ধ্যান-ধারণা, জল-স্থল, খেত-খামার, নদী-নাল!। 

ছুঃখ-দুর্দশ ক্ষয়-ক্ষতি, স্থখ-স্ববিধা, উদ্যোগ-আয়োজন, প্রভৃতি 
জোড়া শব্দ আজকাল খবরের কাগজে খুব দেখা যায়। স্থলবিশেষে 
এই প্রকার প্রয়োগের সার্থকতা থাকতে পারে, কিন্তু অধিকাংশ ক্ষেত্রে 
একটি শব্দই যথেষ্ট । কেবল ছুঃখ বা কেবল দুর্দশা, কেবল ক্ষয় ব! 

কেবল ক্ষতি, ইত্যাদি লিখলেই উদ্দিষ্ট অর্থ প্রকাশ পায়। এই রকম 
শব্দ যদি সর্বদাই জোড়া লেগে থাকে এবং অনর্থক বার বার প্রয়োগ 
করা হয় তবে তা মুদ্রাদোষ । 

ছুজন সুস্থ সবল লোক যদি সর্দ! পরস্পরের কাধে ভর দিয়ে হাঁটা 
অভ্যাস করে তবে ছজনেরই চলনশক্তির হানি হয়, একের অভাবে 
অন্য জন স্বচ্ছন্দে চলতে পারে না। প্রত্যেক শব্দেরই স্বাভাবিক 
অর্থপ্রকাশশক্তি আছে যার নাম অভিধা । এই স্বাভাবিক অর্থ আরও 
স্পষ্ট হবে মনে করে যদি সর্বদা আর একটি শব্দ জুড়ে দেওয়া হয় তবে 
ছুই শব্দেরই শক্তি কমে যায়। যেখানে একটিতেই কাজ চলতে 
পারত সেখানে ছুটিই না লিখলে আর চলে না। আজকাল জন- 
সাধারণের ভাষা শিক্ষার একটি প্রধান উপায় সংবাদপত্র । শুদ্ধ বা 
অশুদ্ধ, ভাল বা মন্দ, যে প্রয়োগ লৌকে বার বার দেখে তাই শিষ্ট 
রীতি মনে করে আত্মসাৎ করে। শিক্ষিত অশিক্ষিত বহু লোকের মুখে 
“পরিস্থিতি, বাধ্যতামূলক, অংশগ্রহণ, কার্ধকরী উপায়» ইত্যাদি 
শোনা যায়। 

সংবাদপত্রে ৪১০৮৪ অর্থে খেলাধূল! চলছে । শিশুর খেলাকে 
এই নাম দিলে বেমানান হয় না, কিন্তু ফুটবল ক্রিকেট প্রভৃতিকে 
খেলাধূলা বললে খেলোয়াড়ের পৌরুষ ধুলিসাৎ হয়। লোকে বলে__ 
মাঠে খেলা দেখতে যাচ্ছি । খেলাধুল! দেখতে যাচ্ছি বলে না। শুধু 
খেল! শবে যখন কাজ চলে তখন অন্ুপ্রাসেগ্গ মোহে খেলার সঙ্গে 
অনর্থক ধুলা যোগ করবার দরকার কি? 


শব্দবাহুল্য বাঙালীর একটি রোগ। ক্লাইভ শ্ট্রাটের নাম এখন 
নেতাজী স্থভাষ রৌড করা হয়েছে। শুধু নেতাজী রোড বা সুভাষ 
রোড করলে কিছুমাত্র অসম্মান হত না৷ অথচ সাধারণের বলতে আর 

লিখতে সুবিধা হত। সম্প্রতি ক্যান্বেল, মেডিকেল কলেজের নাম 
নীলরতন সরকার মেডিকেল কলেজ করা হয়েছে । শুধু নীলরতন 
কলেজ করলে কি দোষ হত ? বঙ্কিম চ্যাটা্জি স্ট্রাটের বদলে বস্িমচন্্র 
বা বঙ্কিম স্টাট করলে অমর্যাদা হত না। এরা খ্যাতির শীর্ষে উঠেছেন 
তাদের পদবীর দরকার হয় না। 

বন্ধিমচন্দ্র, রাজনারায়ণ, শরৎচন্দ্র, স্থভাষচন্দ্র প্রভৃতি স্বনামধন্য 
পুরুষ। কৌলিক পদবীর বোঝা থেকে সাধারণে তাদের অনেকটা 
নিষ্কৃতি দিয়েছে, কিন্তু ভক্তজন তীদের স্কন্ধে নৃতন উপসর্গ চাঁপিয়েছেন। 
অনেকে মনে করেন প্রত্যেকবার নামোল্লেখের সময় খষি বঙ্কিমচন্দ্র, 
খবি রাজনারায়ণ, অপরাজেয় কথাশিল্পী শরৎচন্দ্র, দেশগৌরব নেতাজী 
ন্ভাবচন্দ্র না লিখলে তাদের অসম্মান হয়। রবীন্দ্রনাথ মহাভাগ্যবান, 
তাই স্ুকবি, কবিবর, মহাকবি, কবিসম্রাট প্রভৃতি তুচ্ছ বিশেষণের 
উধের্ব উঠে গেছেন, দরকার হালে নামের পরিবর্তে তাকে শুধু কবি বা 
কবিগুরু আখ্য! দিলেই যথেষ্ট হয়। 

যেখানে কোনও লোকের স্বমহিমা পর্যাপ্ত মনে হয় না সেখানেই 
আড়ম্বর আসে । দারোয়ানের চৌগোপ পা, পাগড়ি আর জমকালো! 
পোশাক, ফিল্ড-মার্শালের ভালুকের চামড়ার প্রকাণ্ড টুপি, সন্গ্যাসী 
বাবাজীর দাড়ি জট! গেরুয়া আর সাতনরী রুদ্রাক্ষের মালা__এ সমস্তই 
মহিম! বাড়াবার কৃত্রিম উপাঁয়। আধুনিক শংকরাচার্ধদের নামের পূর্বে 
এক শ আট শ্রী না দিলে তাদের মান থাকে না, কিন্ত আদি 
শংকরাচার্ষের শ্রীর প্রয়োজন নেই, এবং হরি ছুর্গা কালী প্রভৃতি দেবতা 
ছ-একটি শ্রীতেই তুষ্ট। 

বাণ গৌড়ী রীতির লক্ষণ বলেছেন, অক্ষরডস্বর। এই আড়ম্বরের 
প্রবৃত্তি এখনও আছে। অনেক বাক্যে অকারণে শব্দবাহুল্য এসে 
পড়েছে, লেখকরা গতানুগতিক ভাবে এই সব সাড়ম্বর বাক্য প্রয়োগ 

করেন। সন্দেহ নাই'__-এই সরল প্রয়োগ প্রায় উঠে গেছে, তার 
বদলে চলছে--“সন্দেহের অবকাশ নাই? । “চা পান বা চা খাওয়া, 
চলে না, চা পর্' লেখা হয়। এমিষ্টানন খাইলাম" স্থানে িষ্টান্নের 
সদ্ব্যবহার করা গেল” । মাঝে মাঝে অলংকার হিসাবে এরকম 
প্রয়োগ সার্থক হতে পারে, কিন্তু যদি বার বার দেখা যায় তবে তা 
মুদ্রাদোষ । 

শব্দের অপচয় করলে ভাষা সমৃদ্ধ হয় না, দুবল হয়। যেখানে 
ব্যর্থ হইবে লিখলে চলে সেখানে দেখা যায় ব্যর্থতায় পর্যবসিত 
হইবে" । অনেকে “দিলেন? স্থানে প্রদান করিলেন, যোগ দিলেন' 
স্থানে অংশগ্রহণ করিলেন? বা “যোগদান করিলেন” “গেলেন” স্থানে 
গমন করিলেন” লেখেন । হহিন্দীভাষী লিখলেই অর্থ প্রকাশ পায়, 
অথচ লেখা হয় “হিন্দীভাবাভাষী”। “কাঁজের জন্য (বা কর্মস্থত্রে ) 
বিদেশে গিয়াছেন'-_-এই সরল বাক্যের স্থানে ছুরূহ অশুদ্ধ প্রয়োগ 
দেখা যাঁয়__কর্মব্পদেশে বিদেশে গিয়াছেন”?। ব্যপদেশের মানে 
ছল বা ছুতা। “পূর্বেই ভাব! উচিত ছিল” স্থানে লেখা হয়__ 
'পুরবাহেই--- | পুর্বাহ্থের একমাত্র অর্থ সকালবেলা । 

বাংলা একটা স্বাধীন ভাষা, তার নিজের পায়ে দাড়াবার শক্তি 
আছে, সংস্কৃতের বশে চলবার কোনও দরকার নেই__এই কথা অনেকে 
বলে থাকেন। অথচ তাদের মধ্যেও প্রচ্ছন্ন বিকৃত সংস্কৃতগীতি দেখা 
যায়। বাংলা চলন্ত শব্দ আছে, তবু তার সংস্কৃত মনে করে অশুদ্ধ 
চলমান লেখেন, বাংলা আগুয়ান? স্থানে অশুদ্ধ “অগ্রসরমান” লেখেন, 
সুপ্রচলিত “পাহারা” স্থানে প্রহরা” লেখেন। বাকীর সংস্কৃত বক্রী 
নয়, পাঁগার সংস্কৃত পণ্টক নয়, পাহারার সংস্কৃতও প্রহর নয়। 

অনেক লেখকের শববিশেষের উপর ঝেৌঁক দেখ। যায়, তারা 
তাদের প্রিয় শব্ধ বার বার প্রয়োগ করেন।' একজন গল্পকারের 

লেখায় চার পৃষ্ঠায় পঁচিশ বার “রীতিমত দেখেছি । অনেকে বার বার 
“বৈকি” লিখতে ভালবাসেন। কেউ কেউ অনেক প্যারাগ্রাফের 
আরম্তে ছা” বসান। আধুনিক লেখকরা “যুবক যুবতী” বর্জন 
করেছেন, “তরুণ তরুণী” লেখেন। বোধ হয় এঁরা মনে করেন এতে 
বয়স কম দেখায় এবং লালিত্য বাড়ে। অনেকে দীড়ির বদলে 
অকারণে বিস্ময়চিন্ন (!) দেন। অনেকে দেদার বিন্কু (") দিয়ে 
লেখা ফাপিয়ে তোলেন। অনাবশ্যক হস্-চিহ্ন দিয়ে লেখা কণ্টকিত 
করা বহু লেখকের মুদ্রাদোষ । ভেজিটেবল ঘি-এর বিজ্ঞাপনের সঙ্গে 
যে খাবার তৈরির বিধি দেওয়া থাকে তাতে দেখেছি__“তিন্টি ডিম্‌ 
ভেঙ্গে নিন, তাতে এক্টু নুন্‌ দিন্ঠ | 


আর একটি বিজাতীয় মোহ আমাদের ভাষাকে আচ্ছন্ন করেছে। 
একে মুদ্রাদোষ বললে ছোট করা হবে, বিকার বলাই ঠিক। ব্রিটিশ 
শাসন গেছে, কিন্তু ব্রিটিশ কর্তার ভূত আমাদের আচারব্যবহারে আর 
ভাষায় অধিষ্ঠান করে আছে। বিদেশীর কাছ থেকে আমরা বিস্তর 
ভাল জিনিস পেয়েছি । ছু শ বৎসরের সংসর্গের ফলে আমাদের কথায় 
ও লেখায় কিছু কিছু ইংরেজী রীতি আসবে তা৷ অবশ্যন্তাবী। কিন্ত 
কি বর্জনীয়, কি উপেক্ষণীয় এবং কি রক্গণীয় তা ভাববার সময় এসেছে । 

পাঁচ বছরের মেয়েকে নাম জিজ্ঞাসা করলে উত্তর দেয়_ কুমারী 
দীপ্তি চ্যাটার্জি । সুশিক্ষিত লোকেও অয্নানবদনে বলে- মিস্টার বাস্থু 
( বা বাসিউ ), মিসেস রয়, মিস ডাট | মেয়েদের নামে ডলি লিলি রুবি 
ইভা প্রভৃতির বাহুল্য দেখা যায়। যার নাম শৈল বা শীলা সে 
ইংরেজীতে লেখা 9701] । অনিল হয়ে যায় 0101], বরেন হয় 
৬০7০7 1 এরা ম্বনামে ধন্য হতে চায় না, নাম বিকৃত করে 
ইংরেজের নকল করে । এই নকল যে কতটা হাস্তকর ও হীনতাস্ুচক 

তা খেয়াল হয় না। সংক্ষেপের জন্য বন্দ্যোপাধ্যায়কে ব্যানাজি না 
করে বন্দ্য করলে দোষ কি? সেই রকম মুখ্য চট্ট গঙ্গ্য ভট্টও চলতে 
পারে। সম্প্রতি অনেকে নামের মধ্যপদ লোপ করেছেন, নাথ 
চন্দ্র কুমার মোহন ইত্যাদি বাদ দিয়েছেন। ভালই করেছেন। 
দিব্যেন্্রনারায়ণ প্রভৃতি প্রকাণ্ড নাম এখন ফ্যাশন নয়। পদবীও 
সংক্ষিপ্ত করলে ক্ষতি কি? মিস-এর অনুকরণে কুমারী লিখলে কি 
লাভ হয়? কয়েক বৎসর পূর্বেও কুমারী সধবা ও বিধবা সকলেই 
গ্রীমতী ছিলেন। এখন কুমারীকে বিশেষ করার কি দরকার হয়েছে? 
পুরুষের কৌমার্য তো৷ ঘোষণা! করা হয় না। 

প্রতিষ্ঠাতাকে স্মরণ করে কারমাইকেল মেডিক্যাল কলেজের 
নাম আর. জি. কর কলেজ করা হয়েছে। ইংরেজী অক্ষর ন। দিয়ে 
রাধাগোবিন্দ কলেজ করলেই কালোচিত হত। একটি সমিতির 
বিজ্ঞাপন মাঝে মাঝে দেখতে পাই-1306607 13010282০০০. 
বাংল। দেশ এবং বাঙালীর উন্নতি করাই যদি উদ্দেশ্য হয় তবে ইংরেজী 
নাম আর ইংরেজী বিজ্ঞাপন কেন? এখনও কি ইংরেজ মুরববীর 
প্রশংসা পাবার আশা আছে? 

মেরুদণ্ডহীন অলস সুকুমার কমলবিলাসী হবার প্রবৃত্তি অনেকের 
আছে, সন্তানের নামকরণে তা প্রকাশ পায়। দোঁকানদীরেরও 
স্বপনপসারী তরুণকুমার হবার সাধ হয়েছে । আমাদের পাড়ার একটি 
দরজীর দোকানের নাম-দি ড্রিমল্যাণ্ড স্টিচার্স। অন্থাত্র স্বপন 
লণ্ডিও দেখেছি । তরুণ হোটেল, তরুণ মিষ্টান্ন ভাণ্ডার, এবং ইয়ং 
গ্র্যাজুয়েট নামধারী দোকান বিস্তর আছে। পাচ ছ বসর আগে 
বউবাজারে একটি দোকান ছিল- ইয়ং মোসলেম গ্র্যাজুয়েট ফ্রেগুস। 
একসঙ্গে তারুণ্য ইসলাম আর পাস কর! বিগ্ভার আবেদন । 

১৩৫৭ 


3 1বজ্ঞানিক বুদ্ধি 
যার দ্বারা নিশ্চয়জ্ঞান হয় অর্থাৎ বিশ্বাস উৎপন্ন হয় তার নাম প্রমাণ । 
ভারতীয় দর্শনশাস্ত্রে নানাপ্রকার প্রমাণের, উল্লেখ আছে। চার্বাক 
দর্শনে প্রত্যক্ষ ভিন্ন অন্য প্রমাণ অগ্রান্া। সাংখ্যে প্রত্যক্ষ অনুমান 
ও আন্তবাক্য (বা শব্দ) এই তিন প্রকার প্রমাণই গ্রাহা। অন্যান্য 
দর্শনে আরও কয়েক প্রকার প্রমাণ মানা হয়। 

প্রত্যক্ষ ()০7001)1010)১ অনুমান (10191701709) এবং আপ্তবাক্য 
(&301)0,6)- এই ত্রিবিধ প্রমাণই আজকাল সকল দেশের বুদ্ধি- 
জীবীরা! মেনে থাকেন। আপ্তবাক্যের অর্থ বেদাদিতে যা আছে, 
অথব! অন্্রান্ত বিশ্বস্ত বাক্য । অবশ্য শেষোক্ত অর্থই বিজ্ঞানী ও 
যুক্তিবাদীর গ্রহণীয় । 

বিজ্ঞানী যখন পরীক্ষা বা পর্যবেক্ষণ ক'রে চক্ষুকর্ণাদি ইন্ড্রিয়ের 
সাহায্যে তথ্য নির্ণয় করেন তখন তিনি প্রত্যক্ষ প্রমাণ অবলম্বন 
করেন। যখন পূর্বনির্ণীত তথ্যের ভিত্তিতে অন্য তথ্য নির্ধারণ করেন 
তখন অনুমানের আশ্রয় নেন; যেমন, চন্দ্র-সূর্ধ-পৃথিবীর গতির নিয়ম 
হতে গ্রহণ বা জোয়ার-ভাট। গণন।। বিজ্ঞানী প্রধানত প্রত্যক্ষ ও 
অনুমানের উপর নির্ভর করেন, কিন্তু বহু ক্ষেত্রে তাকে আপ্তবাক্য 
অর্থাৎ অন্ত বিজ্ঞানীর সুপ্রতিষ্ঠিত সিদ্ধান্তও মেনে নিতে হয়। 

আদালতের বিচারকের কাছে বাদী-প্রতিবাদীর রেজেস্টারী দলিল 
প্রত্যক্ষ প্রমাণ। তিনি যখন সাক্ষীদের জেরা শুনে সত্যাসত্য 
নির্ণয়ের চেষ্টা করেন তখন অনুমানের সাহাধ্য নেন। যখন কোনও 
সন্দিগ্ধ বিবয়ে বিশেষজ্ঞের মত নেন, যেমন রাসায়নিক পরীক্ষকের 
সিদ্ধান্ত, তখন তিনি আপ্তবাক্য আশ্রয় করেন। 


৪১ বৈজ্ঞানিক বুদ্ধি 


23019100190 [0610700116ঘ-_এই বহু প্রচলিত ইংরেজী সংজ্ঞাটিকে 
বাংলায় বৈজ্ঞানিক বুদ্ধি বল! যেতে পারে । এর অর্থ, গবেষণার 
সময় বিজ্ঞানী যেমন অত্যন্ত সতর্ক হয়ে এবং সংস্কার ও পক্ষপাত 
দমন ক'রে সত্য নির্ণয়ের চেষ্টা করেন, সকল ক্ষেত্রেই সেই প্রকার 
বিচারের চেষ্টা । বিজ্ঞানী জানেন যে তিনি য! স্বচক্ষে দেখেন বা 
স্বকর্ণে শোনেন তাও ভ্রমশূন্য না হতে পারে, তার নিজের প্রত্যক্ষ 
এবং অপরাপর বিজ্ঞানীর প্রত্যক্ষে পার্থক্য থাকতে পারে । তিনি 
কেবল নিজের প্রত্যক্ষ চূড়ান্ত মনে করেন নাঃ অন্য বিজ্ঞানীর প্রত্যক্ষও 
বিচার করেন। তিনি এও জানেন যে অনুমান দ্বারা, বিশেষত 
আরোহ (10700৮101 ) পদ্ধতি অনুসারে যে সিদ্ধান্ত কর! যাঁয় তার 
নিশ্চয় (09৮৮৮176 ) সকল ক্ষেত্রে সমানি নয়। বলা বাহুল্য, ধারা 
বিজ্ঞানের চর্চা করেন তারা সকলেই সমান সতর্ক বা স্ুক্ষ্নদর্শী নন। 

পঞ্চাশ বাট বৎসর পুর্বে বৈজ্ঞানিক সিদ্ধান্ত যতটা গ্রুব ও 
অভ্রান্ত গণ্য হত এখন আর তত হয় না। বিজ্ঞানীরা বুঝেছেন 
যে অতি সুপ্রতিষ্ঠিত প্রকল্প 01১১০1)০১1৯)ও ছিদ্রহীন না৷ হতে পারে 
এবং ভবিষ্যতে তার পাঁরবর্তন আবশ্যক হতে পারে । তারা স্বীকাঁর 
করেন যে সকল সিদ্ধান্তই সন্তাঁবন! (7)০)1)1116))র অধীন। অমুক 
দিন অমুক জময়ে গ্রহণ হবে জ্যোতিষীর এই নির্ধারণ গ্রুৰ সত্যের 
তুল্য, কিন্ত কাল ঝড় বৃষ্টি হবেই এমন কথা৷ আবহবিৎ নিঃসংশয়ে 
বলতে পারেন না । 

চার পাঁচ শ বৎসর পূর্বে যখন মানুষের চ্ানের সীম! এখনকার 
তুলনায় সংকীর্ণ ছিল তখন কেউ কেউ সর্ববিদ্যাবিশারদ গণ্য হতেন। 
কিন্ত এখন তা অসম্ভব। যিনি খুব শিক্ষিত তিনি শুধু ছ-একটি 
বিষয় উত্তমরূপে জানেন, কয়েকটি বিষয় অল্প জানেন, এবং অনেক 
বিষয় কিছুই জানেন না। যিনি জ্ঞানী ও সঙ্জন তিনি নিজের জ্ঞানের 

সীমা সম্বন্ধে সর্বদা অবহিত থাকেন, এবং তাঁর বহির্ভূত কিছু বলে 
অপরকে বিভ্রান্ত করেন না। 

বিজ্ঞানী এবং সর্ব শ্রেণীর বিশেষজ্ঞের উপর জনসাধারণের প্রচুর 
আস্থা দেখা যাঁয়। অনেকে মনে করে, অধ্যাপক ডাক্তার উকিল 
এঞ্জিনিয়ার প্রভৃতি নিজ নিজ বিষয়ে সব । কোনও প্রশ্মের উত্তরে 
যদি বিশেষজ্ঞ “জানি না” বলেন তবে প্রশ্নকারী ক্ষুণ্ন হয়, কেউ কেউ 
স্থির করে এর বিষ্া বিশেষ কিছু নেই । সাধারণে যেসব বিষয়ের 
জন্য বিশেষজ্ঞকে প্রশ্ন করে তার অধিকাংশ স্বাস্থ্যবিষয়ক, কিন্তু 
জ্যোতিষ পদার্থবিষ্া রসায়ন জীববিষ্। প্রভৃতি সম্বন্ধেও অনেকের 
কৌতুহল দেখা যায়। 

তুচ্ছ অতুচ্ছ সরল বা! ছুরূহ যে সকল বিষয় সাধারণে জানতে 
চায় তার কয়েকটি নমুন৷ দিচ্ছি।_ ধূমপানে দাঁতের গোঁড়া শক্ত হয় 
কি না? পাতি বা কাগজি নেবু কোন্টায় ভাইটামিন বেশী? 
মিছরির ফুড-ভ্যালু কি চিনির চাইতে বেশী? রবারের জুতো পরলে 
কি চোখ খারাপ হয়? নৃতন সিমেন্টের মেঝে ঘামে কেন? 
উদয়-অস্তের সময় চন্দ্র সূর্য বড় দেখায় কেন? সাপ নাকি শুনতে 
পায় না? কেঁচো আর পিঁপড়ের বুদ্ধি আছে কি না? দাবা 
খেললে আর অঙ্ক কষলে বুদ্ধি বাড়ে কিনা? বাসন মাজার ক্যাচ 
ক্যাচ শবে গা শিউরে ওঠে কেন? 

যে প্রশের বৈজ্ঞানিক সমাধান এখনও হয় নি তার উত্তর দেওয়। 
অবশ্য অসম্ভব । অনেক প্রশ্নের উত্তর দেওয়। সম্ভবপর হলেও তা 
অল্পশিক্ষিত লোককে বোঝানো! যায় না, সরল প্রশ্নের উত্তরও অতি 
ছুর্বোধ হতে পারে । ধাঁকে প্রশ্ন কর! হয় তিনি সবগুলির উত্তর নাও 
জানতে পারেন। কিছু কোনও ক্ষেত্রেই প্রশ্নকারীকে যা তা বলে 
ভোলানে! উচিত নয়। যদি উপযুক্ত উত্তর দেওয়ায় বাধ। থাকে তবে 


৪৩ বৈজ্ঞানিক বুদ্ধি 
সরলভাবে বলা উচিত, “তোমার প্রশ্নের উত্তর এখনও নির্ণতি হয় নি,, 
অথবা “প্রশ্রটির উত্তর বোঝানে। কঠিন, অথবা! উত্তর আমার জানা 
নেই ।” ছুঃখের বিষয়, অনেকে মনে করেন, য1! হয় একটা উত্তর 
না দিলে মান থাকবে না । উত্তরদাতার এই দুর্বলতা! বা সত্যনিষ্ঠার 
অভাবের ফলে জিজ্ঞান্্ুর মনে অনেক সময় ভ্রান্ত ধারণ। উৎপন্ন হয়। 
আমেরিকান লেখক 1111910, 13০০9 তার নয 0706016 1298০9, 
নামক গ্রন্থে একটি অমূল্য উপদেশ দিয়েছেন__1)95০ ০৮৭৪ 
5110010. 1১০0০002৫10 11096700659 00 ৪৬০] 101769% 
90101)6196---] 00117918170. 

প্রত্যেক বিষয়ে মত স্থির করবার আগে যদি তন্ন তন্ন বিচার 
করতে হয় তবে জীবনযাত্র। ছূর্বহ হয়ে পড়ে । সর্বক্ষণ সতর্ক ও যুক্তি- 
পরায়ণ হয়ে থাকা সহজ নয়। বিজ্ঞানী অবিজ্ঞানী সকলেই নিত্য 
নৈমিত্তিক সংসারিক কার্ধে অনেক সময় অপ্রমাণিত সংস্কারের বশে 
বা চিরাচরিত অভ্যাস অনুসারে চলেন। এতে বিশেষ দোষ হয় না 
যদি তারা উপযুক্ত প্রমাণ পেলেই সংস্কার ও অভ্যাস বদলাতে প্রস্তত 
থাকেন । 

তীক্ষুবুদ্ধি বিজ্ঞানী যখন তার গবেষণাক্ষেত্রের বাইরে আসেন তখন 
তিনিও সাধারণ লোকের মতন অসাবধান হয়ে পড়েন। বিজ্ঞানী 
অবিজ্ঞানী সকলেই অনেক সময় কুযুক্তি বা! হেত্বাভাস আশ্রয় করেন। 
আবার সময়ে সময়ে অশিক্ষিত লোকেরও স্বভাবলব বৈজ্ঞানিক বুদ্ধি 
দেখ! যায় এবং চেষ্টা করলে অনেকেই তা আয়ত্ত করতে পারেন । 
অল্পদিতা অসতর্কতা ও অন্ধ সংস্কারের ফলে সাধারণ লোকের বিচারে 
যেরকম ভুল হয় তার কয়েকটি উদাহরণ দিচ্ছি ।-__ 

যছ্ুবাবু সুশিক্ষিত লোক । তিনি ব্র্যাক আট নামক ম্যাজিক দেখে 
এসে বললেন, “কি আশ্চর্য কাণ্ড! জাছুকর শূন্য থেকে ফুলদানি 

টেবিল চেয়ার খরগোশ বার করছে, নিজের মুণ্ড উপড়ে ফেলে ছু হাত 
দিয়ে লুফছে, একটা নরকঙ্কালের জঙ্গে নাচতে নাচতে পলকের মধ্যে 
সেটাকে সুন্দরী নারীতে রূপান্তরিত করছে । শত শত লোক স্বচক্ষে 
দেখেছে। এর চেয়ে প্রত্যক্ষ প্রমাণ আর কি হতে পারে? অলৌকিক 
শক্তি ভিন্ন এমন ব্যাপার অসম্ভব ।” যঞ্রাবু এবং অন্যান্য দর্শকরা 
প্রত্যক্ষ করেছেন বটে, কিন্ত সমস্ত প্রত্যক্ষ করতে পারেন নি। 
রঙ্গমঞ্চের ভিতরটা! আগাগোড়। কাল কাপড়ে মোড়া । ভিতরে 
আলো নেই, কিন্তু মঞ্চের ঠিক বাইরে চারি ধারে উজ্জ্বল আলো, তাতে 
দর্শকের চোখে ধাধা লাগে । ভিতরে কোনও বস্ত্র বা মানুষ কাল 
কাপড়ে ঢাকা থাকলে অদৃশ্য হয়, ঢাকা খুললেই দৃশ্ঠ হয়। জাদুকর 
কাল ঘোমটা! পরলে তার মুণ্ড অন্তহিত হয়, তখন তিনি একটা! 
কৃত্রিম মুণ্ড নিয়ে লোফালুফি করেন। তার সঙ্গিনী কাল বোরখা 
প'রে নাচে, বোরখার উপর সাদা কঙ্কাল আকা থাকে । বোরখা 
ফেলে দিলেই রূপান্তর ঘটে । 

মহাপুরুষদের অলৌকিক ক্রিয়ার কথা অনেক শোনা যায়। 
বিশ্বাসী ভক্তরা বলেন, অমুক বাবার দৈবশক্তি মানতেই হবে, শুন্য 
থেকে নানারকম গন্ধ স্যপ্তি করতে পারেন। আমার কথা না মানতে 
পার, কিন্তু বড় বড় প্রোফেসরর৷ পর্যন্ত দেখে অবাক হয়ে গেছেন, 
তাদের সাক্ষ্য তো অবিশ্বাস করতে পার না। এইরকম সিদ্ধান্ত ধার! 
করেন তারা বোঝেন না যে প্রোফেসর বা উকিল জজ পুলিস অফিসার 
ইত্যাদি নিজের ক্ষেত্রে তীক্ষবুদ্ধি হতে পারেন, কিন্তু অলৌকিক" 
রহন্তের ভেদ তাদের কর্ম নয়। জড় পদার্থ ঠকার না, সেজন্য বিজ্ঞানী 
তার পরীক্ষাগারে ঘ। প্রত্যক্ষ করেন তা বিশ্বাস করতে পারেন। কিন্ত 
যদি ঠকাবার সন্তাবনা থাকে তবে চোখে ধুলো দেওয়া! বিদ্যায় ধারা 
বিশারদ (যেমন জাছুকর ), কেবল তাদের সাক্ষ্যই গ্রাহ্য হতে পারে। 

রামারণে সীত। বলেছেন, “অহিরেব অহেঃ পাদান্‌ বিজানাতি ন সংশয়ঃ 
_-সাঁপের পা সাপেই চিনতে পারে তাতে সংশয় নেই । কিন্তু বিচক্ষণ 
ওস্তাদের পক্ষেও বাবা স্বামী ঠাকুর প্রভৃতিকে পরীক্ষা কর! সাধ্য 
নয়, কারণ তাদের কাপড়-চোপড় বা শরীর তল্লাশ করতে চাইলে 
ভক্তরা মারতে আসবেন । বৈজ্ঞানিক বিচীরের একটি নিয়ম__ 
কোনও ব্যাপারের ব্যাখ্যা যদি সরল বা পরিচিত উপায়ে সম্ভবপর 
হয় তবে জটিল বা অজ্ঞাত বা অলৌকিক কারণ কল্পনা করা 
অন্যায়। 

রামবাবু স্থির করেছেন যে বেলিগ্ডা জেলার লোকে চোর হয়, 
কারণ, তার এক চাকর ওই জেলার লোক, সে ঘড়ি চুরি ক'রে 
পালিয়েছে । তার ভাগনে শ্যামবাবুর বাড়ি কাজ করে, সেও রোজ 
বাজারের পয়সা থেকে কিছু কিছু সরায়। শ্যামবাবু বলেছেন, বেলিগ্ডা 
জেলার লোককে বিশ্বাস করা উচিত নর়। এই অল্প কয়েকটি ঘটন। 
বা খবর থেকে রামবাবু আরোহ (0.00০8107) পদ্ধতিতে সিদ্ধান্ত 
করেছেন যে ওই জেলার সকলেই চোর। 

তারাদাস জ্যোতিষার্ণৰ বলেছেন যে এই বৎসরে গণেশবাবুর 
আথিক উন্নতি এবং মহাগুরুনিপাত হবে। গণেশবাবুর মাইনে 
বেড়েছে, তার আশি বছরের পিতামহীও মরেছেন। এই ছুই আশ্চর্য 
মিল দেখে ফলিত জ্যোতিষের উপর গণেশবাবুর অগাধ বিশ্বাস 
জন্মেছে । জ্যোতিষ গণনা কত বার নিক্ষল হয় তার হিসাব করা 
গণেশবাবু দরকার মনে করেন না। 

রত্বের সঙ্গে আকাশের গ্রহের সন্বন্ধ আছে, রত্বধারণে ভালমন্দ ফল 
হয়, অমাবস্তা। পৃিমায় বাত প্রভৃতি রোগের বৃদ্ধি হয়, অন্থুবাচীতে অন্ত 
দিনের তুলনায় বেশী বৃষ্টি হবেই, অশ্লেষা মৃঘায় যাত্রা করলে বিপদ হয়, 
ইত্যাদি ধারণা বহু শিক্ষিত লৌকেরও আছে। কিন্তু সত্যাসত্য 

নির্ণয়ের যা যথার্থ উপায়__পরিসংখ্যান (5686156105 ), তা এ পর্যস্ত 
কেউ অবলম্বন করেন নি। 

বিপিনবাবু স্বজাতির উপর চটা। তিনি এক সভায় বললেন, 
বাঙালী অতি দুশ্চরিত্র। তার ফলে তাকে খুব মার খেতে হল। 
বিপিনবাবু এরকম আশঙ্কা করেন নি। পুর্ব তিনি আলাদা! আলাদা 
কয়েকজনকে ওই কথা৷ বলেছিলেন । কেউ তাকে ধমক দিয়েছিল, 
কেউ তর্ক করেছিল, কেউ পাগল ভেবে হেসেছিল, কেউ বা বলেছিল, 
ই! মশায়, আপনার কথা খুব ঠিক। বিপিনবাঁবু ভাবতে পারেন 
নি, পৃথক পৃথক লোকের উপর তার উক্তির প্রতিক্রিয়া যেমন হবে, 
সমবেত জনতার উপর তেমন না হতে পারে। তিনি বিজ্ঞানের 
চর্চা করলে জানতে পারতেন, বস্তুর এক-একটি উপাদানের গুণ 
ও ক্রিয়া যেপ্রকার, বস্তসম্তারের গুণ ও ক্রিয়া সেপ্রকার না হতে 
পারে। 

সাধারণ লোকের বিচারে যে ভূল হয় তার একটি কারণ, প্রচুর 
প্রমাণ না পেয়েই একটা সাধারণ নিয়ম স্থির করা। এককালে 
লোকের বিশ্বীস ছিল যে স্তন্যপায়ী প্রাণী মাত্রেই জরায়ুজ। কিন্তু পরে 
ব্যতিক্রম দেখা গেল যে ৭701-1]1 (0201017090)500109 ) নামক 
জ্ত স্তন্যপায়ী অথচ অগণ্ডজ। অতএব, শুধু এই কথাই বলা চলে যে 
অধিকাংশ বা প্রায় সমস্ত স্তন্যপায়ী জীব জরায়ুজ । ডারউইন লক্ষ্য 
করেছিলেন, সাদা বেরালের নীল চোখ থাকলে সে কালা হয়। এখন 
পর্যন্ত এর ব্যতিক্রম দেখা যায় নি, কিন্তু সাদা লোম, নীল চোখ আর 
শ্রবণশক্তির মধ্যে কোনও কারকারণসম্বন্ধও আবিষ্কৃত হয় নি। অতএব 
শুধু বলা চলে, যার লোম সাদা আর চোখ নীল সে বেরাল খুব সম্ভবত 
কালা । 

মিত্র আর মুখুজ্জে কুটিল, দত্ত আর চট্ট বজ্জাত, কাল বামুন কট৷ 

শৃদ্রে বেটে মুসলমান সমান মন্দ হয়__ইত্যাদি প্রবাদের মূলে লেশমাত্র 
প্রমাণ নেই, তথাপি অনেক লোকে বিশ্বাস করে । 


এদেশের অতি উচ্চশিক্ষিত লোকের মধ্যেও ফলিত জ্যোতিষ আর 
মাছুলি-কবচে অগাধ বিশ্বাস দেখা যায়। খবরের কাগজে রাজ- 
জ্যোতিষী”র! যেরকম বড় বড় বিজ্ঞাপন দেন তাতে বোঝা যায় যে তারা 
প্রচুর রোজগার করেন। আচার্ধ রামেত্দ্রন্ুন্দর ত্রিবেদী মহাশয়ের 
বিজ্ঞান ও দর্শনে অসামান্য পাণ্ডিত্য ছিল, তিনি শীস্ত্জ্ঞ নিষ্ঠাবান হিন্দুও 
ছিলেন । তার “জিজ্ঞাসা” গ্রন্থের ফলিত জ্যোতিষ? নামক প্রবন্ধটি সকল 
শিক্ষিত লোকেরই পড়া উচিত। তা! থেকে কিছু কিছু তুলে দিচ্ছি।__ 


“কোনও একটা ঘটনার খবর পাইলে সেই খবরট! প্রকৃত কিন৷ 
এবং ঘটনাট। প্রকৃত কিনা তাহ।'-'জানিবার অধিকার বিজ্ঞানবিদের 
প্রচুর পরিমাণে আছে । এই অন্ুসন্ধান কার্ধই বোধ করি তার প্রধান 
কার্য । প্রকৃত তথ্য নির্ণয়ের জন্য তাহাকে প্রচুর পরিশ্রম করিতে হয় । 
.-*অবৈজ্ঞীনিকের সঙ্গে বিজ্ঞানবিদের এইখানে পার্থক্য ।-.তিনি অতি 
সহজে অত্যন্ত ভদ্র ও সুশীল ব্যক্তিকেও বলিয়া বসেন, তোমার কথায় 
আমি বিশ্বাস করিলাম না।...নিজের উপরেও তার বিশ্বাস অল্প ।:-. 
কোথায় কোন্‌ ইন্দ্রিয় উহাকে প্রতারিত করিয়া ফেলিবে.--এই ভয়ে 
তিনি সর্দা আকুল । ফলিত জ্যোতিষে যাহার অবিশ্বাসী তাহাদিগের 
সংশয়ের মূল এই | তাহারা যতটুকু প্রমাণ গান ততটুকু পান না। 
তাহা'র বদলে বিস্তর কুযুক্তি পান।"..একটা! ঘটনার সহিত মিলিলেই 
ছুন্দুভি বাজাইব, আর সহস্র ঘটনায় যাহা! না মিলিবে তাহা চাপিয়া। 
যাইব অথব! গণকঠাকুরের অজ্ঞতার দোহাই দিয়া উড়াইয়! দিব এরূপ 
ব্যবসায়ও প্রশংসনীয় নহে। 


(সস 

“একটা সোজা কথা বলি। ফলিত জ্যোতিষকে ধাহার! বিজ্ঞান- 
বিদ্ভার পদে উন্নীত দেখিতে চাহেন তাহারা এইরূপ করুন। প্রথমে 
তাহাদের প্রতিপাদ্য নিয়মটা খুলিয়া বলুন। মানুষের জন্মকালে 
গ্রহনক্ষত্রের স্থিতি দেখিয়া কোন্‌ নিয়মে গণনা হইতেছে তাহা স্পষ্ট 
ভাষায় বলিতে হইবে |" ধরি মাছ না ছুই পানি হইলে চলিবে না। 
তাহার পর হাজার খানেক শিশুর'জন্মকাল ঘড়ি ধরিয়৷ দেখিয়া প্রকাশ 
করিতে হইবে ; এবং পূর্বের প্রদত্ত নিয়ম অনুসারে গণনা! করিয়া 
তাহার ফলাফল স্পষ্ট ভাষায় নির্দেশ করিতে হইবে ।*-পুর্ে প্রচারিত 
ফলাফলের সহিত প্রত্যক্ষ ফলাফল মিলিয়! গেলেই ঘোর অবিশ্বাসীও 
ফলিত জ্যোতিষে বিশ্বাসে বাধ্য হইবে । যতটুকু মিলিবে ততটুকু বাধ্য 
হইবে । হাজারখানা কোর্টীর মধ্যে যদি নয় শ মিলিয়া যায় তবে 
মনে করিতে হইবে যে ফলিত জ্যোতিষে অবশ্য কিছু আছে। যদি 
পঞ্চাশখানা মাত্র মেলে তবে মনে করিতে হইবে, তেমন কিছুই নাই। 
হাজারের বদলে যদি লক্ষটা মিলাইতে পার, আরও ভাল । সহস্র 
পরীক্ষাগারে ও মানমন্দিরে বৈজ্ঞানিকেরা যে রীতিতে ফলাফল 
গণনা ও প্রকাশ করিতেছেন সেই রীতি আশ্রয় করিতে হইবে। 
কেবল নেপোলিয়নের ও বিগ্যাসাগরের কোন্ঠী বাহির করিলে 
অবিশ্বানীর বিশ্বাস জন্মিবে না। চন্দ্রের আকর্ষণে জোয়ার 
হয়, তবে রামকান্তের জজিয়তি কেন হইবে না, এরূপ যুক্তিও 
চলিবে না।' 


এক শ্রেণীর কুযুক্তির ইংরেজী নাম 7১90215 01১9 00956102) 
অর্থাৎ যা' প্রশ্ন তাই একটু ঘুরিয়ে উত্তর রূপে বল! । প্রশ্ন__কাঠ পোড়ে 
কেন? উত্তর-_কারণ, কাঠ দাহা পদার্থ । দাহ্য মানে যা পড়তে 
পারে। অতএব উত্তরটি এই দ্ীড়ায়__কাঠ পুড়তে পারে সেইজন্যই 

পোড়ে । প্রশ্টিকেই উত্তরের আকারে সাজিয়ে বল! হয়েছে। প্রশ্ন 
__ডাক্তারবাবু। নিশ্বাস নিতে আমার কষ্ট হচ্ছে কেন? উত্তর-_ 
তোমার ?81)000% হয়েছে । রোগের নাম শুনে রোগীর হয়তো 
ডাক্তারের উপর আস্থা বেড়ে গেল, কিন্তু জ্ঞানবৃদ্ধি হল না; নামটির 
মানেই কষ্টশ্বাস। আরও উদাহরণ-_গাজা খেলে নেশা হয় কেন? 
কারণ, গাঁজা! মাদক দ্রব্য । রবার টানলে বাড়ে কেন? কারণ, রবার 
স্থিতিস্থাপক | ডি-ডি-টিতে পোক। মরে কেন? কারণ জিনিসটি 
কীটঘ্ব । খবরের কাগজে এবং রাজনীতিক বক্তৃতায় এইপ্রকার যুক্তি 
অনেক পাওয়া যায় । যথা-_-প্রজী যদি নিজের মতামত অবাধে ব্যক্ত 
করিতে না পারে তবে রাষ্ট্রের অমঙ্গল হয়, কারণ, রুদ্ধ জনমত অশেষ 
অনিষ্টের মূল |? 

অনেক সময় পূর্বের ঘটনাকে পরবর্তী ঘটনার কারণ মনে করা 
হয়। এরপ যুক্তিই কাকতালীয় হ্যায় বা 7১09 170১ 1000০: 1700 | 
আমার ফিক ব্যথ! ধরেছে, একটা বড়ি খেয়ে আধ ঘণ্টার মধ্যে সেরে 
গেল। এতে ওষধের গুণ প্রমাণিত হয় না, ব্যথা আপনিও সারতে 
পারে। একটা নারকেল গাছ পুঁতেছিলাম, বার বৎসরেও তাতে 
ফল ধরল না। বন্ধুর উপদেশে এক বোতল সমুদ্রের জল গাছের 
গোড়ায় দিলাম । এক বৎসরের মধ্যে ফল দেখা গেল । এও প্রমাণ 
নয়, হয়তো যথাকালে আপনিই ফল ধরেছে । বার বার মিল না৷ 
ঘটলে কার্ধকারণ-সম্বন্ধ প্রমাণিত হয় না । 

ফলিত জ্যোতিষে ধাঁদের আস্থা আছে তারা প্রায়ই বলেন, যদি 
গণনা ঠিক হয় তবে মিলতেই হবে। হোমিওপ্যাথি-ভক্তরাও বলে 
থাকেন, যদি ওষধনির্বাচন ঠিক হয় তবে রোগ সারতেই হবে। যদি 
শতবার অভীষ্ট ফল না পাওয়া যায় তাতেও তারা হতাশ হন না; 
বলেন, গণন। (বা গুঁধধ ) ঠিক হয় নি। যদি একবার ফললাভ হয় 

৪ 


বিচিন্তা ূ ৫০ 
তবে উৎফুল্ল হয়ে বলেন, এই দেখ, বলেছিলাম কিনা ? যথার্থ গণনার 
(বা ওষধের ) কি অব্যর্থ ফল! 


সকলেরই জ্ঞান সীমাবদ্ধ সেজন্য অসংখ্য ক্ষেত্রে আপ্তবাক্য মেনে 
নিতে হয়। কার উপদেশ গ্রহণীয় তা ম্বোকে নিজের শিক্ষা আর 
সংস্কার অনুসারে স্থির করে। পাড়ায় বসন্ত রোগ হচ্ছে । সরকার 
বলছেন টিকা নাও, ভটচাজ্যি মশায় বলছেন শীতল! মাতার পুজা কর। 
যার! মতি স্থির করতে পারে না বা ডবল গ্যারান্টি চায় তার! টিকাও 
নেয় পূজার চাদাও দেয়। বাড়িতে অস্থখ হলে লোকে নিজের সংস্কার 
অনুসারে চিকিৎসার পদ্ধতি ও চিকিৎসক নির্বাচন করে । রেসে বাজি 
রাখবার সময় কেউ বন্ধুর উপদেশে চলে, কেউ গন্ৎকারের কথায় 
নিভর করে। 

গত এক শ দেড় শ বৎসরের মধ্যে এক নৃতন রকম আপ্তবাক্য 
সকল দেশের জনসাধারণকে অভিভূত করেছে_ বিজ্ঞাপন । অশিক্ষিত 
লোকে মনে করে, যা! ছাপার অক্ষরে আছে তা মিথ্যা হতে পারে না। 
বিজ্ঞাপন এখন একটি চারুকল! হয়ে উঠেছে, স্থরচিত হলে নৃত্যপরা 
অগ্দরার মতন পরম জ্ঞানী লোককেও মুগ্ধ করতে পারে । একই বস্তুর 
মহিমা প্রত্যহ নান! স্থানে নানা ভাষায় নান। ভঙ্গীতে পড়তে পড়তে 
লোকের বিশ্বাস উৎপন্ন হয়। চতুর বিজ্ঞাপক স্পষ্ট মিথ্যা বলে না; 
আইন বাঁচিয়ে, নিজের স্বনাম রক্ষা ক'রে, মনোজ্ঞ ভাষা ও চিত্রের 
প্রভাবে সাধারণের চিত্ত জয় করে । যে জিনিসের কোনও দরকার নেই 
অথবা যা অপদার্থ তাও লোকে অপরিহাধ মনে করে । অতি বিচক্ষণ 
চিকিৎসকও বিজ্ঞাপনের কবল থেকে মুক্ত হতে পারেন না, সাধারণের 
তো! কথাই নেই। বিজ্ঞাপন দেখে লোকের দৃঢ় ধারণা হয়, অমুক নো 
মাখলে রং ফরসা হয় অমুক তেলে ব্রেন ঠাণ্ডা হয়, অমুক সুধায় 

নার্ভ চাঙ্গা হয়, অমুক ফাউণ্টেন পেন না হলে চলবে না, অমুক 
কাপড়ের শার্ট বা শাড়ি না পরলে আধুনিক হওয়া যাবে না। 
এক বিখ্যাত বিলাতী ব্যবসায়ী ঘোষণা করছেন-_9%5876 ০1 
1010)70 567:5801017) খবরদার, রাত্রে যেন জঠরানলে দগ্ধ হয়ো না, 
শোবার আগে এক কাপ আমাদের এই বিখ্যাত পথ্য পান করবে। 
যিনি গাণ্ডে পিণ্ডে নৈশভোজন করেছেন তিনিও ভাবেন, তাই তো, 
রাত্রে পুষ্টির অভাবে মরা ঠিক হবে না, অতএব এক কাপ খেয়েই 
শোয়া ভাল। চায়ের বিজ্ঞাপনে প্রচার কর! হয়-_-এমন উপকারী 
পানীয় আর নেই, সকালে ছুপুরে সন্ধ্যায়, কাজের আগে মাঝে ও 
পরে, শীত করলে, গরম বোধ হলে, সর্বাবস্থায় চা-পান হিতকর । 

বিজ্ঞাপন কেমন পরোক্ষভাবে মানুষের বিচারশক্তি নষ্ট করে 
তার একটি অদ্ভুত দৃষ্টান্ত দিচ্ছি। বহুকাল পূর্বের কথা, তখন আমি 
পঞ্চম বাধিক শ্রেণীর ছাত্র। আমার পাশের টেবিলে একজন ষষ্ঠ 
বাধিকের ছাত্র একটা লাল রঙের তরল পদার্থ নিয়ে তার সঙ্গে নানা 
রাঁসায়নিক দ্রব্য মিশিয়ে পরীক্ষা করছেন । জিজ্ঞাসা করলাম, “ও কি 
হচ্ছে? উত্তর দিলেন, “এই কেশতৈলে মারকিউরি আর লেড আছে 
কিন! দেখছি ।” প্রশ্ব_কেশতৈলে ও সব থাকবে কেন ? উত্তর-_ 
এর! বিজ্ঞাপনে লিখছে, এই কেশতৈল পারদ সীসক প্রভৃতি বিষ হইতে 
মুক্ত। তাই পরীক্ষা ক'রে দেখছি কথাটা! সত্য কিনা ।' এই ছাত্রটি 
যা করছিলেন ন্যায়শাস্ত্রে তার নাম কাকদস্তগবেষণ, অর্থাৎ কাকের 
কট। দাত আছে তাই খোজ করা । পরে ইনি এক সরকারী কলেজের 
রসায়ন-অধ্যাপক হয়েছিলেন । 

যেমন সন্দেশ রসগোল্লায়, তেমনি কেশতৈলে পারা বা সীসে 
থাকবার কিছুমাত্র কারণ নেই। বিজ্ঞাপনের উদ্দেশ্ঠ, ভয় দেখিয়ে 
খদ্দের যোগাড় করা। অজ্ঞ লোকে ভাববে, কি সবনাশ, তবে তো 

অন্য তেলে এই সব থাকে ! দরকার কি, এই গ্যারান্টি দেওয়া নিরাপদ 
তেলটিই মাখা যাবে। 

ধর্মমত আর রাজনীতিক মতের সত্যতা প্রমাণ কর! প্রায় অসাধ্য । 
প্রমাণের অভাবে উত্তেজনা আর আক্রোশ আসে, মতবিরোধের ফলে 
শত্রুতা হয়, তার পরিণাম অনেক ক্ষেত্রে নারাত্মক হয়ে ওঠে। কিন্তু 
অধিকাংশ বৈজ্ঞানিক মত সহজেই জর্বগ্রাহ্থ হতে পারে। বিজ্ঞানীদের 
মধ্যে মতভেদ হলেও শক্রতা হয় না । সোভিয়েট বিজ্ঞানী লাইসেংকোর 
প্রজনন বিষয়ক মত নিয়ে পাশ্চাত্য দেশে যে উগ্র বিতর্ক হয়েছে তার 
কারণ প্রধানত রাজনীতিক । 

যিনি বিজ্ঞানের একনিষ্ঠ সেবক তিনি ধীরভাবে ভ্রমপ্রমাদ 
যথাসাধ্য পরিহার ক'রে সত্যের সন্ধান করেন, প্রবাঁদকে প্রমাণ মনে 
করেন না» প্রচুর প্রমাণ না পেলে কোনও নূতন সিদ্ধান্ত মানেন না, 
অন্য বিজ্ঞানীর ভিন্ন মত থাকলে অসহিষ্ণু হন না, এবং স্ুপ্রচলিত মতও 
অন্ধভাবে আকড়ে থাকেন না, উপযুক্ত প্রমাণ পেলেই বিনা দ্বিধায় মৃত 
বদলাতে পারেন। জগতের শিক্ষিত জন যদি সকল ক্ষেত্রে এইপ্রকার 
উদার বৈজ্ঞানিক বুদ্ধি প্রয়োগ করতে শেখেন তবে কেবল সাধারণ 
্রান্ত সংস্কীর দূর হবে না, ধর্মান্ধতা ও রাজনীতিক সংঘর্ষেরও অবসান 
হবে। 

১৩৫৮ 

পনর বৎসর পরে হিন্দী রাষ্ট্রভাষা হবে এই সংকল্প ভারতীয় সংবিধানে 
গৃহীত হওয়ায় অনেকে রাগ করেছেন, আরও অনেকে ভয় 
পেয়েছেন, কিন্তু অধিকাংশ বাঙালী উদাসীন হয়ে আছেন। পনর 
বংসর দেখতে দেখতে কেটে যাবে, অতএব রাগের বশে হিন্দীকে 
বয়কট করা, ভয় পেয়ে নিরাশ হওয়া, অথবা পরে দেখা যাবে এই 
ভেবে নিশ্চেষ্ট থাকা কোনটাই বুদ্ধিমানের কাজ নয়। কেউ কেউ 
মনে করেন, পনর বৎসর পরেও সরকারী সকল কার্ষ হিন্দী ভাষায় 
নির্বাহ কর! যাবে না, তখন ইংরেজীর মেয়াদ আরও বাড়াতে হবে; 
হয়তে। কোনও কালেই ইংরেজী-বর্জন চলবে না। এইরকম ধারণার 
বশে নিরুগ্ভম হয়ে থাকাও হানিকর। অচির ভবিষ্যতে হিন্দী রাষ্ট্র 
ভাষা হবেই_-এই সম্ভাবনা মেনে নিয়ে এখন থেকে আমাদের প্রস্তুত 
হওয়া! কতব্য । 

এ পর্যন্ত আমরা মাতৃভাষা ছাড়া প্রধানত শুধু একটি ভাষ! 
শেখবার চেষ্টা করেছি- ইংরেজী । ধারা অধিকন্তু সংস্কৃত ফারসী 
ফ্রেঞ্চ জার্মন প্রভৃতি শেখেন তাদের সংখ্যা অল্প। ইংরেজী শেখার 
উদ্দেশ্য তিনটি__জীবিকানিবাহ, ভিন্নদেশবাসীর সঙ্গে কথাবার্তা, এবং 
নান! বিচ্ভায় প্রবেশ লাভ। হিন্দী যখন রাষ্ট্রভাষারপে প্রতিষ্ঠিত হবে 
তখন কেবল ইংরেজীর সাহায্যে জীবিকানির্বাহ চলবে না, সরকারী 
চাকরি, ওকালতি প্রভৃতি বৃত্তি, এবং সামরিক ও রাজনীতিক কার্ষে 
হিন্দী অপরিহার্য হবে। ভারতের অন্যপ্রদেশবাসীর সঙ্গে প্রধানত 
হিন্দীতেই আলাপ করতে হবে। কিন্তু ধারা উচ্চশিক্ষা চাঁন অথবা 
পৃথিবীর সকল দেশের সঙ্গে যোগ রাখতে চান তাদের অধিকস্ত 

ইংরেজীও শিখতে হবে। মোট কথা, এখন যেমন ইতর ভদ্র অনেক 
লোক ইংরেজী না শিখেও কৃষি শিল্প কাঁরবার বা কায়িক শ্রম দ্বার! 
জীবিকাঁনিরবাহ করে, ভবিষ্যতে হিন্দী না শিখেও তা পারবে । কিন্তু 
শিক্ষিত শ্রেণীর অধিকাংশ লোক যেসব বৃত্তিতে অভ্যস্ত তা বজায় 
রাখার জন্য হিন্দী শিখতেই হবে। তা ছাড়া অল্লাধিক ইংরেজীও 
চাই। অর্থাৎ এক শ্রেণীর শুধু মাতৃভাষা আর এখনকার মতন 
নামমাত্র বাজারী হিন্দী জানলেই চলবে ; আর এক শ্রেণীর মাতৃভাষা 
ছাড়া ভালরকম হিন্দী এবং একটু ইংরেজী জানলেই চলবে ; এবং 
উচ্চশিক্ষার্থীর অধিকন্তু ইংরেজী উত্তমরূপে আয়ত্ত করতে হবে। 

ছুটির জায়গায় তিনটি ভাষ। শিখতে হবে এতে ভয় পাবার কিছু 
নেই। গণিত বিজ্ঞান দর্শন প্রভৃতি বিদ্ধ আয়ত্ত করতে যে যত্ব নিতে 
হয় তাঁর চেয়ে অনেক কম যত্বে ভাষা শেখ! যাঁয়। হিন্দী আর 
বাংলার সম্পর্ক অতি নিকট, সে কারণে বাঙালীর পক্ষে হিন্দী শেখা 
সহজ। ইওরোপ আমেরিকা ও জাপানে বহু লৌক তিন-চারটি বা 
ততোধিক ভাষা শেখে । ধারা রাজনীতিক বা বাণিজ্যিক দূত হয়ে 
অন্য রাষ্ট্রে যান তাদের বিভিন্ন ভাষার দখল না থাকলে চলে না। যে 
বাঙালী এইপ্রকার পদের প্রার্থী তাকে বহু ভাষা শিখতেই হবে । 

হিন্দীর আধিপত্যে আমাদের মাতৃভাষার ক্ষতি হবে এই ভয় 
একেবারে ভিত্তিহীন। ইংরেজীর প্রভাবে বাংল ভাষার অনেক 
পরিবর্তন হয়েছে, ভাল মন্দ অনেক বাক্যরীতি ব1! ইডিয়ম বাংলায় 
এসে পড়েছে । আধুনিক বাঁংল! সাহিত্য ইংরেজী ভাব ও পদ্ধতি 
আত্মসাৎ করেই পুষ্ট হয়েছে, কিন্তু নিজের বিশিষ্টতা হারায় নি। 
হিন্দী দ্বারাও বাংল! ভাষ! কিঞ্চিৎ প্রভাবিত হবে, কিন্তু অভিভূত হবে 
না। অনেককাল থেকেই কিছু কিছু হিন্দী শব্ধ বাংলায় আসছে, 
ভবিষ্যতে আরও আসবে, কিন্তু তাতে বাংলার জাত যাবে না। বাংলা 

থেকেও বিস্তর শব্দ হিন্দীতে যাচ্ছে। বাংলার তুলনায় ইংরেজী 
ভাষার সমৃদ্ধি খুব বেশী, সেই কারণেই বাংলার উপর তার অসামান্য 
প্রভাব। হিন্দীর সে সমৃদ্ধি নেই, সেজন্য তার প্রভাব কখনও বেশী 
হবে না- রাজনীতিক মর্যাদা যতই থাকুক । 

পঞ্চাশ ষাট বৎসর পূর্ব পর্যন্ত এদেশে কেবল পাঠশালায় আর 
স্কুলের নিম্ন শ্রেণীতে বাংল! পড়ানো হ'ত। তখনকার শিক্ষাবিধাতার! 
মনে করতেন, বাংলা তো৷ আপনিই শেখ যায়, তার জন্য বেশী কিছু 
করতে হবে কেন। এই উপেক্ষা সত্বেও সেকালের বাঙালী লেখক 
মাতৃভাষার উন্নতি করেছেন, উৎকৃষ্ট সাহিত্য রচন। করেছেন। তাদের 
কীতির জন্যই পরবর্তী কালে বাংল। সাহিত্য কলেজেও শিক্ষণীয় 
হয়েছে । এখন বাংল! চর্চা করেই এম. এ. পি-এচ. ডি. উপাধি 
পাওয়া যেতে পারে । বিশ্ববিগ্ভালয়ে স্থান পাওয়ায় বাংল! ভাষা 
জাতে উঠেছে, তার উৎপত্তি সম্বন্ধে অনেক গবেষণা হয়েছে, প্রাচীন 
বাংল। সাহিত্য পাঠ্যরূপে সমাদর পেয়েছে । কিন্তু কলেজী শিক্ষার 
গুণে বা বিশ্ববিগ্ভালয়ের চেষ্টার ফলে প্রত্যক্ষভাবে বাংল! ভাষার বা 
সাহিত্যের কোনও উন্নতি হয়েছে এমন বলা যায় না। সেকালের 
লেখকরা পাঠশালায় বা স্কুলের নিম্ন শ্রেণীতেই বাংল! শিখেছিলেন। 
তাদের মধ্যে ধারা শীর্ষস্থানীয় তার! ভাষার শুদ্ধি ও সৌষ্ঠবের উপর 
তীক্ষ দৃষ্টি রাখতেন এরং নৃতন লেখকদের নিয়ন্ত্রিত করতেন। এখন 
অসংখ্য লেখক, তাদের অনেকে কলেজে বাংল। পড়েছেন । এখন 
রচনার বৈচিত্র্য ও পরিমাণ বেড়ে গেছে, আধুনিক প্রয়োজনে ভাষ৷ 
নব নব ভাবের ধারক হয়েছে, তার প্রকাশ শক্তিও প্রসারিত হয়েছে । 
কিন্তু সেকালে যে সতর্কতা ছিল, ইংলাও ফ্রান্স প্রভৃতি দেশে ভাষার 
উপর যে শাসন আছে, আধুনিক বাংলা সাহিত্যে তার একান্ত অভাব 
দেখা যায়। 

সেকালের উপেক্ষা, একালের অসতর্কতা, এবং ইংরেজীর প্রবল 
প্রভাব_-এই তিন বাধা সত্বেও বাংলা ভাষা সমৃদ্ধি লাভ করেছে। 
এতে সরকারী শিক্ষাব্যবস্থা বা বিশ্ববিদ্যালয়ের কৃতিত্ব নেই, বাঙালী 
লেখকের সহজাত সাহিত্যপ্রীতি ও নৈপুণ্যের জন্যই বাংল! ভাষ! 
জগতের অন্যতম শ্রেষ্ঠ ভাষা রূপে গণ্য হয়ছে। হিন্দীর প্রতিপত্তি 
যতই হ"ক তাতে বাংল! ভাষার অনিষ্ট হবে না। 


যেসব সরকারী কর্মচারীর কর্মকাল শেষ হয়েছে ব! শীঘ্র হবে 
তাদের হিন্দী না শিখলেও চলবে। ধারা যুবক, এখনও বহুকাল 
কর্মরত থাকবেন, তাদের অনেককেই হিন্দী শিখতে হবে, নতুবা তাদের 
উন্নতি ব্যাহত হবে। আর, যাঁরা অল্পবয়স্ক তাদের সযত্ে হিন্দী 
শেখাতেই হবে, যাতে তারা ভবিষ্যৎ প্রতিযোগে পরাস্ত না হয়। 
ব্রিটিশ রাজত্বের আরন্তকাঁলে মুসলমানরা বাদশাহী জমানা আর ফারসী 
ভাষার অভিমানে ইংরেজীকে উপেক্ষা করেছিল । তার জটিল পরিণাম 
কি হয়েছে তা সকলেই জানেন । অন্ধ বিদ্বেষ বা অদূরদিতার বশে 
হিন্দীকে উপেক্ষা করলে বাঁভালীর অশেষ তুর্গতি হবে। 

ভাগ্যক্রমে হিন্দুস্থানী অর্থাৎ উদ রাষ্ট্রভাষা রূপে নির্বাচিত হয় নি। 
সংবিধান সভায় ধার! হিন্দীর পক্ষে লড়েছিলেন তারা এখন “শুদ্ধ 
হিন্দী' অর্থাৎ সংস্কৃতশব্দবহুল হিন্দীর প্রতিষ্ঠার জন্য সোৎসাহে চেষ্টা 
করছেন। ভারতের প্রধান ভাষাগুলির যোগস্তত্র সংস্কৃত শন্দাবলী। 
হিন্দী ভাষায় যদি আরবী-কারসী শন্দ কমানো হয় এবং সংস্কৃত শব্দ 
বাড়ানো! হয় তবে ছু-তিন কোটি উদ্ভাষীর অসুবিধা হলেও অবশিষ্ট 
বহু কোটি ভারতবাসীর সুবিধা হবে। হিন্দী ভাষার যদি “ইম্তহান, 
দরখত, পৈদাইশ, বনিস্বত, মুহববত, স্তাহী” ইত্যাদির পরিবর্তে 
“পরীক্ষা, বৃক্ষ, উৎপত্তি, অপেক্ষা, গ্রীতি, মসি”ইত্যাদি লেখা হয় তবে 

বাঙালী আসামী ওড়িয়া গুজরাটী মারাঠী ও দক্ষিণ-ভারতবাসী 
সকলেরই বুঝতে সুবিধা হবে। ভারতীয় সংবিধানের ৩৫১ অনুচ্ছেদে 
আছে- হিন্দী ভাষাকে সমৃদ্ধ করার জন্য মুখ্যত সংস্কত থেকে এবং 
গৌণত অন্যান্য ভাষা থেকে শব্দ আহরণ করা হবে। 


হিন্দী ভাষা একটা বোঝা হয়ে হঠাৎ আমাদের ঘাঁড়ে এসে পড়েছে 
এই ভেবে উদ্বিগ্ন হওয়া স্বাভাবিক। কিন্তু এর একটা লাভের দিকও 
আছে, তা বাঙালী লেখকদের ভেবে দেখতে অনুরোধ করি | ব্যবসায় 
বুদ্ধির যতই অভাব থাকুক একটি বিষয়ে বাঙালী এখনও এগিয়ে 
আছে। বাংল! সাহিত্য হিন্দী প্রভৃতির চেয়ে সমৃদ্ধ, পরিমাণে ন। 
হলেও গুণে শ্রেষ্ঠ । বাংল! কাব্য ইতিহাস দর্শন ইত্যাদির মর্যাদা যতই 
থাকুক, পাঠক বেশী নয়। কিন্তু পণ্য হিসাবে বাংলা গল্পগ্রন্থের আদর 
আছে। অনেক বাংলা গল্পের হিন্দী গুজরাটী তামিল প্রভৃতি ভাষায় 
অনুবাদ হয়েছে, অনেক অবাডালী সাগ্রহে মূল বাংলা গ্রন্থ পড়ে 
থাকেন। উদারম্বভাব অবাডালী পাঠক বাংল। গল্পের শ্রেষ্ঠত। স্বীকার 
করতে দ্বিধ করেন না। 

ভাষ! ভাবের বাহন মাত্র । বাংলা সাহিত্যের বা বাংল! গল্পের 
উৎকর্ষ বাংল ভাষার জন্য নয়, বাঁডালী লেখকের স্বাভাবিক পটুতার 
জন্য । বাঙালী সাহিত্যিক যদি হিন্দী ভাষা আয়ত্ত ক'রে হিন্দীতে 
লেখেন তবে তার পুস্তক সবভারতে প্রচারিত হবে, ক্রেতা বু গুণ 
বেড়ে যাবে। ধারা অল্প বয়স থেকে হিন্দী শিখছেন তাদের যদি 
ভবিষ্যতে শখ হয় তবে অনায়াসে হিন্দীতে গল্প লিখতে পারবেন । 
এর জন্য অপর প্রদেশের সমাজে মিশতে হবে, তাঁদের আচারব্যবহার 
জানতে হবে। প্রবাসী বাঙালীর পক্ষে ত৷ স্থসাধ্য । যদি কেবল 
বাঙালী সমাজ নিয়ে হিন্দীতে গল্প লেখা হয় তা হলেও তার 


বিচিন্তা ্ 


ভারতব্যাগী কাঁটতি হবে। লেখকের ক্ষমতা আর পাঠকের রুচির 
সামপ্তস্ত করে বলা যেতে পারে যে, গল্পের পাত্র-পাত্রী যদি কতক 
বাঙালী আর কতক অন্যপ্রদেশবাসী হয় তবেই সব চেয়ে ভাল ফল 
হবে। ধারা বাংলা গল্প লিখে খ্যাতি লাভ করেছেন এবং বিহারী 
উত্তরপ্রদেশী প্রভৃতি সমাজের সঙ্গে পাঁচিত, স্থবির না হলে তারা 
হিন্দী ভাষ! আয়ত্ত করে এই কাজে নামতে পারেন। ফরাসী জার্মন 
চেক হাঙ্গেরীয় পোল প্রভৃতি অনেক বিদেশী ইংরেজীতে লিখে যশম্বী 
হয়েছেন। তাদের ভাষায় সময়ে সময়ে ভুল হয়, তার জন্য একটু 
আধটু উপহাসও সইতে হয়। কিন্ত রচনার গুরণাধিক্যে তাদের ছোট 
ছোট ত্রুটি চাপা পড়ে যায়। 

বাঙালী সাহিত্যিকের সংখ্যা! বেড়ে যাচ্ছে। এদের জনকতক 
যদি হিন্দী লেখায় মন দেন তা হলে বাংল! সাহিত্য নিঃন্ব হবে না। 
এদের প্রভাবে হিন্দী ভাষাও ক্রমশ পরিবতিত হয়ে বাংল! ভাষার 
নিকটতর হবে। নগেন্দ্র গুপ্ত, প্রভাত মুখো» এবং চারু বন্ব্যো 
তাদের অনেক গল্পে বিহারী ও উত্তরপ্রদেশী পাত্র-পাত্রীর অবতারণা 
করেছেন। এইসকল গল্প হিন্দীতে লেখা হলে ভারতব্যাপী সমাদর 
পেত। উপেন্দ্র গঙ্গো, শরদিন্দু বন্দ্যো, বিভূতি মুখো এবং বনফুলের 
অনেক গল্পে অবাঙালী নরনারীর মনোজ্ঞ চিত্র আছে । এরা বহুকাল 
বাংল! দেশের বাইরে বাস করেছেন, সেখানকার সমাজের খবর রাখেন, 
অল্লাধিক হিন্দী জানেন, এবং সকলেই ভূরিলেখক | মাতৃভাষা চর্চায় 
ক্ষান্ত না হয়েও এর মাঝে মাঝে মাতৃঘ্বসার ভাষ। নিয়ে পরীক্ষা করে 
দেখতে পারেন। 

১৩৫৮ 


সাহিতিকের ভরত 

সাহিত্যের স্থল অর্থ একজনের চিন্তা অনেককে জানানো । বিষয় 
অনুসারে সাহিত্য মোটামুটি তিন শ্রেণীতে ভাগ করা যেতে পারে। 
প্রথম শ্রেণী তথ্যমূলক, তার উদ্দেস্ঠ বিভিন্ন বিদ্ভার আলোচনা, স্থান 
কাল ঘটন। বা পদার্থের বিবরণ, বিজ্ঞান, ইতিহাস, জীবনচরিত ইত্যাদি । 
দ্বিতীয় শ্রেণী প্রচারমূলক, তার উদ্দেশ্য ধর্ম সমাজ রাজনীতি প্রভৃতি 
সংক্রান্ত মতের অথবা পণ্যদ্রব্যের মহিমা খ্যাপন। তৃতীয় শ্রেণী 
ভাবমূলক, রসোৎপাদন বা চিত্তবিনোদনই মুখ্য উদ্দেশ্ঠ, কিন্ত তার 
সঙ্গে অল্নাধিক তথ্য আর প্রচারও থাকতে পারে । প্রথম শ্রেণীর 
সাহিত্যের বিষয় ও ক্ষেত্র নিরূপিত, তাতে অবান্তর বিষয় আলোচনার 
স্থান নেই। দ্বিতীয় শ্রেণীরও প্রতিপাগ্ভ ও ক্ষেত্র সীমাবদ্ধ, কিন্তু 
পাঠকের বিশ্বাস উৎপাদনের জন্য অবাস্তর প্রসঙ্গেরও সাহায্য নেওয়া 
হয়। তৃতীয় শ্রেণীর উদ্দেশ্য রসৌৎপাদন, কিন্তু ক্ষেত্র স্ুবিস্তৃত, 
উপজীব্য অসংখ্য, সাধনের উপায়ও নানাপ্রকার। কাব্য নাটক গল্প 
এবং 091195 10%6918 জাতীয় সন্দর্ড এই শ্রেণীতে পড়ে । সেকালে 
কাব্য বা সাহিত্য বললে এইসব রচনাই বোঝাঁত। আজকাল কাব্যের 
অর্থ সংকুচিত হয়েছে, সাহিত্যের অর্থ প্রসারিত হয়েছে । এখনও 
সাহিত্য-শব্দ প্রধানত পুরাতন অর্থে চলে, তথাপি শেষোক্ত শ্রেণীর 
একটি নৃতন ছ্যর্থহীন সংজ্ঞা হলে ভাল হয়। বোধ হয় “ললিত 
সাহিত্য? চলতে পারে । 

সাধারণত রচনার প্রকৃতি বা বিষয় অনুসারে রচয়িতার পরিচয় 
দেওয়া হয়, যেমন কবি, নাট্যকার, গল্প লেখক ইতিহাস লেখক, 
শিশুসাহিত্য লেখক, ইত্যাদি। এককালে কদাচিৎ জাতি অনুসারে 


বিচিন্তা তি 


লেখককে বিশেষিত করা! হ'ত, যেমন মহিলা কবি, মুসলমান কবি ; 
কিন্তু এখন আর তা শোন! যায় না। জীবিকা অন্ুুসারেও লেখককে 
চিহিত করার রীতি নেই। বঙ্কিমচন্দ্র অনদাশংকর আর 
অচিস্ত্যকুমারকে হাকিম-সাহিত্যিকের শ্রেণীতে এবং তারক গঙ্গোপাধ্যায় 
কোনান ডয়েল আর বনফুলকে ডাক্তার-স'হিত্যিকের শ্রেণীতে ফেলা 
হয় না। 

যিনি ললিত সাহিত্য লেখেন তার বিশেষ বিশেষ মতামত থাকতে 
পারে, কিন্তু তার জন্য তাকে কোন মার্কা-মারা দলভুক্ত মনে করার 
কারণ নেই। লেখক নিরামিষ ভোজনের পক্ষপাতী বা ফলিত 
জ্যোতিষে বিশ্বাী হতে পারেন, রাজনীতির ক্ষেত্রে যোগবলের প্রভাব 
মানতে পারেন, বিলাতী সভ্যতার পরম ভক্ত বা সোভিএট তন্ত্রের 
একান্ত অনুরাগী হতে পারেন, কিন্তু এই সব লক্ষণ অনুসারে ললিত 
সাহিত্যের উৎকর্ষ মাপা হয় না। লেখকের রচনায় তার ব্যক্তিগত 
বিশ্বাসের উল্লেখ থাকতে পারে, কিন্তু রসবিচারের সময় তার উপর 
গুরুত্ব দেওয়! হয় ন]। 

সেকালের তুলনায় একালে ললিত সাহিত্যের উপজীব্য অনেক 
বেড়ে গেছে । স্বদেশী, রাজদ্রোহ, অসহযোগ, অগস্ট-বিপ্রব, পঞ্চাশের 
মন্বস্তর, স্বাধীনতা লাভ ও দেশভাগের আনুষঙ্গিক হত্যাকাণ্ড, বাস্ত- 
ত্যাগীর ছূর্দশা, দেশব্যাপী অসাধুতা__সমস্তই কাব্য গল্প ও প্রবন্ধে 
স্থান পেয়েছে। সহ্ৃদয় লেখক নরনারীর সাহস ও বীরত্ব দেখে মুগ্ধ 
হয়েছেন, অন্যায় দেখে ক্ষুব্ধ হয়েছেন, নির্যাতন দেখে কাতর হয়েছেন, 
এবং বিগত ও বর্তমান ঘটনাবলী থেকে বীর করুণ বীভৎস ও ভয়ানক 
রসের উপাদান নিয়ে নিজের উপলব্ধিকে সাহিত্যিক রূপ দিয়েছেন। 
এ প্রকার রচনার সঙ্গে লেখকদের রাজনীতিক মতের কোনও সম্বন্ধ 
নেই। 


৬১ সাহিত্যিকের ব্রত 


ললিত সাহিত্যের এই নিরপেক্ষতা সম্প্রতি ক্ষু্ন হয়েছে। প্রায় 
দশ বৎসর পূর্বে ফাসিস্ট-বিরোধী লেখক-সংঘের উদ্ভব হয়েছিল । 
তার কিছুকাল পরে কংগ্রেস-সাহিত্য-সংঘ গঠিত হয়। কমিউনিস্ট 
লেখক ও শিল্পীদেরও সংঘ আছে। হিন্দ্রমহাসভা, সমাঁজতন্ত্রী দল 
এবং প্রজা-পার্টি থেকে লেখক-সংঘ গঠনের চেষ্টা হচ্ছে কিন! জানি না । 

কাব্য নাটক বা গল্প অবলম্বন করে মতপ্রচারের রীতি নূতন নয়। 
এদেশের অনেক প্রাচীন কাব্যে দেবতা বিশেষের মাহাত্ম্য প্রচারিত 
হয়েছে । টমকাকার কুটার এবং নীলদর্পণ একাধারে ললিত সাহিত্য 
ও প্রচারপ্রন্থ। বসন্তের টিকা না নেওয়ার পরিণাম কি ভয়ানক হতে 
পারে তা রাইডার হ্যাগার্ড ব্রিটিশ সরকারের ফরমাশে লেখা একটি 
উপন্যাসে দেখিয়েছেন। এমিল ব্রিও যৌন ব্যাধি সম্বন্ধে নাটক 
লিখেছেন । ইওরোপ আমেরিকার অনেক গল্প আর নাটকে সামাজিক 
ও রাজনীতিক মতের প্রচার আছে। 

কোনও কাব্য নাটক বা গল্পে যদি মতবিশেষের সমর্থন থাকে 
তাতে আপত্তি করবার কিছু নেই। ললিত সাহিত্যের লেখক 
অবসরকালে চা সিগারেট ঝ। কেশতৈলের বিজ্ঞাপন লিখতে পারেন, 
কিংবা তার গল্পের মধ্যেই অহিংস! কংগ্রেস-নিষ্ঠ। হিন্দুজাতীয়তা৷ বা 
কমিউনিস্ট আদর্শের প্রশংসা করতে পারেন। লেখক অলেখক 
নিধিশেষে রাজনীতিক সংঘ, গোষ্ঠী বা ক্লাব গঠনের অধিকারও সকলের 
আছে। কিন্তু ধারা মতের লেবেল দিয়ে লেখকসংঘ গঠন করেন, 
সাঁধারণে তাদের একটু সন্দিপ্ধভাবে দেখে, মনে করে এদের চোখে 
রাজনীতির ধুলো লেগেছে, এঁরা সত্যসন্ধানী নিরপেক্ষ দৃষ্টি 
হারিয়েছেন । 

রাজনীতিক নাম দিয়ে সাহিত্যসংঘ গঠনের উদ্দেশ্য ঠিক বোঝা না 
গেলেও কিছু কিছু অনুমান করা যায়। সাহিত্যসেবীর দলবদ্ধ হয়ে 

রাজনীতিক লেবেল ধারণ একরকম ব্রত। এই ব্রতধারীদের সংকল্প-__ 
এর! নিজ নিজ রচনার দ্বার! যথাসম্ভব দলীয় মতের প্রচার এবং বিপক্ষ 
মতের খণ্ডন করবেন। দল ন! বেঁধেও এরা এই কাজ করতে 
পারতেন, কিন্তু সংঘের অনুশাসন না! গাকলে একনিষ্ঠ সমক্রিয়তা 
আসে না। র 

এই দলবন্ধনের ফলে প্রচারের সুবিধা হতে পারে । কিন্তু ললিত 
সাহিত্যের রচয়িত। পাঠক ও বিচারকের পক্ষে যে নিরপেক্ষতা অত্যন্ত 
আবশ্ঠক তা লেবেলের জন্য ব্যাহত হয়। সাহিত্যে বিজ্ঞাপনের গন্ধ 
এসে পড়ে, মনে হয় লেখকের স্বাধীনতা নেই, তিনি দলের দ্বার! 
নিয়ন্ত্রিত হচ্ছেন। যে পাঠক কমিউনিস্ট তন্ত্রের অনুরাগী তিনি কংগ্রেসী 
লেখকের রচনায় বুর্জোআ স্বার্থবুদ্ধি দেখতে পান। যিনি কংগ্রেসী 
পন্থায় বিশ্বাসী তার কাছে মার্কা-মারা কমিউনিস্ট লেখকের রচন। 
অবোধ্য বা ছুষ্ট অভিসন্ধি যুক্ত মনে হয়। যে লেখক দলভুক্ত না হয়ে 
স্বতন্থভাবে নিজের মত প্রকাশ করেন তিনি পাঠকবর্গের কাছে 
অধিকতর সুবিচার পেয়ে থাকেন। 

রাজনীতি ছাড়াও অনেক বিষয় আছে যাতে দলগত বিবাদ নেই, 
যার সঙ্গে দেশের মঙ্গলামঙ্জল অবিচ্ছেগ্ ভাবে জড়িত, যাঁর গুরুত্ব অন্য 
সমস্ত বিষয়ের চেয়েও বেশী । কালোবাজার, প্রতারণা, অমানুষিক 
স্বার্থপরতা ইত্যাদি সম্বন্ধে অনেক লেখা হয়েছে, কিন্তু তা ছাড়াও ছোট 
বড় যেসব পাপ আমাদের বর্তমান সমাজে মহামারীর মতন ব্যাপ্ত হচ্ছে 
তার প্রতিবিধানের জন্য সকল সাহিত্যিকই চেষ্টা করতে পারেন। 

পূবে শোনা যেত যে আমাদের জাতিগত যত দৌষ তার মূল হচ্ছে 
পরাধীনতা, দেশ স্বাধীন হলেই সকল দোষ ক্রমশ দূর হবে। 
স্বাধীনতা এসেছে কিন্তু দোষ আগের চেয়ে বেড়েই চলেছে, যা পূর্বে 
ছিল না তাও দেখা দিয়েছে । এই দোষবৃদ্ধির এক কারণ আমাদের 

রাষ্্রশাসনে অভিজ্ঞতার অভাব, তার চেয়ে বড় কারণ যুদ্ধজনিত 
জগদ্ব্যাগী বিপর্যয় । যে সব পাশ্চাত্য জাতি বহুকাল স্বাধীনতায় 
অভ্যস্ত তাদেরও নৈতিক অধোগতি হয়েছে, কিন্তু আমাদের মতন হয় 
নি। আসল কথা, আমরা যতই ধর্মপ্রাণ জাতি বলে গৰ করি, 
আমাদের ধর্মবোধ অর্থাৎ সামাজিক কর্তব্যবোধ বনুকাঁল থেকেই ক্ষীণ, 
যেটুকু ছিল যুদ্ধের ধাক্কায় তাও নষ্ট হয়েছে, অনভ্যস্ত প্রতৃশক্তি আর 
নব নব ব্যবস্থার সুযোগ পেয়ে দেশের অনেকে নিরম্কুশ স্বার্থসবস্য 
হয়েছে, অনেক সাধু লোকও অভাবের তাড়নায় বা অপরের দৃষ্টান্তে 
অসাধু হয়েছে । 

সকলের চোঁখের সামনে নিত্য যে সব অন্যায় ঘটছে তার 
প্রতিরোধের প্রয়োজন আজ সমস্ত রাজনীতিক বিবাদের উপরে । 
কংগ্রেস রাজত্বের বদলে সমাজতন্ত্রী হিন্দুমহাসভ1 কিষান-মজছুর-প্রজ! 
বা! কমিউনিস্ট শীসন এলেই আমাদের চরিত্র শুধরে যাবে এমন মনে 
করবার কোনও কারণ নেই । আমাদের বর্তমান ছুর্দশার অনেকটার 
জন্য আমরা দায়ী নই তা ঠিক, কিন্তু যে দোষ আমাদের প্রকৃতিগত তার 
প্রতিকার আমাদেরই হাতে, কোনও সরকারের তা দূর করার 
শক্তি নেই । 

ধর্মের অর্থ সমাজহিতকর বিধি, ধর্মপালনের অর্থ সামাজিক 
কর্তব্পালন। এই ধর্মবোধ লুপ্ত হওয়ায় সমাজ ব্যাধিগ্রস্ত হয়েছে, 
অসংখ্য বীভৎস লক্ষণ সমাঁজদেহে ফুটে উঠেছে । ধনপতির তোঁষণ, 
দরিদ্রের শোষণ, কালোবাজারের প্রসার, সরকারী অর্থের অপব্যয়, 
উচ্চস্তরের কলঙ্ক চেপে রাখা, ইত্যাদি বড় বড় অপকীতির কথা অনেক 
পত্রিকায় থাকে, লোকের যুখে মুখেও রটনা হয়। কিন্তু যে সব 
অনাচার জনসাধারণের মধ্যে ব্যাপ্ত হয়েছে তার দিকে বিশেষ মন 
দেওয়া! হয় না। কয়েকটি উদাহরণ দিচ্ছি। অনেকে সজ্ঞানে এবং আরও 


সিডি 

অনেকে ভেড়ার পালের মতন অজ্ঞানে দুষ্ট লোককে ভোট দেয়। যে 
লোক দুক্বর্ম ক'রে ধনী হয়েছে তার সঙ্গে কুটুম্বিতা করবার জন্য সাধু 
লোকেও লালায়িত। অমুক অমুক ছুৃষ্র্ম ক'রে বড়লোক হয়েছে, 
তুমিই বা ধর্মপুত্র যুধিষ্টির হয়ে থাকবে কেন__-এই রকম প্ররোচনা 
অনেক গৃহস্থ তার পরিবারবর্গের নিকট পেয়ে থাকেন । ঘুষ দেওয়া 
আর নেওয়! চিরকালই ছিল কিন্তু এখন সহত্রগুণ বেড়ে গেছে। 
ছাত্রের না পড়েই পাস করতে এবং গায়ের জোরে ডিকৃটেটার হতে 
চাঁয়। সরস্বতী পূজা আর দোলের সময় যে কদর্য উচ্ছজ্খলতা দেখা 
যায় তাতে মনে হয় আমরা বন্য জাতির সগোত্র। শহরের অনেক 
রাস্তা নৈশ পায়খানায় পরিণত হয়েছে। বাড়ির উপরতল। থেকে 
কাগজে মোড়া ময়ল। অকন্মাৎ পথচারীর গায়ে এসে পড়ে । বোম্বাই 
আর মাদ্রাজের সঙ্গে কলকাতার রাস্তা বাজার খাবারের দোকান 
ইত্যাদি মিলিয়ে দেখলেই বোঝা যায় আমাদের পৌর নিগম কত অক্ষম, 
শহরবাসীর পরিচ্ছন্নতা বোধ কত অল্প। যে সব খ্যাতনাম! পুরুষের 
মৃতি দেশবাসী কর্তৃক প্রতিষটিত হয়েছে, বিজ্ঞাপনের কাগজ এঁটে তার 
অপমান করা হয়, আমর তাতে দৃক্পাত করি না; অবশেষে যখন 
স্টেটুসম্যান কাগজে এই অনাচারের খবর ছাপা! হয় তখন আমাদের 
হুশ হয়। ভদ্র গৃহস্থ ওষধ আর প্রসাধন দ্রব্যের আধার অতি 
সাবধানে লেবেল নষ্ট না করে তুলে রাখে এবং জালিয়াতের প্রতিনিধি 
ফেরিওয়ালার কাছে ত৷ বেশী দামে বেচে । জাল ভেজাল আর নকল 
দিন দিন বেড়ে যাচ্ছে। গুরুতর অপকীতির তুলনায় উল্লিখিত 
ৃষ্টান্তগুলি হয়তো তুচ্ছ, কিন্তু এইসব সামান্য লক্ষণ থেকেই বোঝা যায় 
যে সমাজের আপাদমস্তক ব্যাধিত হয়েছে । 

আমর! এখনও নিজের অক্ষমতার জন্য ইংরেজ, কেন্দ্রীয় সরকার 
আর অন্যপ্রদেশবাসীকে গাল দিয়ে মনে করি আমাদের কর্তব্য শেষ 

হয়ে গেল। ছেলেবেলায় একটি দেশপ্রেমের কবিত। পড়েছিলাম, তার 
কেবল প্রথম লাইনটি মনে আছে- মহাপাগী সাবুদ্দিন রান্ুগ্রাসে যেই 
দিন। তার পর যা আছে তার ভাবার্থ__সেই রান্ুগ্রাসের পরেই 
ভারতের স্খস্র্ষ অস্তমিত হল। সাবুদ্ধিন মহাঁপাগী হতে পারে, 
কিন্ত আত্মরক্ষায় অসমর্থ সংহতিহীন ভারতবাসীর পাপ কত বড় লেখক 
তা বলেন নি। কয়েক বৎসর আগে পর্যন্ত আমাদের রক্ষার ভার 
বিদেশীর হাতে ছিল, এখন আমর! ভারত সরকারের উপর নির্ভর করে 
নিশ্চিন্ত হয়ে আছি। আত্মরক্ষা সকলকেই শিখতে হবে, আমাদের 
জোরেই সরকারের জোর_-এই সত্য এখনও দেশবাসীর বোধগম্য 
হয়নি। আমাদের যে খ্যাতি আছে তা প্রতিঘাতসমর্থ শীস্ত অহিংস 
বীরের খ্যাতি নয়, কাপুরুষের খ্যাঁতি। হিন্দু অতি নিরীহ, মার 
খেতেই জানে, বাঙালী কাদতেই জানে-তর্ক করে এইসব অপবাদ 
দুর করা যাঁয় না, আচরণ দ্বারা খণ্ডন করতে হবে। 

ব্যক্তিগত রাজনীতিক মত যাই থাকুক, আমাদের সকল লেখকই 
তাদের রচন! দ্বার! দেশব্যাপী মোহ আলম্য আর ছুশ্রবৃত্তি দূর করার 
চেষ্টা করতে পারেন। এর চেয়ে বড় ব্রত এখন আর কিছু নেই। 
জনকতক রাজনীতি নিয়ে বিতণ্ডা করুন, কিন্তু রাজনীতির চেয়ে মনুয্যত্ 
আর সমাজধর্ম বড়। দেশের সাহিত্যিকরা সামাজিক কর্তব্যবুদ্ধি 
জাগরিত করার চেষ্টা করুন। আমাদের প্রয়োজন-_হ্যারিয়েট বীচার 
স্টো এবং দীনবন্ধু মিত্রের স্টায় শক্তিশালী বহু লেখক-ধারা সামাজিক 
পাপের বিরুদ্ধে জনসাধারণকে উত্তেজিত করতে পারবেন। দু-তিন 
বৎসর পূর্বে শরদিন্দু বন্দ্যোপাধ্যায় একটি ছোট প্রবন্ধে বিলাসী 
বাডালীকে কিছু কড়া কথা শুনিয়েছিলেন। মনে হয় প্রমথনাথ 
বিশীরও এই ধরণের লেখা পড়েছি। সম্প্রতি কবিশেখর কালিদাস 
রায় বর্তমান অবিনয় অসংযম আর অঙস্গামাজিকতা৷ সন্বন্ধে একটি সার্থক 

প্রবন্ধ লিখেছেন। প্রবন্ধটি প্রধানত ছাত্র আর অন্নবযস্থের উদ্দেশ্যে 
লেখা, কিন্তু তার মৃদু বেত্রাঘাত আবালবৃদ্ধবনিতা আমাদের সকলেরই 


পিঠে পড়েছে। 


১৩৫৮ 


ভারতীয় সাজাতা 

ভারতবাসী মুসলমানের বিরুদ্ধে এই নালিশ মাঝে মাঝে শোন! যায় 
যে যদিও তাঁদের উৎপত্তি ও নিবাস এই দেশে এবং হিন্দুদের সঙ্গেই 
রক্তের যোগ বেশী তথাপি তারা৷ আরব-ইরান-তুকিকে পিতৃভূমি এবং 
ওইসব দেশের লোককে নিকটতর আত্মীয় মনে করে। তাদের 
দৃষ্টিতে ধর্মের এক্যই মিলনের প্রধান সেতু । মাতৃভূমি ভারতের 
সঙ্গে তার! সম্বন্ধ গণনা! করে গজনির সুলতানদের আক্রমণকাল থেকে, 
তার আগেকার ভারতকে তার শ্বদেশ মনে করে না। এদেশের 
অন্যধর্মী লোকের সঙ্গে তাদের শুধু রাজনীতির সম্পর্ক আছে, সাজাত্য- 
বোধ এবং সংস্কৃতির যোগ নেই । 

উক্ত নালিশের বিরুদ্ধে মুসলমানরা হিন্দুদের বলতে পারে-_ 
তোমাদের আলাদ! পিতৃভূমি নেই তথাপি তোমরা একটা কাল্পনিক 
পিতৃলোক বানিয়েছ এবং তা থেকেই ধর্ম আর সংস্কৃতির উপাদান 
সংগ্রহ করেছ। ভারতের যারা অতিপ্রাচীন অধিবাসী তাদের তোমরা 
অসভ্য অস্পৃশ্য বলে উপেক্ষা করেছ। তোমরা প্রচার করে থাক যে 
ভারতীয় মুসলমান হিন্দুরই স্বজাতি, অথচ তাদের গ্লেচ্ছ বলে দূরে 
ঠেলে রেখেছ, অপমানও করেছ। যাদের সঙ্গে তোমাদের বংশগত 
সম্পর্ক নগণ্য সেই আর্ধ জাতি এবং বেদ-পুরাণোক্ত খষিগণকেই তোমরা 
আপন জন মনে কর। কোনও ভারতীয় মুসলমান যদি নিজেকে সৈয়দ 
অর্থাৎ পয়গন্বরের বংশধর বলে তবে তোমর। মনে মনে হাঁস, অথচ 
তোমাদের ব্রাহ্মণ কায়স্থ বৈদ্যরা অম্লান বদনে বলে থাকে যে তারা কশ্ঠপ 
ভক্তদ্বাজ শক্তি, প্রভৃতি আর্য খধিদের গোত্রজাত, তোমাদের ক্ষত্রিয়রা 
মনে করে তার! চন্দ্র-সূর্ধবংশের সম্তান। আসল কথা, আমাদের ধর্ম 

এতিহ্া সংস্কীর রুচি আদর্শ ও রীতিনীতি যেমন বহু অংশে বিজাতীয়, 
তোমাদেরও তেমনি । তফাত এই যে আমাদের ইতিহাসের একটা 
স্বনির্দি্তট আরন্ত আছে-__ইসলামের অভ্যুদয়, কিন্তু তোমাদের তা! 
নেই। সেজন্য পুরাকালে পিছিয়ে গিয়ে বেদ-পুরাণের উপকথার 
মধ্যে বিভ্রান্ত হয়ে তোমরা নিজেদের ইতিহ*স খু'জছ । 

কোনও জাতি যদি চিরকাল অভেগ্য প্রাচীরের মধ্যে বাস করে 
তবেই তার ধর্ম সমাজব্যবস্থা সংস্কৃতি ইত্যাদি স্বতন্ত্র ও অনন্যভাবে 
গড়ে উঠতে পারে । কিন্তু সাধারণত তা৷ দেখা যায় না, এক জাতির 
উপর অন্যান্য জাতির প্রভাব নানাভাবে এসে পড়ে । রক্তের মিশ্রণ, 
বিজাতির অধীনত। বা বিধর্ম গ্রহণ যদি নাও হয় তথাপি পরিবর্তন 
আসতে পারে । আরব জাতি মুসলমান হবার পরেও প্রাচীন গ্রীসের 
দর্শন-বিজ্ঞান বিন! দ্বিধায় আত্মসাৎ করেছিল এবং মধ্যঘুগের ইওরোপ 
আরবদের কাছ থেকেই গ্রীক বিদ্যা লাভ করেছিল। বর্তমান 
ইওরোপীয় ও আমেরিকান জাতিসকল প্রধানত খ্রীষ্টান, পেগান গ্রীক 
ও রোমানদের সঙ্গে তাদের ধর্মগত যোগ নেই, বংশগত যোগও 
বিশেষ কিছু নেই, তথাপি তাদের সংস্কৃতির উপর প্রাচীন গ্রীক ও 
রোমান জাতির অপরিমীম প্রভাব এসে পড়েছে । ইওরোপ 
আমেরিকার শিক্ষিত জন সকলেই স্বীকার করেন যে অতিপ্রাচীন 
বিভিন্ন জাতি থেকে তাদের উৎপত্তি হয়েছে, পশ্চিম এশিয়া থেকে 
তারা শ্রীষ্টধর্ম পেয়েছেন, গ্রীম রোম থেকে সভ্যতার বীজ স্বরূপ দর্শন 
বিজ্ঞান ইতিহাস সাহিত্য স্থাপত্য প্রভৃতি বিদ্ভা পেয়েছেন, তাদের 
সংস্কৃতির অবশিষ্ট অংশ তারা নিজের যত্বে এবং প্রতিবেশী জাঁতিদের 
সহায়তায় গড়ে তুলেছেন। 

সেকালের ভারতবাসী পুরাণোক্ত স্থ্টিতত্বে ও জাতিতত্বে বিশ্বাস 
করত। যাট-সত্তর বংসর আগেকার বাঙালী শিক্ষিত সম্প্রদায় 


৪ ভারতীয় সাজাত্য 


ম্যাক্সম্য,লার প্রভৃতির লেখ। পড়ে স্থির করেছিলেন যে আর্ধাবর্তের 
অন্যান্য অধিবাসীর ন্যায় বাডালী (বিশেষত ভদ্র বাঙালী ) আর্জাতি- 
সম্ভূত। ইংরেজ জার্মন তাদেরই প্রাচীন জ্ঞাতি, কিন্তু তার! ভষ্ট আর্য, 
বৈদিক আর্ধই আদি আর্ধ। 

আধুনিক শিক্ষিত হিন্দুর আর্ধতার মোহ.দূর হরেছে। জাতি- 
বিজ্ঞানীদের সিদ্ধান্ত মেনে নিয়ে অনেকে এখন বুঝেছেন যে ভারতের 
হিন্দু-মুসলমান সকলেই সংকর, অতিপ্রাচীন অস্ট্রাল মোঙ্গল ভূমধ্য 
প্রভৃতি জাতি থেকে তাদের উৎপত্তি, কিক নডিক রক্তও কারও 
কারও দেহে আছে । এই সংকরন্ধ সর্বত্র সমান নয়, বিভিন্ন মিশ্রণের 
ফলে এবং বংশগতির নিয়মে ভারতবাসী নানাপ্রকার দেহলক্ষণ 
পেয়েছে। ভিন্ন ভিন্ন নরজাঁতি থেকে তার! শুধু দৈহিক উপাদান 
পায় নি, তাঁদের সংস্কার অর্থাৎ জাতকর্ম বিবাহ অন্ত্যেষ্টি প্রভৃতির 
রীতি, নানাপ্রকার সামাজিক বিধিনিষেধ, ভারতীয় লিপি, জ্যোতিষ, 
দার্শনিক মত, কৃষিপদ্ধতি, বাঁস্তকর্ণ, মাটি পুড়িয়ে ইট তৈরি, লোহা- 
পাথর থেকে লোহ। তৈরি, বন্য ঘোড়া বশ করে তার পিঠে চড়া আর 
রথে জোতা, কাপড় সেলাই করে জামা-ইজার তৈরি প্রভৃতি অসংখ্য 
প্রথা বিদ্যা আর কৌশল লাভ করেছে। 

ভারতীয় হিন্দুর পৃথক পিতৃভূমি নেই, অর্থাৎ ভারতের বাইরে এমন 
কোনও দেশ নেই যেখানে হিন্দুর্ণ প্রথমে উদ্ভূত হয়েছিল এবং 
যেখানে এখনও হিন্দু আছে। বৈদিক আধগণের আদিভূমি উত্তর- 
মেরুর কাছে বা চীন-তুকিস্থানে বা উত্তর-পারস্তে হতে পারে, কিন্ত 
এখন সেখানে হিন্দু নেই। মুসলমানের যেমন আরব ইরান তৃক্কি 
আছে হিন্দুর সেরকম কিছু নেই, তার ফলে হিন্দুর সীঁজাত্যবোধ এবং 
সমস্ত এতিহ্া ভারতেই সীমাবদ্ধ হয়ে আছে। হিন্দুর ধর্ম ভারতেই 
উৎপন্ন হয়েছে, তার উপাদান শুধু বেদ আর তন্ত্র নয়, বৌদ্ধ জৈন 

মুসলমান খ্রীষ্টান এবং বহু আদিম জাতির ধর্মও তাকে প্রভাবিত 
করেছে। হিন্দুর রক্ত, সংস্কার, ধর্ম কিছুই অবিমিশ্র নয়। ভারতে 
উদ্ভূত অতি জটিল হিন্দু সংস্কৃতির সঙ্গে গত দেড় শ বৎসরে 
ইওরোগীয় সংস্কৃতিরও যোগ হয়েছে এবং ভবিষ্যতে আরও হবে । 
স্বধর্মনিষ্ঠার সঙ্গে অনেক ক্ষেত্রে স্বর্মট্যুতির অকারণ আশঙ্কা 
জড়িত থাকে । গোঁড়া হিন্দু ভক্ষ্য-অভক্ষ্য, স্পৃন্য-অস্পৃশ্য, কৃত্য- 
অকৃত্য, কাল-অকাল প্রভৃতি বিচার করে সাবধানে জীবনযাপন করে । 
মিথ্যা কথা, প্রতারণ। ব। পরস্বাপহরণে ধর্মচ্যুতি হয় না, কিন্তু গ্রহণের 
সময় খেলে বা বিধবাঁকে গহনা পরতে দিলে হয়। সাধুতার চেয়ে 
লোকাচার বড় এই ধারণ! সকল ধর্মের গৌঁড়া লোকের মধ্যে আছে। 
যার! স্মরণীয় কালের মধ্যে ধর্মীন্তর নিয়েছে অথবা সমাজের এক স্তর 
থেকে উচ্চতর স্তরে উঠেছে তাদের মধ্যে পূর্বধর্মের ছোঁয়াচ লাগবার 
প্রবল আশঙ্ক! দেখা যায়। পৌত্তলিকতা প্রতিরোধের জন্য মুসলমান 
ধর্মে যত কঠিন বিধি আছে শ্রীষ্টধর্সের কোনও শাখায় ততটা দেখা যায় 
না। এই সব বিধিনিষেধের আদিকারণ মুসলমান সমাজবিজ্ঞানীরা 
বলতে পারেন। এর মূলে এই আশঙ্কা থাকতে পারে যে পুৰ- 
পুরুষদের উৎসববহুল সরস ধর্মের প্রতি লোকের একটা প্রচ্ছন্ন 
আকর্ষণ আছে, একটু অসতর্ক হলেই পতন হবে। হিন্দুর অনেক 
নিয়মের মূলেও হয়তো! এই ধারণা আছে যে লঙ্ঘন করলেই অনার্ধতার 
মোহময় প্কে পড়তে হবে । শিক্ষিত বাঙালী খ্রীষ্টানদের মধ্যেও এই 
শুচিবাতিক দেখা যেত, কিন্তু এখন বোধ হয় কমে গেছে । এককালে 
ব্রাহ্ম সম্প্রদায়ের উপর অনেক সামাজিক নির্যাতন হয়েছে । দেশী 
গীষ্টানদের উপর তেমন কিছু হয় নি, কাঁরণ তারা সাহেব পাদরীর 
আশ্রিত। অসহায় ব্রাহ্মরা! আত্মরক্ষার জন্য গোঁড়া হিন্দুদের সংশ্রব 
যথাসম্ভব পরিহার করতেন এবং স্বধর্মচ্যুতির ভয়ে পৌন্তলিকতার সকল 

চিহ্ন এডিয়ে চলতেন। নুখের বিষয়, শিক্ষিত হিন্দুর গৌঁড়ামি আর 
অন্ুদারতা আজকাল অনেক কমে গেছে, ব্রাহ্মদেরও স্বতন্ত্রভাব এবং 
ধর্মচ্যুতির আতঙ্ক পূর্বের মতন নেই । 


রবীন্দ্রনাথ “সমাজ' পুস্তকে আত্মপরিচয়” নামক প্রবন্ধে হিন্দুত্বের 
এই অর্থ দিয়েছেন__ 

হিন্দ্ুসমাজে যে-সম্প্রদায় কিছুদিন ধরিয়া যে-ধর্ম এবং যে 
আচারকেই হিন্দু বলিয়া মানিয়৷ আসিয়াছে তাহাই তাহার পক্ষে 
হিন্দুত্ব এবং তাহার ব্যতিক্রম তাঁহার পক্ষেই হিন্দুত্বের ব্যতিক্রম । 

রবীন্দ্রনাথ আরও লিখেছেন-_ 

আমি হিন্দ্রুসমাজে জন্মিয়াছি এবং ব্রাহ্ম সম্প্রদায়কে গ্রহণ 
করিয়াছি ইচ্ছা করিলে আমি অন্য সম্প্রদায়ে যাইতে পারি, কিন্তু অন্য 
সমাজে যাইব কি করিয়া । সে সমাজের ইতিহাস তো আমার নয়। 
গাছের ফল এক ঝাঁকা হইতে অন্য ঝশকায় যাইতে পারে, কিন্ত 
এক শাখা হইতে অন্য শাখায় ফলিবে কি করিয়া । তবে কি মুসলমান 
ব' শ্রীষ্টান সম্প্রদায়ে যোগ দিলেও তুমি হিন্দু থাকিতে পারো ? 
নিশ্চয়ই পারি ।-..বাংল! দেশে হাজার হাজার মুসলমান আছে, হিন্দুরা 
অহনিশি তাহাদিগকে হিন্দু নও হিন্দু নও বলিয়াছে এবং তাহারাও 
নিজেদিগকে হিন্দু নই হিন্দু নই শুনাইয়া আসিয়াছে, কিন্ত তৎসন্বেও 
তাহার! প্রকৃতই হিন্দুমুদলমান। কোনে! হিন্দু পরিবারে এক ভাই 
্রীষ্টান, আর এক ভাই মুসলমান, ও এক ভাই বৈষ্ণব এক পিতামাতার 
ন্েহে একত্র বাস করিতেছে এই কথা কল্পনা করা কখনই ছুঃসাধ্য 
নহে..কারণ ইহাই যথার্থ সত্য, সুতরাং মল ও সুন্দর ।:-.মুসলমান 
একটি বিশেষ ধর্ম, কিন্তু হিন্দু কোনও বিশেষ ধর্ম নহে। 

রবীন্দ্রনাথ যে ব্যাপক অর্থে হিন্দু শব্দ প্রয়োগ করেছেন সে অর্থ 
এখন চলবার কোনও জন্তাবনা নেই। হিন্দু শব্দের আধুনিক অর্থ 
দীড়িয়েছে__ভারতজাতি-ধর্মীবলম্বী। বৌদ্ধ জৈন শিখ ব্রাহ্ম সনাতনী 
__এর হিন্দ্ুঃ কিন্তু মুসলমান খ্রীষ্টান হিন্দু নয়। যদি এই সংকীর্ণ 
সংজ্ঞার্থের প্রচলন নাও হত তথাপি কোনও মুসলমান হিন্দ্র নামের 
অন্তর্ভুক্ত হতে চাইত না। রবীন্দ্রনাথ যে জাজাত্যবোধ কামনা 
করেছিলেন তা এখন “ভারতীয়” নামের উপর গড়ে উঠতে পারে । 

পাশ্চান্ত্য পণ্ডিতদের মতে 70261012116” বা সাজাত্যের কারণ 
__নিবাস, উৎপত্তি (০0161) ), ভাষা, ধর্ম, এতিহা ( 07:016191)5 ), 
সংস্কৃতি ও স্বার্থের এক্য। কোনও রাষ্ট্রে এই এক্য পুরোপুরি না 
থাকলেও সাজাত্যের প্রতিষ্ঠা হতে পারে। মাফিন রাষ্ট্রে উৎপত্তি 
আর এতিহোর এক্য নেই, ধর্সও সমান নয় (প্রোটেস্টা্, 
ক্যাথলিক, ইহুদী ), ভাথার এঁক্য প্রয়োজনের বশে হয়েছে । কানা- 
ডারও ওই অবস্থা, সেখানে ভাষারও এক্য নাই । স্ুইটজারল্যাণ্ডেও 
উৎপত্তি ভাষ। আর ধর্ম সমান নয়। সোভিএট রাষ্ট্রে নিবাস আর 
স্বার্থ ছাড়া আর কিছুর এঁক্য নেই, ধর্ম সেখানে দুর্বল সেজন্য গণ্য 
নয়। তথাপি এই সব রাষ্ট্রের অধিবাসীর! সাজাত্য লাভ করেছে। 
সমগ্র ভারতরাষ্ট্রে উৎপত্তি আর ভাষার যতই ভেদ থাকুক, প্রদেশের 
(রাজ্যের বা স্টেটের) মধ্যে ভেদ জর্ধত্র নেই, পশ্চিমবঙ্গে মোটেই 
নেই, স্বার্থও সকলের সমান । 

ভারত-পাকিস্তান বিরোধ মিটতে হয়তো! অনেক সময় লাগবে, 
কিন্ত ভারতী প্রজার মধ্যে গ্রীতি ও সাজাত্যবোধ প্রতিষ্ঠায় দেরি কর! 
চলবে না। হিন্দু আর মুসলমান পরস্পরকে সন্দেহের চোখে দেখে 
এ কথা চাঁপা দিয়ে লাভ নেই । এই অগ্সীতির কারণ নিয়ে ছুই পক্ষের 
অনেক বাদান্ুবাদ হয়েছে । কার দোষ কত তার আলোচনা না করে 

এখন মিলনের উপায় খোঁজাই দরকার। পরিবার গোষ্ঠী বা! রাষ্ট্র 
সর্বত্রই মিলনের সূত্র প্রধানত মানসিক বা ভাবগত- সমান মন্ত্র, সমান 
উদ্দেন্ঠ, সমান মন, সমান আকুতি । যদি ধর্ম সমান হয় এবং নিষ্ঠা 
মোহমুক্ত হয় তবে মিলন সহজেই হতে পারে । কিন্তু যেখানে ধর্ম 
পুথক এবং নিষ্ঠা মোহগ্রস্ত সেখানে বিরোধ আসে। মধ্যযুগের 
ইওরোপে প্রায় সমস্ত বিরোধের মূলে ছিল ধর্সান্ধতা। সেই ধর্মান্ধতা 
এখন নেই, তার স্থানে এসেছে স্বার্থান্ধতা | 

বেদ স্বৃতি কোরান শরিয়ত প্রভৃতিতে বা লেখা আছে তাই ধর্»__ 
এ কথা সত্য নয়। ধর্মের দোহাই দিয়ে লোকে যেমন আচরণ করে 
তাই তার ধর্ম। মূঢ় হিন্দুর ধর্মে বলে, মুসলমানেরা দেশের কণ্টক, 
তাঁদের সঙ্গে কোনও সম্পর্ক রেখো না; ভগবান কন্কী যথাকালে 
অবতীর্ণ হয়ে ধূমকেতুর ন্যায় করাল করবাল দিয়ে শ্ে্লেচ্ছনিবহ সংহার 
করবেন । মুঢ় মুসলমানের ধর্মে বলে, কাফেরকে বধ করলে বা জোর 
করে কলম! পড়াঁলে বা তাদের মেয়ে কেড়ে নিলে পাপ হয় না পুণ্যই 
হয়। শিক্ষাবিস্তারের ফলে হিন্দুর ধর্মীক্ধতা অনেক কমেছে, মুসল- 
মানেরও ক্রমশ কমবে । জংস্ক।রমুক্ত হিন্দু মুসলমান যদি পুরোহিত 
আর মোল্লার আসন অধিকার ক'রে উদাঁর ধর্মমত প্রচার করেন তবে 
শীঘ্রই স্রকল দেখ! দিতে পারে । 

সাজাত্যের যে সকল কারণ পুর্বে বলা হয়েছে তার মধ্যে ছুটি 
প্রধান কাঁরণ এঁতিহা আর সংস্কৃতি । এই ছুটির দ্বারা ধর্ম বিশেষরূপে 
প্রভাবিত ও নিয়ন্ত্রিত হয়। ভারতীয় হিন্দু মুসলমানের সংস্কৃতির 
অনেক এক্য আছে, অনৈক্য যা দেখা যাঁয় তার মূলে আছে এতিহোর 
ভিন্নতা । এতিহোর যদি সমন্বয় ও প্রসার হয় তবে সংস্কৃতির ভেদ কমে 
যাবে, ধর্মের নামে যে অপধন্ণ চলছে তারও সংস্কার হবে। 

ভারতের পরম্পরাগত যে এঁতিহা তাতে হিন্দু আর মুসলমানের 


বিচিন্তা ৭৪ 


সমান অধিকাঁর। ত্রাস্তির বশে মুসলমান তার পূর্বপুরুষদের এই 
ঝক্থ বর্জন করেছে । এই ভান্তি দূর করতে হবে। প্রাচীন ভারতীয় 
বি্ায় আর সাহিত্যে শুধু হিন্দুর ওয়ারিসী স্বত্ব নেই, তাতে শুধু বহু- 
দেববাদ আর পৌত্বলিকতা আছে একথাও সত্য নয়। মিশ্রণ থাকলেই 
তা পরিত্যাজ্য হতে পারে না। নিষ্ঠাবান পাশ্চাত্য শ্রীষ্টানও সাগ্রহে 
গ্রীক রোমান এরতিহ্য চর্চা করেন, এমন মনে করেন ন। যে পেগান শাস্ত্র 
পড়লে বা পেগান সংস্কৃতির চর্চা করলে তার ধর্মনীশ হবে। মিশর ও 
ইরান দেশের পণ্তিতরা! তাদের অমুসলমান পূর্বপুরুষদের কীতি ও 
এঁতিহ্া আলোচনা করে গৌরব বোধ করেন, এ ভয় তাদের নেই যে 
এতে ইসলামের হানি হবে। বলা যেতে পারে যে পেগান গ্রীক আর 
রোমান এখন নেই, মিসরের বনু দেববাঁদীরাও লোপ পেয়েছে, ইরানের 
অতি প্রাচীন ধর্মের লেশমীত্র নেই, সেখানে জরতুস্ত্রপন্থী যারা আছে 
তার! সংখ্যায় নগণ্য ; সুতরাং এই সব দেশের প্রাচীন এঁতিহ্োর চর্চা 
করলে মুসলমানের আদর্শনাশের ভয় নেই। কিন্তু ভারত? এখানে 
যে হিন্দুরা জলজীরন্ত হয়ে বর্তমান রয়েছে, পুরাকালের সমস্ত বিষয় 
আকড়ে ধরে আছে। মুসলমান যদি তার পুর্বপুরুষদের সম্পদে হাত 
দিতে যাঁয় তবে মাছির মতন মাকড়সার জাঁলে জড়িয়ে পড়বে । 

এই যুক্তিহীন আতঙ্ক শিক্ষিত মুসলমানর! দূর করতে পারেন । 
হিন্দু খন ভারতীয় বিদ্ভার বা কলার চর্চা করে তখন নিবিচারে করে 
না, তার আধুনিক রুচি আর শিক্ষা অন্ুুসারেই করে। মুসলমানও 
তাই করবে। হিন্দুর দৃষ্টিতে যা অনবদ্য মুসলমান তা অব্য মনে 
করতে পারে। হিন্দুর বিশ্বাস থাকতে পারে যে শ্রীকৃষ্ণ স্বয়ং ভগবান, 
তার চার হাত ছিল, তিনি অজুনিকে বিশ্বরূপ দেখিয়েছিলেন । মুসল- 
মানের কাছে এসব কথা অশ্রদ্ধেয় হতে পারে, কিন্তু তার জন্য গীত৷ 
পড়া চলবে না কেন? আরব্য উপন্যাস আর ওমর খেয়াম পড়ে হিন্দু 

আনন্দ পায়, সুফী সাহিত্য তার ভাল লাগে; প্রাটীন ভারতীয় 
সাহিত্য পড়েও মুসলমান আনন্দ পেতে পারে। 

কয়েকজন উদারম্বভাব বাঙালী মুমলমান তাদের রচনার দারা 
হিন্দুর চিত্ত জয় করেছেন। কবি কাইকোবাদ তার একটি কাব্যে 
হিন্দু নায়িকার মুখে কালীর স্তব দিয়েছেন, তাতে কবির ধর্মনাশ 
হয় নি, উদারতাই প্রকাশ পেয়েছে। কাজী নজরুল ইসলাম তার 
সর্জনপ্রিয় কবিতায় হিন্দু আর ইসলামী ভাবের সমন্বয় করে যশস্থী 
হয়েছেন। সৈয়দ মুজতবা আলী তার লেখার নূতন ভঙ্গীর জন্য অন্প- 
কালের মধ্যে অসংখ্য পাঠকের প্রিব হয়েছেন। তিনি নিজে যেমন 
সংস্কারমুক্ত বিশ্বনাগরিক তার রচনাও মেই রকম; সংস্কৃত ফারসী 
আরবী ইংরেজী জার্মন প্রভৃতি নান! ভাষা থেকে শব্দ আর বাক্য 
চয়ন করে স্বচ্ছন্দ নিপুণতায় তার লেখায় সন্নিবিষ্ট করেছেন । 

মুসলমান এদেশের প্রাচীন এতিহোর চর্চা করলেই যথেষ্ট হবে না। 
ভারতের বাইরে থেকে মুনলমান যে এতিহ্য নিয়েছে যার ফলে তার 
সংস্কৃতি বিশেষ রূপ পেয়েছে, হিন্দ্ুকে তা অবশ্যই জানতে হবে, নতুবা 
ব্যবধান দূর হবে না। ভারতের সকল সম্প্রদায়ের পক্ষেই এইপ্রকার 
পরম্পর পরিচয় আবশ্যক কেন্দ্রীয় ও প্রাদেশিক সরকার এবং 
বিশ্ববিদ্ভালয়সমূহ এই বিষয়ে উদ্যোগী হতে পারেন। 

১৩৫৮ 


বাং ভাষায় বিজ্ঞান 
যাঁদের জন্য বিজ্ঞান বিষয়ক বাংল! গ্রন্থ বা প্রবন্ধ লেখা হয় তাদের 
মোটামুটি ছুই শ্রেণীতে ভাগ কর। যেতে পারে । প্রথম, যারা ইংরেজী 
জানে না বা অতি অল্প জানে । অল্পবয়ক্ক ছেলে মেয়ে এবং অল্পশিক্ষিত 
বয়স্থ লোক এই শ্রেণীতে পড়ে । দ্বিতীয়, যারা ইংরেজী জানে এবং 
ইংরেজী ভাষায় অল্পাধিক বিজ্ঞান পড়েছে। 
প্রথম শ্রেণীর পাঠকদের বিজ্ঞানের সঙ্গে পুর্ব পরিচয় নেই। 
গুটিকতক ইংরেজী পারিভাষিক শব্দ হয়তো তারা শিখেছে, যেমন 
টাইফয়েড, আয়োডিন, মোটর, ক্রোটন, জেব্রা। অনেক রকম স্কুল 
তথ্যও তাঁদের জানা থাঁকতে পারে, যেমন জল আর কর্পূর উবে যায়, 
পিতলের চাইতে আালিউমিনিয়ম হালকা, লাউ কুমড়ে! জাতীয় গাছে 
ছ রকম ফুল হয়। এই রকম সামান্য জ্ঞান থাকলেও সুশৃঙ্খল আধুনিক 
বৈজ্ঞানিক তথ্য তারা কিছুই জানে না। এই শ্রেণীর পাঠক ইংরেজী 
ভাষার প্রভাব থেকে মুক্ত, সেজন্ বাংল! পরিভাষা! আয়ত্ত করে বাংলায় 
বিজ্ঞান শেখা তাদের সংস্কারের বিরোধী নয়। ছেলেবেলায় আমাকে 
ত্রহ্মমৌহন মল্পিকের বাংল! জ্যামিতি পড়তে হয়েছিল। “এক নিদিষ্ট 
সীমাবিশিষ্ট সরল রেখার উপর এক সমবাহু ত্রিভুজ অক্কিত করিতে 
হইবে--এর মানে বুঝতে বাঁধা হয় নি, কারণ ভাষাগত বিরোধী 
সংস্কার ছিল না। কিন্তু যারা ইংরেজী জিওমেটি, পড়েছে তাদের 
কাছে উক্ত প্রতিজ্ঞাবাক্যটি ্ুশ্রাব্য ঠেকবে না, তার মানেও স্পষ্ট হবে 
না। যে লোক আজন্ম ইজার পরেছে তার পক্ষে হঠাৎ ধুতি পর! 
অভ্যাস করা একটু শক্ত। আমাদের সরকার ক্রমে ক্রমে রাজকার্ষে 
দেশী পরিভাষা চালাচ্ছেন, তাতে অনেকে মুশকিলে পড়েছেন, কারণ 
তাদের নূতন করে শিখতে হচ্ছে । 

পুর্বোক্ত প্রথম শ্রেণীর পাঠক যখন বাংলায় বিজ্ঞান শেখে তখন 
ভাষার জন্য তার বাধা হয় না, শুধু বিষয়টি য্বু করে বুঝতে হয়। 
পাশ্চাত্য দেশের শিক্ষার্থীর চেয়ে তাকে বেশী চেষ্টা করতে হয় না। 
কিন্তু দ্বিতীয় শ্রেণীর পাঠক যখন বাঁংল। ভাষায় লেখা বৈজ্ঞানিক সন্দর্ভ 
পড়ে তখন তাকে পূর্ব সংস্কার দমন করে ( অর্থাৎ ইংরেজীর প্রতি 
অতিরিক্ত পক্ষপাত বর্জন করে) গ্লীতির সহিত মাতৃভাষার পদ্ধতি 
আয়ত্ত করতে হয়। এই কারণে পাশ্চান্ত পাঠকের তুলনায় তার পক্ষে 
একটু বেশী চেষ্টা আবশ্যক । 

বাঁংল। ভাষায় বিজ্ঞান চর্চায় এখনও নান। রকম বাধা আছে। 
বাংলা পারিভাষিক শব্দ প্রচুর নেই। অনেক বৎসর পুর্বে বঙ্গীয় 
সাহিত্য পরিষদের সঙ্গে সংশ্লিষ্ট কয়েক জন বিদ্ভোৎসাহী লেখক নানা 
বিষয়ের পরিভাষা রচনা করেছিলেন। তাদের উদ্যোগের এই ক্রটি 
ছিল, যে তারা একযোগে কাঁজ না করে স্বতন্ত্রভাবে করেছিলেন, তার 
ফলে সংকলিত পরিভাষায় সাম্য হয় নি, একই ইংরেজী সংজ্ঞার বিভিন্ন 
প্রতিশব্দ রচিত হয়েছে । ১৯৩৬ সালে কলিকাতা বিশ্ববিগ্ভালয় যে 
পরিভাষা-সমিতি নিযুক্ত করেছিলেন তাতে বিভিন্ন বিজ্ঞানের অধ্যাপক, 
ভাষাতত্বজ্ঞ, সংস্কৃতজ্ঞ পণ্ডিত এবং কয়েক জন লেখক একযোগে কাজ 
করেছিলেন, তার ফলে তাদের চেষ্টা অধিকতর সফল হয়েছে । 

পরিভাষা-রচন। একজনের কাজ নয়, সমবেত ভাবে না৷ করলে নানা 
ক্রটি হতে পারে । কলিকাতা বিশ্ববিদ্ভালয়ের সংকলন খুব বড় নয়, 
আরও শব্দের প্রয়োজন আছে এবং তার জন্য উপযুক্ত ব্যবস্থা করা 
আবশ্তক। কিন্ত দরকার মতন বাংল শব্দ পাওয়া না গেলেও 
বৈজ্ঞানিক রচনা চলতে পারে । যত দিন উপযুক্ত ও প্রামাণিক বাংল। 
শব্দ রচিত না হয় তত দিন ইংরেজী শব্দই বাংল। বানানে চালানো 
ভাল। বিশ্ববিদ্ভালয়-নিযুক্ত সমিতি বিস্তর ইংরেজী শব্দ বজায় 

রেখেছেন । তারা বিধান দিয়েছেন যে নবাগত রাসায়নিক বস্তর 
ইংরেজী নামই বাংলা বানানে চলবে, যেমন অক্সিজেন, প্যারাভাই- 
ক্লোরোবেনজিন। উদ্ভিদ ও প্রাণীর জাতিবাচক বা পরিচয়বাচক 
অধিকাংশ ইংরেজী (বা সাবজাতিক, 10607096008] ) নামও 
বাংলায় চালানো! যেতে পারে, যেমন ম্যাল দাসী, ফার্ন, আরথেপোডা, 
ইনসেক্ট] । 

পাশ্চাত্ত্য দেশের তুলনায় এদেশের জনসাধারণের বৈজ্ঞীনিক জ্ঞান 
নগণ্য ৷ প্রাথমিক বিজ্ঞানের সঙ্গে কিঞ্চিৎ পরিচয় না থাকলে কোনও 
বৈজ্ঞানিক সন্দর্ভ বোঝা কঠিন। ইওরোপ আমেরিকায় পপুলার 
সায়েন্স লেখা স্রুসাধ্য এবং সাঁধারণে তা সহজেই বোঝে । কিন্তু 
আমাদের দেশের বর্তমান অবস্থা তেমন নয়, বয়স্থদের জন্য যা লেখা হয় 
তাও প্রাথমিক বিজ্ঞানের মতন গোড়া থেকে না লিখলে বোধগম্য হয় 
না। জনসাধারণের জন্য ধার বাংলায় বিজ্ঞান লেখেন তার! এ বিষয়ে 
অবহিত না হলে তাদের লেখা জনপ্রিয় হবে না। অবশ্য কালক্রমে 
এ দেশে বিজ্ঞান শিক্ষার বিস্তার হলে এই অস্ত্রবিধা দূর হবে, তখন 
বৈজ্ঞানিক সাহিত্য রচনা সুসাধ্য হবে । 

বিজ্ঞান আলোচনার জন্য যে রচনাপদ্ধতি আবশ্যক তা অনেক 
লেখক এখনও আয়ত্ত করতে পারেন নি, অনেক স্থলে তাদের ভাষ। 
আড়ষ্ট এবং ইংরেজীর আক্ষরিক অনুবাদ হয়ে পড়ে । এই দোঁষ থেকে 
মুক্ত না হলে বাংল! বৈজ্ঞানিক সাহিত্য স্তপ্রতিষ্ঠিত হবে না। অনেক 
লেখক মনে করেন, ইংরেজী শব্দের যে অর্থব্যাপ্তি বা 90000686102) 
বাংল! প্রতিশবেরও ঠিক তাই হওয়া চাই, এজন্য অনেক সময় তার! 
অদ্ভূত অদ্ভুত শব প্রয়োগ করেন। ইংরেজী 96179161569 শব্দ নানা 
অর্থে চলে, যেমন 301191619 [0978011) ৮700170১ [)12)6) 101909, 
[01708078701010 7080617 ইত্যাদি । বাংলায় অর্থভেদে বিভিন্ন শব্দ 


৭৯ বাংল! ভাষায় বিজ্ঞান 


প্রয়োগ করাই উচিত, যেমন অভিমানী, ব্যথাপ্রবণ, উত্তেজী, সুবেদী, 
স্গ্রাহী। 9709101%9. 79১91 এর অনুবাদ স্পর্শকাতর কাগজ অতি 
উৎকট, কিন্তু তাও কেউ কেউ লিখে থাকেন । স্ুগ্রাহী কাগজ লিখলে 
ঠিক হয়। 

অনেক লেখক তাদের বক্তব্য ইংরেজীতে ভাবেন এবং যথাযথ 
বাংলা অনুবাদে প্রকাশ করবার চেষ্টা করেন। এতে রচনা উৎকট 
হয়। 11109 2/6011210  911011)6 18,9 7006 8৮01]. 198,01)00 019 
01079 1071176 9৪৪,__পরমাণু এঞ্জিন নীল চিত্রের অবস্থাতেও 
পৌছায় নি।, এরকম বর্ণনা বাংলা ভাষার প্রকৃতিবিরুদ্ধ। একটু 
ঘুরিয়ে লিখলে অর্থ সরল হয়-_পরমাণু এঞ্জিনের নকশা পর্স্ত এখনও 
প্রস্তত হয় নি। 110, 511010107 1001105 17 810 6009 101010001) 
0999 110 6816 198 10. 6109 19806100--যখন গন্ধক হাওয়ায় 
পোড়ে তখন নাইট্রোজেন প্রতিক্রিয়ায় অংশ গ্রহণ করে না”। 
এ রকম মাছিমারা নকল না করে 'নাইট্রেজেনের কোনও পরিবর্তন 
হয় না” লিখলে বাংল। ভাষা বজায় থাকে । 

অনেকে মনে করেন পারিভাষিক শব্দ বাদ দিয়ে বক্তব্য প্রকাশ 
করলে রচনা সহজ হয়। এই ধারণা পুরোপুরি ঠিক নয়। স্থান 
বিশেষে পারিভাষিক শব্দ বাদ দেওয়া চলে, যেমন “অমেরুদণ্ী'র 
বদলে লেখ! যেতে পারে যেসব জন্তর শিরদাড়া নেই। কিন্তু 
'আলোক-তরঙ্গ' এর বদলে আলোর কাঁপন ব। নাচন লিখলে কিছুমাত্র 
সহজ হয় না। প্রিভাষার উদ্দেশ্য ভাবার সংক্ষেপ এবং অর্থ 
সুনির্দিষ্ট করা । যদি বার বার কোনও বিষয়ের বর্ণনা দিতে হয় তবে 
অনর্থক কথা বেড়ে যায়, তাতে পাঠকেরও অসুবিধা হয়। সাধারণের 
জন্য যে বৈজ্ঞানিক সন্দর্ভ লেখা হয় তাতে অন্নপরিচিত পারিভাষিক 
শব্দের প্রথমবার প্রয়োগের সময় তার ব্যাখ্যা (এবং স্থলবিশেষে 


বিচিন্! রঃ 


ইংরেজী নাম ) দেওয়া! আবশ্যক, কিন্তু পরে শুধু বাংলা! পারিভাষিক 
শব্দটি দিলেই চলে । 

আমাদের আলংকারিকগণ শব্দের ত্রিবিধ শক্তির কথা বলেছেন-__ 
অভিধা, লক্ষণা ও ব্যঞ্জনা। প্রথমটি শুধু আভিধানিক অর্থ প্রকাশ 
করে, যেমন “দেশ'-এর অর্থ ভারত ইন্যাঁদি, অথব। স্থান। কিন্তু 
“দেশের লজ্জা”__এখানে লক্ষণায় দেশের অর্থ দেশবাসীর । “অরণ্য 
এর আভিধানিক অর্থ বন, কিন্তু “অরণ্যে রোদন” বললে ব্যঞ্জনায় 
অর্থ হয় নিক্ষল খেদ। সাধারণ সাহিত্যে লক্ষণ। বা ব্যগুনা, এবং 
উৎপ্রেক্ষা, অতিশয়োক্তি প্রভৃতি অলংকারের সার্থক প্রয়োগ হতে 
পারে, কিন্তু বৈজ্ঞানিক সাহিত্যে যত কম থাকে ততই ভাল । 
উপমার কিছু প্রয়োজন হয়, রূপকও স্থলবিশেষে চলতে পারে, কিন্ত 
অন্যান্ত অলংকার বর্জন করাই উচিত। “হিমালয় যেন পৃথিবীর 
মানদণ্ড _কালিদাসের এই উক্তি কাব্যেরই উপযুক্ত, ভূগোলের নয়। 
বৈজ্ঞানিক প্রসঙ্গের ভাষা অত্যন্ত সরল ও স্পষ্ট হওয়া! আবশ্যক-_এই 
কথাটি সকল লেখকেরই মনে রাখা! উচিত । 

বাংল! বৈচ্ছানিক প্রবন্ধাদিতে আর একটি দোষ প্রায় নজরে 
পড়ে। অক্পবিগ্ভা ভয়ংকরী এই প্রবাদটি ঘে কত ঠিক তার প্রমাণ 
আমাদের সাময়িক পত্রাদিতে মাঝে মাঝে পাওয়া যায়। কিছুদিন 
আগে একটি পত্রিকায় দেখেছি__অক্সিজেন বা হাইড্রোজেন স্বাস্থ্যকর 
বলে বৈজ্ঞানিক যুক্তি নেই। তারা জীবের বেঁচে থাকবার পক্ষে 
অপরিহার্য অঙ্গ মাত্র। তবে ওজন গ্যাস স্বাস্থ্যকর ।” এই রকম ভুল 
লেখা সাধারণ পাঠকের পক্ষে অনিষ্টকর। সম্পীদকের উচিত 
অবিখ্যাত লেখকের বৈজ্ঞানিক রচন৷ প্রকাশের আগে অভিজ্ঞ 
লোককে দিয়ে যাচাই করে নেওয়া । 

১৩৫৮ 


জীবনযাত্রা 

সরল জীবন ও মহৎ চিন্তা, 01210 11100 8110 1101. 61717110106-- 
এই বাক্যটি এককালে খুব শোনা যেত। এখন তার বদলে শোনা 
যায়__জীবনযা ত্রার মান বা 9170910 ০1 11510 বাড়াতে হবে। 
এই ছুই আপাতবিরোধী বাক্যের মধ্যে সামপ্রস্ত আছে কি? উচ্চ 
চিন্তার ব্যাঘাত না করে জীবনযাত্রা কতটা সরল করা যায়? তার 
নিয়ুতম মান কি? 

গ্রীক সন্যাসী ভায়োজিনিস একটা! পিপার মধ্যে রাত্রিযাপন 
করতেন, দিনের বেল বাইরে এসে রোদ পোয়াতেন। বোধ হয় তার 
পরিধেয় কিছু ছিল না এবং লোকে দয়! বা ভক্তি করে যা দিত তাতেই 
তার ক্ষুন্িবৃত্তি হ'ত। এই রিক্ত জীবনযাত্রায় তার উচ্চ চিন্তার বাধা 
হয় নি। বাংলায় উচ্থ শব্দ হীন নীচ বা তুচ্ছ অর্থে চলে । কিন্ত এর 
মূল অর্থ__ক্ষেত্রে পতিত ধান্যাদি খুঁটে নেওয়া, অর্থাৎ অত্যল্প উপকরণে 
জীবিকানির্বাহ। মহাভারতে উদ্ছবৃত্তিব্রতধারীর অনেক প্রশংসা 
পাওয়া যায়। শান্তিপর্বে আছে-_এক উ্ছব্রতী সমাধিনিষ্ঠ অনাসক্ত 
ব্রাহ্মণ ফলমূল জীর্ণপত্র ও বায়ু ভক্ষণ করে সবভূতের হিতসাধনে রত 
থাকতেন। হরপ্রসাঁদ শাস্ত্রী প্রবল নৈয়ায়িক' বুনো রামনাথের কথ 
লিখেছেন, যিনি বনের ভিতর ছাত্র পড়াতেন এবং সন্ত্রীক শুধু ভাত 
আর তেতুলপাতার ঝোল খেয়ে প্রাণধারণ করতেন। মহারাজ 
শিবচন্দ্রের প্রশ্নের উত্তরে ইনি জানিয়েছিলেন যে তার কোনও 
অন্ুপপত্তি ( অভাব ) নেই। 

ধারা নিস্পৃহ জন্ন্যাসী এবং যাদের পোষ্য কেউ নেই, অথবা ধাদের 
পোত্যবর্গ অত্যল্পে তুষ্ট, তাদেরও জীবনযাত্রার জন্য কয়েকটি বিষয় 


৬ 


বিচিস্তা ৮২ 


আবশ্যক । জবাগ্রে চাই সুস্থ সবল শরীর যা ধর্মের আছ্য সাধন, যা 
না হলে উচ্চ চিস্তা জ্ঞানচর্চা বা সৎকর্ম কিছুই চলে না । আবার 
স্বাস্থ্যের জন্য যথোচিত খাগ্য বস্ত্র ও আশ্রয় চাই। যে স্বভাবত 
স্বাস্থ্যবান ও সবল সে যত অল্প উপকরণে জীবনধারণ করতে পারে 
রুগ্ন বা ছুবল লোকে ত৷ পারে না। 

উচ্চ চিন্তা বা জ্ঞানচর্চা এবং জর্বভূতের হিতসাঁধন বা লোকসেবা-_- 
এই ছুইএর অর্থ সেকালে যা ছিল এখন ঠিক তা নেই। একালের 
আদর্শ অনুসরণের জন্য ষে অল্পতম জীবনোপায় বা 65098887199 ০1 
116 আবশ্তাক তাও বদলে গেছে, সেকালের উগ্ব্রত এখন অসাধ্য । 
যথোচ্তি খাগ্ বস্ত্র ও আশ্রয় ছাড়াও কতকগুলি বিষয়ের ব্যবস্থা না 
হলে জীবনযাত্রা চলে না । 

অত্য্পে তুষ্ট লোকের সংখ্যা চিরকালই কম, সাধারণ মানুষ 
ভোগবিলাস চায়। অনেক বিলাসী লোকেও জ্ঞানচর্চা ও লোকসেব৷ 
করে, অনেক অবিলাসী লোকেরও উচ্চ চিন্তা ও সৎকর্মের প্রবৃত্তি 
থাকে না। তথাপি দেখা যায়, ভোগী অপেক্ষা ত্যাগী লোকেই 
অধিকতর লোকহিতৈষী হয়। এই কারণে সরল জীবন ও মহৎ চিন্তা 
সর্ব দেশে সর্ব কালে মানুষের শ্রেষ্ঠ আদর্শরপে গণ্য হয়েছে। 

অধিকাংশ ভারতবাসীর জীবনোপাঁয় পর্যাপ্ত নয়। আদর্শের 
অনুসরণ দূরের কথা, বেঁচে থাকাই অনেকের পক্ষে ছুঃসাধ্য, অন্নচিস্তা 
ছাড়া অন্য চিন্তার অবসর নেই। কোনও লোক জ্ঞানচর্চা ও 
লোকসেব। করুক বা না করুক, সে রাঁজপুরুষ ব্যবসায়ী বিজ্ঞানী 
শিক্ষক কলাবিৎ কৃষক বা মজুর যাই হ'ক, মন্ুষ্যোচিত জীবনযাত্রার 
জন্য কতকগুলি বিষয় তার অবশ্ঠই চাই, এ জম্বন্ধে দ্বিমত নেই। 
কিন্তু মন্ুষ্যোচিত জীবনযাত্রার নিম্নতম মান কি? দেশভেদে শীতাতপ 
প্রভৃতি প্রাকৃতিক কারণে জীবনোপায়ের ভেদ হবে। বৃত্তিভেদেও 


৮৩ জীবনযাত্রা 


কিছু কিছু পরিবর্তন হবে, শ্রমিকের আহার অশ্রমিকের সমাঁন হলে 
চলবে না। এই রকম বিশেষ বিশেষ প্রয়োজন মেনে নিয়েও সব- 
সাধারণের জন্য জীবনযাত্রার নিয়তম মান নির্ধারণ করা যেতে পাঁরে 
কি? ফর্দ করে বা অন্কপাত করে দেখানো! বোধ হয় অসম্ভব, কিন্ত 
জীবনযাত্রার ঘ! প্রধান মাঁপকাঠি_ন্বস্তি ও স্বাচ্ছন্দ্যের বোধ, তার 
দ্বারা একটা স্থল ধারণা করা যেতে পারে । ্‌ 

যে ব্যবস্থায় মধ্যবিত্তের বা ধনী-দরিদ্রের মাঝামাঝি লোকের 
(যাদের আধুনিক নাম বুর্জোআ। ) স্বস্তি ও স্বাচ্ছন্দ্যের বোধ কোনও 
রকমে বজায় থাকে তাকেই আপামর জনসাধারণের জীবনযাত্রার 
নিয়তম মান ধরা যেতে পারে । আমার জন্ম মধ্যবিত্ত সমাজে । 
বিগত যষাট-সত্তর বসরে এই সমাজে জীবনযাত্রার এবং তার সঙ্গে 
স্বস্তি ও স্বাচ্ছন্দ্য বোধের যে পরিবর্তন দেখেছি তা বিচার করলে 
হয়তো মান নির্ধারণের ত্তত্র পাওয়া যাবে। এই দীর্ঘকালের 
গোড়ার দিকে উত্তর বিহারের একটা মাঝারি শহরে ছিলাম । 
বিহারীর তুলনায় সমশ্রেণীর বাঁডালীর জীবনযাত্রায় আড়ম্বর বেশী 
ছিল। যে ভদ্র বাঙালী মাঁসে কুড়ি-পঁচিশ টাক! রোজগার করতেন 
তারও অন্নবস্ত্র আর বাসস্থানের অভাব হ'ত না। আমাদের বাড়িতে 
আধুনিক আসবাব ছিল না, শুধু অনেকগুলো তক্তপোশ আর গোটা- 
কতক বেঢপ টেবিল চেয়ার আলমারি ছিল। জলের কল বিজলী 
বাতি ছিল না। পায়খানা অনেক দূরে, বর্ষায় ছাতা মাথায় দিয়ে 
যেতে হ'ত। লোকে কদাচিৎ ওঁষধার্থে চা খেত। সিগারেট তখন 
নৃতন উঠেছে, গুটিকতক বড়লোকের ছেলে লুকিয়ে খেত, বয়স্থরা 
প্রায় সকলেই তামাক খেত। সুগন্ধ মাথার তেল দাতের মাজন 
প্রভৃতি প্রসাধন দ্রব্যের চলন ছিল না। বাইসিকেল ফাউন্টেন পেন 
হাতঘড়ি ছিল না, যারা ভাল চাকরি করত কেবল তাদেরই পকেট- 

ঘড়ি থাকত। ফুটবল আর ক্রিকেট শুধু নামেই জানা ছিল। 
আমোদের ব্যবস্থা__কালীপুজোর সময় শখের থিয়েটার, কালে ভদ্র 
যাত্রা, আর কয়েকটি বাড়িতে গান গল্প তাস পাশ। দাবার আড্ডা । 
সাপ্তাহিক বঙ্গবাসীতে দেশবিদেশের যে খবর থাকত তাতেই সাধারণ 
ভদ্রলোকের কৌতৃহল নিবৃত্ত হ'ত। বাংলা গল্প প্রবন্ধ আর 
কবিতার বই খুব কম ছিল, পাওয়া গেলে নিকৃষ্ট বইও লোকে 
সাগ্রহে পড়ত। তখনকার প্রধান বিলাসিতা ছিল ভাল জিনিস 
খাওয়া । 

এই মধ্যবিত্ত সমাজের ধারা আজকাল কলকাতায় বা অন্য শহরে 
বাস করেন তাদের জীবনযাত্রা অনেক বদলে গেছে। এ'রা সেকালের 
তুলনায় বেশী রোজগার করেন, কিন্তু এদের অভাববোধ বেড়েছে। 
তাঁর কারণ, টাকার মূল্য কমেছে, গ্রাসাচ্ছাদন ছুমূল্য হয়েছে এবং 
এঁরা অনেক বিষয়ে জীবনযাত্রার মান বাড়িয়ে ফেলেছেন। আহার 
নিকৃষ্ট হয়েছে, কিন্তু সজ্জা! নেশ। শখ আর আমোদের মাত্রা অত্যন্ত 
বেড়ে গেছে। এখনকার যুবক আর কিশোর ধুতি পঞ্জাবিতে তুষ্ট 
নয়, দামী প্যান্ট আর নানা রকম শৌখিন জামা চাই। স্ত্রী পুরুষ 
সকলেরই প্রসাধন দ্রব্য দরকার । মেয়েদের যেমন অন্তত এক গাছ৷ 
চুড়ি পরতে হয় ছেলেদের তেমনি হাতঘড়ি আর ফাউন্টেন পেন পরতে 
হয়। যুবা বৃদ্ধ সকলেরই দিনের মধ্যে কয়েকবার চা চাই । সস্তা গুড়ুক 
তামাক প্রায় উঠে গেছে, এখন অনেকে দিনে ত্রিশ-চল্িশটা বা 
অবিরাম সিগারেট খায় । ঘন ঘন সিনেমা আর ফুটবল ক্রিকেট ম্যাচ 
না দেখলে চলে না। গ্রামফোন আর রেডিও না থাকলে বাড়িতে 
সময় কাটে না। মনের খোরাক হিসাবে গল্পের বই কিনতে হয়, 
অনেক বই ছ-সাত টাকার কমে পাওয়। যায় না। জগতের হালচাল 
জানবার জন্য রোজ একাধিক খবরের কাগজ পড়তে হয়। 


৮৫ জীবনযাত্রা 


নিজের এবং সমকালীন আত্মীয়-বন্ধুদের অনুভূতি থেকে বলতে 
পারি-_একালের তুলনায় সেকালে মধ্যবিত্তের স্বস্তি ও স্বাচ্ছন্দ্যের 
বোধ কিছুমাত্র কম ছিল না। তাঁর কারণ__যে ভোগ অজ্ঞাত ব৷ 
অনভ্যস্ত তার জন্য অভাব বোধ হয় না। খধ্যশূঙ্গ তার বাপের কাছে 
তপোবনে বেশ স্বখে ছিলেন। কিন্তু যেমন তিনি লোমপাদ রাজার 
দূতীদের দেখলেন এবং তাঁদের দেওয়া ভাল ভাল লড্ড. আর পানীয় 
খেলেন অমনি তাঁর মনে হ'ল যে এত দিন বৃথাই কেটেছে । 

সেকালের কোনও মধ্যবিত্ত লোককে যদি মন্ত্রবলে হঠাৎ একালের 
কলকাতায় আন হয় তবে তিনি কি রকম বোধ করবেন? খাওয়া- 
পরা, বাড়িভাড়া আর চাকর রাখার খরচ দেখে তিনি আতকে উঠবেন, 
ছেলেমেয়েদের চালচলন দেখে খুব চটবেন, কিন্তু নানা রকম আধুনিক 
সুবিধা ও আরাম ভোগ করে খুশীও হবেন। একালের কোনও 
লোককে যদি কলকাতা থেকে সেকালের মফন্লে এনে ফেলা হয় 
তবে তিনি বোধ হয় খুশী হবেন না। ভাল ভাল জিনিস খেয়ে 
বাঁচবেন তাতে সন্দেহ নেই ; কিন্তু কলের জল, ড্রেন-পায়খানা, বিজলী 
আলো আর পাখা, দৈনিক পত্রিকা, সেফটি ক্ষুর, কামাবার সাবান, 
অজজ্র চা এবং ট্রাম বাঁস প্রভৃতির অভাবে তিনি কষ্ট পাবেন। যদি 
তার বয়স কম হয় তবে সিনেমা, রেডিও, রেস্তোরণার খাবার, ফুটবল- 
ক্রিকেট ম্যাচ, নাঁচ-গানের জলসা, দেবী সরস্বতীর বাৎসরিক শ্রাদ্ধ, 
সর্বজনীন হুল্লোড, আর টাটকা রাজনীতিক খবরের অভাবে ছটফট 
করবেন । 

পঞ্চাশ বৎসর আগে কলকাতায় মোটরকার ছু-একটি দেখা যেত, 
সাধারণের জন্ত টেলিফোন ছিল না। তাতে বড় কর্মচারী, উকিল, 
ডাক্তার বা! ব্যবসাদার কোনও অন্ুবিধা বোধ করতেন না। কিন্তু 
প্রচলন হবার পর কিছু কালের মধ্যেই মোটর আর টেলিফোন 

অপরিহার্য হয়ে পড়ল। অমুক অমুক রেখেছে অতএব অপরকেও 
রাখতে হবে, নতুবা কর্মক্ষেত্রে পরাভব অবশ্ঠন্তাবী। যেমন, রাশিয়া 
বিস্তর সামরিক বিমান করেছে অতএব আমেরিকাঁকেও করতে হবে। 
আমেরিক! আাটম বোমা করেছে অতএব রাশিয়। ব্রিটেনকেও করতে 
হবে। রেলগাড়িতে গেলেই সেকালের লৌকের কাজ চলত, এখন 
এয়ারোপ্রেনে না গেলে অনেকের চলে না। আজ যদি জনকতক ধনী 
হেলিকোপ্টার রেখে এক বাড়ির ছাত থেকে অন্য বাড়ির ছাতে 
যাতায়াত আরস্ত করে তবে আরও অনেককে তা করতে হবে । 

শুধু কাজের সুবিধা, আরাম বা বিলাসিতার জন্য অথবা ব্যবসায়ের 
প্রতিযোগের জন্যই যে নূতন নূতন জিনিস অপরিহার্ধ হয়েছে এমন নয়, 
অনুকরণ বা ফ্যাশনের জন্যও হয়েছে । খাগ্যশস্তের অভাবের জন্য 
সরকার আইন করে ভুরিভোজ নিষিদ্ধ করেছেন। আইন মানলে 
চক্ষুলজ্জা থেকে নিষ্কৃতি পাঁওয়া যায়, খরচ বাঁচে, একটা সামাজিক 
কুপ্রথা দূর হয়। কিন্তু যেহেতু অমুক অমুক আত্মীয় বা বন্ধু আইন 
না মেনে হাজার লোক খাইয়েছে অতএব আমাকেও তা করতে হবে 
নতুবা মান থাকবে না। সরকার মদ বন্ধ করবার চের্ঠা করছেন, 
মদের দামও খুব বেড়ে গেছে, কিন্তু উচ্চ সমাজের পার্টিতে বা আড্ডায় 
সত্রী-পুরুষের অল্লাধিক মদ খাওয়া এখন প্রগতির লক্ষণ হয়ে দাড়িয়েছে । 
অনেকে পয়সা খরচ করে বলনাচ শিখছে। ভারতবাসী যখন 
স্বাধীনতার জন্য লড়েছিল তখন বিদেশী জিনিস ব্যবহারে যে সংকোচ 
এবং বিলাসিতায় যে সংযম ছিল তা এখন একেবারে লোপ পেয়েছে । 
পূর্বে যা ছিল না বা থাকলেও যা আবশ্যক গণ্য হত না এখন তা 
অনেকের কাছে অত্যাবশ্যক হয়ে পড়েছে । দেশের লোঁক “কুইট 
ইপ্ডিয়া” বলে বিদেশী সরকারকে বিদায় করেছে, কিন্তু বিদেশী বিলাস 
আর ব্যমন সাদরে বরণ করে নিয়েছে। 


্ জীবনযাত্র। 


আধুনিক সমস্ত কৃত্রিম অভ্যাস ( বা ব্যসন ) যদি অনাবশ্যক গণ্য 
করা হয় তবে জীবনযাত্রার ন্যুনতম উপকরণ বা জীবনোপায় দীড়ায়_ 
যথোচিত ( অর্থাৎ বাহুল্যবজিত ) খাগ্য বস্ত্র আবাস, এবং পরিচ্ছন্নতা 
শিক্ষা চিকিৎসা ব্যায়াম আর পরিমিত মাত্রায় চিত্তবিনোদনের ব্যবস্থা 
অন্ন চাই, প্রাণ চাই, চাই মুক্ত বায়ু, 
চাই বল, চাই স্বাস্থ্য, আনন্দ-উজ্জবল পরমায়ুঃ 
সাহস-বিস্তৃত বক্ষপট ।*-" 
আমেরিকায় এবং ইওরোৌপের অনেক দেশে জীবনযাত্রার মান 
খুব উচু। এদেশের জনসাধারণের দৃষ্টিতে এখনও য৷ বড়মানুষি বা 
বাড়াবাড়ি, পাশ্চাত্য দেশে তা 2.9093987য) যেমন, মোটরকার, 
রিফ্রিজারেটার, বিজলী-উনন, ধুলো-ঝাঁড়া কল, কাপড়-কাচা কল, মদ, 
টিনে রাখ! খাবার, নানা রকম পোশাক, মুখ ঠোঁট আর নখের রং, 
নাচঘর, নাইট ক্লাব, ইত্যাদি । জীবনযাত্রার মান বাড়াতে হবে__এই 
উপদেশ পাশ্চাত্য পণ্ডিতর৷ আমাদের দিয়ে থাকেন। তারা বোধ হয় 
নিজেদের সমৃদ্ধির সঙ্গে আমাদের দুর্দশার তুলনা করে কৃপাবশে এই 
কথ বলেন। জীবনযাত্রার মাঁন বাড়লে বিলাসিতা বাড়বে, বিদেশী 
পণ্য বিক্রয়ের সুবিধা হবে, এদেশের শ্রমিক অল্প বেতনে কাজ করে 
বিদেশী শ্রমিকের সঙ্গে প্রতিযোগ করবে না_এই স্বার্থবুদ্ধিও 
উপদেশের পিছনে থাকতে পারে। 
ভোগবিলাসের প্রবৃত্তি মানুষের পক্ষে স্বাভাবিক । তা যদি 
পরিমিত হয়, জনসাধারণের সামর্ঘ্যের অনধিক হয়, সমাজের হানিকর 
ন1 হয়, তবে আপত্তির কারণ নেই। ইওরোপের অনেক দেশের এবং 
উত্তর আমেরিকার তুলনায় এদেশের ধনী-দরিদ্রের ব্যবধান বেশী, 
দরিদ্রের সংখ্যাও বেশী। ব্রিটেনে নানা রকম করের ফলে ধনী- 
দরিদ্রের ব্যবধান ক্রমশ কমছে, ধনীর জীবনযাত্রার মান নামছে। 


বিচিস্তা ৮৮ 


এদেশের সরকারও আয়কর ইত্যাদির দ্বারা এবং বিদেশী বিলাঁস- 
সামগ্রীর উপর শুল্ক বাড়িয়ে সেই চেষ্টা করছেন। কিন্তু কোন্‌ বস্ত 
বিলাসের উপকরণ এবং কোন্‌ বস্ত জীবনযাত্রার জন্য একান্ত আবশ্যক 
তাঁর যথোচিত বিচার হয় নি, এবং তদন্ুারে দেশবাসীকে সংযম 
শেখাবার চেষ্টাও হয় নি। 

সম্প্রতি এদেশে ধনীর সংখ্যা কিছু বেড়েছে, অনেকে সৎ বা অসৎ 
উপায়ে প্রচুর উপার্জন করে অত্যন্ত বিলাসী হয়ে পড়েছে। কিন্তু 
এখনও ধনীর সংখ্য1 দরিদ্রের তুলনায় মুষ্টিমেয় । বলা যেতে পারে, 
ধনীর। বিলাস-ব্যসনে মগ্ন থেকে অধঃপাতে যাঁক না, তাতে কাঁর কি 
ক্ষতি। তাদের গ্রশ্বর্ধ কেড়ে নিয়ে সমস্ত প্রজার মধ্যে ভাগ করে 
দিলেও দরিদ্রের বিশেষ কিছু উপকার হবে না। কিন্তু ছননীতি যেমন 
সংক্রামক, বিলাসিতাঁও সেই রকম, সে কারণে উপেক্ষণীয় নয়। গত 
কয়েক বৎসরের মধ্যে চুরি আর ঘুষের যে দেশব্যাপী প্রসার হয়েছে 
তার একটি প্রধান কারণ বিলাসিতার লোভ । এদেশের ভদ্রসন্তান 
শ্রমসাধ্য জীবিকা] চাঁয় না সেজন্য তাঁদের মধ্যে বেকারের সংখ্যা বেশী । 
তাদের বিলাস-বাসন! আছে কিন্ত সছুপায়ে তা তৃপ্ত করতে পারে না, 
সেজন্য তাদের অসন্তোষ বেড়ে যাচ্ছে। কমিউনিস্ট ডিক্টেটারি রাষ্ট্রে 
জীবিকা বেছে নেবার বিশেষ স্ববিধা নেই, ইতরভদ্র নিবিশেষে প্রায় 
সকলকেই প্রচুর পরিশ্রম করতে হয়। লৌহযবনিকার একটা উদ্দেশ্য 
এই হতে পারে যে দরিদ্র সোভিএট প্রজা বিদেশী ধনী রাষ্ট্রের 
বিলাসিতা জানতে পেরে যেন নিজের অবস্থায় অসন্তষ্ট না হয়। 

পাশ্চাত্য অর্থনীতি বলে__ছ৪06 10079) জা] 1008) 98/17 
10079) অর্থাৎ আরও কামনা কর, আরও পরিশ্রম কর, আরও 
রোজগার কর ; কামনার তাড়নায় খেটে যাও, আয় বাঁড়াও, তা হলে 
নব নব কামন৷ পূর্ণ হবে, ক্রমশ জীবনযাত্রার উৎকর্ষ হবে। ভারতের 


৮৯ জীবনযাত্রা 


শাস্ত্র উলটো কথা বলে-_-ঘি ঢাললে যেমন আগুন বেড়ে যায় তেমনি 
কাম্যবস্তুর উপভোগে কামন! কেবলই বাড়তে থাকে, শান্তি আসে না 
পৃথিবীতে যত ভোগ্য বিষয় আছে তা একজনের পক্ষেও পর্যাপ্ত নয়। 
কামন! সংযত ন! করলে মানুষের মঙ্গল নেই। 

অমুক দেশে শতকর৷ পঁচিশ জনের মোটর গাঁড়ি আছে, প্রতি পাঁচ 
হাজার জনের জন্য একটা সিনেমা আছে, সকলেরই রেডিও আছে, 
লোক পিছু বংসরে এত মাত্রা তড়িৎ, এত পাউণ্ড মাখন, এত পাউগ্ 
সাবান, এত গ্যালন পেট্রোলিয়ম খরচ হয়, প্রত্যেক লোকের অস্তত 
এত ঘন ফুট শোবার জায়গা আছে, অতএব এদেশের আদর্শও তাই 
হওয়! উচিত-_এই প্রকার অন্ধ আকাঙ্কায় বুদ্ধি বিভ্রান্ত হয়। রাষ্ট্রের 
আয় আর উৎপাদন সামধ্য বুঝেই জীবনোপায়ের ব্যবস্থা করা 
প্রয়োজন । যা অত্যাবশ্যক তাঁর সংস্থানের জন্য অনেক বিলাস 
অনেক স্বিধা এখন স্থগিত রাখতে হবে । 

শ্রমিককে তুষ্ট রাখ দরকার তাঁতে সন্দেহ নেই। কিন্তু ধনিকের 
লাভ বজায় রেখে যদি মজুরি বাড়ানো হয় তবে অনেক অত্যাবশ্যক 
বস্তর (যেমন বস্ত্রের) দাম বেড়ে যায়, তার ফলে সকলেরই খরচ 
বাড়ে, অন্যান্য পণ্যও ছুমূল্য হয়, সুতরাং আবার মজুরি বাড়াবার 
দরকার হয়। এই ছুষ্টচক্রের ফল দেশবাসী হাড়ে হাড়ে ভোগ করছে। 

আমরা ধর্মপ্রাণ জাতি, ইহসর্বস্ব নই, জনক-কৃষ্ণ-ুদ্ধাদিরু শিক্ষা 
আমরা হৃদয়ংগম করেছি-_এইসব কথা! আত্মপ্রতারণা মাত্র । জাতীয় 
চরিত্রের সংশোধন ন! হলে আমাদের নিস্তার নেই। সরকার বিস্তর 
খরচ করে অনেক রকম পরিকল্পনা! করছেন যার স্থফল পেতে বিলম্ব 
হবে। মাটির জমি আবাদের চেয়ে মানব-জমি আবাদ কম দরকারী 
নয়। এখন যারা অল্পবয়স্ক ভবিষ্যতে তারাই রাষ্ট্র চালাবে, তাদের 
শিক্ষা আর চরিত্র গঠনের ব্যবস্থা সর্বাগ্রে আবশ্ঠক। তার জন্য এমন 


বিচিন্তা ৯০ 


শিক্ষক চাই ধাঁর যোগ্যতা আছে এবং যিনি নিজের অবস্থায় তুষ্ট। 
শুধু বিদ্যা নয়, ছাত্রকে বাল্যকাল থেকে তিনি আচার ও বিনয় 
(01501]0119) শেখাবেন, মন্ত্রদাতি। গুরুর হ্যায় সদভ্যাস ও সংকর্মের 
প্রেরণা দেবেন। আমাদের সরকার ইচ্চায় বা অনিচ্ছায় শ্রমিকের 
অনেক আবদার মঞ্জুর করেন, তাদের দৃষ্টিতে শিক্ষকের চেয়ে শ্রমিকের 
মর্যাদা বেশী, কারণ তাদের কাজের ফল প্রত্যক্ষ। শিক্ষক যদি 
উপযুক্ত হন তবে তার কাজের ফল পেতে বিলম্ব হলেও তাঁর গুরুত 
কত বেশী তা বোঝবার মত দুরৃষ্টি সরকার বা জনসাধারণের হয় নি, 
তাই শিক্ষকশ্রেণী সর্বাপেক্ষা অবজ্ঞাত হয়ে আছেন। 
১৩৫৯ 


জলাশাসন ও প্রজভাপাতণ 

পুরাণে আছে, মানব ব! দানবের পীড়নে বিপন্ন বসুন্ধরা যখন ত্রাহি 
ত্রাহি রব করতে থাকেন তখন নারায়ণ কৃপাবিষ্ট হয়ে ভূভার হরণ 
করেন। বৈজ্ঞানিক ভাষায় এই পুরাণোক্তির ব্যাখ্যা করা যেতে পারে 
_ কোনও প্রাণিসংঘ যদি পরিবতিত প্রতিবেশের সঙ্গে খাপ খেয়ে 
চলতে না পারে অথব! নিজের সমাজগত বিকারের প্রতিবিধান করতে 
না পারে তবে তার ধ্বংস হয়। এই প্রাকৃতিক নিয়মে পুরাঁকালের 
অনেক জীব এবং সমৃদ্ধ মাঁনবসমাজ ধ্বংস হয়ে গেছে। 

পৃথিবী এখন একসত্বা, তার একটি অঙ্গ রুগ্ন হলে সর্ব দেহের 
অল্পাধিক বিকারের সম্ভাবন। আছে। কিন্তু সেকালে এক দেশের সঙ্গে 
অন্যান্য দেশের যোগ অল্পই ছিল। নেপোলিয়নের আমলে প্রায় 
সমস্ত ইওরোপ যুদ্ধে লিপ্ত হলেও এশিয়া তাতে জড়িয়ে পড়ে নি। 
চল্লিশ বৎসর পূর্বে মাকিন রাষ্ট্র ইওরোগীয় রাজনীতি থেকে তফাতে 
থাকত । চীন দেশে বা ভারতে ছুভিক্ষ হলে বিলাতের বণিক সম্প্রদায় 
ক্ষতিগ্রস্ত হত কিন্তু জনসাধারণ তার জন্য উৎকণ্ঠিত হত না। বিগত 
প্রথম মহাযুদ্ধে ভারতীয় প্রজার বিশেষ অনিষ্ট হয় নি। কিন্তু বিভিন্ন 
দেশের এই পুথগভাব এখন লোপ পেতে বসেছে। জার্নি আর 
জাপানে স্থানাভাব, জীবনযাত্রা! ও শিল্পের উপাদানও যথেষ্ট নেই, তার 
ফলে বিশ্বব্যাপী দ্বিতীয় মহাযুদ্ধ হল। ভারত আর এশিয়ার অন্যান্তা 
স্থানের দারিদ্র্য দেখে আমেরিকা ব্রিটেন ফ্রান্স প্রভৃতি এখন চিস্তিত 
হয়ে পড়েছে, পাছে সমস্ত প্রাচ্য দেশ কমিউনিস্টদের কবলে যায়। 

বহু দেশের লোকসংখ্য৷ দ্রুতবেগে বেডে যাচ্ছে । কবি হেমচক্দ্রের 
ভারতভূমি ছিল “বিংশতি কোটি মানবের বাস” এখন খণ্ডিত ভারতেরই 
লোকসংখ্যা ৩৬ কোটি এবং প্রতি বৎসরে প্রায় ৫০ লক্ষ বাড়ছে। 


বিচিস্তা ৯২ 


পৃথিবীর লোকসংখ্য। ২০ বৎসর আগে প্রায় ১৮৫ কোটি ছিল, এখন 
২০০ কোটির বেশী হয়েছে । সমৃদ্ধ দেশের তুলনায় দরিদ্র ও অনুন্নত 
দেশের প্রজাবৃদ্ধির হার অনেক বেশী, কিন্তু এক দেশে অন্নাভাব আর 
স্থানীভাব হলে সকল দেশের পক্ষে তা শঙ্কাজনক। পৃথিবীতে 
বাসযোগ্য ও কৃষিষোগ্য ভূমি এবং খনিজ উদ্ভিজ্জ ও প্রাণিজ সম্পদ 
যা আছে তার যখোচিত বিভাগ হলে সমস্ত মানবজাতির উপস্থিত 
প্রয়োজন মিটতে পারে, কিন্তু রাজনীতিক ও অন্যান্য কারণে তা অসস্তব। 
ভারতের নানা স্থানে বাঙালী পঞ্জাবী ও দিন্ধী উদ্বাস্তদের পুনবাসিত 
করা হচ্ছে। ব্রিটেন জার্গানি ও ইটালির বাড়তি প্রজাও অস্টেলিয়! 
দক্ষিণ আফ্রিক! ও কানাডায় আশ্রয় পাচ্ছে, কিন্ত সেসব দেশে ভারতী 
বা! জাপানী প্রজার বসতি নিষিদ্ধ। যেখানে প্রচুর তেল কয়ল! প্রভৃতি 
খনিজ বস্তু ব। খাগ্ভসামগ্রী আছে সেখান থেকে মাল পাঠিয়ে অন্য 
দেশের অভাব অবাধে পুরণ করা যায় না। পৃথিবী একসত্বা হলেও 
একাত্মা হয় নি। 

প্রায় দেড় শ বৎসর পূর্বে মালথন বলেছিলেন, খাছের উৎপাদন 
যে হারে বাড়ানো যেতে পারে তার তুলনায় জনসংখ্যা! বেশী গুণ বেড়ে 
যাবে, অতএব জন্মশাসন আবশ্যক, নতুবা খাগ্ঠাভাব হবে। এদেশের 
অনেকে মনে করেন, লৌকসংখ্য। যতই বাড়ুক তার জন্য আতঙ্কের কারণ 
নেই, যিনি জীব দিয়েছেন তিনিই আহার যোগাবেন। ভারতে ভূমির 
অভাব নেই, একটু চেষ্টা করলেই চাষবাসের যোগ্য বিস্তর নূতন জমি 
পাওয়। যাবে, জলসেক আর সারের ভাল ব্যবস্থা হলে ফসল বহু গুণ 
বেড়ে যাবে । আর জনসংখ্যার অতিবৃদ্ধি ভাল নয় বটে, কিন্তু তার 
প্রতিকার সংঘমের দ্বারাই কর! উচিত, কৃত্রিম উপায়ের প্রচলন হলে 
ইন্ড্রিয়াস্তি প্রশ্রয় পাবে। এঁরা মনে করেন উপদেশ দিয়েই 
জনসাধারণকে সংযমী কর! যেতে পারে। 


৯৩ জন্মশামন ও প্রজাপালন 


ধারা দূরদর্শী জ্ঞানী তারা এই যদ্ভবিষ্য নীতি মেনে নিয়ে নিশ্চিন্ত 
হতে পারছেন না। খুব চেষ্টা করলে কৃষিযোগ্য ও বাসযোগ্য জমি 
বাড়বে এবং খাগ্চ বন্ত্র ও শিল্পসামগ্রীর অভাব মিটবে তাতে সন্দেহ 
নেই। কিন্তু খাগ্যবস্ত্রাদি বৃদ্ধির একট! সীমা আছে। যদি বর্তমান 
হারে লোৌকসংখ্য! বেড়ে যায় তবে এমন দিন আসবে যখন এই বিপুল। 
পৃথিবী মানুষের প্রয়োজন মেটাতে পারবে না, বিজ্ঞানের চূড়ান্ত 
চেষ্টাতেও ফল হবে না । আ্যাটম বা হাইড্রোজেন বোমায় নয়, ভাবী 
মহাযুদ্ধে নয়, গ্রহনক্ষত্রের সংঘর্ষেও নয়; বর্তমান সভ্যসমাজের রীতি- 
নীতিতেই এমন বিকারের বীজ নিহিত আছে যার ফলে অচির ভবিষ্যতে 
মানবজাতি সংকটে পড়বে । 

পৃথিবীর সকল রাষ্ট্র যদি স্থার্থবুদ্ধি ত্যাগ করে সর্ব মানবের হিতার্থে 
একযোগে যখোচিত ব্যবস্থা অবলম্বন করে তবে সংকট নিবারিত হতে 
পারে। কিন্তু তার আশ নেই, সুতরাং প্রত্যেক রাষ্ট্রকেই যথাসাধ্য 
স্বয়স্তর হতে হবে, প্রজাসংখ্যা আর জীবনোপায় (09099516198 ০7 
1110)এর সামগ্তস্ত বিধান করতে হবে। সংকট যে বুদৃরবর্তী নয় সে 
বিষয়ে দূরদর্শী পণ্তিতগণের মধ্যে মতভেদ নেই, কিন্তু তার স্বরূপ আর 
প্রতিবিধানের উপায় সম্বন্ধে তারা এখনও বিশদ ধারণা করতে পারেন 
নি। সংকটের যেসব লক্ষণ ক্রমশ প্রকাশ পাচ্ছে এবং তার প্রতি- 
কারের সহবপায় বা কছৃপায় যা হতে পারে তার একটা স্থল আভাস 
দেবার জন্য ছুটি কাল্পনিক দেশের বিবরণ দিচ্ছি__মন্ুজরাজ্য ও দন্থুজ- 
রাজ্য । মনে কর! যাক ছুই দেশেরই জনসংখ্যা পর্যাপ্ত, কৃষি ও বাসের 
যোগ্য ভূমি এবং জীবনযাত্রার জন্য আবশ্যক দ্রব্যও যথেষ্ট আছে, যদি 
আরও কিঞ্চিৎ প্রজাবৃদ্ধি হয় তাতেও অনটন হবে না । 


মনুজরাজ্যে ধনী মধ্যবিত্ত দরিদ্র শিক্ষিত অশিক্ষিত সকল শ্রেণীর 


বিচিন্তা ৯৪ 


প্রজাই আছে। রোগপ্রতিষেধ চিকিৎসা শিক্ষাপ্রসার ও শিল্পপ্রসার, 
জনসাধারণের জীবনযাত্রার উন্নয়ন ইত্যাদি প্রজাকল্যাণের সকল চেষ্টাই 
কর! হয়। কালক্রমে দেখা গেল প্রজাবৃদ্ধি অত্যধিক হচ্ছে । দেশের 
শাসকবর্গ কৃষি ও শিল্পবৃদ্ধির ব্যবস্থা করলেন, জন্মনিয়ন্ত্রণের যেসব 
নিশ্চিত উপায় আছে তাও জনসাধারণকে শেখাতে লাগলেন। 
শিক্ষিত ভদ্রশ্রেণীর মধ্যে শীঘ্রই তা বনুপ্রচলিত হল, কিন্তু অশিক্ষিত ও 
দরিব্র নিম্নশ্রেণী শিখতে চাইল না। শিক্ষিত জনের তুল্য তাদের 
চিত্তবিনোদনের নানা উপায় নেই, ইন্দ্িয়সেবাই সর্বাপেক্ষা সুলভ 
বিলাস, তাতে কিছুমাত্র বাঁধা তারা সইতে পারে না । দশ-বিশ বৎসর 
পরেই দেখা গেল পূর্বের তুলনায় ভদ্রশ্রেণীর মধ্যে জন্মের হার কমে 
আসছে এবং নিয়শ্রেণীর মধ্যে পুর্ববৎ বাড়ছে । শাসকবর্গ এর জন্য 
উৎকন্ঠিত হলেন না, মনে করলেন নিয়শ্রেণীও কালক্রমে শিক্ষিত হয়ে 
ভদ্রজনের আচরণ অনুসরণ করবে । ভদ্রের সংখ্যা কমে গেলেও 
ক্ষতি নেই, কারণ বুদ্ধি ও প্রতিভ৷ বংশগত নয়, শিক্ষার ফলে ইতর 
জনও ভদ্রত্ব ও তছৃচিত গুণাবলী লাভ করবে। একটা আশঙ্কা এই 
আছে ষে সর্বসাধারণের মধ্যে জন্মনিরোধ প্রচলিত হলে ক্তবিষ্যতে 
প্রজাসংখ্যা অত্যন্ত কমে যেতে পারে । কিন্তু তার প্রতিকার স্থুসাধ্য, 
উপযুক্ত প্রচারের ফলে এবং বহু সন্তানবতীকে পুরস্কার দিলে জন্মের 
হার বেড়ে যাবে। ভবিষ্যৎ সৈম্যসংগ্রহের উদ্বেশ্টে হিটলার আর 
মুসোলিনি সেই চেষ্টা করেছিলেন । 

মন্ুজরাজ্যে যথোচিত খাগ্ভ আবাস আর চিকিৎসার ব্যবস্থা! 
থাকায় অকালমৃত্যু কমে গেল, লোকের আয়ু বাড়তে লাগল। 
জন্মশাসনের ফলে জনসংখ্যা যত কমবে আশ! করা গিয়েছিল তা হল 
না। তা ছাড়া যুদ্ধ ছুতিক্ষ ম্যালেরিয়া কলেরা যক্ষ্মা প্রভৃতিতে এখন 
বেশী লোক মরছে না, শিশুমৃত্যু খুব কমে গেছে, লোকে অনেক কাল 


৯৫ জন্মশাসন ও প্রজাপালন 


বাঁচছে। স্বাস্থ্যের উন্নতি হওয়ায় বৃদ্ধরা আগের তুলনায় বেশী দিন 
খাটতে পারছে বটে, তথাপি বিস্তর অকর্মণ্য বুদ্ধ সমাজের ভারবৃদ্ধি 
করছে। যারা জন্মাবধি পঙ্গু বা! ছুর্বল, যারা অসাধ্য রোগে আক্রান্ত, 
সুচিকিৎসার ফলে তারাও দীর্ধকাল বেঁচে থাকছে এবং তাদের অল্প 
কয়েকজন কাজের যোগ্য হলেও অধিকাংশই সমাজের গলগ্রহ হয়ে 
আছে। সকল ক্ষেত্রে স্বাচ্ছন্দ্যবৃদ্ধির ফলে জনসংখ্যা দ্রুত হারে বেড়ে 
যাচ্ছে, জন্মশাসনে অভীষ্ট ফল হচ্ছে না, অকর্মণ্য বৃদ্ধ আর পঙ্গু 
পূর্বের তুলনায় অনেক বেশী হয়েছে । অবশেষে অতিপ্রজতার 
অবশ্যন্তাবী পরিণাম স্থানাভাব খাগ্ভাভাব বস্ত্রীভাব প্রভৃতি নান। অভাব 
প্রকট হয়ে উঠল, মনুজরাজ্যে মংস্যন্যায়ের লক্ষণ দেখা গেল। বিজ্ঞ 
জন ভাবতে লাগলেন, এ যে হিত করতে গিয়ে অহিত হল! 
সেকালের অব্যবস্থাই ভাল ছিল, যুদ্ধ ছুভিক্ষ মহামারী অচিকিৎসা 
শিশুমৃত্যু ইত্যাদির ফলে প্রজার অতিবৃদ্ধি হতে পারত না । 

কিছুদিন পূর্বে বোস্বাইএ সার্জাতিক জন্মশীসন-সম্মেলনের 
অধিবেশনে শ্রীরাধাকৃষ্ণন বলেছেন, মানবের হিতার্থে প্রকৃতির 
নিয়ন্ত্রণই সভ্যতা । প্রাণিজগতে কারা বেঁচে থাকবে তা প্রাকৃতিক 
প্রতিবেশ দ্বারাই নির্ধারিত হয়। ব্যাধি বন্যা ছুভিক্ষাদি নিবাঁরিত 
করে আমরা প্রজার আয়ু বাড়িয়ে দিয়েছি, প্রাকৃতিক ব্যবস্থার ব্যতিক্রম 
ঘটিয়েছি, তার ফলে সংকট দেখা দিয়েছে । জন্মশাসন ভিন্ন এই 
সংকটের প্রতিকার হবে না। সম্প্রতি 7371019]) 45900196100 10৮ 

11017705016 ....:91101010 2770. 62201610179 01 10190001709 1779190 
0196 900610770 9110010 109 7:9119%909. তার পর তিনি বলেছেন 
__]। 1080 [09169 01 0109 তঘ0110. 1001)05%90. 8৪৮01696100 


বিচিন্ত। ৯৬ 


8100. 001701116 01 17390 19079 01598,989 107 92:90. 11012070116 
09801) 18699 8/00 100101690. 9108 01 1119 200 190. 60 ৮৪90 
17001989990 000018,81020....011191 19 10700]. 01901093101, 01 
11010121) 7101169. 19০0 11265 626800 60 01011101690. 16010- 
00.061017) চ্101 ৪, 00179801091) 00110901010 18111116 010. 11099 


11701009191] ? সমস্ত এই দ্ীড়াচ্ছে-_যদি যুদ্ধ ছুভিক্ষ শিশুষৃত্যু 
রোগ প্রভৃতি নিবারিত হয়, প্রজার স্বাচ্ছন্দ্য বৃদ্ধি করা হয় এবং যথেষ্ট 
জন্মনিরোধ না হয় তবে জনসংখ্য। ভয়াবহ রূপে বাড়বে, প্রজার অভাব 
মেটানো অসম্ভব হবে। প্রোফেসর হিল অবশেষে হতাশ হয়ে 


বলেছেন--11 ০60109] 00110010195 00177 001: 71017 60 00 911 
11 000] 0106 00০00. 1708, 001076১ 2: 9 10961990117 00176 
9000. 170] 1110 101999829010 90099000009 19 011 ? অর্থাৎ 


হিতচেষ্টার পরিণাম যদি সমাজের পক্ষে অনর্থকর হয় তবে সে চেষ্টা কি 
আমাদের করা উচিত? মনুজরাজ্যের কর্ণধারগণ এই সমস্যার 
সমাধান করতে পারেন নি। 


দনুজরাজ্যের শাসকবর্গ সমাজহিতৈষী কিন্তু নির্মম | - অল্প স্থানে 
যদি অনেক চারা গাছ উৎপন্ন হয় তবে ক্ষেত্রপাল বিনা দ্বিধায় অতিরিক্ত 
গাছ উপড়ে ফেলে দেয় যাতে বাকী গাছগুলির উপযুক্ত পুষ্টি ও বৃদ্ধি 
হতে পারে। পাশ্চান্ত দেশের লোক ঘোড়া গরু কুকুর ইত্যাদি 
সযত্বে পালন করে, কিন্তু অসাধ্য রোগ হলে অতি প্রিয় জন্তকেও প্রায় 
মেরে ফেলে । ভারতবাসী গৃহপালিত জন্তর তেমন যত্ব নেয় না, কিন্তু 
অকর্মণ্য রুগ্ন জন্তকে মারতে তার সংস্কারে বাধে, যদিও কসাইকে গরু 
বাছুর বেচতে তার আপত্তি নেই। বনু বৎসর পূর্বে মহাত্মা গান্ধীর 
আজ্জায় তা্ঘ আশ্রমের একটি রোগার্ত বাছুরকে ইনজেকশন দিয়ে 


৯৭ জন্মশাসন ও প্রজাপালন 


মারা হয়েছিল। বিপিনচন্দ্র পাল তাঁর তীব্র নিন্দা করে লিখেছিলেন 
-__গান্ধীজী বাছুরের কষ্টনাশের জন্য তাঁকে মারেন নি, নিজের কষ্টের 
জন্যই মেরেছেন। কৃষিচর্ধা় সকল দেশেই যা করা হয়, পীড়িত ও 
বিকল জন্ত সম্বন্ধে পাশ্চাত্য দেশে যে রীতি আছে, দন্ুজরাজ্যে মানুষের 
বেলাতেও তাই করা হয়। চিররুগ্ন পঙ্থু অক্ষম অসাধ্যরোগাতুর 
জরাগ্রস্ত এবং কুকর্মা লৌককে সেখানে মেরে ফেলা হয়। বয়স বেশী 
হলেই যেমন কমচারীকে অবসর নিতে হয়, দনুজরাজ্যের বুদ্ধদের 
তেমনি ইহলোক ত্যাগ করতে হয়। অবশ্য ব্যতিক্রম আছে। অল্প- 
সংখ্যক হতভাগ্যদের সেখানে বাচতে দেওয়া হয়, যাতে ভাগ্যবান 
প্রজারা কিঞ্চিৎ করুণাচার সুযোগ পায় । বহু দেশে যেমন মহাস্থবির 
হলেও রাজ্যপাল আর মন্ত্রীরা চাকরিতে বাহাল থাকেন, তেমনি দনুজ- 
রাজ্যে বাছা বাছা গুণী বৃদ্ধরা বেঁচে থাকবার লাইসেন্স পান। 
সেখানকার প্রজানিয়মন-পর্ষদ অর্থাৎ 73080 ০ 701১0186102 
0001০] জনসংখ্যার উপর কড়া নজর রাখেন । যদি তারা দেখেন 
যে জন্মনিরোধের বহু প্রচলন সত্বেও অভীষ্ট ফল হচ্ছে না, অথব! 
কোনও কারণে খাগ্বস্ত্রাদির অত্যন্ত অভাব হয়েছে, তবে তারা! নির্মম- 
ভাবে প্রজাসংক্ষেপের যখোচিত ব্যবস্থা করেন। মোট কথা দনুজ- 
রাজ্যের একমাত্র লক্ষ্য-_পরিমিতসংখ্যক প্রজার কল্যাণ ও উৎকর্ষ 
সাধন, মমত। বা অনুকম্পা সেখানে প্রশ্রয় পায় না। 

দনুজরাজ্যের প্রজারা তাদের অবস্থায় সন্তষ্ কারণ তাতেই তার৷ 
অভ্যস্ত। তারা মনে করে, মনুজরাজ্যের শাসনপ্রণালী অতি 'সেকেলে 
আর অবৈজ্ঞানিক। সেখানে অযোগ্য জনকে বাঁচাতে গিয়ে সমগ্র 
সমাজকে ভারাক্রান্ত কর! হয়েছে, সুস্থ কর্মঠ প্রজার ন্যাষ্য প্রাপ্যের 
একটা বড় অংশ রুগ্র অক্ষম অবাঞ্থিত প্রজাকে দেওয়া হচ্ছে। 
পরিমিতসংখ্যক প্রজার পক্ষে যে জীবনোপায় পর্যাপ্ত হত, অপরিমিত 


ণ 


বিচিস্তা ৯৮ 


প্রজার অভাব ত1 দিয়ে পুরণ করা যাচ্ছে না। ভ্রান্ত নীতির ফলে 
সেখানে সমাজের জর্বাঙ্গীণ ও পরিপূর্ণ উন্নতির পথ রুদ্ধ হয়েছে। 
পক্ষান্তরে মন্ুজরাজ্যের লোকে মনে করে, দনুজরাজ্যের শাসকবর্গ 
ধর্মভরষ্ট ইহসবন্ব নরপিশাচ, সেখানকার প্রজার মানুষাকৃতি পিপীলিকা! । 


চণ্তীদাস বলেছেন, সবার উপরে মানুষ সত্য ৷ মহাভারতে হংসরূগী 
প্রজাপতির উক্তি আছে-_গুহ্ং ব্রহ্ম তদিদং বে! ব্রবীমি, ন মান্ুষাৎ 
শ্রেষ্ঠতরং হি কিঞ্চিৎ_এই মহৎ গুহা তত্ব তোমাদের বলছি, মানুষের 
চেয়ে শ্রেষ্ঠ কিছুই নেই। ভারতের এই প্রাচীন মান্ুুষবাদ এবং 
আধুনিক পাশ্চাত্ত 1)170707157) কি একই ? মানুষ কারা? কার 
দাবি আগে, আমার প্রিয়জনের, না আদর্শরূপে কল্পিত প্রবাহক্রমে 
নিত্য মানবসমাজের ? মহাভারতে সনৎকুমারের বাক্য আছে-যদ্‌ 
ভূতহিতমত্যন্তমেতং সত্যং মতো মম_যাতে জীবগণের অত্যন্ত হিত 
হয় তাই আমার মতে সত্য (অবলম্বনীয়)। এই জীবগণ কারা ? 
37926636290]. 01 019 67:98699% 1)0107961- বেস্থামের এই উক্তি 
আর সনৎকুমারের এই উক্তি কি সমার্থক? মহাভারতে কৃষ্ণ বলেছেন 
_ধারণাদ্র্মমিত্যাহু ধর্মে! ধারয়তে প্রজাঃ-_ধারণ ( রক্ষণ বা পালন ) 
করে এজন্যই ধর্ম বল! হয়, ধর্ম প্রজাগণকে ধারণ করে। প্রজা যদি 
অত্যধিক হয় তবে কোন্‌ ধর্ম তাদের ধারণ করবে ? যারা সামাজিক 
কর্তব্য সম্বন্ধে অবহিত এবং পরিমিত মাত্রায় বংশরক্ষা করে তার৷ 
আগাছার মত উৎপন্ন অপরিমিত প্রজার ভার কত কাল বইবে? 
ভাগবতে রন্তিদেব বলেছেন- কাময়ে ছুঃখতপ্তানাং প্রাণিনামাতিনাশনম্‌ 
_-এই কামনা করি যেন ছুঃখতপ্ত প্রাণিগণের কষ্ট দূর হয়। প্রজার 
অতিবৃদ্ধি হলে ছুঃখতপ্তের সংখ্যাও বৃদ্ধি পায়। তাদের কষ্টলাঘবের 
জন্য সুস্থ প্রজা কতটা স্বার্থত্যাগ করবে? 


৯৯ , জন্মশাসন ও প্রজাপালন 


প্রাচীন ধর্মজ্ঞগণ যা চাইতেন আধুনিক সমাজহিতৈষীরাও তাই 
চান- মানুষের অত্যন্ত হিত হ'ক, ছুঃখার্ডদের কষ্ট দূর হ'ক। কিন্ত 
সমস্তা এই-_অবাধ প্রজাবৃদ্ধি এবং অযোগ্য প্রজার বাহুল্য হলে 
সমগ্র সমাজ ভারাক্রান্ত ও ব্যাধিত হয়। সকলের হিত করতে গেলে 
প্রত্যেকের ভাগে অন্পই পড়ে, অগণিত হতভাগ্যের প্রতি দয়া করতে 
গেলে সুস্থ সবল ও সুযোগ্য প্রজার! তাদের ন্যায্য ভাগ পায় না। 
অতএব জন্মশাসন অবশ্যই চাই। সংযম অথবা স্বাভাবিক বন্ধ্যকাল 
(586 10110.) পালনের উপদেশ দিলে কিছুই হবে না, কারণ 
অধিকাংশ মানুষ পশুর তুলনায় অত্যধিক অসংযমী। গর্তাধান 
রোধের যেসব স্ুুপরীক্ষিত নিশ্চিত ও নিরাপদ উপায় আছে তাই 
শেখাতে হবে। কিন্তু যদি জন্মশীসনেও অভীষ্ট ফল না হয় তবে 
সমাজরক্ষার জন্য ভবিষ্যতে কঠোর ব্যবস্থার প্রয়োজন হতে পারে। 

সমাজের সংকট ধীরে ধীরে প্রকট হচ্ছে, মামুলী ব্যবস্থায় তা বেশী 
দিন ঠেকিয়ে রাখা যাবে না। অশুভস্ত কালহরণম্‌ নীতি গ্রহণ করে 
নিশ্ে হয়ে থাকলে অশুভ দ্রুতবেগে এগিয়ে আসবে। যে ধর্ম 
সমাজকে ধারণ করে, প্রজাবর্গের অত্যন্ত হিত করে, এবং ছুঃখতগ্রুগণের 
আতিনাশ করে, বর্তমান ও ভবিষ্য কালের উপযোগী সেই সমঞ্জস 
ধর্মের তত্ব অতিশয় দুরূহ, কিন্তু তার অন্বেষণে উপেক্ষা করা চলবে না । 

১৩৬০ 


বাজ ভাষার গতি 


বাংলা ভাষার বয়স অনেক, কিন্ত তার যৌবনারন্ত হয়েছিল মোটে 
দেড় শ বৎসর আগে, গগ্ রচনার প্রবর্তনকালে। তার পূর্বে বাংলা 
সাহিত্য ছিল পদ্ময়, তাতে নবরসের প্রকাশ হতে পারলেও সকল 
প্রয়োজন সিদ্ধ হ'ত না। গগ্য বিনা পুর্ণঙ্গ সাহিত্যের প্রতিষ্ঠা হতে 
পারে না। 

বিলাতী ইতিহাসে যেমন এলিজাবেথীয় ভিকৃটোরীয় ইত্যাদি যুগ, 
সেই রকম বাংলা সাহিত্যিক ইতিহাসের কাল বিভাগের জন্য বল! হয় 
ভারতচন্দ্র, রামমোহন, বিদ্যাসাগর, বঙ্কিমচন্দ্র, আর রবীন্দ্রনাথের যুগ । 
রবীন্দ্রনাথের পরে কোনও প্রবল লেখকের আবির্ভাব হয় নি, তাই 
ধরা হয় এখনও রবীন্দ্রযু্গ চলছে। কথাটা পুরোপুরি ঠিক নয়। 
যুগপ্রবর্তকের শাসন অর্থাৎ প্রত্যক্ষ প্রভাব যত দিন বলবৎ থাকে তত 
দিনই তার যুগ। বঙ্কিমচন্দ্র একচ্ছত্র সাহিত্যশীনক ছিলেন, তার 
আমলে লেখকরা মুষ্টিমেয় ছিলেন, সেজন্য তৎকালীন সাহিত্যে 
বঙ্কিমচন্দ্রের অত্যধিক প্রভাব দেখা যায়। রবীন্দ্রনাথের রচনা ও 
সংসর্গ অগণিত লেখককে প্রভাবিত করেছে, কিন্তু তার উদার শাসনে 
কোনও রচয়িতার ব্যক্তিত্ববিকাশের হানি হয় নি। তার তিরোধানের 
পর বাংল সাহিত্যে ভাবগত ও ভাষাগত নান। পরিবর্তন স্পষ্টতর হয়ে 
দেখা দিয়েছে। এই পরিবর্তনের যে অংশ বহিরঙ্গ বা ভাষার 
আকৃতিগত তারই কিছু আলোচনা করছি। 


চলিতভাষার প্রসার 
চলিতভাষায় লিখিত প্রথম গ্রন্থ বোধ হয় হুতোম পেঁচার নকৃশী । 
অনেকে বলেন, আলালের ঘরের ছুলালও চলিতভাষায় লেখা । এ 
কথা ঠিক নয়, কারণ এই বইএ প্রচুর গ্রাম্য আর ফারসী শব্দ থাকলেও 


১০১ বাংল! ভাষার গতি 


সর্বনাম আর ক্রিয়াপদের সাধুরূপই দেখ! যায়। রেনল্ড স-এর গল্প 
অবলম্বনে লিখিত হরিদাসের গ্প্তকথা নামক একটি বই পঞ্চাশ-যাঁট 
বংসর আগে খুর চলত। এই বই চলিতভাষায় লেখা কিন্তু তাতে 
সাধুর মিশ্রণ ছিল। বঙ্কিমযুগের গল্পের নরনারী সাঁধুভাষায় কথা 
বলত। তার পর রবীন্দ্রনাথ, প্রভাত মুখোপাধ্যায়, শরৎচন্দ্র প্রভৃতি 
বু লেখক তাদের পাত্র-পাত্রীদের মুখে চলিতভাষা দিতে আরন্ত 
করেন, কিন্তু তারা নিজের বক্তব্য সাধুভাষাতেই লিখতেন । আরও 
পরে প্রমথ চৌধুরীর প্রেরণায় রবীন্দ্রনাথ তীর প্রায় সমস্ত গগ্ রচনা 
চলিত ভাষাতেই লিখতে লাগলেন। রবীন্দ্রনাথ আর প্রমথ চৌধুরী 
যে রীতির প্রবর্তন করেছেন তাই এখন চলিতভাষার প্রামাণিক বা 
স্ট্যাণ্ডার্ড রীতি রূপে গণ্য হয়। 

আজকাল বাংলায় যা কিছু লেখা হয় তাঁর বোধ হয় অর্ধেক 
চলিতভাষায়। সাধুভাষ! এখন প্রধানত খবরের কাগজে, সরকারী 
বিজ্ঞাপনে, দলিলে আর স্কুলপাঠ্য পুস্তকে দেখা যায়। অধিকাংশ গল্প 
এখন চলিত ভাষাতেই লেখা হয়। কিন্ত সকলে এ ভাষা পুরোপুরি 
আয়ত্ত. করতে পারেন নি, তার ফলে উচ্ছঙ্খলতা৷ দেখা দিয়েছে । 
সাধুভাষা এখনও টিকে আছে, তার কারণ চলিতভাষায় যথেচ্ছাচার 
দেখে বু লেখক তা পরিহার করে চলেন। 'বল্প, দিলো, কোচ্ছ্ে! 
প্রভৃতি অদ্ভূত বানান এবং “কারুরকে, তাদেরকে, ঘরের থেকে? 
প্রভৃতি গ্রাম্য প্রয়োগ বর্জন না করলে চলিতভাষ! সাধুর সমান দৃঢ়ত! 
ও স্থিরতা পাবে না। লেখকদের মনে রাখা আবশ্যক যে চলিতভাষ। 
কলকাতা বা অন্য, কোনও অঞ্চলের মৌখিক ভাষা নয়, সাহিত্যের 
প্রয়োজনে উদ্ভূত ব্যবহারসিদ্ধ বা! ০০791610781 ভাষা । এই ভাষা 
প্রতিষ্ঠিত করতে হলে নির্দিষ্ট ধাতুরূপ ও শব্দরূপ মানতে হবে এবং 
সাধুভাষার সঙ্গে বিস্তর রফা করতে হবে। 


বিচি্তা ১০২ 


বানানের অসাম্য 

বাংল। বানানের উচ্ছঙ্খলতা সম্বন্ধে বিস্তর অভিযোগ পত্রিকাদিতে 
ছাপা হয়েছে। সকলেই বলেন, নিয়মবন্ধন দরকার। ঠিক কথা, 
কিন্তু কে নিয়মবন্ধন করলে লেখকরা তা মেনে নেবেন? কলিকাতা 
বিশ্ববিদ্ভালয় ? বিশ্বভারতী ? বঙ্গীয় সাহিত্য পরিষৎ ? প্রায় ষোল বৎসর 
পূর্বে কলিকাতা বিশ্ববিদ্যালয় কতকগুলি নিয়ম রচনা করেছিলেন । 
রবীন্দ্রনাথ আর শরৎচন্দ্র সেই নিয়মাবলীতে স্বাক্ষর করে তাদের 
সম্মতি জানিয়েছিলেন। তার পর থেকে রবীন্দ্র-রচনাবলী মোটামুটি 
সেই বানানে ছাপা! হচ্ছে, অনেক লেখকও তার কিছু কিছু অনুসরণ 
করে থাকেন; কিন্তু অধিকাংশ লেখক এই নিয়মগুলির কোনও 
খবরই রাখেন না, রাখলেও তারা চিরকালের অভ্যাস বদলাতে চান 
না। আসল কথা, নিয়ম রচনা যিনিই করুন, সকলের তা পছন্দ হবে 
না, লেখকরা নিজের মতেই চলবেন। বাঙালীর নিয়মনিষ্ঠার অভাব 
আছে। রাজনীতিক নেতা বা ধর্ম গুরুর আজ্ঞা বাঙালী ভাবের 
আবেগে সংঘবদ্ধ হয়ে অন্ধভাবে পালন করতে পারে, কিন্তু কোনও 
যুক্তিসিদ্ধ বিধান সে মেনে নিতে চায় না। 

বাংলা বানানে সামগ্তস্ত শীঘ্র দেখা দেবে এমন সম্ভীবন। নেই । 
যা, ঝ্যা, এ্যা প্রভৃতি বিচিত্র বানান চলতে থাকবে, ধার! নৃতনত্ব চাঁন 
তারা “বংগ, আকাংখা, উচিৎ, কোরিলো, বিশেষতো” লিখবেন এবং 
দেদার ও-কার আর হস্চিহ্নু অনর্থক যোগ করবেন। হিন্দীভাষী 
সোজী সুজি বানান করে লখনউ, কিন্তু বাঙালী তাতে তুষ্ট নয়, লেখে 
লক্ষৌ। অকারণ য-ফল] দিয়ে লেখে স্তার, অকারণ ও-কার দিয়ে 
লেখে পো াল। নিয়মবন্ধনে ফল হবে না । যত রকম বানান এখন 
চলছে তার কতকগুলি কালক্রমে বহুসম্মত ও প্রামাণিক গণ্য হয়ে 
স্থায়িত্ব পাবে, বাকীগুলি লোপ পাবে। 


১০৩ বাংল! ভাষার গতি 


পূর্ববঙ্গের প্রভাব 

সেকালে যখন সাধুভাষাই সাহিত্যের একমাত্র বাহন ছিল তখন 
স্থপ্রতিষ্ঠ লেখকদের রচনা! পড়ে বোঝা যেত না তারা কোন্‌ জেলার 
লৌক। কলকাতার রমেশচন্দ্র দত্ত, ঢাকার কালীপ্রসন্ন ঘোষ, 
চাটগায়ের নবীনচন্দ্র সেন, মহারাষ্ট্রের সখারাম গণেশ দেউস্কর একই 
ভাষায় লিখেছেন । তাদের রচনায় গ্রাম্য বা প্রাদেশিক শব না৷ 
থাকায় ভাষার ভেদ হ'ত না। কিন্তু আজকাল চলিতভাষায় যা লেখা 
হয় তা পড়লে প্রায় বোঝা যায় লেখক পূর্ববঙ্গীয় কিংবা পশ্চিমবঙ্গীয়। 
“আপ্রাণ, সাথে, কিছুটা, কেমন জানি (কেমন যেন ), সুন্দর মতে 
ইত্যাদি পশ্চিমবঙ্গে চলে না। কিন্তু এসব প্রয়োগ অশুদ্ধ নয়, অতএব 
বর্জনীয় বলা যায় না। পূর্ববঙ্গবাসী অতিরিক্ত -গুলি আর -টা' প্রয়োগ 
করেন, অকারণে “নাকি” লেখেন, অচেতন পদার্থেও মাঝে মাঝে -রা 
যোগ করেন । (আকাশ হতে জলেরা ঝরে পড়ছে ) কর্মকারকে 
অনেক সময় অনর্থক -কে বিভক্তি লাগান (“বইগুলিকে গুছিয়ে 
রাখ )। তার! নিজের উচ্চারণ অনুসারে “দেওয়া নেওয়া সওয়া, 
(১৪) স্থানে “দেয়! নেয়া সোয়া” লেখেন, মোমবাতি অর্থে “মোম” 
টেলিগ্রাম অর্থে £টেলি লেখেন । এই সব প্রয়োগও নিষিদ্ধ কর! 
যাবে না। বিলাত আর মাফিন দেশের ভাষা ইংরেজী, কিন্তু অনেক 
নামজাদা লেখকের রচনায় ওয়েল্স স্কচ বা আইরিশ ভাষার ছাপ দেখা 
যায়, মাফিন ইংরেজী অনেক সময় খাস ইংরেজের অবোধ্য ঠেকে। 
পূর্ববঙ্গীয় অনেক বৈশিষ্ট্য সাহিত্যিক বাংল! ভাষার অঙ্গীভূত হয়ে 
যাচ্ছে, তাতে আপত্তি করা চলবে ন1। 

তথাপি মানতে হবে যে পশ্চিমবঙ্গের মৌখিক ভাষার সঙ্গেই 
সাহিত্যিক চলিতভাবার সাদৃশ্য বেশী। সকল লেখকই তাদের 
প্রাদেশিক সংস্কার পরিহার করে পশ্চিমবঙ্গীয় রীতি অনুসরণের চেষ্টা 


বিচিস্ত। ১০৪ 


করেন। এতে কোনও জেলার গৌরব ব! হীনতার প্রশ্ন ওঠে না, 
বিশেষত দৈববিপাকে ক্ষুদ্র পশ্চিমবঙ্গ যখন সমস্ত বাঙালী হিন্দুর আশ্রয় 
হয়ে পড়েছে। কিন্তু অনেক সময় অজ্ভরতার ফলে পূর্বব্গবাসীর (এবং 
পশ্চিমবঙ্গেরও কয়েকটি জেলাবাসীর ) লেখায় অপ্রামাণিক বানান 
এসে পড়ে, যেমন অস্থানে চন্দ্রবিন্তু বা যথাস্থানে চন্দ্রবিন্দ্ুর অভাব, 
ড় আর র-এর বিপর্যয়। যোগেশচন্দ্র বিদ্যানিধি মহাশয়ের মুখে 
শুনেছি, তার এক বন্ধু তাকে লিখেছিলেন-__ঘণাড়ে ফৌড়া হওয়ায় বড় 
কষ্ট পাইতেছি। যোগেশচন্দ্র উত্তরে লেখেন_ আপনার ঘাড় আর 
ফোড়ায় চন্দ্রবিন্দু দেখিয়া আমি আরও কষ্ট পাইলাম। অনেকে 
“চেইন, ট্রেইন, মেরেইজ (038171809), লেখেন । এঁদের একজনের 
কাছে শুনেছি, “চেন” লিখলে চ্যান” পড়বার আশঙ্কা আছে, তার 
প্রতিষেধের জন্য ই দেওয়৷ দরকার । আরও কয়েকজন যুক্তি দিয়েছেন, 
খাস ইংরেজের উচ্চারণে ই-ধ্বনি আছে। এক ভাষার উচ্চারণ অন্য 
ভাষার বানানে সকল ক্ষেত্রে যথাযথ প্রকাশ করা যায় না, অতএব 
কাছাকাছি বানানেই কাজ চালাতে হবে। “চেইন” লিখলে সাধারণ 
পাঠকের মুখে ই-কার অত্যধিক প্রকট হয়ে পড়ে, সেজন্য “চেন' 
লেখাই উচিত। লেখকের মুখের ভাষায় প্রাদেশিক টাঁন থাকলে 
ক্ষতি হয় না, কিন্তু লেখবার সময় সকলেরই সতর্ক হয়ে প্রামাণিক 
বানান অনুসরণ করা উচিত । 


শব্দ ও অর্থের শুদ্ধি 
ত্রিশ-চল্লিশ বৎসর আগের তুলনায় এখনকার লেখকরা বেশী ভুল 
করেন, ধারা বাংলায় এম. এ. পাস করেছেন তারাও বাদ যান না। 
সেকালে লেখকের সংখ্যা অল্প ছিল, তাদের মধ্যে ধারা শীর্ষস্থানীয় 
তারা ভাষার উপর তীক্ষু দৃষ্টি রাখতেন এবং অন্য লেখকদের নিয়ন্ত্রিত 


ই বাংল! ভাষার গতি 


করতেন। একালে লেখকের সংখ্যাবৃদ্ধির সঙ্গে সঙ্গে অসতর্কতাঁও 
বেড়েছে। অশুদ্ধির একটি প্রধান কারণ শিক্ষিত লোকের মধ্যে 
সংস্কৃতচ1 পূর্বের তুলনায় খুব কমে গেছে । 

অনেকে বলে থাকেন, ভাষ। ব্যাকরণের অধীন নয়, বাংল! ভাষায় 
সংস্কৃত নিয়ম চালাবার দরকার নেই । এ কথা সত্য যে জীবিত ভাষ! 
কোনও নির্দিষ্ট ব্যাকরণের শাসন পুরোপুরি মানে না, স্বাধীনভাবে 
এগিয়ে চলে, সেজন্য কালে কালে তার ব্যাকরণ বদলাতে হয়। শুধু 
ব্যাকরণ নয়, শব্দাবলী শব্দার্থ আর বাক্যরচনার রীতিও বদলায় । কিন্তু 
সংস্কৃতের সঙ্গে বাংলার যে সম্বন্ধ আছে তা অস্বীকার কর! চলে না। 
ল্যাটিন গ্রীক যে অর্থে মৃতভাষা সংস্কৃত সে অর্থে মৃত নয়। অসংখ্য 
সংস্কৃত শব্দ বাংলা ভাষার অন্তর্ভুক্ত হয়ে আছে, প্রয়োজন হলে সংস্কৃত 
সাহিত্য থেকে আরও শব্দ নেওয়া হয় এবং ব্যাকরণের বিধি অনুসারে 
নূতন শব্দ তৈরি করা হয়। শুধু বাংলা ভাষা নয়, আসামী ওড়িয়া 
হিন্দী মারাঠী গুজরাটী ভাষাও সংস্কৃত থেকে শব্দ নেয়। সংস্কৃতের 
বিপুল শব্দভাগ্ডার এবং শব্দরচনার চিরাগত সুপ্রতিষ্ঠিত পদ্ধতি 
অবহেলা! করলে বাংলা ভাষার অপূরণীয় ক্ষতি হবে। অধিকাংশ 
ভারতীয় ভাষার যোগস্ত্র সংস্কৃত শব্দাবলী, শব্দের বানান আর অর্থ 
বিকৃত করলে সেই যোগস্ৃত্র ছিন্ন হবে, অন্য প্রদেশবাসীর পক্ষে বাংল৷ 
ভাষ! বোধ হবে। 

সঙ্ঞানে শব্দের অপপ্রয়োগ করতে কেউ চায় না, কিন্তু মহামহা- 
পণ্ডিতেরও ভূল হতে পারে । প্রখ্যাতনামা নমস্ত লেখকের ভূল হলে 
খাতির করে বলা হয় আধপ্রয়োগ, কিন্ত সেই প্রয়োগ প্রামাণিক বলে 
গণ্য হয় না। ভূল জানতে পারলে অনেকে তা শুধরে নেন, কিন্তু 
ধার অভ্যাস ছাড়িয়ে গেছে তিনি ছাড়তে চান না। ভুল প্রয়োগের 
সমর্থনে অনেক সময় কুযুক্তি শোন! যায়। বাংলায় চলন্ত আর 


বিচিন্তা ১০৬ 


পাহারা” আছে, কিন্তু অনেকে তাতে তুষ্ট নন, সংস্কৃত মনে করে 
“চলমান” আর প্প্রহরা” লেখেন । যখন শোনেন যে সংস্কৃত নয় তখন 
বলেন, বাংলা স্বাধীন ভাষা, সংস্কতের দাঁসী নয়; চলমান আর. প্রহরা 
শ্রুতিমধুর, অতএব চলবে। “কার্ধকরী” স্ত্রীলিঙ্গ, কিন্তু বোধ হয় 
সুমিষ্ট) তাই “কার্ষকরী উপায়, কার্ধকর। প্রস্তাব ইত্যাদি অপপ্রয়োগ 
আজকাল খবরের কাগজে খুব দেখা যায় । 

র্মন্ূত্রে' স্থানে কর্মব্পদেশে” ধুমজাল' স্থানে ধুত্রজাল” 'শিযিত 
বা শয়ান” স্থানে "শায়িত, প্রসার” স্থানে প্রসারতা” কৌশল বা 
পদ্ধতি অর্থে আঙ্গিক” প্রামাণিক অর্থে প্রামাণ্য” ক্ষীণ বা মিটমিটে 
অর্থে স্তিমিত” ইত্যাদি অশুদ্ধ প্রয়োগ আধুনিক রচনায় প্রচুর দেখ 
যায়। এই সব শব্দের বদলে শুদ্ধ শব্দ লিখলে রচনার মিষ্টত্বের 
লেশমাত্র হানি হয় না। ভাষার শুদ্ধিরক্ষার জন্য সতর্কতা আবশ্যক-_ 
এ কথ! শুনলে নিরম্কুশ লেখকর! খুশী হন না । তাদের মনোভাব 
বোধ হয় এই ।--যা আমার অভ্যাস হয়ে গেছে এবং আর পাঁচ- 
জনেও যা লিখছে তা অশুদ্ধ হলেও মেনে নিতে হবে। আমি যদি 
গলা-ধাক্ক অর্থে গলাধঃকরণ লিখে ফেলি এবং আমার দেখাদেখি 
অন্যেও তা লিখতে আ'রম্ত করে তবে সেই নৃতন অর্থ ই মানতে হবে। 


ইংরেজীর প্রভাব 
ইংরেজী অতি সমৃদ্ধ ভাষা । মাতৃভাষার অভাব পুরণের জন্য 
সাবধানে ইংরেজী থেকে শব্দ আর ভাব আহরণ করলে কোনও 
অনিষ্ট হবে না। কিন্তু যা আমাদের আছে তাকে অবহেল। করে যদি 
বিদেশী শব্দ বা বাক্যের নকল চালানে হয়, তবে অনর্থক দেন্য প্রকাশ 
পাবে এবং মাতৃভাষা বিকৃত হবে। 700601010-এর প্রতিশব্দ 
“মাধ্যম'-এর প্রয়োজন আছে, যথাস্থানে তার প্রয়োগ সার্থক । কিন্তু 


১০৭ বাংলা ভাষার গতি 


ইংরেজী বাক্যরীতির অনুকরণে লেখা হয়_বাংল! ভাষার মাধ্যমে 
“বিজ্ঞানশিক্ষা।' “বাংলায় বিজ্ঞানশিক্ষা” লিখলে হানি কি? সম্প্রতি 
দেখেছি-_“এই সভায় অনেক ব্যক্তিতার সমাগম হয়েছিল ইংরেজী 
0625018115-এর আক্ষরিক অনুবাদ না করে “বিশিষ্ট ব্যক্তির সমাগম” 
লিখলে কি চলত না? 701:020196 আর 910780076-এর বিশেষ 
অর্থে “প্রতিশ্রুতি, আর 'স্বাক্ষর'-এর অপপ্রয়োগ আজকাল খুব দেখা 
যায়।__-নারীমাত্রেই মাতৃত্বের প্রতিশ্রুতি সম্পন্ন + “এই গ্রন্থে তার 
প্রতিভার ব্বাক্ষর রেখে গেছেন। একজনের লেখায় দেখেছি-__সে 
এই অপমানের বিজ্ঞপ্তি নিল না” ( অর্থাৎ 690]. 10 001০9 )। এই 
রকম অন্ধ অনুকরণ যদি চলতে থাকে তবে বাংল! ভাষা শীঘ্রই একটা! 
উৎকট সংকর ভাষায় পরিণত হবে। 


উচ্ছাস ও আড়ম্বর 

নীরদ চৌধুরীর বহু বিতকিত ইংরেজী বইএ এই রকম একটা কথা 
আছে- বাঙালী বিনা আড়ম্বরে কিছু লিখতে পাঁরে না। যুদ্ধ 
বেধেছে, এই সৌজ। কথার বদলে লিখবে রুদ্র তার প্রলয়নাচন 
নাচতে আরম্ভ করেছেন। চৌধুরী মহাশয় কিছু অত্যুক্তি করেছেন, 
কিন্তু তার অভিযোগ একেবারে ভিত্তিহীন নয়। বাংলা কাগজে 
আগুন লাগ। বা! অগ্রিকাণ্ডর খবর লেখ হয়-__বৈশ্বানরের তাগ্ডবলীল! । 
জলে ডুবি বা জলমজ্জনকে বলা হয় সলিল-সমাধি। “ব্যর্থ হইল' 
লিখলে যথেষ্ট হয় না, লেখা হয়_-ব্যর্থতাঁয় পর্যবসিত হইল ।, 
বাংলাভাষী স্থানে লেখা হয় “বাংলাভাষাভাষী । সরল ভাষায় বক্তব্য 
প্রকাশ করতে অনেকে পারেন না। 

বিজ্ঞানদর্শনাদির আলোচনায় উচ্ছৃসিত ভাষ। অনর্থকর। বক্তব্য 
সহজে বোঝ। যাবে মনে করে অনেকে অতিরিক্ত রূপক ব! কাব্যিক 

ভাষা প্রয়োগ করেন।_-কোষ্ঠকাঠিন্য জীবাণুর পক্ষে বন্ধুর কাঁজ করে । 
“যে অণুর মধ্যে যত প্রকারের স্বাভাবিক কীপন, তত রকম ভাঁবে এক 
একটা আলো! কণার থেকে কীপন চুরি যেতে পারে।' ধারা বাংলায় 
বিজ্ঞান লিখবেন তাদের বাগাড়ম্বর পরিহার করে স্পষ্টতা। আর 
শৃঙ্খলিত যুক্তির উপর তীক্ষ দৃষ্টি রাখতে হবে। বিজ্ঞান-দর্শনের 
প্রসঙ্গে কবিত্বের ঈষৎ স্পর্শ একমাত্র রামেন্্রসুন্দর ত্রিবেদীর রচনায় 
সার্থক হয়েছে। যাঁরা স্কুল কলেজের জন্য বিজ্ঞানের বই লিখবেন 
তাদের সেরকম চেষ্টা না করাই ভাল । 
১৩৬০ 


জাতিচবরিত্র 

ভাইকাউন্ট স্তামুএল একজন বিখ্যাত দার্শনিক ও রাজনীতিক। 
এককালে সার হারবার্ট স্তামুএল নামে ইনি ব্রিটিশ মন্ত্রিসভার একজন 
সদন্য ছিলেন।' সম্প্রতি তিরাশি বৎসরে পদার্পণ করে ইনি পার্লামেন্টে 
হাউস অভ লর্ডসে নিজ দেশের নৈতিক অবস্থা (]179 99909 ০1 
[37168108 10119) সন্বন্ধে একটি বক্তৃতা দিয়েছেন। তার ভাবার্থ 
এই-_ 

ব্রিটেনের রাজনীতিক আর্থনীতিক আন্তর্জাতিক প্রভৃতি নান৷ 
সমস্তা! আছে, কিন্তু সব চেয়ে চিন্তার বিষয়__আমাদের জাতীয় চরিত্র । 
ধারা এ সম্বন্ধে খবর রাখেন তাদের অনেকে উদ্বিগ্ন হয়ে পড়েছেন। 
ত্রিটিশ জাতির সাহস ও দেশপ্রেম পূর্ণমাত্রীয় আছে। আমাদের 
নির্বাচক মণ্ডলে যে তিন কোটি ভোটদাতা৷ আছে তাদের বুদ্ধি ও 
কর্তব্যনিষ্ঠা পূর্বের তুলনায় বেড়েছে ছাড়া কমে নি। কিন্তু দেশবাসীর 
এক অংশের যে চারিত্রিক অবনতি দেখা যাচ্ছে তা মোটেই উপেক্ষণীয় 
নয়। আমাদের বড় বড় শহরে যেসব ছুক্কিয়ার আড্ডা আছে তা 
ব্রিটিশ সভ্যতার কলঙ্ক। প্রথম মহাযুদ্ধের পরে কিছু কাল এদেশে 
অপরাধীর সংখ্যা এত কমে গিয়েছিল যে অর্ধেক জেলখানা! বন্ধ 
রাখলেও চলত। কিন্তু এখন তাঁর উল্টো হয়েছে, বিশেষত অল্প- 
বয়স্ক অপরাধীর সংখ্য। খুব বেড়ে গেছে । খবরের কাগজে প্রতিদিন 
যেসব নৃশংস হত্যাকাণ্ডের বিবরণ ছাপা হয় তা আমাদের পক্ষে অত্যন্ত 
লজ্জা! ও ক্ষোভের বিষয়। পূর্বের তুলনায় লাম্পট্য খুব বেড়ে গেছে 
ব্যভিচার তুচ্ছ পরিহাসের বিষয় হয়ে দাঁড়িয়েছে, বিবাহভঙ্গ এখন 
একটা নিত্যনৈমিত্তিক সামান্য ঘটন! বলে গণ্য হয়। আরও ভয়ানক 

কথা 61১09 51099 01 90001 870. 001110190) 80098 ০ 09 
7109 20110100091 বাইবেলে আছে, ভূমিকম্প আর অগ্নদ্যৎপাতে 
এর প্রায়শ্চিত্ত হয়েছিল । এখন তা হবার নয়, কিন্তু বর্তমান সমাজে 
এই পাপের পরিণাম আরও মারাত্মক ভাবে দেখা দেবে, আমাদের 
ধর্মবুদ্ধি বিষাক্রান্ত হবে । অনেকে মনে করেন এসব কথা সাধারণের 
আলোচ্য নয়। কিন্ত ধর্মনীতি যদি ক্ষুণ্ন হয় তবে সমগ্র জাতিকে তার 
ফলভোগ করতে হবে। ন্বর্গ নরক সম্বন্ধে জনসাধারণের পূর্বে যে 
ধারণা ছিল তা এখন নেই, ছুই মহাযুদ্ধের ফলে বিধাতার মঙ্গলময় 
বিধানেও লোকের আর আস্থা নেই। শারীরবিষ্ঠা আর মনোবিগ্ভার 
নূতন নূতন মতবাদের ফলে আমাদের ব্যক্তিগত দায়িত্ববোধ কমে 
গেছে। এখন শোন। যায়, প্রত্যেক মানুষের আচরণ তার জন্মগত 
2909 সমূহের ( আদিম জন্ম কোষের কতকগুলি অতি সুন্ম্ম উপাদানের ) 
ফল, অতএব বেশী দৌষ ধরা ঠিক নয়, মানুষের ব্যক্তিগত ত্রুটি উদার 
ভাঁবে বিচার করাই উচিত । 

পরিশেষে স্তামুএল বলেছেন, আমাদের সদাচার বা কদাচারের 
মূলে আছে ব্যক্তিগত আদিম জন্মকৌষের বৈশিষ্ট্য-_এইটেই সব কথা 
নয়। যে সামাজিক পরিবেশে আমরা জন্মগ্রহণ করি তার রীতিনীতি 
এবং লোকমত অনুসারেই আমাদের চরিত্র প্রধানত গঠিত হয়। 
সকল দেশের মানবসমাজের বহু যুগের চিন্তার ফলে যা উদ্ভূত হয়েছে 
সেই সর্বজনীন ধর্মনীতি অবলম্বন করাই শ্রেয়স্কর-_এই সহজ বুদ্ধি 
আমাদের ফিরে আসা আবশ্যক । 


ফরাসী আর মাকিন জাতির দোষও অনেক পত্রিকায় আলোচিত 
হয়। ফ্রান্সের মন্ত্রিসভা স্থায়ী হয় না তার কারণ ফরাসী জাতি 
অব্যবস্থিতচিত্ত। শীসকবর্গের অসাধুতা লাম্পট্য আর অকর্মণ্যতার 

জন্যই গত যুদ্ধে পরাজয় ঘটেছিল। সম্প্রতি [77950 19,710800. 
নামক একজন ফরাসী সম্পাদক ০ ০] 0177795 পত্রিকায় 
লিখেছেন- স্রাসক্তিতে ফরাসী জাতি অদ্বিতীয়, মেয়ে পুরুষ ছেলে 
বুড়ো মিলে প্রতি বৎসরে যা! উদরস্থ করে তাতে খাঁটা আলকোহলের 
পরিমাণ দাঁড়ায় জন পিছু গড়ে সাঁত গ্যালন (প্রায় ৮৪ বোতল ত্রাপ্ডি 
বা হুইস্ষির সমাঁন)। ফ্রান্সের একপঞ্চমাশ লোক মদ তৈরি বা বিক্রি 
ক'রে জীবিকা নিবাহ করে । এই দেশব্যাপী স্ুুরাপ্লাবন রোধ করবার 
চেষ্টা মাঝে মাঝে হয়েছে, কিন্তু রাষ্ট্রপরিষদে শৌগ্তিকরাই সর্বেসর্বা, 
তাদের অমতে কিছু করা সরকারের অসাধ্য । খবরের কাগজ নীরব, 
কারণ অপ্রিয় সত্য লিখলেই বিজ্ঞাপনের আয় বন্ধ হবে। সম্প্রতি 
একজন মন্ত্রী মগ্যপতিদের দমন করতে গিয়ে পদচ্যুত হয়েছেন । 

কয়েক মাস পূর্বে 1711099 11691 901)1)1977)9776-4 আঁমে- 
রিকার নাগরিক জীবনের কঠোর সমালোচন। ছাপা হয়েছে । জুয়া 
জুলুম আর ধনবাহুল্য-_-এই হচ্ছে মাকিন সভ্যতার অঙ্গ । ধনীরা 
আত্মরক্ষার জন্য গ্যাংস্টার বা গুগডাদের টাক! দিয়ে ঠাণ্ডা রাখে । 
রাষ্ট্রচালনার সকল ক্ষেত্রে ঘুষ চলে, সেনেটার জজ মেয়র শেরিফ 
সেনাপতি কেউ বাদ যাঁন না । ধনী অপরাধীরা অনায়াসে আইনকে 
ফাঁকি দিতে পারে ।---ইত্যাদি । 


বড় বড় পাশ্চাত্য জাতির দোষের ফর্দ শুনে আমাদের উৎফুল্ল 
হবার কারণ নেই । আমরা শান্ত শিষ্ট সোনার টাদ, নৃশংসতা ব্যভিচার 
লাম্পট্য স্ুরাসক্তি আমাদের মধ্যে কম, অতএব আমাদের ভবিষ্যৎ 
অতি উজ্জ্ল-_এমন মনে করা ঘোর মূর্খতা । বৃহৎ রাষ্ীয় ব্যাপারের, 
জন্য জওহরলাল আছেন, বিধান রায় আছেন, তাদের শায়েস্ত। রাখবার 
জন্য কমিউনিস্ট প্রজা-সোশালিস্ট প্রভৃতি দল আছে, ছুমু্খ খবরের 

কাগজ আছে, অতএব আমর! রাম-শ্যাম-যছুর দল নিশ্চিম্ত হয়ে যা 
পারি রোজগার করব আর অবসর কাঁলে সিনেমা ফুটবল নাচ গান 
গল্প উপন্যাস সর্বজনীন পুজো প্রভৃতি সংস্কতিচর্চায় মেতে থাকব_-এই 
মনোবৃত্তি অনর্থকর | যে স্বাধীনতা আমর! সাত শ বছর পরে অতি 
কষ্টে পেয়েছি তা বজায় রাখতে পারব বিনা, ব্রিটিশ ভারতের চাইতে 
সমৃদ্ধতর ভারত গড়তে পারব কিনা__এসব প্রশ্নের উত্তর এখনও 
দেওয়। যায় না। আমরা, অর্থাৎ দেশের জনসাধারণ যদি নিজের 
অসংখ্য ক্রটি শোধনের চেষ্টা না করি এবং প্রজার কর্তব্যে অবহেলা 
করি তবে কোনও রাষ্ট্রনেতা বা রাজনীতিক দল আমাদের রক্ষা 
করতে পারবেন না । 

ভারতবাসী মোটের উপর শান্তিপ্রিয় অহিংস । এ দেশেও 
নেশাখোর, জুয়াড়ী, সাধারণ আর অসাধারণ লম্পট আছে, চোর 
ডাকাত খুনে ঘুষখোর আছে, যুদ্ধের পর তাদের উপদ্রব বেড়েও গেছে, 
কিন্ত জনসংখ্যাঁয় এইসব অপরাধীর অনুপাত বেশী নয়। ব্যভিচার 
খুব কম, ভবিষ্যতে হয়তো কিছু বাড়বে, কিন্তু স্ত্ীন্বাধীনতার অপরিহার্য 
অঙ্গ হিসাবে তা সইতে হবে। কয়েকটি বিষয়ে আমরা পাশ্চাত্য 
জাতির তুলনায় ভাল, কিন্তু অন্যান্য বহু বিষয়ে অতি মন্দ। সমগ্র 
ভারতের অবস্থা আলোচন। না করে শুধু বাংলা দেশের ( পশ্চিম 
বাংলার ) কথাই ধরা যাক । 

স্তামুঞএল বলেছেন, ব্রিটিশ জাতির সাহস ও দেশপ্রেম পূর্ণমাত্রায় 
আছে। দেশরক্ষার জন্য অপরিহার্ধ এই ছুই গুণ আমাদের কতটা 
আছে? অনেক বাঙালী ছেলে মেয়ে স্বাধীনতার জন্য প্রাণ দিয়োছে 
ত। সত্য, কিন্তু যে পদ্ধতিতে এদেশের বিপ্রবীরা বনু বৎসরে ব্রিটিশ 
সরকারকে অতিষ্ঠ করে তুলেছিল, সে পদ্ধতিতে আক্রামক শত্রুর সঙ্গে 
যুদ্ধ করা চলবে না। বর্তমান সরকারকে জব্দ করবার উদ্দেশ্যে 

পুলিসের সঙ্গে লড়াই, ট্রাম-বাস পোড়ানো, বোমা ছোড়া, দোকান 
লুঠ, ইত্যাদি কর্মের জন্য বীরপুরুষ ঢের আছে তা ঠিক। কিন্তু আজ 
যদি কোনও বক্তিয়ার খিলজি সতরে৷ বা সাত হাজার সৈন্য নিয়ে দেশ 
আক্রমণ করে তবে ক জন বাঁডালী তাদের বাধা দেবে? যাদের 
প্ররোচনায় আমাদের ছেলেরা! "চলবে ন। চলবে না, মানতে হবে 
মানতে হবে? 'বলে গর্জন করে, সেই অন্তরালস্থ নেতার তখন কি 
করবে? শক্রর দলে যোগ দেবে নাতো? তখন কি শুধুই গোর্খা- 
শিখ-গাট়োআলী পণ্টন আমাদের হয়ে লড়বে আর আমরা ঘরের 
দরজ। বন্ধ করে ছুর্গানাম জপ করব? 

হুজুগে মেতে বা দেশব্রোহীর প্ররোচনায় গুপগ্ডামি করা আর 
দেশরক্ষার জন্য যুদ্ধ করা এক নয়। মাতৃভূমি রক্ষার জন্য শুধু সাহস 
নয়, শিক্ষাও আবশ্যক । দেশরক্ষার জন্য যে সৈম্তবাহিনী গঠিত হচ্ছে 
তাতে যদি দলে দলে বাঙালীর ছেলে সাগ্রহে ফোগ দেয় তবেই তাদের 
এবং তাদের পিতামাতার সাহস আর দেশপ্রেম প্রমাণিত হবে। 
এককালে ইংরেজ আমাদের রক্ষা করত, এখন অবাঁঙালী ভারতবাসী 
রক্ষ। করবে-_এ কথ! ভাবতেও লজ্জ। হওয়। উচিত । 

দেশের উপর একটা প্রচ্ছন্ন আতঙ্কের জাল ছড়িয়ে আছে, প্রজ। 
বা শাসক কেউ তা থেকে মুক্ত নয়। শিক্ষকরা! ছাত্রদের ভয় করেন, 
পরীক্ষার সময় যারা নকল করে তাদের বাধা দিলে প্রাণহানির 
সম্ভাবনা! আছে। পিতামাতা সন্তানকে শাসন করতে সাহস করেন 
না, পাছে সে আত্মহত্যা করে অথবা তার সঙ্গীর সদলে এসে 
প্রতিশোধ নেয়। ব্রিটিশ আমলে পুলিস বেপরোয়া ছিল, তার এই 
ভরসা ছিল যে প্রবলপ্রতাপ মনিব পিছনে আছেন। কিন্তু এখন 
পুলিস দ্বিধায় পড়েছে, কোন্‌ ক্ষেত্রে কতটা বলপ্রয়োগ চলবে তা তার 
বর্তমান মশিবরা স্থির করতে পারেন না। চোর ডাকাত প্রভৃতি 


৮ 

মামুলী অপরাধীদের বেলায় ঝঞ্ধাট নেই, কিন্তু আজকাল যেসব নূতন 
নৃতন বেআইনী ব্যাপার হচ্ছে তার বেলায় নির্ভয়ে কর্তব্য পালন অসম্ভব । 
অফিস ও কারখানার কর্মীরা মনিবদের আটকে রাখে, ধর্মঘটীরা 
রাজপথে লোকের যাতায়াতে বাঁধ! দেয়, স্কুল কলেজ বা অফিস প্রভৃতি 
কর্মস্থান অবরোধ করে, গুণ্ডারা ট্রাম-খাঁস পোৌঁড়ায়। এসব ক্ষেত্রে 
পুলিস উভয় সংকটে পড়ে । নিক্ষিয় থাকলে তাকে অকর্মণ্য বল। 
হবে, কর্তব্য পালন করলে নিষ্ঠুর অত্যাচারী বল! হবে। অধিকাংশ 
খবরের কাগজ অপক্ষপাতে কিছু লিখতে সাহস করে না, পাছে কোনও 
দল চটে। তাঁরা ছুই দিক বজার রাখার চেষ্টা করে, ফলে পাঠকরা! 
বিভ্রান্ত হয়। দশ-বারে। বছরের ছেলে যখন বলে, নেমে যান 
মশাইরা, এ গাড়ি পোড়ানো হবে, তখন যাত্রীরা সুবোধ শিশুর 
মতন আন্ঞা পালন করে। নাগরিক কর্তব্যবুদ্ধি এবং অন্যায় কর্মে 
বাধ! দেবার বিন্দুমাত্র সাহস কারও নেই। ঝঞ্ধাটে দরকার কি বাপু 
__-এই হচ্ছে জনসাধারণের নীতি । পাশ্চাত্য পানদোষ আর 
ইন্দ্রিয়দৌষের তুলনায় এই ক্লীবতা আর কর্তব্যবিমুখতা অনেক বড় 
অপরাধ । 

শাসকবর্গ যদি ঘোর অত্যাচারী হয় এবং প্রতিকারের অন্য উপায় 
না থাকে তবে রাষ্ট্রবিপ্লব ছাড়া গতি নেই। কিন্তু কোনও দলের 
অসন্তোষের কারণ ঘটলেই যদি সেই দল উপদ্রব করে তবে 
অরাজকত। উপস্থিত হয় এবং তার ফলে জনসাধারণ সংকটে পড়ে। 
লোকে শান্তি চায়, অধিকাংশ লোকের এ বুদ্ধিও আছে যে ছুষ্ট- 
দমনের জন্য বলপ্রয়োগ আবশ্যক এবং মাঝে মাঝে তা মাত্র! ছাড়িয়ে 
যেতে পারে, তার ফলে নির্দোষেরও অপঘাত হতে পারে, যেমন 
যুদ্ধকালে অনেক অযোদ্ধাও মারা যাঁয়। আমাদের শাঁসকবর্গ এবং 
তাদের সমর্থঘকগণও তা বোঝেন, কিন্তু অনেক ক্ষেত্রে কর্তব্যপালনে ভয় 

পান। বোধ হয় ভবিষ্যৎ নির্বাচনের কথা৷ ভেবেই তার! মতি স্থির 
করতে পারেন না। জনসাধারণের যদি ধারণা হয় যে কংগ্রেসী 
সরকার অত্যাচারী তবে তাঁদের ভোট দেবে কে? যে ছোকরার 
দল আজ হইহই করে উপদ্রব করছে, নির্বাচনের সময় তাদেরই তো 
সাহায্য নিতে হবে, তারাই তো ভোট ফর অমুক* বলে টেঁচাবে। 
অতএব তাদের চটানো ঠিক নয়। খবরের কাগজকেও উপেক্ষা করা 
চলবে না, তারা! জনসাধারণকে খেপিয়ে দিতে পারে । শাসকবর্গ এবং 
তাঁদের সমর্থকগণ যদি নিজ দলের লাভ-অলাভ জয়-পরাজয় সমজ্ঞাঁন 
করে নির্ভয়ে কর্তব্যপালন করেন তবেই বর্তমান অবস্থার প্রতিকার 
হবে। জনকতক নেতা না! হয় নিবাচনে পরাস্ত হবেন, কিন্ত 
জনসাধারণ যদি সুশাসনের ফল উপলব্ধি করে তবে ভবিষ্যতে তার! 
উপযুক্ত প্রতিনিধি নির্বাচনে ভুল করবে না। 

যেমন অন্য দেশে তেমনি এদেশেও অধিকাংশ লোকের কোনও 
নিদিষ্ট রাজনীতিক মত নেই। রাস্তার পোস্টার, প্রচারকদের বুলি, 
আর দলীয় খবরের কাগজের দ্বারাই তারা সাময়িক ভাবে প্রভাবিত 
হয়। বাঁধাধর। রাজনীতিক মত না থাকলে কোনও ক্ষতি হয় না, 
রাজনীতির চাইতে ঢের বেশী দরকার প্রজার যথার্থ স্বার্থবুদ্ধি এবং 
বিভিন্ন দলের উক্তি-প্রত্যুক্তি বিচার করবার ক্ষমতা । যে কিষান- 
মজছুর-রাজের কথা অনেক নেতা বলে থাকেন তার মানে কি? 
কিষান-মজদ্ুর সেক্রেটারিয়েটে বসে রাজ্য চালাবে, না জনকতক নেতা 
তাদের প্রতিনিধি সেজে কতৃত্ব করবেন? সাম্যবাদের জয় হলেও 
তো দেশে মূর্খ অকর্মণ্য ধূর্ত আর স্বার্থপর লোক থাকবে, রাজ্যচালনের 
ভার কারা নেবে তা স্থির করবে কে? বিদেশী গুরুর আজ্ঞাবহ 
শিষ্যর! ? কমিউনিস্টর! ব্রিটেন-আমেরিকার বিস্তর দোষ ধরে, কিন্তু 
রাশিয়ার তিলমাত্র দোষের কথা বলে না কেন? কংগ্রেসের পন্থা 


বিচিন্ত ১১৬ 


কি? বার বার গান্ধীজীর নাম নিলে আর মাঝে মাঝে খাদি পরলেই 
কি কংগ্রেসী হওয়া যায়? 

সাত বংসর আগেও কংগ্রেসের প্রবল প্রতিপত্তি ছিল, জনসাধারণ 
কিছু বুঝুক না বুঝুক কংগ্রেসের বশে চলত। কিন্তু এখন অস্তুত 
পশ্চিম বাংলায় কংগ্রেসের প্রতিষ্ঠা কম গেছে, লোকে মনে করে 
কংগ্রেপী সরকার রাজন্বের অপব্যয় করেন, স্বজন পোষণ করেন, 
ধনপতিদের বশে চলেন। এই ধারণার উচ্ছেদ না হলে কংগ্রেসী 
সরকারের শীঘ্রই পতন হবে । 

প্রবাদ আছে-_ প্রজা! যেমন, তার ভাগ্যে শাসনও তেমনি জোটে । 
আমাদের জনসাধারণের কর্তব্যজ্ঞান না বাড়লে শাসনের উৎকর্ষ হবে 
না। দেশে শিক্ষিত জনের সংখ্যা যতই অল্প হ'ক, তারাই উদ্যোগী 
হয়ে জনসাধারণকে স্ুবুদ্ধি দিতে পারেন, যাতে তারা প্রজার অধিকার 
আর কর্তব্য সম্বন্ধে সচেতন হয়। কিন্তু শিক্ষিত সম্প্রদায় উদাসীন, 
তাদের অধিকাংশ নিজের ধান্দা বা শখ নিয়ে ব্স্ত। যারা অল্পবয়স্ক 
তারা নিত্য নব নব বর্বরতায় মেতে আছে-_বাগদেবীর বাৎসরিক 
শ্রাদ্ধ, হোলির উন্মত্ত হুল্লোড়, যে-কোনও পর্ব উপলক্ষ্যে লাউড 
স্পীকারের অপপ্রয়োগ আর পটকার আওয়াজ । এদের স্ুরুচি আর 
সংযম শেখাবার গরজ কারও নেই। 

আমর পাশ্চান্ত্য দেশের মতন নেশাখোর নই, কিন্তু একটা প্রবল 
মানসিক মাদক এদেশের জনসাধারণকে অভিভূত করে রেখেছে, 
শিক্ষিত সম্প্রদায়ও তার কবল থেকে মুক্ত নয়। আমরা ধর্মপ্রাণ জাতি 
বলে গর্ব করি, কিন্তু আমাদের ধর্মের অর্থ প্রধানত বাহ অনুষ্ঠান, নানা 
রকম অলৌকিক শক্তিতে বিশ্বাস, এবং ভক্তির চর্চা । অর্থাৎ পুরোহিত 
মারফত পুজা, কবচ-মাছুলি, আর যদি ভক্তি থাকে তবে ইষ্টদেবের 
আরাধনা । পৃথিবীর অনেক দেশেই ধর্মচ্চা এই রকম। কিন্তু যদি 

সাধারণ জীবনযাত্রাও অন্ধ সংস্কারের বশে চলে তবে জাতির অধোগতি 
অবশ্যন্তাবী | 

নানা বিষয়ে এদেশের লোকের বুদ্ধি মোহগ্রস্ত হয়ে আছে। 
নেপালবাবার দৈব ওষধের 'লোভে অসংখ্য লোকের কষ্টভোগ আর 
কুন্তস্নানপুণ্যের দুর্বার আকর্ষণে বহু লোকের প্রাণহানি এই মোহের 
ফল। ফলিত'জ্যোতিষ একটি প্রাচীন সংস্কীর, যেমন মারণ উচ্চাটন 
বশীকরণ। কিছুমাত্র বৈজ্ঞানিক ভিত্তি নেই তবুও লোক মনে করে 
এ একটা বিজ্ঞানসম্মত বিদ্যা । ভাগ্যগণন1 কত ক্ষেত্রে সফল হয় আর 
কত ক্ষেত্রে বিফল হয় কেউ তা বিচার করে না। অনেক খবরের 
কাগজে প্রতি সপ্তাহে জ্যোতিষিক ভবিষ্যদ্বাণী প্রকাশ করে সাধারণের 
অন্ধবিশ্বাসে ইন্ধন যোগানো হয়। আমাদের যেটুকু পুরুষকার আছে 
দৈবের উপর নির্ভর করে তাও বিনষ্ট হচ্ছে। 

মহাভারতে কুষ্ণ ধর্মের এই অর্থ বলেছেন-__ধারণাদ্বর্মমিত্যান্ু 
ধর্মে ধারয়তে প্রজাঃ__ধারণ (রক্ষণ বা পালন) করে এজন্যই ধর্ম 
বল! হয়, ধর্ম প্রজাগণকে ধারণ করে । অর্থাৎ সমাজহিতকর বিধি- 
সমূহই ধর্ম। প্রজার যা সর্বাঙ্গীণ হিত তাই সমাজের হিত। প্রজা! 
বলবান বিদ্যাবান বুদ্ধিমান নীতিমান বিনয়ী (91501011760. ) হবে, 
আত্মর্ক্ষায় ও দেশরক্ষায় প্রস্তুত থাকবে, দেশের সম্পদ বুদ্ধি করবে, 
সর্বপ্রকারে জনহিত চেষ্টা করবে-__এই হল ধর্ম, এতেই লোকের কর্ম 
প্রবৃত্তি চরিতার্থ হয়। অধিকন্ত যে লোক ঈশ্বরপরায়ণ হয়, অর্থাৎ 
বিশ্ববিধানের সঙ্গে নিজেকে খাঁপ খাইয়ে শাস্তি ও আনন্দ লাভ করতে 
পারে, মানুষের স্বাভাবিক ভাববৃত্তি বা 9700810 তৃপ্ত করতে পারে, 
তার ধর্মাচরণ সর্বতোভাবে সার্থক হয়। যিনি কর্মবিমুখ হয়ে শুধু 
ভক্তিরসে ডুবে থাকেন তিনি ধর্মাত্মা ব৷ যুক্তপুরুষ হলেও একদেশদরশাঁ, 
তার ধর্মসাধনা পূর্ণাঙ্গ নয়, সাধারণের পক্ষে আদর্শস্বরূপও নয়। যিনি 


বিচিন্ত। ১১৮ 


শুধু দেহচর্চ বা বিদ্যাচর্চা নিয়ে থাকেন তিনিও ধর্মের অংশমাত্র চর্চা 
করেন। বৈরাগ্যসীধনে মুক্তি সকলের জন্য নয়, প্রত্যেকে নিজের রুচি 
আর প্রবৃত্তি অনুসারেই ধর্মাচরণ করতে পারে এবং তাতেই সিদ্ধিলাভ 
করে ধন্য হতে পারে। কিন্তু জনসাধারণ যদি কেবল বাহ্য অনুষ্ঠান 
পালন করে এবং ধর্মের অন্যান্য অঙ্গ উপেক্ষা করে কেবল ভক্তির চর্চা 
করে, তবে তার সবাঙ্গীণ উন্নতি হতে পারে না। 

বহ্কিমচন্দ্র ধর্মতত্ব” গ্রন্থে অনুশীলন? প্রসঙ্গে সবাজীণ ধর্মের ব্যাখ্য। 
করেছেন, তার পরেও বহু মনীষী অনুরূপ উপদেশ দিয়েছেন। 
আধুনিক যুগে বোঁধ হয় বিবেকানন্দই একমাত্র সন্ন্যাসী যিনি সর্ব 
ভারতে কালোপযোগী বলিষ্ঠ ধর্মের প্রচার করেছেন। এদেশে 
সম্প্রতি বহু ধর্মোপদেষ্টা সাধুর আবির্ভাব হয়েছে, তাদের ভক্তও 
অসংখ্য। তারা প্রধানত ভক্তিতত্ব এবং ভগবানের লীলাই প্রচার 
করেন। বহু ভক্ত তাদের কথায় শোকে শান্তি পায়, দয়া ক্ষম। 
অলোভ প্রভৃতি সদ্‌্গুণের প্রেরণ। পায়। কিন্তু তাদের ধর্মব্যাখ্যান 
এমন নয় যাঁতে আমাদের জাতিচরিত্রের সবাঙ্গীণ উন্নতি হতে পারে। 
ভক্তগণের মতে তাদের কেউ কেউ অলৌকিক শক্তির প্রভাবে অনুগত 
জনের আথিক উন্নতি করতে পারেন, রোগ সারাতে পারেন, মক্দম। 
জেতাতে পারেন, নানা রকম ভেল্কি দেখাতেও পারেন। কয়েক 
জনের শিষ্যরা প্রচার করে থাকেন যে তাদের ইষ্টগুরু ভগবানের 
অবতার বা পূর্ণ ভগবান । গুরু ত1 অস্বীকার করেন না, 0185101610৮ 
জন্য শিষ্যকে ধমকও দেন না। আমাদের অন্য অভাব যতই থাকুক 
অবতারের অভাব নেই। সাধুদের পরিত্রাণ আর দু্কৃতদের বিনাশ-_ 
এই হল অবতারের আসল কাজ। তার দিকে এর! একটু দৃষ্টি দেন 
না কেন? 


১১৯ জাতিচরিত্র 


বিদ্যালয়ে ধর্মশিক্ষার ব্যবস্থা থাকা উচিত-_-এ কথা মাঝে মাঝে 
শোনা যায়। যে ধর্ম সমাজ ও রাষ্ট্রের হিতকর এবং জাতিচরিত্রের 
উন্নতিসাধক, সেই সর্বসম্মত সর্বাঙ্গীণ ধর্মই আমাদের লোকায়ত 
(৪9০8191) রাষ্ট্রের বিদ্যালয়ে শেখানো যেতে পারে । শিক্ষকরাই এই 
ভার নেবেন, ছাত্রের বাল্যকাল থেকেই তাকে বিচ্ভার সঙ্গে সঙ্গে 
সামাজিক আর রাষ্ত্রিক কর্তব্য শেখাবেন। এখন যারা অল্পবয়স্ক, 
ভবিষ্যতে তারাই রাষ্ট্র চালাবে, তাদের শিক্ষা আর চরিত্রগঠনের ব্যবস্থায় 
বিলম্ব করা চলবে না। যখন শ্রমিকের দল ধর্মঘট করে তখন 
উপস্থিত সংকট থেকে উদ্ধার পাবার জন্য সরকার বা কতৃপক্ষ তাদের 
সঙ্গে রফা করেন, অনিচ্ছায় বহু অর্থ ব্যয় করেন। এই অর্থের হয়তো 
আরও সং্প্রয়োগ হতে পারত। কিন্তু শিক্ষকদের কর্মের ফল সদ্য 
দেখা যায় না, সে কারণে সরকার বোঝেন ন! যে রাষ্ট্রের অন্যান্য বহু 
শাখাকে বঞ্চিত করেও শিক্ষককে তুষ্ট রাখতে হবে, যাতে তার অভাব 
না থাকে এবং শিক্ষার কাধে তিনি পূর্ণ শক্তি নিয়োগ করতে পারেন। 

১৩৬০ 


সমদ্ষটি 
ইস্কুলের পড়া মুখস্থ করছি, বাবা প্রশ্ন করলেন, কি বই পড়ছ? 

উত্তর দিলাম, ভারতবর্ষের ইতিহাস । 

-_ কোন্খানটা ? 

_মোগল সত্রটদের বংশ। বাবরের পুত্র হুমায়ুন, তার পুত্র 
আকবর, তার পর জাহানগির শাজাহান আরংজিব-_ 

_-হয়েছে হয়েছে । নিজের পিতামহর নাম জান? 

শুনেছিলাম আমার ঠাকুদ্দা নেপোলিয়ন আর রণজিৎ সিংহের 
আমলের লোক, কিন্তু তার নামটা কিছুতেই মনে পড়ল না। 
বললাম, ভূলে গেছি। 

_ লিখে নাও। তোমার পিতামহ কালিদাস বস্ু, প্রপিতামহ 
গুরুদীস, বৃদ্ধ প্রপিতামহ রত্বেশ্বর, অতিবৃদ্ধ রামসস্তোষ, অতি-অতিবৃদ্ধ 
রামভদ্র | 

গড়গড় করে উধ্বতন সপ্তম পুরুষ পর্যন্ত নাম করে বাবা! বললেন, 
মুখস্থ করবে, ভূলে যেয়ো না যেন। এঁরা মোগল বাদশাদের চাইতে 
তোমার ঢের বেশী আপন জন। 

আপন জন হতে পারেন, কিন্তু আধুনিক দৃষ্টিতে নগণ্য পেটি 
বুর্জোআ। একটু আধটু ভাল মন্দ কাজ করে থাকবেন, কিন্তু এঁদের 
ভাগ্যে সুকীতি বা কুকীতি কিছুই লাভ হয় নি। এরা অশ্বমেধ যজ্ঞ 
বা দিগবিজয় করেন নি, ধর্মসংস্থাপন বা রাজ্যশাসন করেন নি, 
তাজমহল গড়েন নি, বাঁপকে কয়েদ আর ভাইদের খুন করেন নি। 
এই পিতৃপুরুষদের সম্বন্ধে আমার কৌতৃহল ছিল না, শুধু বাবার 
আজ্ঞায় নাম মুখস্থ করতে হল। কিন্তু তাতেও নিস্তার নেই। বাবার 


১২১ 


বংশগ্রীতি অসাধারণ ছিল, উধ্ব তন চতুর্দশ পুরুষ পর্যস্ত শাখাপ্রশাখায় 
বিস্তৃত বংশবিবরণ ছাপিয়েছিলেন। সেই চটি বই একখানা আমাকে 
দিয়ে বললেন, মাঝে মাঝে পড়বে, হিস্টরির চাইতে কম দরকারী 
নয়। 

বড় হয়ে শুনলাম, সাত পুরুষ পর্যন্ত সপিও্, তার পর আরও সাত 
পুরুষ পর্যন্ত সমানোদক | অর্থাৎ পরলোকস্থ উর্ধতন সাত পুরুষের 
অন্তর্গত সকলকে মাঝে মাঝে পিও্ড দিতে হয়, আরও সাত পুরুষকে 
শুধু জল দিয়ে তর্পণ করলেই চলে। আরও আগে ধারা ছিলেন 
তাদের কিছু না দিলেও দোষ হয় না । 

ধাদের চোখে দেখেছি, স্েহ পেয়েছি, এবং তাদের মুখে ধাদের 
বিবরণ শুনেছি তারাই আমার জপ্তম পুরুষান্তর্গত জ্ঞাতি। তারা 
প্রত্যক্ষ বা পরোক্ষ ভাবে আমার জ্ঞাত শ্রদ্ধাভাজন আপন জন, সেজন্য 
সপিও। পূর্বে যে সাত পুরুষ ছিলেন তাদের নাম ছাড়া হয়তো 
কিছুই জানা নেই, তারা আমার সমানোদক | তাদের উধ্র্ধ ধার! 
ছিলেন তার! শুধুই জ্ঞাতি। আমাদের ধর্মশাস্ত্রে এইভাবে আত্মবর্গের 
বিভাগ করা হয়েছে । পিতৃকুল মাতৃকুল ছুই থেকে মানুষের উৎপত্তি, 
কিন্ত অধিকাংশ সমাজে মানুষ পিতৃকুলে বাস করে, সেজন্য বংশগণনায় 
পিতৃকুলই ধরা হয়। আধুনিক বিজ্ঞানীরা পুংসম্পর্ক বাদ দিয়েও 
কোনও কোনও স্ত্রীপ্রাণীর গর্ভাধান করতে পেরেছেন। হয়তো 
ভবিষ্যতে মানুষের পক্ষেও মাতাই মুখ্য এবং পিতা গৌণ ও ক্ষেত্র- 
বিশেষে অনাবশ্যক গণ্যশ্হবেন । 

উৎপত্তিকালে আমর৷ পিতা৷ মাতা থেকে যেসব দৈহিক উপাদান 
পাই তাঁর বৈজ্ঞানিক সংজ্ঞা! ক্রোমোসোম, জীন, বা যাই হক, চলিত 
কথায় তাকেই রক্তের সম্পর্ক বলা হয়। পিতা মাত প্রত্যেকের কাছ 
থেকে আমরা রক্ত-সম্পর্কের অর্ধেক অংশ পাই। সিকি অংশ 


বিচিন্তা ১২২ 


পিতামহ-মহী মাতামহ-মহী প্রত্যেকের কাছ থেকে পাই । উধ্বতন 
সপ্তম পুরুষ থেকে ১/৬৪ অংশ এবং চতুর্দশ পুরুষ থেকে ১/৮১৯২ অংশ 
পাই। একবিংশতিতম পুরুষ থেকে যা পাই তা দশ লক্ষ ভাগের এক 
ভাগের চাইতেও কম। হোমিওপ্যাথি গওষধের ডাইলিউশনের মতন 
ক্ষীণ থেকে ক্ষীণতর স্তরে আমাদের বংশধারা বজায় থাকে এবং 
তাতেই আত্মীয়তাবোধ তৃপ্ত হয়। 

যোগশ্ুত্র যেমনই হক, সম্পর্ক যত নিকট, আত্বীয়তাবোধ ততই 
বেশী। কিন্তু স্থলবিশেষে এই বোধ আরও প্রসারিত হয়। বিলাতের 
অভিজাতবর্গ উইলিয়ম-দি-কংকরার, রবার্ট ক্রস ইত্যাদি থেকে বংশ 
গণনা করতে পারলে অত্যন্ত গৌরব বোধ করেন। আমাদের দেশেও 
অদ্বৈত মহাপ্রভু, প্রতাপাদিত্য, সীতারাম রায় প্রভৃতির বংশধর নিজকে 
ধন্য মনে করেন। গল্প আছে, কোনও এক বড়লাটের মুখে 
ডারউইনের অভিব্যক্তিবাদ শুনে একজন রাজপুত নৃপতি বলেছিলেন, 
আমার বংশমর্ধাদা আপনার চাইতে ঢের বেশী; আমি তূর্ধবংশজাত 
আর আপনি বানরের বংশধর । 


সাধারণ লোকের দৃষ্টিতে প্রত্যক্ষ ও পরোক্ষ আত্মীয়রাই সব চেয়ে 
আপন জন। তার পর যথাক্রমে সগোত্র, সবর্ণ, স্বজাতি, স্বদেশবাসী 
বা সধর্মী। সামাজিক সংস্কার, শিক্ষা চর্চা বা হুজুগের ফলেও 
আত্মীয়তাবৌধের তারতম্য হয়। গোঁড়া বাঙালী ব্রাহ্মণের দৃষ্টিতে 
বাঙালী শৃদ্রের তুলনায় অবাঙালী ব্রাহ্মণ বেশী আত্মীয়। এ দেশের 
অনেক মুসলমান মনে করে ভারতীয় হিন্দুর চাইতে ইরানী আরবী 
তুকী মুসলমানদের সঙ্গে তার সম্পর্ক বেশী। রাজনীতিক কারণে 
বা প্রাদেশিক বিরোধের ফলে এইপ্রকার ধারণার পবিবর্তন হতে 
পারে। 


১২৩ সমদি 


ষাট-সত্তর বৎসর পূর্বে শিক্ষিত ভদ্র বাঙালীর আর্ধতার মোহ 
ছিল। তারা মনে করতেন তাদের পূর্বপুরুষ! দীর্ঘকায় গৌরবর্ণ 
নীলচক্ষু পিঙ্গলকেশ খাঁটী আর্ধ অর্থাৎ ইংরেজ জার্মনের স্বজাতি ছিলেন, 
এই সজল! স্থফলা বাংলাদেশের রোদ বৃষ্টিতে আধুনিক বাঙালীর 
চেহারা বদলে গেছে । আর্ধত। বজায় রাখবার জন্য এবং উচ্চতর বর্ণে 
প্রমোশন পাবার জন্য অনেকের উৎকট আগ্রহ ছিল। অকব্রাহ্গণর' 
পইতে নিয়ে ধন্য হতেন, কেউ কেউ অগ্নিহোত্রীও হতেন। আমর 
শুনতাম, ব্রন্মার কায় থেকে কায়স্থ, হাড় থেকে হাঁড়ী, বাক্‌ থেকে 
বাগদী, চামড়া থেকে চামার হয়েছে । এখনও অনেকে কৌলিক 
পদবীতে তুষ্ট নন, নামের শেষে শর্সা বর্মা জুড়ে দিয়ে নিজেকে 
গৌরবান্বিত মনে করেন । 

ইতিহাস আর নৃবিগ্ভার গবেষণার ফলে আমাদের আর্ধতার 
অভিমান দূর হয়েছে, আমরা এখন বুঝেছি যে বাঙালী (এবং 
অধিকাংশ ভারতীয়) অতিমিশ্র সংকর জাতি, সভ্য অর্ধসভ্য অসভ্য 
নানা নৃজাতির রক্ত ও সংস্কৃতি আমাদের দেহে মনে ও সংস্কারে 
বি্ধমান আছে। আমাদের সকলের সাংকর্ষ এবং বংশগত 
(1017011690) দেহলক্ষণ সমান নয়, সেজন্য আকৃতির বিলক্ষণ প্রভেদ 
দেখা যায়। “কালো! বামুন, কটা শূত্র” নডিক, মঙ্গোলীয়, সীওতালী, 
হাবশী, সব রকম চেহারাই আমাদের ইতর ভদ্রের মধ্যে অল্পাধিক 
আছে । রবীন্দ্রনাথের গোরা নিজেকে ইওরোগীয় জানতে পেরে 
প্রথমে স্তন্তিত তার পর নিশ্চিন্ত হয়েছিল। আমরাও সেই রকম 
আবিষ্ষারের প্রথম ধাকা সামলে নিয়ে স্বস্তির নিঃশ্বাস ফেলে বলছি, 
যাক বাঁচা গেল, কর্তার ভূত আমাদের কাধ থেকে নেমে গেছেন, 
এখন আমর! আত্মপরিচয় মোটামুটি জেনেছি। দ্রাবিড়, কিরাত 
(মঙ্গোলয়েড), নিষাদ (অন্ট্রিক), আন্লীয় প্রভৃতি নানা জাতির রক্ত 


বিচিস্তা ১২৪ 


আমাদের দেহে আছে, নভিক রক্তেরও ছিটোফৌটা আছে। ধারা 
সবিশেষ জানতে চান তারা কেন্দ্রীয় নববি্া বিভাগের অধ্যক্ষ ডাঃ 
বিরজাশঙ্কর গুহ মহাশয়ের “ভারতীয় জাতি পরিচয়” পুস্তিকা পড়ে 
দেখবেন । বৈজ্ঞানিক গবেষণার ফলে আমাদের কুলগর্ব খব হয়েছে 
কিন্ত এই আশ্বাসও পেয়েছি যে, উ-পত্তি যেমনই হক, কৃতিত্বের 
সম্ভাবনা সব জাতিরই সমান, শুধু জন্মের ফলে কেউ 101090. ৮০1, 
হয়না। কর্ণের মতন আমরা সকলেই বলতে পারি- দৈবায়ত্বং কুলে 
জন্ম মমায়ত্তং হি পৌরুষমূ। 


এচ. জি. ওয়েল্স তার [1156 270. 17156 111)11)09 গ্রন্থে এক 
জায়গায় লিখেছেন-_-যত পিছনে যাওয়া যায় ততই আমাদের পূর্বপুরুষ 
(ও তৎস্ত্রী)-দের সংখ্যা বেড়ে যায়। আমার পিতা মাতা ছুজন, 
পিতামহ-মহী মাতামহ-মহী চারজন, প্রপিতামহ প্রভৃতি আটজন । 
এই রকম দ্বিগুণোত্তর হিসাব করলে দেখ! যাবে- পৃথিবীর বর্তমান 
লোকসংখ্যা ২০০ কোটির চাইতে আমার শততম পূর্বস্ত্রীপুরুষদের 
সংখ্যা অনেক বেশী। এই হিসাবে অতিগণনা আছে, কারণ পূর্বজ- 
গণের মধ্যে অন্তুবিবাহ বিস্তর হয়েছিল । তথাপি বলা যেতে পারে__- 
ধারা আমার শততম পুর্বজ, এবং তাদের মধ্যে ধাদের বংশধর এখনও 
জীবিত আছে, তারা শুধু আমার নয়, বর্তমান সমস্ত মানবের 
পূর্বজনকজননী। ওয়েল্সের এই সিদ্ধান্তে ত্রুটি থাকতে পারে, কিন্ত 
সমস্ত মানবজাতির মধ্যে যে বংশগত সন্বন্ধ এবং রক্তের যোগ আছে 
তাতে সন্দেহ নেই । জগতের সমস্ত লোকই আমার জ্ঞাতি, সপিণ্ড বা 
সমানোদক না হলেও সমপ্রভব বল। যেতে পারে। 

বিজ্ঞানীর বর্তমান মানবজাতির নাম দিয়েছেন হোমো সাপিয়েন্স 
অর্থাৎ বিজ্ঞমানব। এই জাতির বয়স অনেকের মতে লক্ষ বংসরের 


১২৫ সমনুষটি 


কাছাকাছি। আমাদের চতুঃসহআ্রতম পূর্বপুরুষরা! হয়তো! অবিজ্ঞ 
অবমানব ছিলেন, সাধারণ লোকে যাকে মিসিং লিংক বলে । আরও 
পিছিয়ে গেলে বনমানুষ বানর এবং নিম্ন তর অসংখ্য প্রকার জীব দেখা 
দেবে। শাস্ত্রে ব্রহ্মা থেকে জীবোৎপত্তি ধরা হয়েছে, সে হিসাবে 
আব্রন্ষন্তন্ব মায় ব্যাকটিরিয়া পর্যন্ত আমার জ্ঞাতি। বহু কোটি বৎসর 
পূর্বে ষে সমুদ্রজলে আদিম জীবের উৎপত্তি হয়েছিল তাতে লবণের 
পরিমাণ এখানকার চেয়ে কম ছিল। সেই অল্পলবণাক্ত কারণবারি 
আজ পর্ষস্ত প্রাণিদেহের রক্তরসে বা! প্লাজমায় বিদ্যমান থেকে 
স্বপ্রাণীর বংশগত সম্পর্ক বজায় রেখেছে । 


মানুষ এবং ইতর প্রাণীর যে সন্তানস্সেহ ও স্বজাতিগ্রীতি দেখ! যায় 
তা স্বভাবজাত, বংশপর্যায় গণনা না করেই উদ্ভূত হয়েছে । আদিম 
মানুষের পরগ্ীতি বা পরার্থপরতা৷ বেশী ছিল না, সমাজের অভিব্যক্তির 
ফলে ক্রমে ক্রমে স্বজনগ্রীতি, মানবগ্পীতি আর ইতরজীবগ্সীতি বৃদ্ধি 
পেয়েছে । আধুনিক সভ্য মানুষ যুদ্ধ করে, মৃগয়া খেল! বিলাস খাগ্য 
ও অন্য নান! উদ্দেশ্যে প্রাণিহত্যা করে। তথাপি এই ধারণা ধীরে 
ধীরে উদ্ভূত হচ্ছে সর্বমানবগ্রীতি ও সর্বজীবগ্ীতিই আদর্শ ধর্ম। 

আদর্শ আর আচরণ সমান হয় না সেইজন্যই বলা হয়েছে__ 
জানামি ধর্সং ন চ মে প্রবৃত্তি। গোঁড়া শ্বীষ্টানরা মনে করেন খ্রীষ্টের 
দশ অনুশাসনই শ্রেষ্ঠ ধর্মনীতি, কিন্তু কার্যত তার! অনেক অনুশাসন 
মানেন না। গোঁড়া হিন্দু মুখে বলেন গো'মাতা, কিন্তু গোখাদক 
পাশ্চাত্য জাতির তুল্য গোসেবা এদেশে দেখা যায় না। আদর্শ আর 
আচরণের প্রভেদ সব সমাজেই আছে, তথাপি বলা যায়, আদর্শ যত 
উন্নত ততই আচরণের উৎকর্ষের সন্তাবনা আছে। 

আত্মীয়তাবোধের যখন চরম প্রসার হয় তখন সর্বভূতে অমদৃষ্টি 

আসে। এই সাম্যের উপলব্ধি ভারতীয় জ্ঞানী ও সাধকদের মধ্যে 
যেমন হয়েছে অন্য দেশে তেমন হয় নি। অভিব্যক্তিবাদ আর সর্জীবের 
বংশগত সম্বন্ধ না জেনেও এদেশের আত্মতত্বজ্ঞ মহাঁপুরুষরা বলেছেন-_ 

বিদ্াবিনয়সম্পন্নে ব্রাঙ্গণে গবি হস্তিনি | 

শুনি চৈব শ্বপাকে চ পণ্ডিতাঃ -মদশিনঃ ॥ (গীতা) 
_বিষ্ভাবিনয়সম্পন্ন ব্রাক্মণ, গো হত্তী, কুকুর ও চগ্ডালকে পণ্ডিতরা 
সমভাবে দেখেন । 

সর্বভূতেষু চাত্মানং সর্বভূতানি চাত্বনি। 

সমং পশ্যনাস্বযাঁজী স্বারাজ্য মধিগচ্ছতি ॥ (মনু) 
_যে সর্বভূতে নিজেকে এবং নিজের ভিতর সর্বভূতকে দেখতে পায় 
সেই আত্মযাঁজী স্বারাজ্য লাভ করে। 

যদ্‌ ভূতহিতমত্যন্তমেতৎ সত্যং মতো মম ॥ (মহাভারত) 
_-যাতে জীবগণের অত্যন্ত হিত হয় তাই আমার মতে সত্য 
(অবলম্বনীয়)। 

ন ত্বহং কাময়ে রাজ্যং ন স্বর্গং নাপুনর্বম্‌। 

কাময়ে ছুঃখতপ্তানাং প্রাণিনামাতিনাঁশনম্‌ ॥ (ভাগবত) 
_ আমি রাজ্য চাই না স্বর্গ চাই না, পুনর্জন্মনিবৃত্তিও চাই না, ছুঃখতপ্ত 
প্রাণিগণের আতিনাশই চাই । 

যেন কেন প্রকারেণ যস্ত কম্তাঁপি জন্তনঃ | 

সন্তোষং জনয়েদ্ধীমান্‌ স্তদেবেশ্বরপূজনম্‌॥ (ভাগবত) 
_ যিনি ধীমান তিনি যে কোনও প্রকারে যে কোনও জন্তর সন্তোষ 
উৎপাঁদন করবেন, তাই ঈশ্বরপূজা | 

এদেশে সর্বভূতে সমদৃষ্টি ও অহিংসার বাণী বহু ভাবে বনু মুখে 

প্রচারিত হয়েছে, তার ফলে ভারতবাসীর (বিশেষত হিন্তু জৈন 
প্রভৃতির ) চরিত্রে কিছু বৈশিষ্ট্য এসেছে । পাশ্চাত্ত্য জাতিদের তুলনায় 


১২৭ সমদৃষ্ট 
আমরা অপেক্ষাকৃত অহিংত্র যৃছুন্ভাব ও পরমতসহিষ্ণ । প্রাচীন 
মিশরীয়গণ যেমন কয়েকটি প্রাণীকে দেবতুল্য গণ্য করত, হিন্দুও 
গরুকে সেইরকম মর্যাদা দেয়। পাশ্চাত্য দেশে অকর্মণ্য ও মরণাপন্ন 
পালিত জন্তকে মেরে ফেলা হয়, এদেশে সে প্রথা নেই। হিন্দুর 
মৃগয়াপ্রবৃত্তিও কম । এখনকার তুলনায় প্রাচীন ভারতে আমিধাহার 
বেশী প্রচলিত ছিল, কিন্তু বৌদ্ধ আর জৈন ধর্মের প্রভাবে তা কমে 
গেছে। মহাভারতে মন্ুর উক্তি আছে-যজ্ঞাদি কর্মে এবং শ্রাদ্ধে 
পিতৃগণের উদ্দেশে যে মন্ত্রপূত সংস্কৃত মাংস নিবেদিত হয় তা পবিত্র 
হবিঃম্বরূপ, তা ভিন্ন অন্য মাংস বৃথামাংস এবং অভঙ্ষ্য । সম্রাট 
অশোক প্রাণিহত্য। নিয়ন্ত্রিত করেছিলেন । বর্তমান কালে ভারতবর্ষে 
যত নিরাঁমিষাশী আছে অন্য দেশে তত নেই, তবে স্বাধীনতা লাভের 
পর এদেশে যে পাশ্চান্ত বিলাসিতার স্রোত এসেছে তাঁর ফলে 
নিরামিষাশী সম্প্রদায়ের মধ্যেও আমিষাহার প্রচলিত হচ্ছে । 

উক্ত বৈশিষ্ট্য সত্বেও বলা চলে না যে অন্যদেশবাসীর তুলনায় 
ভাঁরতবাসী অধিকতর সমদর্শী। এদেশে অস্পুশ্ঠত। আছে, উচ্চ বর্ণের 
অভিমান এবং নীচ বর্ণের প্রতি ঘৃণা বা অবজ্ঞা আছে। যাঁর ধর্ম 
ভাষা আকৃতি পরিচ্ছদ খাগ্য ইত্যাদি ভিন্নপ্রকার তাকে আমরা আপন 
জন মনে করতে পারি না। ইংরেজীতে একটি ব্যঙ্গোক্তি আছে__ 
সব মানুষ সমান, কিন্তু কেউ কেউ বেশী সমান। আমাদের সমদশিতা 
সম্বন্ধেও এই কথা! বল! চলে । 

ভারতবর্ষে ধর্মপ্রচারক সাধু অনেক ছিলেন, এখনও আছেন, কিন্তু 
ভক্তি আর অধ্যাত্মবিষ্ভার প্রচার যত হয়েছে জনহিতব্রত আর 
সমদশিতার প্রচার তেমন হয় নি। আশার কথা, ভারত সরকার 
এদিকে মন দিয়েছেন এবং শিক্ষিত লোকের মধ্যে এ বিষয়ে উৎসাহ 
দেখা! দিয়েছে । 


বিচিন্ত। ১২৮ 


সকল সভ্য সমাজেই সমদিতা। আদর্শবপে অল্লাধিক স্বীকৃতি 
পেয়েছে, আদর্শ আর আচরণের প্রভেদও সব্ত্র আছে। শ্বেত আর 
অশ্বেত জাতির মর্ধাদা সমান নয় এই ধারণ! পাশ্চাত্ত্য দেশে খুবই 
প্রবল। তথাপি পাশ্চাত্য আদর্শ ধীরে ধীরে উদার হচ্ছে এবং 
ইতরপ্রাণীর প্রতিও যে মানুষের কণ্ব্য আছে এই ধারণ! বৃদ্ধি 
পাচ্ছে। 


বহু বৎসর পূর্বে টমাস হেনরি হাক্সলি লিখেছিলেন__মানব- 
জাতির ছুরকম নীতি বা আদর্শ আছে এবং এই ছুইএর ছন্ব চিরকাল 
চলছে । একটি হচ্ছে ধর্মনীতি বা সাধারণ মরালিটি, মানুষের সভ্যতা 
ও সংস্কৃতির সঙ্গে সঙ্গে অভিব্যক্তি লাভ করেছে । অহিংস! দয়া সত্য 
অলোভ সমদ্িতা পরোপকার প্রভৃতি এর অঙ্গ এবং প্রধান প্রধান 
সকল ধর্মেই এই সকল বৃত্তি প্রশংসিত হয়েছে। অপর নীতিটি 
অত্যন্ত প্রাচীন, জীবোৎপত্তির সঙ্গে সঙ্গে সহজাত সংস্কাররূপে উদ্ভুত 
হয়েছে। হাক্সলি এই নীতির বিশেষণ দিয়েছেন কস্মিক, অর্থাং 
নৈসগিক। এই নীতির লক্ষ্য স্বার্থসাধন এবং তার জন্য যে পরিমাণ 
পরগ্রীতি আবশ্যক শুধু তারই চর্চা। এই নিসর্গনীতি অনুসারে 
আত্মরক্ষার প্রয়োজনে ইতর জীবের গোষ্ঠীবন্ধন এবং আদিম মানব 
সমাজের উদ্ভব হয়েছে। কৌটিল্য আর মেকিয়াভেলি এই নীতিই 
বিবৃত করেছেন এবং নেপোলিয়ন হিটলার মুসোলিনি প্রভৃতি তা 
অবলম্বন করে রাজ্য বিস্তারের চেষ্টা করেছিলেন। অধিকাংশ রাষ্ট্রের 
ব্যবহারে যে কুটিলতা দেখা যায় তাও এই নীতির ফল। 

ধর্মনীতি বলে পরের অনিষ্ট ক'রো না। নিসর্গনীতি বলে-_ 
স্বার্থসিদ্ধির জন্য করতে পার। শেষোক্ত নীতি অনুসারেই সেকালে 
এদেশের রাজার! দিগ-বিজয় করতেন । পরাক্রাস্ত জাতি ছুর্বলের উপর 


১২৯ সমদৃষ্ট 
এখনও আধিপত্য করে, প্রবল ব্যবসায়ী ছুর্বল প্রতিযোগীর জীবিকা 
নষ্ট করে। রাজনীতিক উদ্দেশ্যে এবং পণ্যদ্রব্যের বিক্রয় বৃদ্ধির জন্য 
সংবাদপত্রাদির সাহায্যে অজস্র অসত্য প্রচার করা হয়। যুদ্ধকালে 
বিপক্ষের গ্রামনগরাদি ধ্বংস এবং নিরপরাধ অসংখ্য প্রজার সর্বনাঁশ 
করা হয়। সমাজ রক্ষার জন্য অপরাধী দণ্ড পায় কিন্তু তার পরিবারের 
যে দুর্দশা হয় তাঁর প্রতিকার হয় না। 

আদিম যুগ থেকে মানুষ নান। উদ্দেশ্যে প্রাণিগীড়ন করে আসছে। 
আত্মরক্ষার জন্য অনেক প্রাণী হত্যা করা হর। পুথিবীর অধিকাংশ 
লোক আমিষাহারী । মাছ ধরা, পাখি হরিণ ইত্যাদি মারা অনেকের 
বিচারে নির্দোষ আমোদ । রেশম তসর গরদ ইত্যাদির জন্য অসংখ্য 
কীট হত্যায় আমাদের আপত্তি নেই, হিন্দুর বিচারে কৌষেয় বন্ত্ 
আর মৃগচর্ম অতি পবিত্র। বলদকে নপুংসক করে নাকে দড়ি দিয়ে 
খাটাতে আমাদের বাধে না। মধুর লোভে আমরা মৌমাছির 
কষ্টসঞ্চিত ভাণ্ডার লুঠ করি, অনেক ক্ষেত্রে বুভুক্ষু বাছুরকে বঞ্চিত 
করে ছুধ খাই। তুচ্ছ শখের জন্য আকাঁশচারী পাখিকে বন্দী করি। 
আধুনিক সভ্য সমাজে অনর্থক প্রাণিপীড়ন গহিত গণ্য হয়, কিন্তু 
আত্মরক্ষা, খাছ, মৃগয়া, বিলাস, আর বৈজ্ঞানিক গবেষণার জন্য 
জীবহিংসায় দোষ ধর! হয় না। 

সংসারত্যাগী জন্যাসীর পক্ষে পূর্ণ অহিংস এবং সর্বভূতে সমদৃষ্টি 
সন্তব হতে পারে, হাক্সলি-কথিত নিসর্গনীতি বর্জন করে উচ্চতম 
ধর্মনীতি অনুসারে জীবনযাপন করা যেতে গাহুর। কিন্তু সাধারণ 
লোকের পক্ষে তা অসম্ভব। বিভিন্ন জাতির মধ্যে বৈরভাব এবং 
যুদ্ধের সম্ভাবনা শীঘ্র দূর হবে না জনসাধারণের পক্ষেও নিঃস্বার্থ নিদ্ন্ 
জীবনযাত্রা ছুঃসাধ্য । এমন অবস্থায় ধর্মনীতি আর নিসর্গনীতির মধ্যে 
রফা করা ছাড়া গত্যন্তর নেই । আধুনিক হিউম্যানিজম বা মানবধর্মে 


নি 


বিচিন্ত। ১৩০ 


এই রফার চেষ্টা আছে। এই ধর্মে জ্ঞান ও ভক্তির চর্চায় বাধা নেই, 
কিন্ত প্রধান লক্ষ্য সমগ্র মানবজাতির মঙ্গলের অবিরোধে ব্যক্তি ও 
সমাজের স্বার্থসাধন এবং সেই স্বার্থের অবিরোধে যথাসম্ভব জীবে 
দয়া। মহাভারতে হংসরী প্রজাপতি বলেছেন-__ন মানুষাৎ শ্রেষ্ঠতরং 
হি কিঞিং। চণ্ডীদাস বলেছেন-_সবাঁর' উপরে মানুষ সত্য। এই 
ছুই উক্তির গৃঢ় অর্থ থাকতে পারে, কিন্তু সরল অর্থ ধরলে আধুনিক 
হিউম্যানিজমের সঙ্গে মিল পাওয়া যায়। এই ধর্ম এখন পর্যন্ত একটি 
সমস্তাসংকুল অতি অস্পষ্ট আদর্শ মাত্র। এর নির্বচন বা! 0007019- 
9100. হয় নি, চর্যাচর্যবিনিশ্চযও হয় নি। তথাপি আশী হয় এই 
ধর্মের ক্রমবিকাশের ফলে সাধারণ মানুষ যথাসম্ভব মদ্িতা লাভের 
উপায় আবিষ্কার করবে । 


১৩৬১ 


অশেণিক সমাজ 


ক্লাসলেস সোসাইটি” বা অশ্রেণিক সমাজের কথা এদেশের ও 
বিদেশের অনেকে বলে থাকেন, কিন্তু তাঁর লক্ষণ কেউ স্পষ্ট করে 
বলেছেন বলে মনে হয় না। শ্রেণী অনেক রকম আছে, ভারতীয় 
আর পাশ্চান্ত্য সমাজের শ্রেণীভেদ সমান নয়। সব রকম ভেদের 
লোপ অথবা কয়েক রকমের লোপ যাই কাম্য হক, উপায় নির্ধারণের 
আগে বিভিন্ন ভেদের স্বরূপ বোঝ! দরকার | 

এমন আদিম জাতি থাকতে পারে যাঁদের মধ্যে শ্রেণীভেদ মোটেই 
নেই অথবা খুব কম। জভ্য সমাজ যদি পুরোপুরি অশ্রেণিক হয় তবে 
তার অবস্থা কেমন হবে তা কল্পনা করা যেতে পারে। জীবনযাত্রার 
মান সকলের সমান হবে, ধনী-দরিদ্রের বৈধম্য থাকবে না) কারও যদি 
অধিক অর্থাগম হয় তবে অতিরিক্ত অর্থ সাধারণের হিতার্থে বাজেয়াপ্ত 
হবে। সকলেই সমান পরিচ্ছন্ন বা অপরিচ্ছন্ন হবে, বিবাহ ও 
সামাজিক মিলনক্ষেত্রে সুন্দর-কুৎসিত বা পণ্ডিত-মূর্খের ব্যবধান থাকবে 
না। সকলেই শিক্ষী, জীবিকা, বিবাহ আর চিকিৎসায় সমান সুযোগ 
পাঁবে। অবশ্য বিদ্যা বুদ্দি আর বলের বৈষম্য থাঁকবেই, কিন্ত তার 
জন্য আখিক অবস্থা বা! সামাজিক প্রতিষ্ঠার তারতম্য হবে না। 
ছঃসাধ্য রোগ বা বার্ধক্যের ফলে যাঁর অকর্মণ্য তাঁদের রক্ষা ব৷ 
অরক্ষার ব্যবস্থ। রাষ্ট্র কর্তৃক নির্ধারিত হবে । 

ইতিহাসে দেখা যায়, অন্পসংখ্যক লোক যদি অত্যন্ত বিপদগ্রস্ত হয় 
বা নির্ধাতন ভোগ করে তবে তারা আত্মরক্ষার প্রয়োজনে ভেদবুদ্ধি 
ত্যাগ করে সমভোগী সংঘ গঠন করে । রোমান সাম্রাজ্যে অত্যাচারিত 
গ্রীষ্টানদের সমাজ প্রায় অশ্রেণিক ছিল । নাতসি-বিতাড়িত অনেক 

ইছুদী-পরিবারও নির্বাসনে এসে শ্রেণীভেদ পরিহার করেছিল। কিন্তু 
অবস্থার উন্নতির সঙ্গে সঙ্গে ভেদবুদ্ধি আবার পূব হয়। 

বর্তমান হিন্দুসমাজে একই ভেদ বিভিন্ন মাত্রায় দেখা যায়। 
অব্রাক্গণের বাড়ীতে প্রাচীনপন্থী নিষ্ঠাবান ব্রাহ্মণ অন্নগ্রহণ করেন না। 
ধারা অল্প গোড়া তারা বৈগ্ভকায়স্থাদি ভক্শ্রেণীর নিমন্ত্রণ রক্ষা করেন, 
কিন্তু পৃথক পঙক্তিতে বসেন। যাঁরা আর একটু উদার তারা বিবাহ, 
শ্রাদ্ধ ইত্যাদির ভোজে পঙ.ক্তিবিচার করেন কিন্তু অন্যত্র করেন না। 
যারা আরও সংস্কারযুক্ত তারা কোনও ক্ষেত্রেই করেন না । ভোজন 
ব্যাপারে ব্রা্মগণাঁদি উচ্চবর্ণ বহু শ্রেণীতে বিভক্ত, তবে এই ভেদ ক্রমশ 
কমে আসছে। 

আমার এক ব্রাহ্মণ বন্ধু স্বজাতিকে চার শ্রেণীতে ভাগ করেছেন । 
সর্বনিম্ন ব1 চতুর্থ শ্রেণীর ব্রাহ্মণ পরিচিত অক্রান্মণকে দেখলে আগেই 
নমস্কার করেন। কেউ কেউ এতই পতিত ষে শূত্রকে ভূমিষ্ঠ হয়ে 
প্রণাম করতেও তাদের বাধে না। যাঁরা তৃতীয় শ্রেণীর তারা নমস্কার 
পাবার পর প্রতিনমস্কার করেন । দ্বিতীয় শ্রেণীর ব্রাহ্মণ প্রতিনমস্কার 
করেন না, বড়জোর একটু হাত ব। মাথ! নাড়েন। প্রথম শ্রেণীর বিপ্র 
অতি বদান্, প্রণাম পেলেই পদধূলি দেবার জন্য পা বাড়িয়ে দেন। 

উচ্চবর্ণের বা আভিজাত্যের অভিমান অসংখ্য লোকের আছে। 
ধারা অতি সঙ্জন, অপরকে ক্ষুপ্ন করার অভিপ্রায় ধাদের কিছুমাত্র 
নেই, এমন লোৌকেরও আছে। এরা শাস্্রবিধি বা নিজ সমাজের 
চিরাচরিত প্রথা লঙ্ঘন করতে চাঁন না, মনে করেন তাতে পাপ ব৷ 
জাতিপাত বা মর্ধাদাহানি হয়। অনেকে নিবিচারে কেবল সংস্কার ব! 
অভ্যাসের বশেই স্বাতন্ত্য বজায় রাখেন। ধারা অল্পাধিক সংস্কারমুক্ত 
তাদের প্রত্যবায়ের ভয় না থাকলেও নিজ সমাজের ভয় আছে, সেজন্য 
অবস্থা বুঝে নিয়ম পাঁলন বা লঙ্ঘন করেন। বারা আরও উদার ও 

সাহসী তার! বর্ণানুসারে শ্রেণীবিচার করেন না, শুধু দেখেন পউ.ক্তির 
লোকের বেশ ও আচরণ সভ্যজনোচিত কিনা । ধারা পূর্ণমাত্রায় 
সমদর্শী তার! কিছুই বিচার করেন না, কিন্তু তাদের সংখ্যা অতি অল্প। 

ভারতবর্ষের হিন্দ্ুসমাজের জাতিভেদ দূর করার চেষ্টা মাঝে মাঝে 
হয়েছে, কিন্তু তার ফলে ধর্গগত ভেদের উৎপত্তি হয়েছে । বৌদ্ধ, 
শিখ, বৈরাগী বৈষ্ণব, ব্রাহ্ম প্রভৃতি সম্প্রদায় স্বতন্্ সমাজের স্যষ্টি 
করেছেন। অনেকে বলে থাকেন, চৈতন্যদেব ও রামকৃষ্ণদেব সংস্কার- 
মুক্ত ছিলেন, বর্ণভৈদের কঠোরতা মানতেন না । একথা যে মিথ্যা 
তা শ্রীযুক্ত বসন্তকুমার চট্টোপাধ্যায় প্রমাণ করেছেন। সম্প্রতি 
সংবাদপত্রে বহু নিবন্ধে তিনি দেখিয়েছেন যে শ্রীচৈতন্য ও শ্রীরামকৃষ্ণ 
অব্রান্ধণের অন্ন গ্রহণ করতেন নাঁ। এঁরা উচ্চনীচ সকলের জন্য 
ভক্তিবাদ প্রচার করেছেন, ধর্মমতের সংকীর্ণতা নিরসনের চেষ্টা করেছেন, 
কিন্তু সমাজব্যবস্থা ব। লোকাচারে হস্তক্ষেপ করেন নি। রামমোহন 
রায় ও তাঁর অনুবর্তারাই এদেশে সমাজসংস্কারের প্রবর্তক ৷ অস্পৃশ্ঠতার 
বিরুদ্ধে প্রবল প্রচার বিবেকানন্দ আরম্ভ করে গেছেন। আজকাল 
প্রতিপত্তিশালী ধর্মোপদেষ্টা গুনর অভাব নেই, কিন্তু তাঁরা কেউ 
বিবেকানন্দর তুল্য সাহসী জনহিততব্রতী নন, সামাজিক দোষ শোধনের 
কোনও চেষ্টাই করেন না । 

এককালে এদেশের ভদ্র্েনীই উচ্চশিক্ষা আর ভদ্রোচিত জীবিকার 
স্যোগ পেত। দারিপ্র্যের জন্য এবং ক্ষমতাবান আত্মীয়বন্ধুর অভাবে 
ভদ্রেতর শ্রেনী এই স্বযোগ পেত না। শ্শিক্ষা ও জীবিকার ক্ষেত্রে এই 
বৈষম্য এখন ক্রমশ কমে আসছে, কালক্রমে একবারে লোপ পাবার 
সম্ভাবনা আছে। 

শিক্ষা আর প্রচারের ফলে জাতিগত বর্ণগত ও বংশগত ভেদবুদ্ধি 
দুর হতে পারে, কিন্তু অপরিচ্ছন্নতা আর অমাজিত আচরণের প্রতি 


বিচিস্তা ১৩৪ 


বিদ্বেষ ত্যাগ করা ছুঃসাধ্য । শুচিতার ধারণা সকলের সমান নয়। 
এদেশের লৌক আহারের পর আচমন করে, মলত্যাগের পর জলশৌচ 
করে, অতি দরিদ্রও প্রত্যহ স্নান করে। এই সব বিষয়ে অধিকাংশ 
পাশ্চাত্য জাতি অপেক্ষাকৃত অপরিচ্ছন্ন। অনেক ইওরোপীয় নারী 
তার সন্তানের মুখ থুতু দিয়ে পরিক্ষার করে দেয়, বিড়াল যেমন করে । 

কয়েকটি বিষয়ে শুচিতায় শ্রেষ্ঠ হলেও ভাঁরতবাসীর কদভ্যাস 
অনেক আছে। যে অপরিচ্ছন্নত! দারিদ্র্যের ফল তা ধরছি না, কিন্তু 
যারা অর্থবান ও ভদ্রশ্রেণীভূক্ত তাদেরও অনেক বিষয়ে শুচিতার অভাব 
দেখা যায়। বড় সওদাগরী আপিসে সাহেব আর দেশী কর্মচারীর জন্য 
আলাদ। সিঁড়ি আছে। এখনকার দ্রেশী সাঁহেবরাও বোঁধ হয় এই 
ব্যবস্থা! বজায় রেখেছেন। পার্থক্যের কারণ কি তা সিঁড়ি দেখলেই 
বোঝা যায়। ভারতবাসীর বিচারে নিষ্ঠীবনের স্পর্শই ঘৃণ্য, দৃশ্য নয়, 
যত্র তত্র থুতু ফেলার অভ্যাস বু লোকের আছে। দেশী সিঁড়ির 
স্থানে স্থানে আধার আছে, কিন্তু তাতে অভীষ্ট ফল হয় না, আধার 
ছাপিয়ে দেওয়ালে পর্ষন্ত পানের পিকের দাগ লাগে । সাহেবী সি'ড়ির 
এই বীভৎস কলঙ্ক নেই। যারা পরিচ্ছন্নতা চায় তাদের পৃথক সিঁড়ি 
আর পৃথক সমাজ না হলে চলে না । 

্লাব বা আড্ডায় সমশ্রেণীর লোৌকেই স্থান পাঁয়। বিলাতী ক্লাবে 
প্রবেশের নিরম খুব কড়া, যে-কেউ ইচ্ছা করলেই সদস্য হতে পারে না। 
বাঙালীর আড্ডায় সাধারণত নির্দিষ্ট কয়েক জনকেই দেখা যাঁয় কিন্ত 
নৃতন লোকও স্থান পায় ঘ্দি তাঁর আচার-ব্যবহার বিসদৃশ না হয়। 
ক্লাব বা আড্ডার ঘে রীতি, দেবমন্রির বা উপাসনাগৃহেরও তাই ৷ ধিনি 
মন্দির প্রতিষ্ঠা করেন তিনি সাধারণত নিজ শ্রেণীর জন্যই করেন, এই 
কারণে নিয় জাতি মন্দিরপ্রবেশে বাঁধা পায়। কালক্রমে যদি 
প্রতিষ্ঠাতার উত্তরাধিকারীদের ্বত্বের প্রমাণ লোপ পায় তবে সরকারী 

আদেশে আপামর সকলেই প্রবেশাধিকার পেতে পারে । ভারতের 
অনেক বিখ্যাত মন্দিরে তাই হয়েছে। কিন্তু যত দিন সে ব্যবস্থা না 
হয় তত দিন শ্রেণীবিচার বজায় থাকে । চণ্তীমণ্ডপ, ভাগব্তসভা, 
ব্রাহ্মসমাজ বা গির্জীয় যদি কোনও অপরিচ্ছন্ন বা কুৎসিতবেশ লোক 
আসতে চায় তবে তার উদ্দেশ ভাল হালও সে বাধ! পায়। 

জাতিবিচাঁর বা অপরিচ্ছন্নতায় আপত্তি না থাকলেও নানা কারণে 
ভেদজ্ঞান আসে । আকৃতি, পরিচ্ছদ, ভাষা, খাছ, সংস্কৃতি, বিত্ত, সমাজ, 
ধর্ম», দেশ, রাজনীতি প্রভৃতির জন্যও শ্রেণীভেদ হয়। যেখানে 
অস্পৃশ্ঠ্যতা নেই (যেমন মুসলমান ও ইওরোপীয় সমাঁজে ) সেখানেও 
সৈয়দ ও মোমিন, শিক্ষিত ও অশিক্ষিত, ধনী ও দরিদ্র, মলিনবেশ 
শ্রমজীবী আর "160 ০০11) মসীজীবীর সমাজ পৃথক। পাশ্চান্তয 
দেশের অনেক হোটেলে এশিরাআফ্রিকার লোক স্থান পায় না। 
কোনও কোনও রাষ্ট্রে আইন করে এই পার্থক্য নিবারণের চেষ্টা হয়েছে, 
কিন্ত লৌকমতের পরিবর্তন হয় নি। চগ্ডল যদি শিক্ষিত সঙ্জন ধনী 
ও ভদ্রবেশী হয় তথাপি সে নিষ্ঠাবান উচ্চবর্ণ হিন্দুর বিচারে 
অপাঙক্তেয়। এশিয়াআফ্রিকার লোকের উপরেও পাশ্চান্তয জাতির 
অনুরূপ ঘ্বণা আছে। 

এদেশে ধনী ও বিলাসী সমাজ সমশ্রেণী ভিন্ন বৈবাহিক সম্বন্ধ 
করতে চান না, পাছে শ্বশুরালয়ে মোটা চালচলনে কন্যার কষ্ট হয় বা 
বরের মর্াদাহানি হয়। অন্পবিত্ত হিন্দু যৌথ পরিবারে অসবর্ণ বিবাহ 
খুব কম দেখা! যায়, কিন্তু যেখানে দম্পতির নিজের আত্মীয়বর্গ থেকে 
পৃথক হয়ে বাস করবার সামর্থ্য আছে সেখানে অসবর্ণ বিবাহ ক্রমশ 
প্রচলিত হচ্ছে। 

ভারতের তুলনায় ইওরোপ-আমেরিকাঁর ভদ্রসমাজে আচারগত 
ভেদ কম, তথাপি রাজনীতিক কারণে বিদ্বেষ দেখা যায়। ব্রিটিশ ও 

জার্মন জাতির উৎপত্তি ধর্ম ও সংস্কৃতির পার্থক্য বেশী নয়, কিন্তু 
যুদ্ধ বাধলেই জার্সনরা হুন আখ্যা পায়। গত যুদ্ধে মিত্র-পক্ষে 
থাকার সময় রাশিয়। জাতে উঠেছিল, কিন্তু এখন আবার অর্ধসভ্য 
এশিয়াটিক হয়ে গেছে, তাদের শায়েস্ত। করবার জন্য বিজ্ঞানবলী জার্মন 
বীর জাতির প্রয়োজন হয়েছে । 

লোকে কেবল যুক্তি আর ন্যায়বুদ্ধির বশে চলে না, বহুকাল থেকে 
বংশপরম্পরায় যে সংস্কার বদ্ধমূল হয় তা দূর করা সহজ নয় । কালক্রমে 
শিক্ষা আর প্রচারের ফলে অনেক বিষয়ে ভেদজ্ঞান কমে যাবে তাতে 
সন্দেহ নেই, কিন্তু কয়েকটি ক্ষেত্রে শ্রেণীলোপের সম্ভাবনা অত্যন্স। 
বর্তমান সমাজে যেসব পরিবর্তন হচ্ছে তা থেকে ভবিষ্যৎ সম্বন্ধে এই 
অনুমান কর! যেতে পারে 

(১) বিদ্যা, বিচারশক্তি, নীতিজ্ঞান প্রভৃতি অর্জনের সামর্থ্য সকলের 
সমান নয়, কিন্ত জাতি বর্ণ ব! শ্রেণী অনুসারে কোনও তারতম্য হয় না, 
প্রতিবেশ (00170717107) এবং শিক্ষার স্বযোগ সমান হলে সকল 
শ্রেণীর লোকই তুল্য সামর্থ্য দেখাতে পারে । শ্রেণীবিশেষের সহজাত 
মানসিক উৎকর্ষ বা বংশগত আভিজাত্য থাকতে পারে নাঁ_এই 
বৈজ্ঞানিক সিদ্ধান্ত কালক্রমে শিক্ষিত জন মেনে নেবে। যাঁদের 
দু়বদ্ধ অন্ধ সংস্কার আছে (যেমন হিটলারের সহকারিগণ, দক্ষিণ 
আফিকার ডাচ-বংশীয় আফ্রিকাণ্ডার জাতি, মাকিন দেশের নিগ্রো- 
বিদ্বেষী শ্বেতাঙ্গ সম্প্রদায় এবং এদেশের অনেক উচ্চ বর্ণের লোক ) 
তাদের ধারণার পরিবর্তন হতে বিলম্ব হবে | 

(২) অনুকূল লোকমত এবং সরকারী চেষ্টার ফলে এ দেশে 
অস্পৃশ্ঠতা শীঘ্রই দূর হবে। 

(৩) যৌথ পরিবার লোপের ফলে অসবর্ণ বিবাহ ক্রমশ 
বহুপ্রচলিত হবে, ভিন্নপ্রদেশবাসীর মধ্যেও বিবাহ বৃদ্ধি পাবে। 

(৪) আকৃতি, পরিচ্ছদ, ভাষা, খাছ, সংস্কৃতি আঁর ধর্মের পার্থক্যের 
জন্য অপরের প্রতি যে বিরাগ দেখা যায় তা শিক্ষার বিস্তার এবং 
অধিকতর সংসর্গের ফলে ক্রমশ কমে যাবে। 

(৫) যাদের বিদ্যা রুচি বৃত্তি বা রাজনীতি সমান তারা এখনকার 
মত ভবিষ্যতেও সংঘ ক্লাব বা ইউনিয়ন গঠন করবে কিন্তু এইপ্রকার 
দলবন্ধনের ফলে বর্ণভেদের তুল্য সামাজিক ভেদের উদ্ভব হবে ন1। 

(৬) অনেক রাষ্ট্র সমাজতন্ত্র অনুসারে ধনী-দরিদ্রের ভেদ কমাবার 
চেষ্টা করছে। তার ফলে দারিদ্র্জনিত হীনতা৷ যথা অশিক্ষা, অসংস্কৃতি, 
অপরিচ্ছন্নতা প্রভৃতি ক্রমশ দূর হবে এবং সামাজিক বৈষম্য কমবে । 
কিন্তু ধনবৈষম্য একেবারে দূর হবে না, সৌভিএট রাষ্ট্রে হয় নি। 

(৭) যে অপরিচ্ছন্নতা বহু দিনের কদভ্যাসের ফল তা দূর করার 
জন্য প্রবল প্রচার আবশ্তক, যেমন অস্পৃশ্ঠতা নিবারণের জন্য হয়েছে । 
ধারা রাজনীতিক প্রচারকার্ষে নিযুক্ত আছেন তারা জনসাধারণের 
কদভ্যাঁস নিবারণের জন্য কিছু সময় দিলে সমাজের মঙ্গল হবে। 
সংবাদপত্রেরও এ বিষয়ে কর্তব্য আছে । 

(৮) পূর্বের তুলনায় প্রাচ্য ও পাশ্চান্তয জাতির মধ্যে বিবাহ 
বেড়েছে, কিন্তু বহুপ্রচলিত হবার জন্তাবনা কম। এইরূপ বিবাহের 
ফলে নূতন ইওরেশীয় সমাজের স্থপতি হচ্ছে না, সন্তানরা পিতা বা 
মাতার সমাজের অন্তর্ভুক্ত হয়ে যাচ্ছে। প্রত্যেক জাতিরই কতকগুলি 
দৈহিক বৈশিষ্ট্য দেখ! যায়। রূপবিচারের সময় লোকে সাধারণত 
সেই সব বৈশিষ্ট্যের প্রতি লক্ষ্য রাখে । কট! চোখ আর কটা চুল 
অধিকাংশ ভারতবাসীর পছন্দ নয়। এই প্রকার রুচিভেদের জন্ট 
বিবাহের ক্ষেত্রে শ্রেণীভেদ মোটের উপর বজায় থাকবে । তবে কাঁল- 
ক্রমে রুচির পরিবর্তন হতে পারে । শুনতে পাই, পাশ্চাত্ত্য সমাজে 
নিগ্রো জাজ-সংগীতের মত নিগ্রো দেহসৌষ্ঠবেরও সমঝদার বাড়ছে। 


বিচিন্তা ১৩৮ 


মোট কথা, অচির ভবিত্তে পূর্ণমাত্রায় অশ্রেণিক সমাজ হবার 
সম্ভাবনা নেই। কিন্তু এই আশ! কর! যেতে পাবে-__মান্নুষের ন্যায়বুদ্ধি 
ক্রমশ বুদ্ধি পাবে, তার ফলে শ্রেণীগত বৈষম্য কমবে। যে ক্ষেত্রে 
জনসাধারণ উদাসীন সেখানে রাষ্ট্রীয় চেষ্টায় সামাজিক অন্যায়ের 
প্রতিকার হবে, তাঁর ফলেও শ্রেণীভে«. কমবে । মানবস্বভাবের যে 
বৃহৎ অংশ জন্মগত নয়, শিক্ষা চর্ধা আর পরিবেশের ফল, সেই অংশের 
গঠনে সম্ভবত ভবিষ্যতে সকলেই সমান সুযোগ পাবে, তবে এই 
সামাজিক পরিবর্তন সকল রাষ্ট্রে মান ভাবে ঘটবে না। 

১৩৬১ 


নিসগর্চর্া 

কালিদাস যদি বাডালী হতেন তবে বোধ হয় মেঘদূতের পৃবমেঘ 
লিখতেন না কিংবা খুব সংক্ষেপে সারতেন, কিন্তু উত্তরমেঘ সবিস্তারে 
লিখতেন এবং তাতে বিস্তর “মনস্তত্ব' জুড়ে দিতেন । প্রাকৃতিক বিষয় 
সম্বন্ধে বাঙালী অনেকটা উদাসীন, প্রাচীন ভারতীয় এবং পাশ্চাত্য 
লেখকদের মতন নিসর্গগ্রীতি আমাদের সাহিত্যিকদের মধ্যে বেশী দেখা 
যায় না। 

কলকাতা ইট কাঠ লোহা কংক্রীটের শহর, কর্জন পার্ক আর 
ইডেন গার্ডেন ধ্বংস করতে আনাদের কষ্ট হয় নি। কিন্তু জন- 
সাধারণের উপেক্ষা সত্বেও অনেক রাস্তার ধারে আর পার্কে এখনও 
গাছপালা আছে, তাতে বিভিন্ন খতুতে বিচিত্র সমারোহ এখনও দেখা 
যায়। ইংরেজী স্টেট্সম্যান কাগজে মাঝে মাঝে তার বর্ণনা থাকে । 
বর্ধাকালে কলকাতার উপকণ্ঠে যে ভেক-সমাগম হয় আর অষ্টপ্রহর- 
ব্যাপী মকমক আলাপ শোনা যায় তার একটি মনোজ্ঞ বিবরণ কয়েক 
বৎসর আগে উক্ত পত্রে পড়েছিলাম । 

দেশী সংবাদপত্রে এসব বিবরণ থাকে না। বাঙালীর মনে সাপ 
ব্যাং শেয়াল পোকামাকড় প্রভৃতির কথ! রসের সঞ্চার করে না, অথচ 
প্রাচীন সংস্কৃত কাব্যে এই সব প্রাণী প্রচুর সমাদর পেয়েছে এবং 
পাশ্চাত্য লেখকরাও এদের উপেক্ষা করেন না। প্রতিদিন বিকালে 
আমাদের মাথার উপর দিয়ে আকাশপথে এক দিক থেকে আর এক 
দিকে ঝাঁকে ঝাকে পাখি উড়ে যায়, আমরা তাঁদের পরিচয় জিজ্ঞাসা 
করি না। বাড়ির কাছে গাছপালা থাকলে চৈত্র বৈশাখ মাসে কাক 
শালিক তাতে বাস! বাঁধে, বর্ষা আর শীতের শেষে নানারকম প্রজাপতি 
আসে, আমরা তাদের গ্রাহ্ করি না। সেদিন এক ইংরেজী 

পত্রিকায় পড়েছি, এক শৌখিন ভদ্রলোক তার বাড়ির সামনে বাগান 
তৈরি করে একটি সাইন বোর্ড টাডিয়েছিলেন-__0066910105 29 
চ619017691 বাঙালী এমন ছেলেমান্ুুষী রসিকতা করে না। 

অনেক বৎসর পূর্বে কোনও এক বাঁংলা সংবাদপত্রে একজন 
অনুযোগ করেছিলেন-_ দেশ এখন সাম্জদায়িক দাঙ্গায় বিপন্ন, কিন্ত 
আমাদের কবি আবৃত্তি করছেন-_হ্দয় আমার নাচে রে, ময়ূরের মত 
নাচে রে! এই কি নাচবার সময়? কবি এর সমুচিত উত্তর 
দিয়েছিলেন। সংবাদপত্রের অনেক বিজ্ঞ পাঠক বলবেন, জগদ্ব্যাগী 
অশান্তির জন্ত আমরা উদ্বিগ্ন হয়ে আছি, এখন শুধু দেশের আর 
বিদেশের রাজনীতিক জংবাদ চাই, পুলিসের গুলিতে কজন মরল 
জানতে চাই, রেশনের চাল কবে বাড়ানো হবে তাঁর নিশ্চিত 
প্রতিশ্রুতি চাই; এই ছুদদিনে তুচ্ছ বিষয়ে আমাদের আগ্রহ থাকতে 
পারে না। কিন্তু তবুও দেখতে পাই কুৎসিত মকদ্দমার বিবরণ 
লোকে নিবিষ্ট হয়ে পড়ে । সাপের ছুই পা, ছাঁগলীর গর্ভে মর্কটের 
জন্ম, অমুক স্বামীজীর অনুষ্ঠিত বিশ্বশান্তি যজ্ঞে এক শ মন দ্বৃতাহৃতি, 
অমুক অবতারের জন্মোৎসবে বত্রিশটা স্পেশাল ট্রেনে ভক্তসমাগম__ 
এইসব খবরও অনেক পাঠকের চিন্তাকর্ষণ করে। কিন্ত কবে কোথায় 
অশথগাছ হঠাৎ তামা-রঙের ঝকঝকে পাতায় ছেয়ে গেল, গুলমোর 
সৌদালি বা জারুলের ফুল ফুটল, কোথায় ব্যাং ডাকল, আকাশে বক 
না হাস কিসের ঝাঁক উড়ে গেল-_এসব তুচ্ছ খবরে লেখক ব! 
পাঠকের আগ্রহ হবে কেন ? আমাদের অধিকাংশ গল্পলেখক মিস্টার 
বাস্থ্র মিসেস চ্যাটাজি বা কলেজের ছেলেমেয়ের প্রেমলীল! নিয়ে 
ব্স্ত। কেউ কেউ প্রাচীন বিপ্লবীদের জের এখনও টানছেন, কেউ 
কেউ নব বিপ্বীদের আসরে নামাবার চেষ্টা করছেন । এ'দের ছ-সাত শ 
পাতার গল্পে টমাস হাড়ির মতন নিসর্গবর্ণনার স্থান হয় ন1। 

ব্যতিক্রম অবশ্য আছে। এ যুগের অনেক কবি, বিশেষত ষারা 
অত্যাধুনিক নন, এখনও নিসর্গচ1 করেন। এমন গল্পকারও আছেন 
ধার! শুধু মানুষ-মানুষীর কথা লেখেন না, বৃক্ষ লতা ইতরপ্রাণী নদী 
প্রাস্তর ইত্যাদিকেও গ্রন্থে সাদরে স্থান দিয়েছেন । তথাপি বলা যায়, 
ইংরেজ ও প্রাচীন সংস্কৃত লেখকদের তুলনায় আধুনিক বাঙালী 
লেখক নিসর্গচচায় বিমুখ । 
উপনিষদের খধি সমগ্র নিসর্গে ব্রন্মোপলন্ধি করে বলেছেন-_ 
নীলঃ পতঙ্গে৷ হরিতো। লোহিতাক্ষ- 
স্তুড়িদ্গর্ড খতবঃ সমুদ্রাঃ। 
তুমি নীল পতঙ্গ, হরিদ্‌বর্ণ লোহিতাক্ষ শুক তড়িদ্গর্ভ মেঘ, 
খতুসকল, সমুদ্রসনকল । 
প্রাচীন সংস্কৃত কবিদের মধ্যে অকৃত্রিম নিসর্গচিত্রণে বোধ হয় 
বালীকি শ্রেষ্ঠ । বর্ধাবর্ণনায় তিনি লিখেছেন, 
স্বনৈর্ঘনানাং প্লবগাঃ প্রবুদ্ধা 
বিহায় নিদ্রাং চিরসন্নিরুদ্ধাম্‌। 
অনেকরূপাকৃতিবর্ণনাদ। 
নবান্বধারাভিহতা৷ নদন্তি ॥ 


- নানা আকারের নানা বর্ণের ভেক অবরুদ্ধ স্থানে দীর্ঘকাল 
নিদ্রিত ছিল, এখন তার! মেঘের শব্দে জাগরিত এবং .নবজলধারায় 
সিক্ত হয়ে নানাপ্রকাঁর রব করছে। 

কীটুস তার 11119 7১০৪911) ০% 778/05 কবিতায় লিখেছেন, 


[11100 91)9,1] 998 6100 79101-1000059 799] 
[198,079 [000 168 091190. 91691) ; 


4110 6179 917001:6 91] ড71191 01717 
(0850 010. 90101 10807] 163 9111), 
কালিদাস বোধ হয় স্বচক্ষে তিমি দেখেছিলেন তাই রুবংশে 
লিখেছেন, 
অমী শিরোভিস্তিময়ঃ অরন্ধ্ৈ- 
রূধবং বিতন্বন্তি জলপ্রবাহান্‌ ॥ 
-_-ওই তিমিকুল মস্তকের রন্ধ দিয়ে উপর দিকে জলপ্রবাঁহ ক্ষেপণ 
করছে । 
কিপলিং নেকড়ে বাঘের গান লিখেছেন, 
489 0109 055] চ্2,5 10001710019 
১1101010102" 1091190 
(0700, 6৮100) 8/0.0 8/9:217 ! 
4100 2009 10)00 01), 170: & 000 
1081)090. 01) 
10020) 019 10200. 11) 0100 চ্ 9০04 
৮৮109 6100 ৮110. 0901 901), 
11719 1) 90900%110 2%10100, 19017010 
(01009, 61009) 2000. 20911) ! 
এইপ্রকাঁর বর্ণনার অনুরক্ত পাঠক এককাঁলে অনেক ছিল, কিন্তু 
এখন বড় একটা দেখা যায় না। লোকের রুচি কি বদলে গেছে? 
বোধ হয় যায় নি, অবহেলায় চাপা পড়ে আছে। 
খাবারওয়ালাকে যদি প্রশ্শ করি_ মিষ্টান্ন রং দাও কেন, বিকট 
বিলিতী গন্ধ দাও কেন, সে উত্তর দেয়, খদ্দের এইরকম রং আর গন্ধ 
চায় যে। কথাট! পুরোপুরি সত্য নয়। তীব্র কৃত্রিম গন্ধযুক্ত সবুজ 
রঙের গ্রীন ম্যাংগো সন্দেশ পছন্দ করে এমন লোক হয়তো আছে। 
কিন্ত আসল কথা, খাবারওয়াল! নিজের রুচি আর বুদ্ধি অনুসারে 

যে রং দেয়, গন্ধ দেয়, অদ্ভূত অদ্ভুত নাম দেয়, ক্রেতা তাতেই অভ্যস্ত 
হয়ে পড়ে, মনে করে এই হচ্ছে আধুনিক ফ্যাশন। খাছ্ের স্বাভাবিক 
বর্ণ, গন্ধ স্বাদ অনেকেরই ভাল লাগে, কিন্তু মিষ্টান্নকার তা বোঝে না। 
অনেক গল্পকারও পাঠকসাধারণের স্বাভাবিক স্স্থ রুচির দিকে লক্ষ্য 
রাখা আবম্তক মনে করেন না। লোকে বিকৃত প্রেম আর লালসার 
চিত্র চায়, রোমাঞ্চ চাঁয়, সেজন্য আমাদের কথাগ্রন্থে তাই থাকে__ 
এ কথা সম্পূর্ণ সত্য নয়। গল্পকার নিজের রুচি অন্ুসারেই লেখেন 
এবং তিনি যদি শক্তিমান হন তবে পাঠকবর্গের মনেও তার রুচি 
সঞ্চারিত হয়। পাঠক ফরমাশ করে না, লেখকের কাঁছ থেকে 
যা পায় তাই হাল ফ্যাশন বলে মেনে নেয় । 

রাজনীতিক সামাজিক আথিক প্রভৃতি নানা সমস্তা আমাদের 
আছে। সাময়িক পত্রে এবং অন্যান্য সাহিত্যে তার বহু আলোচন৷! 
অবশ্যই বাঞ্নীয়। কিন্তু পাঠকের মন শুধু সমস্তা আর তত্বকথার 
আলোচনায় তৃপ্ত হয় না, নানাবিধ রসের কামনা করে। বাংল। 
সাহিত্য উন্নতির পথে চলেছে, দেশ স্বাধীন হওয়ায় লোকের কর্মক্ষেত্র 
বেড়ে গেছে, গল্পের পাত্ররা এখন শুধু জমিদারপুত্র কেরানী লেখক 
চিত্রকর নয়, পাত্রীর! শুধু গৃহপালিত অল্নশিক্ষিতা কন্য। বা কুলবধূনয়। 
বাঙালী অনেক রকম বিজ্ঞান শিখছে, দেশবিদেশে বেড়াচ্ছে, কেউ 
কেউ নৈসগিক তথ্যের সন্ধানে অভিযানও করছে । কিন্তু এখনও 
আমাদের কথাসাহিত্যের প্রধান অবলম্বন প্রেম। পরিবর্তন এই 
হয়েছে- প্রেমের আর স্বাভাবিক রূপ নেই, “আবেদন” বৃদ্ধির জন্য 
তাতে বিলিতী রং আর গন্ধ যোগ করা হয়। অধিকাংশ পাশ্চাত্তয 
গল্পও প্রেমমূলক, কিন্তু প্রেমবজ্িত গল্প আর গল্পতুল্য স্থুখপাঠ্য লব্ঘু 
সাহিত্যও প্রচুর আছে এবং পাঠকরা তা আগ্রহের জঙ্গেই পড়ে। 
বাংলা শিশুপাঠ্য গল্প আর বিলিতীর নকল ডিটেকটিভ কাহিনী অনেক 

আছে, অন্ন স্বল্প ভ্রমণকথাও আছে, কিন্তু আমাদের সাহিত্যে 
পাশ্চাত্ত্ের মতন বৈচিত্র্য এখনও দেখ যায় না। 

শুধু কৌতৃহলনিবৃত্তি বা উত্তেজনার জন্য লোকে খবরের কাগজ 
আর কথাগ্রন্থ পড়ে না, শান্তরসও অসখ্য পাঠকের প্রিয়। শান্তরস 
অর্থে শুধু নামে রুচি বা ভক্তিরস নয়। বিস্তর বাঙালী স্্রীপুরুষ 
আজকাল এই রসে ডুবে আছে, তার বুদ্ধির জন্য সাহিত্যিকদের চেষ্টা 
অনাবশ্যক। নামে রুচি ছাড়া জীবে দয়াও চার যোগ্য । কিন্তু 
জীব শুধু দয়ার ভিখারী নয়, গ্রীতি বিস্ময় আর কৌতৃহলেরও পাত্র । 

মান্নষ জীবজগতের অংশ, উদ্ভিদ-প্রাণীর সঙ্গে তার আদিম 
আত্মীয় সম্পর্ক। আমাদের স্বজাতির মধ্যে শক্রমিত্র আছে, উদ্ভিদ- 
প্রাণীর মধ্যেও মানুষের উপকারী অপকারী আছে, কিন্তু তাঁর জন্য 
সমগ্র জীবজগতের সঙ্গে আমাদের হ্ৃছ্ভতার হানি হয় নি। 

অরণ্য জনপদ নগর যেখানেই বাস করুক, আবালবুদ্ধবনিত। 
স্ুস্থচিন্ত মানুষ মাত্রেরই সহজাত নিসর্গগ্রীতি আছে। নাগরিক 
জীবনযাত্রায় তা অবদমিত হতে পারে কিন্তু লুপ্ত হয় না । প্রাকৃতিক 
প্রতিবেশের সঙ্গে আমাদের এই চিরন্তন জন্বন্ধ এবং প্রতিবেশী বৃক্ষ 
লতা গুল্ম পশুপক্ষী পতঙ্গাদির প্রতি স্সেহ বিস্ময় আর কৌতূহলের 
ভাব প্রাচীন ভারতীয় সাহিত্যে অনাবিল শাস্তরসের উপাদান 
যুগিয়েছে । পাঁশ্চান্ত লেখক আর পাঠকরাও এই রসের পরম ভক্ত। 
কালিদাসের শকুন্তলা আর মেঘদূত প্রধানত নিসর্গচিত্রের জন্যই 
ইওরোপীয় পাঠকের মনোহরণ করেছে । আধুনিক বাঙালী লেখকরা 
যদি শান্তরসের এই হগ্ধ চিরন্তন উপাদান উপেক্ষা করেন তবে আমাদের 
সাহিত্য ও সংস্কৃতি বঞ্চিত হবে। 

অনেক বংসর আগেকার ঘটনা । ছুটি ছেলে ভ্রকুটি করে ঠোট 
কামড়ে হাতে ইট নিয়ে মুখোমুখি দরীড়িয়ে আছে । বয়স দশ-এগারো, 
সম্পর্কে মাসতুতো ভাই। এর! প্রচণ্ড ঝগড়া করেছে, এখন পরম্পর 
ভয় দেখাচ্ছে, হয়তো একটু পরেই ইট ছুড়বে। তাঁর পরিণাম 
কি সাংঘাতিক হবে তা এরা মোটামুটি বোঝে, তবু মারতে প্রস্তত 
আছে। এদের মায়েরা দূর থেকে দেখে ভয়ে টেচিয়ে উঠলেন। 
দুজনেই আমার ভাগনে, একটু খাতিরও করে, স্তরাং এদের নিরস্ত্র 
করতে আমাকে বেগ পেতে হয় নি। 

মাকিন আর সোভিএট যুক্তরাষ্ট্রের কর্তাদের বর্তমান অবস্থ। প্রায় 
ওই রকম, কিন্তু ওদের মামা নেই। এই ছুই পরাক্রাস্ত রাষ্ট্র পরমাণু 
বোমা উদ্যত করে পরস্পর বিভীষিকা! দেখাচ্ছে, মানবজাতি ত্রস্ত হয়ে 
আছে। রফার চেষ্টা হচ্ছে, কিন্তু তা সফল হবে কিনা বলা যায় না। 
বিগত ত্রিশ বৎসরের মধ্যে ছুই মহাযুদ্ধ হয়ে গেছে, আর একটা মহত্তর 
প্রলয়ংকর যুদ্ধের সন্তাবনা দেখা দিয়েছে। অনেকে বলছেন, এই 
পৃথিবীব্যাপী আতঙ্ক আর অশান্তির মূল হচ্ছে বিজ্ঞানের অতিবৃদ্ধি। 
এদের যুক্তি এই রকম । 

পরমাণু-বোমা আবিষ্কারের পূর্বে যুদ্ধ এত ভয়াবহ ছিল ন1। প্রথম 
মহাঁযুদ্ধে আকাশযষানের সংখ্যা কম ছিল সেজন্য বোমা-বর্ষণে ব্যাপক 
ভাবে জনপদ ধ্বংস হয় নি। ১৮৭০ খ্রীষ্টাবের ফ্রান্স-প্রুশিয়া যুদ্ধ, 
তার পর ব্রিটিশ-বৌঅর আর রুশ-জাপান যুদ্ধ প্রধানত ছুই পক্ষের 
সেনাদের মধ্যেই হয়েছিল, জনসাধারণের আধিক ক্ষতি হলেও লোক- 
ক্ষয় বেশী হয় নি। মেশিন-গন, দূরক্ষেপী কামান, ট্রপিডো, জবমেরীন, 

বোমা-বর্ধী বিমান, এবং পরিশেষে পরমাণু-বোম! উদ্ভাবনের ফলে 
মানুষের নাশিকা-শক্তি উত্তরোত্তর বেড়ে গেছে। ভবিষ্যতে হয়তো 
অন্যান্য উৎকট মারাত্মক উপায় প্রযুক্ত হবে, মহামারীর বীজ ছড়িয়ে 
বিপক্ষের দেশ নির্মনুষ্য করা হবে, অথবা এমন গ্যাঁস বা তেজক্ফ্রিয় পদার্থ 
বা তড়িচ্চস্বকীয় তরঙ্গ উদ্ভাবিত হবে যান স্পর্শে দেশের সমস্ত লোক 
জড়বুদ্ধি হয়ে ভেড়ার পালের মতন আত্মসমর্পণ করবে । মোট কথা, 
মানুষ বিজ্ঞান শিখেছে কিন্তু শ্রেয়স্কর জ্ঞান লাভ করে নি, বহিঃ- 
প্রকৃতিকে কতকটা বশে আনলেও অন্তঃপ্রকৃতিকে সংযত করতে পারে 
নি। তার স্বার্থবুদ্ধি প্রাচীন কালে যেমন সংকীর্ণ ছিল এখনও তাই 
আছে। বানরের হাতে যেমন তলোয়ার, শিশুর হাতে যেমন জলস্তু 
মশাল, অদৃরদর্শী অপরিণতবুদ্ধি মানুষের হাতে বিজ্ঞানও তেমনি 
ভয়ংকর । অতএব বিজ্ঞানচ্চ কিছুকাল স্থগিত থাকুক-__বিশেষ করে 
রসায়ন আর পদার্থবিদ্যা, কারণ এই ছুটোই যত অনিষ্টের মূল। 
চন্দ্রলোঁকে যাবার বিমাঁন, রেডিও-টেলিভিশন মারফত বিদেশবাসীর 
সঙ্গে মুখোমুখি আলাপ, রেশমের চাইতে মজবুত কাচের স্থৃতোর 
কাপড়, ইত্যাদি বৈজ্ঞানিক অবদানের জন্য আমরা দশ-বিশ বংসর সবুর 
করতে রাজী আছি । মান্রষের ধর্নবুদ্ধি যাতে বাড়ে সেই চেষ্টাই এখন 
সবতোভাবে করা হক। 
এই অভিযোগের প্রতিবাদে বিজ্ঞীনচ্চার সমর্থকগণ বলতে পারেন 
- সেকালে যখন বিজ্ঞানের এত. উন্নতি হয় নি তখন কি মানুষের 
ংকট কম ছিল? নেপোলিয়নের আমলে যে সব যুদ্ধ হয়েছিল, 
তার আগে থার্টি ইয়ার্ম ওঅর, ক্যাথলিক-প্রো!টেস্টান্টদের ধঞ্যুদ্ধ, 
তুর্ক কতৃক ভারত অধিকার, শ্রীষ্টান-মুসলমানদের ক্রুজেড ও 
জেহাদ, সআ্াট অশোক আর আলেকজাণ্ীরের দিগ.বিজয়, ইত্যাদিতেও 
বিস্তর প্রাণহানি আর বহু দেশের ক্ষতি হয়েছিল। সেকালে 

লোকসংখ্যার অনুপাতে যে লোকক্ষয় হ'ত তা একালের তুলনায় 
কম নয়। 

প্রতিবাদীরা আরও বলতে পারেন- বিজ্ঞানের অপপ্রয়োগে কি 
অনিষ্ট হয়েছে শুধু তা দেখলে চলবে কেন, স্বপ্রয়োগে কত উপকার 
হয়েছে তাও দেখতে হবে। খাগ্যোৎপাঁদন বেড়েছে, ছুভিক্ষ কমেছে, 
চিকিৎসার উন্নতির ফলে শিশুমৃত্যু কমেছে, লোকের পরমায়ু বেড়েছে। 
রেলগাঁড়ি টেলিগ্রাফ টেলিফোন মোটর গাড়ি এয়ারোপ্রেন 
সিনেম। রেডিও প্রভৃতির প্রচলনে মানুষের সুখ কত বেড়ে গেছে 
তার ইয়ত্বী নেই। অতএব বিজ্ঞানের চর্চা নিষিদ্ধ করা ঘোর 
মূর্খতা | 


উক্ত বাদ-প্রতিবাদের বিচার করতে হলে ছুটি বিষয় পরিক্ষার করে 
বোঝা দরকার- বিজ্ঞান শব্ের অর্থ, এবং মানবস্বভাবের সঙ্গে 
বিজ্ঞানের সম্বন্ধ | 

সায়েন্স বা বিজ্ঞান বললে ছুই শ্রেণীর বিদ্যা বোঝায় । ছুই বিদ্যাই 
পর্যবেক্ষণ আর পরীক্ষার ফলে লব্ধ, কিন্তু একটি নিক্ষাম, অপরটি সকাম 
অর্থাৎ অভীষ্টসিদ্ধির উপায় নির্ধারণ। প্রথমটি শুধুই জ্ঞান, দ্বিতীয়টি 
প্রকৃতপক্ষে শিল্পসাধনা । মানুষের আদিম অবস্থা থেকে বিজ্ঞানের এই 
দুই ধারার চর্চা হয়ে আসছে। রবীন্দ্রনাথের একটি প্রাচীন গানে 
আছে-_মহাবিশ্বে মহাকাশে মহাকাল-মাঝে, আমি মানব একাকী 
অমি বিস্ময়ে ভ্রমি বিস্ময়ে । যারা বিস্ময় বোধ করে না এমন প্রাকৃত 
জনের সংখ্যাই জগতে বেশী। যাঁরা বিস্ময়ের ফলে রসাবঝিষ্ট বা 
ভাবসমন্বিত হন তারা কবি বা ভক্ত। আর, বিস্ময়ের মূলে যে রহম্ 
আছে তার সমাধাঁনের চেষ্টা ধারা করেন তারা বিজ্ঞানী । বিজ্ঞানীদের 
এক দল জ্ঞানলাভেই তৃপ্ত হন, এঁরা নিক্ষাম শুদ্ধবিজ্ঞানী। আর এক 

দল নিজেদের বা পরের লব্ধ জ্ঞান কাজে লাগান, এর! সকাম ফলিত- 
বিজ্ঞানী । সংখ্যায় এরাই বেশী। 

জ্যোতিষের অধিকাংশ তত্বই নিষ্ষাম বিদ্যা । হেলির ধূমকেতু প্রায় 
ছেয়াত্তর বৎসর অন্তর দেখা দেয়, মঙ্ল গ্রহের ছুই উপগ্রহ আছে, 
্রক্মাণ্ড ক্রমশ ফেঁপে উঠছে-__এই সব দ্বেনে আমাদের আনন্দ হতে 
পারে কিন্ত অন্য লাভের সন্তাবনা নেই, অন্তত আপাতত নেই। সেগুন 
আর ঘেটু একই বর্গের গাছ, চামচিকা দেহে রাডারের মতন যন্ত্র আছে, 
তারই সাহায্যে অন্ধকারে বাধা এড়িয়ে উড়ে বেড়াতে পারে- ইত্যাদি 
বৈজ্ঞানিক তত্ব এখনও কোনও সং বা অসৎ উদ্দেশ্যে লাগানো যায় নি। 
চুম্বক লোহ। টানে, তার এক প্রান্ত উত্তরে আর এক প্রান্ত দক্ষিণে 
আকৃষ্ট হয়__-এই আবিষ্কার প্রথমে শুধু জ্ঞানমাত্র বা কৌতৃহলের বিষয় 
ছিল কিন্তু পরে মানুষের কাজে লেগেছে । তপ্ত বা সিদ্ধ করলে মাংস 
সুস্বাদ হয়-__এই আবিষ্ষারের সঙ্গে সঙ্গে রন্ধনকলার উৎপত্তি 
হয়েছে। 

ভাল মন্দ নান! রকম অভীষ্ট সিদ্ধির জন্য মানুষ চিরকাল অন্ধভাবে 
বা সতর্ক হয়ে চেষ্টা করে আসছে । মোটামুটি কার্যসিদ্ধি হলেই 
সাধারণ লোকে তুষ্ট হয়, কিন্তু জনকতক কুতুহলী আছেন ধারা কার্য 
আর কারণের সম্বন্ধ ভাল করে জানতে চান। তারাই বিজ্ঞানী । 
আদিম মানুষ আবিষ্কার করেছিল যে আগুনের উপর জল বসালে 
ক্রমশ গরম হতে থাঁকে, তার পর ফোটে । বিজ্ঞানী পরীক্ষা করে 
জাঁনলেন- আঁচ যতই বাড়ানো হক, ফুটতে আরস্ত করলে জলের 
উষ্ণত। আর বাড়ে না। আমাদের দেশের অনেক পাচক পাচিকা 
এই তত্ব জানে না, জানলে ইন্ধনের খরচ হয়তো একটু কমত। 

কাণ্ুজ্ঞান (০2012010707, 9079০ ), সাধারণ অভিজ্ঞতা, আর বিজ্ঞান 
__-এই তিনের মধ্যে আকাশ পাতাল গুণগত ব্যবধান নেই। স্থুল সুক্ষ 

সব রকম জ্ঞানই পরীক্ষা পর্যবেক্ষণ অনুমান ইত্যাদির দ্বারা লব্ধ, কিন্তু 
বিজ্ঞানের বৈশিষ্ট্য এই যে তা সাবধানে অঞ্জিত, বহু প্রমাণিত, এবং 
তাতে কার্ধকারণতা যথাসম্ভব নিরূপিত। বিজ্ঞান শব্দের অপপ্রয়োগও 
খুব হয়। চিরাগত ভিত্তিহীন সংস্কার, শিল্পকলা, এমন কি খেলার 
নিয়মও বিজ্ঞান নামে চলে। ফলিত জ্যোতিষ আর সামুত্রিককে 
বিজ্ঞান বল! হয়, দরজীবিজ্ঞান শতরঞ্জবিজ্ঞানও শোনা যায়। 

ধারা নিক্ষাম জিজ্ঞাস, লাভালাভের. চিন্তা ধাদের নেই, এমন 
জ্ঞানযোগী শুদ্ধবিজ্ঞানী অনেক আছেন । কিন্তু তাদের চাইতে অনেক 
বেশী আছেন ধার! ফলকামী, বিজ্ঞানের সাহায্যে অভীষ্ট সিদ্ধি করতে 
চান। নিউটন, ফ্যারাডে, কুরী-দম্পতি ও কন্যা, আইনস্টাইন প্রভৃতি 
প্রধানত শুদ্ধবিজ্ঞানী, যদিও তাঁদের আবিষ্ষার অন্য লোকে কাজে 
লাগিয়েছে । কিন্তু এঞ্জিন টেলিফোন ফোনোগ্রাফ রেডিও রাডার 
প্রভৃতি যন্ত্রের, সালভার্সান স্টেপ্টোমাইসিন প্রভৃতি গধধের, এবং 
বন্দুক কামান টরপিডো আর আ্যাটম-হাইডৌজেন বোমা প্রভৃতি 
মারণাস্ত্রের উদ্ভাবকগণ ফললাভের জন্যই বিজ্ঞানচ্চা করেন। এদের 
কাছে বিজ্ঞান মুখ্যত কার্ধসিদ্ধির উপায়, উকিলের কাছে আইনের জ্ঞান 
যেমন মকদ্দম1! জেতবার উপায় । নব নব তত্বের আবিষ্কার এবং তত্বের 
প্রয়োগ__এই ছুই বিদ্যাই বিজ্ঞান, কিন্তু বিদ্ভার যদি অপপ্রয়োগ হয় 
তবেই তা ভয়ংকরী । 


ইতর প্রাণীর যেটুকু জ্ঞান আছে তার প্রায় সমস্তই সহজাত, কিন্ত 
মানুষ নৃতন জ্ঞান অর্জন করে, কাজে লাগায়, এবং অপরকে শেখায়। 
মানবন্বভাবের এই বৈশিষ্ট্যের ফলেই শিল্পকল! আর বিজ্ঞানের প্রসার 
হয়েছে । মানুষ নিজের প্রবৃত্তি অনুসারে বিদ্যার সুপ্রয়োগ ব৷ 
কুপ্রয়োগ করে। ছুষ্ট লোকে দলিল জাল করে, অনিষ্টকর পুস্তক 

প্রচার করে, কিন্তু সেজন্য লেখাঁপড়। নিষিদ্ধ করতে কেউ বলে ন|। 
চোরের জন্য সিঁধকাঠি আর গুণ্ডার জন্য ছোর৷ তৈরী হয়, বিষ-ওষধ 
দিয়ে মানুষ খুন করা হয়, কিন্তু কেউ চায় না যে কামারের কাঁজ আর 
ওষধ তৈরী স্থগিত থাকুক । 

কুটবুদ্ধি নিষ্ঠুর লোকে বিজ্ঞানের ম্মত্যন্ত অপপ্রয়োগ করেছে, 
অতএব সবসনম্মতিক্রমে সকল রাষ্ট্রে বিজ্ঞানচর্চ৷ স্থগিত থাঁকুক-_এই 
আবদার করা বৃথা। হবুচন্দের রাজ্যে সে রকম ব্যবস্থা হতে পারত, 
কিন্তু এখনকার কোনও রাষ্টট এ প্রস্তাবে কর্ণপাত করবে না। 
যুদ্ধবিরোধী অহিংস ভারতরাষ্ট্র সবপ্রকার উৎকট মারণাস্ত্রের লোপ চায়, 
কিন্তু ভাল কাজে লাগতে পারে এই আশায় পারমাণবিক গবেষণাও 
চালাচ্ছে। 

বিজ্ঞানচর্চ। স্থগিত রাখলে এবং পরমাণুবোমা নিষিদ্ধ করলেও 
সংকট দূর হবে না। আরও নানারকম নৃশংস যুদ্ধাস্্ব আছে__টি-এন- 
টি আর ফসফরস বোমা, চালকহীন বিমান, শব্দভেদী টউরপিডো 
ইত্যাদি । যখন কামান বন্দুক ছিল ন। তখনও মানুষ ধনুবাণ তলোয়ার 
বর্শা নিয়ে যুদ্ধ করেছে। দোষ বিজ্ঞানের নয়, মানুষের ন্বভাবেরই 
দোষ । 

অরণ্যবাসকালে শস্ত্রপাঁণি রামকে সীতা বলেছিলেন_ কদধকলুষ! 
বুদ্ধির্ভীয়তে শস্সেবনাৎ শক্স্ের সংসর্গে বুদ্ধি কদর্য ও কলুধিত হয়। 
এই বাক্য সকল যুগেই সত্য । পরম মারণাস্ত্র ষদি হাতে থাকে তবে 
শক্তিশালী রাষ্ট্রের পক্ষে সংযম অবলম্বন করা! কঠিন। কিন্তু সকল 
দেশের জনমত যদি প্রবল হয় তবে অতি পরাক্রান্ত রাষ্ট্রকেও অস্ত্রসংবরণ 
করতে হবে। প্রথম মহাযুদ্ধে বিষ-গ্যাস ছাড়া হয়েছিল, কিন্তু দ্বিতীয় 
মহাযুদ্ধে হয় ন, আয়োজন থাকলেও জনমতের বিরোধিতার জন্য দুই 
পক্ষই সংযত হয়েছিল। পরমাণু-বৌমার বিরুদ্ধেও যদি প্রবল 


১৫১ বিজ্ঞানের বিভীষিকা 


আন্দোলন হয় তবে সমগ্র সভ্য মানবসমাজের ধিক্কারের ভয়ে 
আমেরিকা -রাশিয়াকেও সংযত হতে হবে। আশার কথা, ধাদের 
কোনও কুট অভিসন্ধি নেই এমন শাস্তিকামীর ঘোষণা করছেন যে 
পরমাণুবোম! ফেলে জনপদ ধ্বংস আর অগণিত নিরীহ প্রজ। হত্যার 
চাইতে মহাপাঁতক কিছু নেই। অনেক বিজ্ঞানীও প্রচার করছেন যে 
শুধু পরাক্ষার উদ্দেশ্যেও যদি পরমাণু-বোমার বার বার বিস্ফোরণ হয় 
তবে তার কুফল এখন দেখা ন! গেলেও ভবিষ্যৎ মানবসম্তানের দেহে 
প্রকট হবে। 

ক্লীতদাসপ্রথা এক কালে বনুপ্রচলিত ছিল, কিন্তু জনমতের 
বিরোধিতায় এখন প্রায় লোপ পেয়েছে। শক্তিশালী জাতিদের 
উপনিবেশপদ্ধতি এবং ছূর্বল জাতির উপর প্রতুত্ব ক্রমশ নিন্দিত হচ্ছে। 
কালক্রমে এই অন্যায়ের প্রতিকার হবে তাতে সন্দেহ নেই । আফিম 
কোকেন প্রভৃতি মাদকের অবাধ বাণিজ্য, জলদস্থ্যতা, পাপব্যবসায়ের 
জন্য নারীহরণ প্রভৃতি রাষ্্রসংঘের সমবেত চেষ্টায় বহু পরিমাণে 
নিবারিত হয়েছে । লোকমতের প্রভাবে পরমাণুশক্তির যথেচ্ছ 
প্রয়োগও নিবারিত হতে পারবে । এচ. জি. ওয়েলস, ওয়েগ্ডেল 
উইল্কি প্রভৃতি যে একচ্ছত্রা বসুধার স্বপ্ন দেখেছেন তা বদি কোনও 
দিন সফল হয় তবে হয়তো যুদ্ধও নিবারিত হবে । 


এক কালে পাশ্চান্তয মনীষীদের আদর্শ ছিল-__সরল জীবন ও 
মহৎ চিন্তা । আজকাল শোন! যায়__মহৎ চিন্তা অবশ্যই চাই, কিন্তু 
জীবনযাত্রার মান আর সর্ববিধ ভোগ বাড়িয়ে যেতে হবে তবেই 
মানবজীবন সার্থক হবে। এই পরম পুরুষার্থ লাভের উপায় বিজ্ঞান । 
অনেক পাশ্চান্ত্য পণ্ডিত মনে করেন, বিজ্ঞানের উদ্দেশ্ঠই হচ্ছে মানুষের 
স্বাচ্ছন্দ্য আর ভোগন্ুখের বৃদ্ধি। ভারতের শান্তর বিপরীত কথা বলেছে 

_-ঘি ঢাললে যেমন আগুন বেড়ে যায় তেমনি কাম্য বস্তর উপভোগে 
কামনা শাস্ত হয় না) আরও বেড়ে যায়। পাশ্চাত্য সমৃদ্ধ দেশে 
বিলাসবহুল জীবনযাত্রার ফলে ছুনঁতি বাড়ছে, তারই পরিণামস্বরূপ 
অন্য দেশেও লোভ ঈর্বা আর অসন্তোষ পুঞ্ীভূত হচ্ছে। কামনা 
সংযত না করলে মানুষের মঙ্গল নেই এই সত্য পাশ্চাত্য পণ্ডিতরা 
এখনও বোঝেন নি। 

দরিব্র দেশের জীবনযাত্রার মান অবশ্যই বাড়াতে হবে। সকলের 
জন্য যথোচিত খাগ্ বস্ত্র আবাস চাই, শিক্ষা! সংস্কৃতি স্বাস্থ্য এবং উপযুক্ত 
মাত্রায় চিত্তবিনোদনের ব্যবস্থাও চাই । এই উদ্দেশ্য সাধনের জন্য 
বিজ্ঞানচর্চ একাস্ত আবশ্যক | প্রতিবেশী রাষ্ট্রসকল যদি অহিংস ন৷ 
হয়, নিজ দেশ আক্রান্ত হবার সম্ভাবনা যদি থাকে, তবে বিজ্ঞানের 
সাহায্যে আত্মরক্ষার ব্যবস্থাও করতে হবে । কিন্তু অস্ত্রের বাহুল্য আর 
বিলাসসামগ্রীর বাহুল্য ছুটোই মানুষের পক্ষে অনিষ্টকর এই কথা মনে 
রাখ। দরকার । 

পৃথিবীতে বহু বার প্রাকৃতিক পরিবর্তন ঘটেছে। নৃতন পরিবেশের 
সঙ্গে যে সব মানুষ নিজেকে খাপ খাওয়াতে পেরেছে তার! রক্ষা 
পেয়েছে, যারা পারে নি তার! লুপ্ত হয়েছে । বিজ্ঞানের বৃদ্ধির ফলে 
প্রকৃতির উপর মানুষের প্রভাব পড়ছে, তার জন্যও পরিবেশ বদলাচ্ছে । 
মানুষ এমন দূরদশী নয় যে তার মস্ত কর্মের ভবিষ্যৎ পরিণাম অনুমান 
করতে পারে । বিজ্ঞানের সাহায্যে ব্যাপকভাবে যে সব লোকহিতকর 
চেষ্টা হচ্ছে তার ফলেও সমন্ড! দেখা দিচ্ছে । যদি ছুতিক্ষ শিশুমৃত্যু 
এবং ম্যালেরিয়। যক্ষা প্রভৃতি ব্যাধি নিবারিত হয়, প্রজার স্বাচ্ছন্দ্য বৃদ্ধি 
পায়, এবং সেই সঙ্গে যথেষ্ট জন্মনিয়ন্ত্রণ ন। হয়, তবে জনসংখ্য। ভয়াবহ- 
রূপে বাড়বে, প্রজার অভাব মেটানো অসম্ভব হবে ।% বৈজ্ঞানিক পদ্ধতি 


সমস, 


* জন্মশাসন ও প্রজাপালন প্রবন্ধে সবিস্তার আলোচনা! আছে । 

অবলম্বনের ফলে এখনও কিছুকাল ক্রমবর্ধমান মানবজাতির খাগ্য ও 
অন্যান্য জীবনোপায়ের অভাব হবে না এমন আশ! করা যেতে পারে। 
কিন্তু ভবিষ্যতের কথ! বল। যায় নাঃ মানুষ সকল ক্ষেত্রে অনাগতবিধাতা 
হতে পারে না। 

প্রাচীন ভারতের চতুবর্গ বা পুরুষার্থ ছিল-ধর্ অর্থ কাম মোক্ষ। 
সংসারী মানুষের পক্ষে এই চারটি বিষয়ের সাধনা শ্রেয়স্কর বিবেচিত 
হ'ত। বর্তমান কালে বিজ্ঞান পঞ্চম পুরুষার্থ তাতে সন্দেহ নেই। 
বিজ্ঞানের অবহেলার ফলে ভারতবাসী দীর্ঘকাল ছুর্গতি ভোগ করেছে, 
এখন তাকে সযত্বে সাধনা করতে হবে। কিন্তু মনে রাখা আবশ্যক-__ 
কোনও নবাবিষ্কৃত বস্তর প্রয়োগের পরিণাম দূর ভবিষ্যতে কি রকম 
দাড়াবে তা সকল ক্ষেত্রে অনুমান করা অসম্ভব । ডাক্তার বেলি বলে 
গেছেন, বাংল দেশে ম্যালেরিয়ার বিস্তারের কারণ রেলপথের অসতর্ক 
বিন্তাস। পেনিসিলিনে বহু রোগের বীজ নষ্ট হয়, কিন্তু দেখা গেছে, 
অসতর্ক প্রয়োগে এমন জীবাণুবংশের উদ্ভব হয় যা পেনিসিলিনে মরে 
না। ডি-ডি-টি প্রভৃতি কীটগ্বের ক্রিয়। প্রতিরোৌধ করতে পারে এমন 
মশক-বংশও দেখা দিয়েছে । বিকিনিতে যে পারমাণবিক বোমার 
পরীক্ষা হয়েছিল তার ফলে বহুদূরস্থ জাপানী জেলের! ব্যাধিগ্রস্ত হবে 
এ কথ! মাকিন বিজ্ঞানীরা ভাবতে পারেন নি। মোট কথা, বিজ্ঞানের 
স্থপ্রয়োগে যেমন মঙ্গল হয় তেমনি নিরঙ্কুশ প্রয়োগে অনেক ক্ষেত্রে 
স্বফলের পরিবর্তে অবাঞ্থিত ফলও দেখা দিতে পারে । 

১৩৬২ 


সংস্কাতি ও সাহিত্য 

কালচার শবের প্রতিশব্দ কেউ লেখেন কৃষ্টি কেউ লেখেন সংস্কৃতি । 
কালচার আর কৃষ্টি ছুই শব্দেরই ব্যুৎপন্তিতে কৃষি বা কর্ণের ভাব 
আছে। রবীন্দ্রনাথ কৃষ্টি, শব্দ পছন্দ করতেন না, তিনিই সংস্কৃতি 
চালিয়েছেন । 

কোনও ইংরেজী শব্দের যখন বাংল! প্রতিশব্দ কর! হয় তখন 
ইংরেজী শবের পারিভাষিক অর্থ পুরোপুরি মেনে নেওয়া হয়। 
01017 7১001:9% 1)1061012"যতে 60118010-এর বিশিষ্ট অর্থ__ 

[17217902100 7091700. 5668 01 119 007007362701100 


80110 1077111019 8/010 62,969) 7 1)1859 01 01019 [0/05816006 9 &। 
61176 ০01" 1)19,09. 


এই পারিভাষিক অর্থে বুদ্ধি আচরণ ও রুচির যে শিক্ষিত ও মাজিত 
অবস্থা বোঝায় তা সংস্কৃতি শব্দের ব্যুৎপন্তিগত অর্থে নিহিত আছে। 
আচার্য যোগেশচন্দ্র রায় বি্ভানিধির একটি গ্রন্থ সম্প্রতি প্রকাশিত 
হয়েছে_-“বেদের দেবতা ও কৃষ্টিকাল। এই গ্রন্থের ভূমিকায় তিনি 
লিখেছেন__ 
আনি সভ্যতা সংস্কৃতি ও কৃষ্টি এই শবত্রয় ত্রিবিধ অর্থে প্রয়োগ 
করিয়া থাকি। (১) দেহের স্রখ বিধান যে কৃতির লক্ষ্য তাহা 
সভ্যতা । (২) যদ্দ্ধারা মনের সুখ সাধন হয় তাহা সংস্কৃতি। 
(৩) যদ্দ্বারা বুদ্ধি ও জ্ঞানের পরিচয় পাওয়া যাঁয় তাহ কৃষ্টি। 
মহেন-জো-দেড়োর আবিষ্কৃত পুরাকৃতি প্রাচীন সিন্ধুবাসীর 
সভ্যতার, ভরতনাট্যম্‌ প্রাচীন হিন্দ্রু সংস্কৃতির, এবং নয়টি অঙ্ক 
দ্বার। যাবতীয় সংখ্য। প্রকাশ বৈদিক আর্গণের কৃষ্টির পরিচয় 


১৫৫ সংস্কৃতি ও সাহিত্য 


ইংরেজী অভিধানে কালচার শব্দের যে বিশিষ্ট অর্থ দেওয়া আছে 
যোগেশচন্দ্র তাই বিশ্লিষ্ট করে সভ্যতা সংস্কৃতি আর কৃষ্টি এই তিন 
শব্দে ভাগ করে দিয়েছেন । আমার মনে হয় এই বিশ্লেষণের ফলে 
কালচার-বিষয়ক আলোচনা সহজ হবে। পার্থক্য সকল ক্ষেত্রে স্পষ্ট 
না হলেও মোটামুটি বল! যেতে পারে__ 

(১) ভারত-রাষ্ট্রের সংবিধান, দেওয়ানী ফৌজদারী আইন, জল- 
সেক ব্যবস্থা, বাঁধ, সেতু, লোহা! প্রভৃতির কারখানা, বিবিধ প্রাসাদ, 
রেলগাড়ি মোটর-কাঁর টেলিফোন রেডিও, বিহ্যৎশক্তির বিস্তার, স্কুল 
কলেজ হাসপাতাল, দেশীয় ও পাশ্চাত্য চিকিৎসা পদ্ধতি প্রভৃতি 
বর্তমান ভারতীয় সভ্যতার পরিচায়ক, যদিও বহু ক্ষেত্রে কৃতি বা 
উদ্ভাবনের গৌরব বিদেশীর। চা সিগারেট কেক বিস্কুট, ইওরোপীয় 
প্যান্ট শাট কোট, “পপ্জাবী” জামা, গান্ধী টুপি, বিলাতী গড়নের জুতা, 
মাদ্রাজী চগ্পল-_-এ সবও আমাদের বর্তমান সভ্যতার অঙ্গ । 

(২) প্রাচীন ও আধুনিক দেবমন্দির স্তূপাদি, ভারতীয় সংগীত চিত্র 
ও মৃতিনির্মাণ কলা, রামারণ মহাভারত পুরাণ ও সংস্কৃত কাব্যাি 
ভারতের সংস্কৃতির পরিচায়ক । বাঙালীর বিশিষ্ট সংস্কৃতির উদাহরণ 
__কীর্তন ও বাউলের গান, রবীন্দ্র-সংগীত, প্রাচীন পট ও আধুনিক 
চিত্র-পদ্ধতি, এবং বাংল! সাহিত্য ৷ 

(৩) ভারতীয় কৃষ্টির পরিচায়ক সংস্কৃত বর্ণমালা (11):/)66), 
ব্যাকরণ ছন্দঃ ও অলংকার শাস্ত্র, বিবিধ দর্শন শাস্ত্র, এবং নবায়ত্ত 
বিজ্ঞান। বাঙালীর বিশিষ্ট কৃপ্টির উদ্াহরণ-_নব্যন্তায়, দায়ভাগ, 
শুভংকরের গণনা-পদ্ধতি এবং বিধবা ও অসবর্ণের বিবাহের 
প্রবর্তনচেষ্টা। অনাবশ্যক বোধে টিকি-বর্জন_-এও বাঙালী হিন্দুর 
কৃষ্টির লক্ষণ । 

সভ্যতা সংস্কৃতি ও কৃষ্টি কালে কালে পরিবতিত হয়। দেড় শ 


বিচিন্ত। ১৫৬ 


বৎসর আগে পর্ষস্ত বাংল! দেশে এই পরিবর্তন ধীরে ধীরে হয়েছিল, 
তার পর ব্রিটিশ রাজত্বকালে অতি দ্রুত লয়ে ঘটেছে। স্বাধীনত৷ 
লাভের পর পরিবর্তনের গতি আরও ত্বরিত হয়েছে। 

কালচারের সববার্থক প্রতিশব্দরূপে সংস্কৃতি শব্ই আজকাল বেশী 
চলছে, কিন্তু সাহিত্যিক আলোচনায় এস্কৃতি যে অর্থে চলে তা 
যোগেশচন্দ্রের সংন্ঞার্থেরই অন্ুরূপ। বাঙালীর সংস্কৃতি বললে য৷ 
বোঝায় তার প্রধান অঙ্গ বাংল! ভাষা ও সাহিত্য । এখন তাঁর কথাই 
বলছি । 

প্রায় পাঁচ শ বৎসর এদেশে মুসলমান রাজত্ব ছিল, তার ফলে 
হিন্দু সংস্কৃতিতে মুদলমান (বা পারসীক ) প্রভাব কিছু কিছু এসে 
পড়েছে । বিস্তর ফারসী আরবী আর তুকা শব্দ বাংল ভাষার অন্তর্গত 
হয়ে গেছে। ব্রিটিশ আধিপত্যের কাল ছু শ বংসরেরও কম, কিন্তু 

ংস্কৃতিতে তার প্রভাব আরও ব্যাপক । এর কারণ, ব্রিটিশ শাসনের 

উপর যতই বিদ্বেষ থাকুক, ব্রিটিশ সংস্কৃতি আর সাহিত্যের প্রতি 
বাঙালীর অশেষ শ্রদ্ধা ছিল। তার ফলে আধুনিক বাংলা ভাষা 
ইংরেজীর অনুব্তী হয়ে পড়েছে, শিক্ষিত বাঁডালীর সমাজও ক্রমে ক্রমে 
ইওরোঁগীয় আদর্শ অনুসরণ করছে । 

হিন্দী রাষ্ট্রভাষা হলে তার প্রভাব বাংল! ভাষার উপর অবশ্যই 
কিছু পড়বে, কিন্তু ইংরেজীর তুল্য নয়, কাঁরণ হিন্দীর সে প্রতিপত্তি 
নেই। ইংরেজীর স্থান হিন্দী কখনও নিতে পারবে না। অন্ধ 
হিন্দীপ্রেমী ছাড় সকলেই বুঝেছেন যে ইংরেজীর চর্চা লোপ 
পেলে আমাদের জ্ঞানের দ্বার রুদ্ধ হবে। ভারত সংবিধানের অষ্টম 
তফসিলে যে চৌদ্দটি ভারতীয় ভাষার উল্লেখ আছে তার মধ্যে সংস্কৃত 
আছে অথচ ইংরেজীর নাম নেই। ইংরেজী আযংলোইগ্ডিয়ানদের 
ভাষা অতএব অন্যতম ভারতীয় ভাষা__-এই কারণে তাদের মুখপাত্র 


১৫৭ সংস্কৃতি ও সাহিত্য 


শ্রীযুক্ত ফ্রাঙ্ক আ্যাণ্টনি ইংরেজীকে তফসিলতুক্ত করবার চেষ্টা করছেন । 
আমাদের উচিত সর্বতোভাবে এই চেষ্টার সমর্থন করা। আর একটি 
প্রস্তাব বুবার আলোচিত হয়ে চাঁপ। পড়ে গেছে-_ভারতের সমস্ত 
ভাঁষার জন্য রোমান লিপি বা ৪০117%এর প্রবর্তন, অবশ্য বর্ণমাল। ব৷ 
81007096 যে ভাষার যেমন আছে তাই থাকবে । ভারতীয় লিপি 
চিরকাল সমান ছিল না। অনেকের ভুল ধারণা আছে যে নাগরী 
হচ্ছে সংস্কৃত ভাষার লিপি সেজন্য দ্েবনাগরী নাম। সংস্কতের কোন 
সনাতনী লিপি নেই, দিল্লির লৌহস্তস্তের লিপি আর সম্রাট হ্ষবর্ধনের 
স্বহস্তাক্ষরের কোনও মিল নেই অথচ ভাষা উভয়েরই সংস্কৃত। প্রচলিত 
বিভিন্ন লিপির মায়! ত্যাগ করে সব ভারতের মিলনের যোগশ্বত্রবূপে 
রোমান লিপি প্রবর্তনের জন্য প্রবল চেষ্টা আবশ্যক। তুরস্ক তা! 
করে লাভবান হয়েছে, চীন দেশেও তার আয়োজন হচ্ছে । 

ব্রিটিশ শাসনকালে বাংলা ভাষা বাধা পায় নি, প্রশ্রয়ও পায় নি। 
ষাট বংসর আগে বিশ্ববিচ্ভালয়ে বাংলার স্থান ছিল না তথাপি বাংল! 
সাহিত্যের প্রচুর উন্নতি হয়েছিল। তার কারণ, ইংরেজী শিক্ষার ফলে 
বাঙালী সুধীজন নবদৃষ্টি লাভ করেছিলেন, বাংলা সাহিত্যও ইংরেজীর 
তুল্য সমৃদ্ধ হতে পারে এই বিশ্বাসে তারা সাহিত্য সাধনায় 
নিবিষ্ট হয়েছিলেন। ব্রিটিশ সরকারের প্রতি যতই বিরাগ থাক, 
ইংরেজী সাহিত্যের প্রতি শিক্ষিত জনের প্রবল অন্থুরাঁগ ছিল, বিদেশী 
ভাষা! থেকে রাশি রাশি ভাব আহরণ করে তার! বাংলা ভাষার 
অঙ্গীভূত করেছিলেন । জনকতক মাতৃভাষাকে অবজ্ঞা করলেও বহু 
শিক্ষিত জন অপ্রমত্ত হয়ে বাংলা সাহিত্যের সেবা করেছিলেন । 
স্বাধীনতা লাভের পর বাঁডালীর মাতৃভাষাশ্ত্রীতি বেড়ে গেছে। 

ইংরেজী ভাষা আর সাহিত্যের যে গৌরব হিন্দীর তা নেই, সুতরাং 
ভবিষ্যতে হিন্দী, করুক বাংলা অভিভূত হবে. এই ভয় অমূলক । 


বিচিন্তা ১৫৮ 


হিন্দী যদি ভবিষ্যতে রাষ্ট্রভাষা হয়, বঙ্গ-বিহার যদি কোনও 
কালে যুক্ত হয়ে যায়, তবে অন্য লাভ ক্ষতি যাই হক বাংলা আর 
সাহিত্যের হানি হবার সম্ভাবনা নেই। বঙজগ-বিহার বা কেন্দ্রীয় 
সরকারের কর্তারা যদি উৎকট হিন্দীপ্রেমের বশে বাংল! ভাষার উপর 
উপদ্রব শুরু করেন তবে বাঙালী কি এতই দুর্বল যে তা রৌধ করতে 
পারবে না? 

বাঙালী লেখকরা বহু কাল ধরে ইংরেজী ভাবরাশি আত্মসাৎ 
করেছেন, তাঁর ফলে বাংলা ভাষা সমৃদ্ধ ও পরিবতিত হয়েছে, কিন্তু 
তার জাতিনাশ হয় নি। সম্প্রতি বাংলা সাহিত্যে একটি অদ্ভুত 
সন্ধিক্ষণ দেখা দিয়েছে । নবীন বাঁডালীর ইংরেজী জ্ঞান পূর্বের তুলনায় 
কমে যাচ্ছে। শুনতে পাই অনেক গ্র্যাজুয়েটও ইংরেজী গল্পের বই 
পড়ে বুঝতে পারেন না সেজন্য আজকাল অনুবাদ গ্রন্থের এত প্রচলন 
হয়েছে । শুধু ইংরেজী গ্রন্থ নয়, চিরায়ত বা ক্লাসিক বাংলা রচনাও 
ক্রমশ অবোধ্য হয়ে পড়েছে । যুবক ও মধ্যবয়স্ক অনেক শিক্ষিত 
লোককে বলতে শুনেছি-__-কপালকুণ্ডলা বুঝতে পারি না; আর 
কালীসিংহের মহাভারত ? ওরে বাপরে! হয়তো কিছু কাল পরে 
রবীন্দ্রনাথ আর শরৎচন্দ্রও অবোঁধ্য হয়ে পড়বেন । 

কিন্তু ইংরেজী ভাবায় দখল যতই কমুক, ইংরেজী এখনও 
বাংলা ভাষার গুরুস্থানীয়, বরং গুরুভক্তি আগের তুলনায় 
অনেক বেড়ে গেছে এবং তার সঙ্গে মোহ এসেছে । বনুপ্রচলিত 
বাংলা বাক্যরীতি স্থানে ইংরেজী রীতি ক্রমশ প্রকট হচ্ছে। উপযুক্ত 
বাংলা শব্দ থাকলেও ইংরেজীর মাছিমারা নকলে নূতন শব্দ 
চালানো হচ্ছে। বাংল! ভাষার উপর সংস্কৃত ব্যাকরণের যেটুকু শাসন 
ছিল ত লোপ পাচ্ছে, তার ফলে ভাষা উচ্ছঙ্খল হচ্ছে। বঙ্ষিমচন্দ্রে 
ভাষা যেমন নবীন শিক্ষিত জনের অবোধ্য, অনেক আধুনিক 


১৫৯ সংস্কৃতি ও সাহিত্য 


লেখকের ভাষাও তেমনি প্রবীণ পাঠকদের অবোধ্য হয়ে পড়েছে। 
আধুনিক বাঙালী লেখকদের এই প্রবৃত্তি অনেকের মতে অবাঞ্থনীয় 
হলেও রোধ করা! অসম্ভব; ভাল মন্দ নানা পথ দিয়ে ভাবা অগ্রসর 
হবে এবং যে রীতি অধিকাংশ সুধী জনের সম্মত তাই কালক্রমে 
প্রতিষ্ঠ। পাবে। 

গত ৫ নভেম্বরে [9901০ পত্রিকায় ])1. ০0171 13. 138,101 
একটি প্রবন্ধে লিখেছেন-_ 

ইংরেজী লেখকদের বিরুদ্ধে ইনি যে অভিযোগ এনেছেন আধুনিক 
অনেক বাংলা লেখকদের সম্বন্ধেও তা খাটে_ ব্যাকরণের ভূল, আড়ম্বর, 
এবং (জর্মীনের বদলে ) ইংরেজী বাক্যরীতি 

হিন্দীর কিছু প্রভাব বাঁল। ভাষার উপর অবশ্যই আসবে । 
হিন্দীর মহত্বের জন্য নয়, ভাঁরতের সর্বাধিক প্রচলিত এবং ভবিষ্যৎ 
রাষ্্রভাবা বলেই আসবে । তার লক্ষণ এখনই দেখা যাঁর়। অনেক 
বাঙালী লেখক “নৃতন' স্থানে নিয়া” “সমুদ্র স্থানে দরিয়া” ন্বাধীনতা? 
স্থানে আজাদী” লিখতে ভালবাসেন । অনেকে “প্রদেশ, বিপ্লব, শিল্প? 
স্থানে “প্রান্ত, ক্রান্তি, উদ্ভোগ” লিখছেন । কালক্রমে হয়তো অন্ুগ্রহ- 
পূর্বক" স্থানে হিন্দী “কৃপয়।” ডাকবাক্স স্থানে 45ঠঠি ঘুসেড়', 'জরুরী' 
স্থানে ধড়াধড়” চলবে । অনেক বাংল! বই-এর নাম মলাঁটের উপর 
নাগরী ছাদে লেখা হয়। বাঙালী যদি রাশি রাশি ইংরেজী ভেজাল 
হজম করতে পাঁরে তবে একটু ভারতীয় ভেজাল সইবে না কেন ? 


১৩৬৩ 


